
Antaŭparolo 

Nepre atentu almenaŭ la unuajn tri 
temojn sube prezentatajn: Vortaro, 
Idiomoj kaj Propraj Nomoj. Manko de 
tiuj informoj povas stumbligi la legadon. 

Vortaro: Vidante vorton 'ĉi-aspektan' 
(sen citiloj), ŝvebu super ĝi per 
fingropinto aŭ muso kaj ekvidu, ke ĝi 
ŝanĝiĝos por aspekti 'tieLĉi'. Per tio vi 
scios ke tiu vorto havas difinon en la 
provizita vortaro. Klaku ĝin por ekvidi 
ties difinon. Post legi la difinon, atentu 
pri la komenco-vorto de la difino, kiu 
aspektos kiel 'difin/o'. Klaku tion por 
salti reire al la rakonto. 



Se sur via aparato ligiloj ne aspektas 
kiel supere, tio rezultas de afero kie la 
niaj css-aj reguloj super-regiĝus fare de 
interna sistemo de via propra aparato: 
Nook, Kobo, Kindle, ktp. Do, substrekoj 
povas aperi malgraŭ niaj specifaj elektoj. 
Kulpigu la propran aparaton tiukaze. 

Ni provis elekti mezan stilon post 
demandi ĉe Fejsbuko kaj alie pri diversaj 
personaj preferoj. Ni ja volas provizi 
elekton al ĉiu leganto. Bedaŭrinde, tio 
nuntempe ne eblas. Solvo devas atendi 
ĝis la plimulto el bitlibraj aparatoj 
subtenos la formaton EPub 3, kio 
permesos funkcion pri elekto inter stiloj 
pere de JavaScript. Sed EPub 2, per 
kio la plimulto el aparatoj ankoraŭ 



funkcias, ne ebligas tiajn elektojn. 

Ni elektis difini nur la niaopinie 
maloftajn vortojn. Bonega helpo por 
esperantaj progresantoj, nur iometa helpo 
por komencantoj. Se viaopinie, plua vorto 
bezonas difinon, kontaktu nin, kaj ni 
aldonos. 

Post finlegi iun rakonton, klaku la 
bildo-simbolon... 



. . . kaj tuj vi eksaltos al la komenco de la 
sekva novelo. 

Idiomoj: Ĉar ĉi tiuj rakontoj temas pri la 
ege fora futuro, tempopaso dum kiam 
preskaŭ ĉio estos ŝanĝita, la aŭtoro elektis 



prezenti al sia denaske anglalingva 
legantaro fremde novajn nomojn por 
fikciaj futuraj estaĵoj: bestoj, monstroj, 
ktp. Aparta ŝoko por oni leganta en nove 
akirita lingvo. Ties unua inklino estus 
serĉi (tute vane) en vortaro. 

Helpe je tio, ni foje indikas tian 
fremdecon per fremde akcentita vokalo, 
jene: skielo, haft-fadeno, ktp. Prononcu 
laŭvole. Kiam signifo gravas, prenu tion 
el la cirkonstanco. Sed ne zorgu strebe. 
Foje tiaj vortoj ekzistas nur por aldoni 
plusan fremdecon. En tiaj kazoj manko 
de precizeco apenaŭ gravas. Estas same 
por denaskaj anglalingvanoj. 

Fakte sciu, ke aparta leksikono 
haveblas en la angla lingvo pri la multaj 



tiaj nomoj inventitaj de la aŭtoro: The 
Jack Vance Lexicon: from Ahulph to 
Zipangote kompilita de Dan 
TEMIANKA, ISBN 0887331181. Ĝi 
enhavas 136 paĝojn da difinoj, kaj temas 
pri ĉiuj 70 libroj de la aŭtoro dum lia 50- 
jara aŭtora kariero. 

Propraj Nomoj: Plejparte ni lasis, ke 
propraj nomoj restu kiel eble plej 
proksimaj al la originalo. Tamen, por 
eviti falsajn sufiksojn '-an' ktp, ni opiniis 
tion dece, ke ni faru necesajn ŝanĝetojn: 
Mazihan <=> Mazirien; Turjan <=> Turĝun; 
Liane <=> Liejn, kaj simile. 

Pri la ofteco de majuskloj preter 
gramatikaj reguloj, ankaŭ tio sekvas la 
originalon, en kiu tiuj samaj majuskloj 



aspektas egale ekstergramatikaj al 
anglalingvanoj. Tiu afero estas laŭvola 
konstruo de la aŭtoro, kion tradukanto ne 
rajtas ŝanĝi. 

Kiam rilatas al propra nomo de urbo, 
lando, kaj simile ni nur malofte aldonis 
plusan literon 'o' por indiki 
substantivecon. Ni lasis ke sustantiveco 
memindikiĝi per nur la majusklo: 
Askolajs, ktp. Akceptu ilin kvazaŭ ajna 
fremda loknomo. Finaĵon 'o' ni aldonis 
nur se ties manko prezentos tro oftan 
problemon pri la akuzativo. 

Angla Titolo: La referenca originalo 
kiun ni tradukis devenas el volumo la el 
la 44-voluma eldono Vance Integral 



Edition (isbn 0-9712375-1-4) en kiu, 
laŭ aŭtora prefero, ĝi titoliĝas kiel 
Mazihan the Magician. Tamen sciu, ke ĝi 
vaste koniĝas ankaŭ per malsama titolo 
perforte anstataŭigita fare de la eldonejo 
Hillman Publications je ĝia unua presiĝo 
en la jaro 1950. Tiu titolo estas The 
Dying Earth kio nun servas kiel grupa 
titolo de tuta serio da noveloj kaj romanoj 
verkitaj de pluraj aŭtoroj sekvantaj la 
modon kaj stilon de Vance. 

Tero Mortanta: En ĉi tiu rakontaro 
komencas priskribo de la pleja futuro, 
dudek epokoj post la nuntempo. Tempo 
dum kiam la suno grandos, ruĝos kaj 
brilos malforte. Tempo dum kiam la 
popolo atendos, ke je ajna momento ĝi 



povas eke malbrili por ĉiam. Jack Vance 
desegnis apartan universon per tiu ĉi ses- 
rakonta novelaro kaj kelkaj romanoj plu. 
Poste, kun ties permeso, verkis rakontojn 
ankaŭ tiaj famuloj kiaj George R. R. 
Martin, Neil Gaiman, Robert Silverberg, 
Glen Cook, Kage Baker, Michael Shea 
kaj aliaj. 

Magio kaj Sorĉo: Post detala 
interdiskuto kun e-istoj sur Fejsbuko, 
decidiĝis la sekvaj distingoj inter magio 
kaj sorĉo. Oni preferu la terminojn magio 
kaj magiisto kiam temas pri supernatura 
scienco kaj detala esploro. La terminoj 
sorĉo kaj sorĉisto portu signifon pri 
parkera uzado de la tutaj samaj aferoj kiel 
nura teknikaĵo, aŭ kiam la efiko estas 



triviala kaj unuopa. 



Jack Vance, kiel aŭtoro, ne striktis multe 
pri tiu distingo. Ofte, sed ne ĉiam li faris. 
Krome ekzistas tria angla vorto wizard 
kiun li ankaŭ uzis, foje pri la sama figuro 
el historio. Leganto, do, prenu la sencojn 
propravole. 

Ublietoj kaj Drakoj: La tiel nomita 
rolludo kreita de Gary Gygax kaj Dave 
Arneson uzas sistemon de magio prenita 
el tiu ĉi novelaro. Estas Jack Vance kiu 
inventis tiun sistemon, ne renverse. 



Mazirien la Magiisto 



Perdita en pensado, Mazirien la 
Magiisto marŝis sian ĝardenon. Arboj 
peze ŝarĝitaj de siaj fruktoj el multaj 
delir-ekstazoj superpendis lian vojon, kaj 
floroj riverencis lin kiam li pasis. Unu 
colon super la grundo, malbrilaj kiel 
agatoj, la okuloj de mandragoroj atentis 
la paŝadon de liaj piedoj en nigraj 
pantofloj. Jene estis la ĝardeno de 
Mazirien — tri terasoj kultivantaj 
strangajn kaj mirindajn vegetaĵojn. Certaj 
plantoj lumis pro naĝe movantaj, 
ŝanĝiĝantaj irizecoj; aliaj suprentenis 
florojn pulsantajn kiel aktinioj, purpuraj, 



verdaj, violaj, rosaj, flavaj. Tie ĉi 
kreskiĝis arboj tiaj kiaj plumaj 
sunombreloj, arboj kun travideblaj 
trunkoj enhavantaj ruĝajn kaj flavajn 
vejnojn, arboj kun folioj tiaj kia metalo, 
ĉiu folio malsama metalo — kupro, 
arĝento, blua tantalo, bronzo, verda 
iridio. Tie ĉi, floroj kiaj bobeloj supren- 
tiretis el vitre verdaj folioj, apuda arbusto 
montris mil tub-formajn florojn, ĉiu 
fajfanta mallaŭte por fari muzikon pri la 
malnovega Tero, pri la rubene ruĝa 
sunlumo, akvo sorbiĝanta tra nigra tero, 
la molaj ventetoj. Kaj preter la rokŭo 
heĝo, arboj de la arbaro estis alta muro de 
mistero. En tiu ĉi fina horo el la vivo de 1' 
Tero neniu viro povis aserti familiarecon 
pri la valetoj, montetoj, la arbaretoj kaj 



profundejoj, la kaŝitaj maldensejoj, la 
ruinitaj pavilonoj, la sun-ŝprucitaj plezur- 
ĝardenoj, la krutvaloj kaj krutpintoj, la 
diversaj riveretoj, lagetoj, herbejoj, 
densejoj, rompejoj kaj rokaj elstaraĵoj. 

Mazirien paŝadis sian ĝardenon kun 
brovo malridetanta en penso. Liaj paŝoj 
malrapidis kaj liaj manoj intertenis 
malantaŭ lia dorso. Iu estis al li portanta 
konfuziĝon, dubon, kaj grandan deziron: 
ĉarmega virin-estaĵo kiu loĝis en la 
arbaro. Ŝi venadis al lia ĝardeno duone- 
ridanta kaj ĉiam singarda, rajdanta nigran 
ĉevalon kun okuloj tiaj kiaj oraj kristaloj. 
Multajn fojojn Mazirien estis provinta 
kapti ŝin; ĉiam ŝia ĉevalo portis ŝin for de 
liaj variaj logaĵoj, minacoj, kaj artifikoj. 



Dolorega kriado ekmalpacigis la 
ĝardenon. Mazirien, hastigante siajn 
paŝojn, trovis talpon maĉantan al la stipo 
de plant-besta hibrido. Li mortigis la 
marodanton, kaj la krioj mallaŭtiĝis al 
malfortaj anheloj. Mazirien frotis felan 
folion kaj la ruĝa buŝo hisis en plezuro. 

Poste: "K-k-k-k-k-k-k," diris la 
planto. Mazirien haltis, tenis la ronĝulon 
al la ruĝa buŝo. La buŝo suĉis, la eta 
korpo glitis en la subteran stomako- 
vezikon. La planto gorĝsonis, ruktis, kaj 
Mazirien rigardis kun kontenteco. 

La suno estis jam malaltiĝinta en la 
ĉielo, fariĝante tiom nebrila kaj ruĝa ke la 
steloj videblis. Kaj nun Mazirien sentis 
rigardantan ĉeeston. Ŝajne estis la virino 



de la arbaro, ĉar tiel ŝi lin distris antaŭe. 
Li paŭzis en sia paŝado, sente serĉanta la 
direkton de la rigardo. 

Li diregis sorĉon de senmovebligo. 
Malantaŭ li la plant-besto haltis en eka 
rigideco kaj granda verda sfingo drivis al 
la teron. Li tuj ekturniĝis duoncirkle. Jen 
ŝi estas, ĉe la rando de la arbaro, pli 
proksima ol ŝi iam ajn antaŭe estis 
veninta. Ŝi ne moviĝis dum li aliris. La 
jun-maljunaj okuloj de Mazirien brilis. 
Ŝin li portus al sia domego por tenadi en 
karcero el verda vitro. Li testus ŝian 
cerbon per fajro, per malvarmo, per 
doloro kaj ĝojo. Ŝi estus servonta lin per 
vino kaj faros la dek ok moviĝojn de 
allogado laŭ flava lamplumo. Eble ŝi estis 



spionanta lin; se jes, la Magiisisto tuj 
malkovros, ĉar li povis nomi neniun viron 
amiko kaj devis ĉiam gardadi sian 
ĝardenon. 

Ŝi malproksimis nur dek du 
paŝojn — eke okazis surgrunda 
martelado de nigraj hufoj kiam ŝi instigis 
sian rajdbeston baŭme forturniĝi kaj 
eskapis en la arbaron. 

La Magiisto malsuprenĵetis sian 
mantelon en kolerego. Ŝi posedis 
gardilon — ian kontraŭ-sorĉon, runon de 
defendado — kaj ĉiam ŝi venis kiam liaj 
preparoj ne sufiĉis por ke li sekvu. Li 
stude enrigardis la malklaran arbaran 
profundecon, ekvidetis la palecon de ŝia 
korpo trapasanta radion de ruĝa lumo, 



poste nigran ombron kaj ŝi forestis... Ĉu 
ŝi estas sorĉistino? Ĉu ŝi venadas 
propravole, aŭ — pli probable — ĉu 
malamiko sendas ŝin por kaŭzi al li 
maltrankvilon? Se tiel, kiu povas esti 
gvidanta ŝin? Jen Princo Kandajv la Ora 
de Kajin, de kiu Mazirien estis ruze 
trompinta de lian sekreton pri renovigebla 
juneco. Jen Azvan la Astronomo, jen 
Turĝun — apnenaŭ Turĝun, kaj nun la 
vizaĝo de Mazirien lumiĝis en plaĉa 
rememoro... Li flankenmetis la penson. 
Pri Azvan, almenaŭ, li povus testi. Li 
turnis siajn paŝojn al sia laborejo, iris al 
tablo kie situis kubo el klara kristalo, 
lumetadanta per ruĝa kaj blua aŭreolo. El 
ŝranko li prenis bronzan gongon kaj 
arĝentan martelon. Li marteletis la 



gongon kaj plaĉa tono kante soniĝis tra la 
ĉambro kaj eksteren, foren kaj pluen. 
Subite la vizaĝo de Azvan lumis el la 
kristalo, ŝvit-guta pro doloro kaj grada 
timego. 

"Haltigu la frapojn, Mazirien!" kriis 
Azvan. "Frapu ne plu sur la gongo de mia 
vivo!" 

Mazirien paŭzis, lia mano pozita 
super la gongo. 

"Ĉu vi spionas al mi, Azvan? Ĉu vi 
sendis virinon por rehavigi la gongon?" 

"Ne mi, Mastro, ne mi. Mi timas vin 
tro plene." 



"Vi devas liveri al mi la virinon, 
Azvan; mi insistas." 

"Ne eble Mastro! Mi scias pri nek 
kiu nek kio ŝi estas!" 

Mazirien ŝajnigis kvazaŭ li estus 
fraponta plu. Azvan elbuŝigis tian 
verŝegon da petegoj, ke li ĵetis malsupren 
la martelon kun gesto de naŭziĝo kaj 
remetis la gongon al ĝia loko. La vizaĝo 
de Azvan fadis malrapide for, kaj la 
delikata kubo el kristalo lumis senbilde 
kiel antaŭe. 

Mazirien frotis sian mentonon. 
Evidente li mem devas kapti la junulinon. 
Poste, kiam nigra nokto kuŝis super la 
arbaro, li serĉos tra siaj libroj por sorĉoj 



por gardi sin trairante la hazarde 
danĝerajn arbarajn maldensejojn. Ili 
devos esti akraj, korodaj sorĉoj, el tia 
kvalito, ke la cerbo de ordinara viro 
hezitus pro timo ke ili lin lasus freneza. 
Mazirien, per apliko de streba ekzercado, 
povis ensorbi kvar el la plej formidaj 
sorĉoj, aŭ ses el la malpli akraj. 

Li puŝis la projekton elde siaj pensoj 
dumtempe kaj iris al longa baseno tute 
verŝita en verda lumo. Sube de verŝo de 
klara fluido kuŝis korpo de viro, 
malplaĉege aspekta sub la verda lumego, 
sed havanta belegecon en sia korpformo. 
Lia trunko grade maldikiĝis de larĝaj 
ŝultroj tra negrasa talio al fortikaj gamboj 
kaj arĥaj piedoj; lia vizaĝo estis pura kaj 



senemocia kun malmolaj plataj aspektoj. 
Grize ora hararo ĉirkaŭis lian kapon. 

Mazirien rigardadis la aĵon, kion li 
estis kultivinta el sola kelo. Ĝi bezonis 
nur inteligenton, kaj tion ĉi li ne prisciis 
kiel provizi. Turĝun de Mijr tenis la 
scion, kaj Turĝun — Mazirien ekrigardis 
kun grimaca mallarĝigo de la okuloj al 
klappordo en la plafono — rifuzadis 
malkaŝi sian sekreton. 

Mazirien pripensadis la enbasenan 
kreaĵon. Ĝi estis perfekta korpo; ĉu ne 
pro tio la cerbo estus orda kaj fleksebla? 
Li malkovru. Li startigis ilon por elsuĉi la 
likvaĵon kaj poste la korpo kuŝis senŝirme 
nuda sub la radioj. Mazirien injektis 
kvanteton da drogo en la kolo. La korpo 



ekmovetis. La okuloj malfermiĝis, 
palpebrumis en la lumego. Mazirien 
forturnis la projektilon. 

En la baseno la kreaĵo malforte 
movis siajn brakojn kaj piedojn, kvazaŭ 
nekonscia pri ilia uzado. Mazirien 
rigardis stude; eble li estis hazarde 
trovinta la ĝustan sintezon por la cerbo. 

"Sidiĝu!" komandis la Magiisto. 

La kreaĵo fiksis siajn okulojn sur li, 
kaj refleksoj ligis muskolon al muskolo. 
Ĝi eligis gorĝan muĝon kaj eksaltis 
risorte el la baseno celante la gorĝon de 
Mazirien. Malgraŭ tio ke Mazirien 
fortikas, ĝi kaptis lin kaj skuis lin tiel kiel 
pupon. 



Malgraŭ la tuto de siaj sorĉoj 
Mazirien estis sendefenda. La hipnota 
sorĉo jam elspeziĝis, kaj li havis en sia 
menso neniun alian. Ĉiuokaze li tiam ne 
estus kapabla eldiri la spaco-tordajn 
silabojn pro la freneza strangolado ĉirkaŭ 
sia gorĝo. 

Liaj fingroj hazarde ĉirkaŭis la 
kolon de plumba botelego. Li svingis kaj 
frapis la kapon de sia kreaĵo, kiu velkis al 
la plafono. 

Mazirien, ne tute malplaĉigita, 
studis la malseke briletantan korpon ĉe 
siaj piedoj. La spina kunordigo estis 
montrinta bonan funkciadon. Ĉe tablo li 
miksis blankan pocion, kaj, levante la 
orkoloran kapon, verŝis la likvon en la 



malstriktan buŝon. La kreitaĵo movetis, 
malfermis siajn okulojn, apogis sin sur la 
kubutoj. Frenezeco estis elĉerpita de ĝia 
vizaĝo — tamen Mazirien serĉis vane 
por trovi lumeton de inteligenteco. La 
okuloj estis tiom vakuaj kiom tiuj de 
lacerto. 

La Magiisto gestis kapnee pro 
agaciĝo. Li iris al fenestro kaj lia minace 
malfeliĉa silueto montriĝis nigre kontraŭ 
la ovalaj vitroj... Ĉu li provu je Turĝun 
refoje? Sube de la plej puna demandado 
Turĝun estis daŭre enteninta sian 
sekreton. La maldika buŝo de Mazirien 
kurbiĝis mok-humore. Eble se li enmetus 
pluan angulon en la pasejon. . . 

La suno jam foriris el la ĉielo kaj 



estis malhele en la ĝardeno de Mazirien. 
Liaj blankaj nokto-floroj malfermiĝis kaj 
siaj kaptitaj grizaj sfingoj flugadis de 
floro al floro. Mazirien tiris malferme la 
plafonan klappordon kaj malsupreniris 
ŝtonan ŝtuparon. Suben, suben, suben... 
Post longe koridoro branĉiĝis ortangule, 
lumigita per la flava lumo de eternaj 
lampoj. Maldekstre estis liaj fungo-bedoj, 
dekstre situis fortika pordo el kverko kaj 
fero, ŝlosita per tri seruroj. Malsupren kaj 
antaŭen la ŝtonaj ŝtupoj pluiradis, 
malsuprenirantaj en nigrecon. 

Mazirien malŝlosis la tri serurojn, 
malfermegis la pordon. La ĉambro posta 
malplenis krom per ŝtona pedistalo 
subtenanta vitro-kovritan skatolon. La 



skatolo larĝis je jardo ĉiuflanke kaj altis 
je kvar aŭ kvin coloj. Interne de la 
skatolo — fakte kvadratigita koridoraro, 
kurejo kun kvar ortaj anguloj — 
moviĝadis du etaj vivuloj, unu ĉasanta, 
alia evitanta. La rabulo estis eta drako 
kun furiozaj ruĝaj okuloj kaj monstra 
dentega buŝo. Ĝi paŝadis anase 
ŝanceliĝanta sur ses lacerte disaj gamboj, 
ek-eke movadanta sian voston dum ĝi 
iradis. La alia altis nur duone tiom kiom 
la drako — fortikaspekta viro, tute nuda, 
kun kupra kapzono kuntenanta liajn 
longajn nigrajn harojn. Li moviĝis iomete 
pli rapide ol lia ĉasanto, kiu malgraŭ tio 
daŭre postsekvis, aplikanta iom da ruzo, 
foje ekrapidanta, foje ŝteliranta 
retrodirekte, foje kaŝe atendanta ĉe 



angulo kontraŭ la ŝanco, ke eble la viro 
sengarde elpaŝu. Per teni sin ĉiumomente 
atenta, la viro kapablis resti for de la 
dentegoj. La viro estis Turĝun, kiun antaŭ 
kelkaj semajnoj Mazirien estis trompe 
kaptinta, malaltiginta kaj tiel 
malliberiginta. 

Mazirien rigardis kun plezuro dum 
la reptilio eksaltis al la momente 
ripozanta viro, kiu sin ektiris sin eskape 
je distanco tiom fora kiom dikas sia 
haŭto. Tempo decas, Mazirien decidis, 
por doni al ambaŭ ripozon kaj nutron. Li 
faligis muretojn trans la koridoraro, 
apartiganta ĝin en duonoj, izoligante 
viron disde besto. Al ambaŭ li donis 
viandon kaj sakojn da akvo. 



Turĝun sagiĝis en la irejo. 

"Ah," diris Mazirien, "vi lacegas. 
Ĉu deziras vi ripozon?" 

Turĝun restis silenta, liaj okuloj 
malfermaj. Kaj tempo kaj la mondo jam 
estis perdintaj siajn signifojn. La nuraj 
realaĵoj estis la griza koridoraro kaj la 
senpaŭza fuĝado. Je hazardaj intertempoj 
estis okazintaj manĝo kaj kelkhora 
ripozo. 

"Pensu pri la blua ĉielo," diris 
Mazirien, "la blankaj steloj, via kastelo 
MiJr apud la rivero Derno; pensu pri 
libera vagado en la herbejoj." 

La muskoloj ĉe la buŝo de Turĝun 



ekmovetiĝis. 

"Konsideru, vi estus povinta 
dispremi la etan drakon sube de via 
kalkano." 

Turĝun suprenrigardis. "Mi preferus 
dispremi vian kolon, Mazirien." 

Mazirien ne afekciiĝis. "Informu 
min, kiel vi donas inteligentecon al viaj 
elbasenaj kreitaĵoj? Parolu, kaj vi gajnos 
liberon." 

Turĝun ridis, kaj estis frenezeco en 
lia ridado. 

"Informu vin? Kaj poste? Vi estus 
min mortigonta per varmega oleo post 



nur momento." 

La maldika buŝo de Mazirien 
subfleksiĝis ofendite. 

"Aĉa viro, mi scias metodojn por 
devigi vin al parolado. Eĉ se via buŝo 
estus plenŝtopita, fermita per vakso, 
tamen vi estus parolonta! Morgaŭ mi 
prenos nervon el via brako kaj trenados 
malmolan ŝtofon laŭ ĝia longo." 

La eta Turĝun sidanta kun la gamboj 
etenditaj trans la koridoro, trinkis sian 
akvon kaj diris nenion. 

"Ĉivespere," diris Mazirien kun 
koncentrita malbonvolo, "mi aldonos 
pluan angulon por ŝanĝi vian kurejon en 



kvinangulon." 

Turĝun paŭzis kaj suprenrigardis tra 
la vitra kovrilo al sia malamiko. Post tio, 
li malrapide trinketis sian akvon. Ŝangiĝo 
al kvin anguloj lasus malpli da tempo por 
eviti alkuregojn fare de la monstro, 
malpli da koridoro videbla de unu angulo. 

"Morgaŭ," diris Mazirien, "vi 
bezonos ĉiom da via vigleco." Sed kroma 
afero leviĝis en lia menso. Li studis al 
Turĝun hipoteze. "Tamen eĉ tiun ĉi mi 
ŝparus al vi se vi min helpus pri alia 
problemo." 

"Kio al vi malfacilas, febra 
Magiisto?" 



"La figuro de virin-kreitaĵo hantas 
mian cerbon, kaj mi volas kapti ŝin." 
Pensante pri tio, la okuloj de Mazirien 
esprimis ravan emocion. "Malfrue je 
posttagmezo ŝi venas ĝis la rando de mia 
ĝardeno rajdante grandan nigran 
ĉevalon — ĉu vi konas ŝin, Turĝun?" 

"Ne mi, Mazirien." Turĝun trinketis 
sian akvon. 

Mazirien daŭrigis. "Ŝi havas sorĉ- 
povon sufiĉan por ŝirmi sin de la Dua 
Hipnota Magio de Feloĵun — aŭ eble ŝi 
havas ian gardo-runon. Kiam mi alvenas, 
ŝi eskapas for en la arbaro." 

"Nu, do?" demandis Turĝun, 
manĝetante la viandon provizitan de 



Mazirien. 

"Kiu povas tiu ĉi virino esti?" 
demandis Mazirien, rigardante malsupren 
laŭ sia longa nazo al sia kaptito. 

"Kiel povus mi diri?" 

"Mi volegas kapti ŝin," diris 
Mazirien interne memdistrita: "Kiujn 
sorĉojn, kiujn sorĉojn?" 

Turĝun suprenrigardis, kvankam li 
povis vidi la Magiiston nur malklare tra 
la vitra kovraĵo. 

"Liberigu min, Mazirien, kaj laŭ mia 
ĵurdiro kiel Elektita Ĉefpastrarano de la 
Maram-Or, mi prezentos al vi tiun ĉi 



junulinon." 

"Kiel vi farus tion ĉi?" demandis la 
suspektema Mazirien. 

"Postsekvante ŝin en la arbaro per 
miaj plej bonaj Botoj Vivantaj kaj kun 
kapo plena de sorĉoj." 

"Vi sukcesus ne pli ol mi," 
argumentis la Magiisto. "Mi donos al vi 
vian liberon post kiam mi scios la 
sintezon de viaj basen-kreitaĵoj. Mi mem 
postsekvos ĉi tiun virinon." 

Turĝun klinis la kapon por ke la 
Magiisto ne interpretu liajn okulojn. 

"Kaj rilate al mi, Mazirien?" li 



demandis post momenton. 

"Mi traktos vin post ol mi revenos." 

"Kaj se vi ne revenos?" 

Mazirien frotis sian mentonon kaj 
ridetis, montrante bonajn blankajn 
dentojn. "La drako rajtus elmanĝi vin 
nun, se ne estus pro via malbenita 
sekreto." 

La magiisto supreniris la ŝtuparon. 
Noktomezo trovis lin en lia stud-ĉambro, 
strebe traserĉante lede binditajn librojn 
kaj malnetajn tekojn... Iam antaŭe estis 
konitaj mil aŭ eĉ pli da runoj, sorĉoj, 
magiaj kantaĵoj, malbeniloj, kaj magiaĵoj. 
La regiono de Granda Motolamo — 



Askolajs, la Mezo de Kaŭĉikŭo, Almerio 
en la sudo, la Lando de la Falanta Muro 
en la oriento — plenis de sorĉistoj el ĉiaj 
specoj, inter kiuj la plej supra estis la 
Ĉef-Nekromanciisto Fandeal. Cent 
sorĉojn Fandeal mem formulis 
kvankam onidiro proponis, ke demonoj 
flustris tiam en lia orelon kiam li verkis 
magiaĵojn. Pontecilo la Pia, tiama registo 
de Granda Motolamo, metis Fandealon al 
turmentado, kaj post terura nokto, li 
mortigis Fandealon kaj ordonis ke 
sorĉado estu kontraŭleĝa en la tuto de siaj 
landoj. La magiistoj de Granda 
Motolamo tiel forkuris kiel skaraboj sube 
de forta lumo; la sciaĵaro estis disigita kaj 
forgesita, ĝis nun, en tiu ĉi malluma 
tempo, kun la suno malhela, obstaklaj 



sovaĝejoj en Askolajs, kaj la blanka urbo 
Kajin duone ruina, nur iomete pli ol cent 
sorĉoj restas en homara priscio. Inter tiuj 
ĉi, Mazirien havis aliron al sepdek tri, kaj 
grade, per strategioj kaj negocoj, estis 
akiranta la aliajn. 

Mazirien elektis iun el siaj libroj kaj 
kun streba laboro enpremis kvin sorĉojn 
en sian cerbon: la Girigo de Fandeal, la 
Dua Hipnota Sorĉo de Feloĵun, la Bonega 
Prisma Ŝpruco, la Sorĉo de Neelĉerpelba 
Nutro, kaj la Sorĉo de la Ĉiopova Sfero. 
Tio ĉi sukcese farita Mazirien trinkis 
vinon kaj ripozis sur sia kanapo por 
dormi. 

La sekvan tagon, kiam la suno 



pendis malsupre, Mazirien iris por marŝi 
en sia ĝardeno. Ne longe devis li atendi. 
Dum li fosetis por malstriktigi teron ĉe 
radikoj de siaj lun-geranioj mola frot- 
sono kaj frapeto informis ke la objekto de 
lia deziro estis alvenita. 

Ŝi sidis rekte en la selo, juna virino 
ekskvizite desegnita. Mazirien malrapide 
kaŭris, por ke li ne ektimigu ŝin, metis 
siajn piedojn en la Vivajn Botojn kaj fikis 
ilin super-genue. 

Li stariĝis. "Ho knabino," li kriis, 
"refoje vi estas veninta. Kial vi venas je 
vesperoj? Ĉu vi admiras la rozojn? Ili ege 
ruĝas pro tio ke viva ruĝa sango fluas en 
iliaj petaloj. Se hodiaŭ vi ne forkurus, mi 
farus donacon el unu al vi." 



Mazirien fortiris rozon de la 
tremanta arbusto kaj antaŭeniris al ŝi, 
rezistante la puŝemegon de la Vivaj 
Botoj. Li estis marŝanta je nur kvar paŝoj 
kiam la virino eke enpremis siajn genuojn 
al la ripojn de sia rajdbesto kaj tiel 
plonĝis for tra la arboj. 

Mazirien permesis plenan 
amplekson al la vivo en siaj botoj. Ili 
faris grandan salton, kaj pluan, kaj pluan 
kaj tuj li ekis en plena ĉasado. 

Do Mazirien eniris la arbaran 
fabelan. Ĉiuflanke muskaj arbotrunkoj 
etendiĝis vertikale por subteni altan 
diversecon el folioj. Radioj de sunlumo 
penetris je regulaj interspacoj por kuŝigi 
ruĝajn makulojn sur la herbon. Long- 



trabaj floroj kaj delikataj fungoj leviĝis el 
la humo; en tiu ĉi elĉerpiĝanta tempo de 
la Tero naturo estis milda kaj ripozema. 

Mazirien en siaj Vivaj Botoj saltegis 
kun granda rapido tra la arbaro, tamen la 
nigra ĉevalo, kurante sen laciĝo, restis 
facile antaŭa. 

Kelkajn leŭgojn la virino rajdis, ŝiaj 
haroj flagrante malantaŭ ŝi tiel, kiel 
pintflageto. Ŝi rigardis malantaŭen kaj 
Mazirien vidis la vizaĝon super ŝia ŝultro 
kvazaŭ estis dum sonĝo. Ŝi klinis 
antaŭen; la or-okula ĉevalo tondris 
antaŭen kaj baldaŭ perdiĝis al vido. 
Mazirien sekvis atentante spurojn en la 
herb-tapiŝo. 



Risorteco kaj puŝemo komencis 
ĉerpiĝi el la Vivaj Botoj, ĉar ili jam kuris 
longe kaj je granda rapido. La egaj saltoj 
fariĝis malpli longaj kaj pezaj, sed la 
kuraj interpaŝoj de la ĉevalo, montrataj de 
la spuroj, ankaŭ estis malpli longaj kaj 
malpli rapidaj. Post nelonge Mazirien 
eniris herbejon kaj vidis la ĉevalon, sen 
rajdanto, manĝanta herbon. Li ekĉesis 
paŝi. La tuta surfaco de mola herbaro 
kuŝis antaŭ li. La spuraro de la ĉevalo 
kondukanta en la maldensejon estis klara, 
sed estis neniuj spuroj elkondukantaj. 
Devas esti tial ke la virino eksrajdis ie 
antaŭe — pri kiom longe li havis nenian 
scipovon. Li marŝis al la ĉevalo, sed la 
besto ektimetis kaj forkuris inter la arboj. 
Mazirien faris unu provon postsekvi, kaj 



atentis ke siaj Botoj subfleksiĝis lace kaj 
malrigide — mortintaj. 

Li demetis ilin piedsvinge, 
priblasfemante la tagon kaj sian 
misfortunon. Skuanta liberige la 
mantelon malantaŭ si, kun malbonintenca 
esprimego brilanta ĉe sia vizaĝo, li 
komencis kontraŭpaŝi sian vojon. 

En ĉi tiu parto de la arbaro, 
elstaraĵoj de nigra kaj verda roko, basalto 
kaj serpenteno, okazis ofte kiel 
antaŭmontraĵoj de la krutaĵoj starantaj 
super la Rivero Derno. Mazirien vidis, ke 
sur unu el tiuj ĉi rokoj estis malgrandega 
vir-estulo rajdanta libelon. Li havis 
haŭton el verdeta koloro; li portis gazan 
veston kaj tenis lancon duoble pli longa 



ol si mem. 

Mazirien haltis. La Tŭik-viro 
rigardis malsupren senemocie. 

"Ĉu vi vidis virinon el mia raso 
preterpasantan, Tŭik-viro?" 

"Mi vidis tian virinon," respondis la 
Tŭik-viro post momento de pripensado. 

"Kie ŝi povas esti trovata?" 

"Kion mi atendu por la informo?" 

"Salon — tiom multe kiom vi povas 
forporti." 

La Tŭik-viro gestis per svingi sian 



lancon. "Salo? Ne. Liejn la Vojiranto 
provizas al nia ĉefulo Dandanflores salon 
por la tuta tribo." 

Mazirien povis diveni tiujn servojn 
por kiuj la trubadoro-rabisto pagadis 
salon. La Tŭik-viroj, flugante rapide sur 
siaj libeloj, vidis ĉion kio okazis en la 
arbaro. 

"Flakonon de oleo de miaj telanksis- 
floroj?" 

"Konsentite," diris la Tŭik-viro. 
"Montru al mi la flakoneton." 

Mazirien faris. 



"Ŝi forlasis la vojeton apud la 



fulmo-frakasita kverko kio kuŝas iomete 
antaŭ vi. Ŝi iris rekte al river-valo, la plej 
mallonge irebla vojo al la lago." 

Mazirien kuŝigis la flakonon apud la 
libelo kaj foriris celante la riveran 
kverkon. La Tŭik-viro rigardis lin iri, 
poste elseliĝis kaj ŝnure fikis la flakonon 
al la suba flanko de la libelo, apud la 
buklaro da bonega haft-fadeno kion donis 
la virino por ke li tiel irigu Mazirienon. 

La Magiisto turnis ĉe la kverko kaj 
baldaŭ malkovris la spur-vojon montratan 
sur la mortintaj folioj. Longa malplena 
maldensejo kuŝis antaŭ li, klinanta facile 
al la rivero. Arboj staris ture ĉe ambaŭ 
flankoj kaj la longaj sunsubiraj radioj 
banis unu flankon en sango, maldekstre la 



alian flankon en nigra ombro. Tiom 
profunda estis la ombreco ke Mazirien ne 
vidis la estulon sidanta sur falinta arbo; 
kaj li sentis ĝin nur tiam kiam ĝi pretis 
sursalti lian dorson. 

Mazirien risortis turniĝe por alfronti 
la estulon, kiu remalstriktiĝis en sida 
pozo. Ĝi estis Deodando, tiel formita kaj 
vizaĝaspekta kiel bela viro, detale 
muskola, sed kun morte nigra haŭto sen 
ajna rebrileco kaj kun longaj fendo-truaj 
okuloj. 

"Ho, Mazirien, vi vagas la arbaron 
malproksime de hejmo," la voĉo de la 
nigra estulo leviĝis tra la maldensejo. 

La Deodando, Mazirien sciis, 



frandis lian korpon por viando. Kiel 
eskapis la virineto? Ŝia spuraro kondukis 
rekte preterpase. 

"Mi venas serĉanta, Deodando. 
Respondu miajn demandojn, kaj mi 
provizos al vi multan viandon." 

La okuloj de la Deodando rebrilis 
flagre, ekrigardade al la korpo de 
Mazirien. "Vi eble tion faros en ajna 
kazo, Mazirien. Ĉu vi estas portanta 
fortajn ŝorĉojn hodiaŭ?" 

"Mi estas. Diru al mi, kioma tempo 
post ol pasis la knabino? Ĉu iris ŝi rapide, 
malrapide, sola aŭ kune kun aliaj? 
Respondu, kaj mi donos al vi viandon je 
ajna tempo laŭ via deziro" 



La lipo de la Deodando kurbiĝis 
moke. "Blinda Magiisto! Ŝi jam ne 
forlasis la maldensejon." Li indikis 
fingromontre, kaj Mazirien sekvis la 
direkton de la morte nigra brako. Sed li 
eksaltis kiam la Deodando resortis. El lia 
buŝo verŝiĝis la silaboj de la Gira Sorĉo 
de Fandeal. La Deodando estis ektirata de 
sur la grundo kaj ĵetita alte en la areon, 
kie li pendiĝis ege rondiranta, alte kaj 
malalte, rapide kaj malrapide, supren ĝis 
la arbosuproj, malsupren ĝis la grundo. 
Mazirien rigardis kun duona rideto. Post 
momento li trenis la Deodandon 
malsupren kaj kaŭzis ke la rondirado 
malrapidiĝu. 

"Ĉu vi mortus rapide aŭ malrapide?" 



demandis Mazirien. "Helpu min kaj mi 
mortigos vin tuj. Alikaze vi leviĝos alte 
ĝis kie flugas la pelgrenoj." 

Furiozo kaj timo strangolis la 
Deodandon. 

"Estu ke malhela Ĥial piku viajn 
okulojn. Estu ke Kraan tenu vian cerbon 
en acido!" Kaj ĝi aldonis tiajn pluajn 
ŝarĝojn ke Mazirien sentis tion devige ke 
li murmuru kontraŭ-sorĉdirojn. 

"Supren do," diris Mazirien fine, 
kun svinga gesto de sia mano. La nigra 
disetendiĝanta korpo ekiris supren super 
la arbo-suproj por rondiri malrapide en la 
ruĝa lumo de la subiranta suno. Post 
momento, makulita vampir-aspekta 



estulo kun hoka beko turniĝis por flugi 
proksime kaj ĝia beko tranĉis la nigran 
gambon antaŭ ol la krianta Deodando 
sukcesis piedbati ĝin for. Plua kaj plua 
similaj formoj flugis rapide trans la suno. 

"Suben, Mazirien!" aŭdiĝis la 
malforta krio. "Mi diros tion, kion mi 
scias." 

Mazirien trenis lin proksime al tero. 

"Ŝi preterpasis sola antaŭ ol vi venis. 
Mi provis ataki ŝin sed ŝi forpelis min per 
manpleno da tajla polvo. Ŝi iris al la fino 
de la herbejo kaj prenis la vojeton al la 
rivero. Tiu vojeto kondukas preter la 
loĝejo de Ĥrango. Do, ŝi estas perdita, ĉar 
li satigos sin sur ŝi ĝis ŝi mortos." 



Mazirien frotis sian mentonon. "Ĉu 
ŝi havis sorĉojn kun si?" 

"Mi ne scias. Ŝi bezonos fortan 
magion por eskapi la demonon Ĥrang." 

"Ĉu restas io plue dirinda?" 

"Nenio." 

"Tial vi mortu." Kaj Mazirien kaŭzis 
ke la estulo rondiru je ĉiam pli granda 
rapido, pli kaj pli rapide, ĝis restis nur 
malklaraĵo. Strangolita plorkriado sekvis 
kaj poste la strukturo de la Deodando 
apartiĝis. La kapo pafiĝis kiel kuglo 
malproksimen trans la herbejo; brakoj, 
gamboj, internaj orgenoj ekflugis en ĉiuj 
direktoj. 



Mazirien iris laŭ sia vojo. Ĉe la fino 
de la herbejo la vojeto kondukis krute 
malsupren laŭ bretaĵoj de verda 
serpenteno al la Rivero Derno. La suno 
estis jam subiranta kaj ombreco plenigis 
la valon. Mazirien atingis la riverbordon 
kaj turniĝis por sekvi la riverfluon celante 
malproksiman brileton kio koniĝas per la 
nomo Sanra Akvo, la Lago de Sonĝoj. 

Malbena odoro prezentiĝis en la 
aero, malbonodoro de putriĝo kaj 
malpuro. Mazirien antaŭiris pli singarde, 
ĉar la loĝejo de Ĥrang la ĥulo-urso estis 
proksima, kaj en la aero estis la sento de 
magio — sorĉismo tiom brute forta ke 
siaj propraj pli subtilaj sorĉoj eble ne 
povus limigi. 



La sono de voĉoj atingis lin, la 
gorĝaj tonoj de Ĥrang kaj anhelaj krioj de 
teruro. Mazirien ĉirkaŭpaŝis rokegon, 
inspektis la fonton de la sonoj. 

La loĝejo de Ĥrang estis kaverneto 
en la roko, kie putrinta maso el herbo kaj 
haŭtoj servis lin por dorm-kuŝejo. Li estis 
konstruinta krudan kaĝon por enteni tri 
virinojn, ĉi tiuj portantaj multajn 
kontuzojn sur siaj korpoj kaj la indikojn 
de multa hororo sur siaj vizaĝoj. Ĥrang 
estis preninta ilin el la tribo kiu loĝis en 
silke drapiritaj plat-boatoj laŭlonge apud 
la lago-bordo. Nun ili rigardis dum li 
baraktis por venki la virinon kiun li estis 
ĵus kaptinta. Lia ronda griza vir-vizaĝo 
esprimis tordite kaj li fortiris de ŝi ŝian 



kamizolon per siaj viraj manoj. Sed ŝi 
fortenadis la grandan ŝvitan korpon per 
mirinde lerta viglo. La okuloj de 
Mazirien duonfermiĝis. Magio, magio! 

Do li staris rigardanta, konsideranta 
pri kiel detrui Ĥrangon sen ankaŭ vundi 
la virinon. Sed ŝi ekvidis lin de super la 
ŝultro de Ĥrang. 

"Vidu," ŝi anhelis, "Mazirien estas 
jam veninta por vin mortigi." 

Ĥrang turniĝis torde. Li vidis 
Mazirienon kaj eksturmis alvene, 
kureganta sur ankaŭ la manoj, ellasanta 
muĝegojn de sovaĝa pasio. Post la okazo, 
Mazirien estos demandonta al si ĉu eble 
la hulo estis uzanta ian sorĉon, ĉar 



stranga paralizo tiam efikis por striktigi al 
li la cerbon. Eble la sorĉo ekzistis en la 
vidaĵo de la kolerega grize blanka vizaĝo, 
la grandaj brakoj etendiĝintaj por kapti. 

Mazirien mense elbaraktis la sorĉon, 
se tio ĝi estis, kaj parolis sorĉon sian 
propran, kaj la tuta valo lumiĝis per 
fluantaj sagetoj el fajro kiuj venis el ĉiuj 
direktoj por vipe disigi la peze movantan 
korpon de Ĥrang en mil lokoj. Jen la 
Bonega Prisma Ŝpruco — mult-koloraj 
stabaj linioj. Ĥrang estis tuj mortigita, 
purpura sango elfluanta lin tra 
nekalkulebe multaj truoj kie la lumradia 
pluvo estis lin penetrinta. 

Sed Mazirien atentis malmulte. La 
knabino jam eskapis. Mazirien vidis ŝian 



blankan formon kurantan laŭ la rivero al 
la lago, kaj eksekvis ĉase, senzorge pri la 
kompatindaj krioj de la tri virinoj en la 
kaĝo. 

Post nelonge la lago kuŝis antaŭ li, 
granda plato el akvo kies fora rando nur 
malklare videblis. Mazirien venis 
malsupren al la sabla bordo kaj staris 
serĉante trans la malhela faco de Sanra 
Akvo, la Lago de Sonĝoj. Profunda nokto 
kun nur minimuma postlumo regis la 
ĉielon, kaj steloj briletadis sur la ebena 
surfaco. La akvo kuŝis malvarmeta kaj 
senmova, sen ajna tajdo kiel ĉiuj el la 
akvoj de la Tero post tiam kiam la luno 
forlasis porĉiame la ĉielon. 

Kie estis la virino? Jen, pale blanka 



formo, kvieta en la ombro trans la rivero. 
Mazirien staris sur la riverbordo, alta kaj 
ordonema, facila venteto ondetiganta la 
mantelon ĉirkaŭ liaj gamboj. 

"Ho, knabino," li vokis. "Jen mi, 
Mazirien, kiu savis vin de Ĥrang. Venu 
proksime, por ke mi paroli al vi." 

"Je tiu ĉi distanco mi aŭdas vin 
bone, Magiisto," ŝi resondis. "Ju pli 
proksime mi alvenus, des pli 
malproksime mi devus kuri eskape." 

"Kial do vi forkuras? Revenu kun 
mi kaj vi estos majstrino de multaj 
sekretoj kaj tenos multan povon." 

Ŝi ridis. "Se mi estus deziranta tiujn 



ĉi, Mazirien, ĉu mi estus forkurinta tiom 
malproksime?" 

"Kiu vi estas do, ke vi deziras ne la 
sekretojn de magio?" 

"Al vi, Mazirien, mi estas sennoma, 
kontraŭ tio ke vi malbenu min. Nun mi 
iros tien kie vi ne povos sekvi." Ŝi kuris 
plu laŭ la bordo, vadis malrapide en la 
lagon ĝis la akvo ĉirkaŭis ŝian talion, 
poste ŝi subiĝis elde vido. Ŝi estis for. 

Mazirien paŭzis sendecide. Ne estus 
bone, ke oni eluzu tiom multe da sorĉoj 
kaj tiel meti sin disde povo. Kio plu eble 
estus sube de la lago? Ia sentiĝo de kvieta 
magio estis tie, kaj kvankam li ne estis en 
malamikeco kun la Laga Sinjoro, aliaj 



estuloj eble malŝatus altrudon. Tamen, 
kiam la figuro de la knabino ne poste 
rompis la surfacon, li parolis la Sorĉon de 
Neniam Laciĝanta Nutro kaj eniris la 
malvarmetan akvon. 

Li plonĝis profunde en la Lagon de 
Sorĉoj, kaj dum li staris sur la subo, kun 
liaj pulmoj malgraŭe trankvilaj pro 
bonefiko de la sorĉo, li miris pri la fea 
loko kion li trovis. Anstataŭ nigrecon, 
verdeco lumis ĉie kaj la akvo nur iomete 
malpli klaris ol aero. Plantoj ondetis en la 
fluado kaj ankaŭ moviĝis la lagaj 
florplantoj, molaj kun floroj el ruĝo, bluo 
kaj flavo. Tien kaj reen naĝis grand- 
okulaj fiŝoj el multaj formoj. 

La subo kondukis plue malsupren 



per rokaj ŝtupoj al larĝa ebenejo kie arboj 
de la sublago etendiĝis supren per 
maldikaj trunketoj al ornamaj foliaroj kaj 
purpuraj akvo-fruktoj, kaj tiel plu ĝis la 
malklara distanco malvidebligis ĉion. Li 
vidis la virinon, aspektanta kiel blanka 
akvo-feo, ŝia hararo kiel malhela nubo. Ŝi 
duon-naĝis duon-kuris trans la sabla 
planko de la akvo-mondo, fojfoje 
rigardanta trans sia ŝultro. Mazirien 
postsekvis, lia mantelo ondetanta 
malantaŭe. 

Li pliproksimiĝis al ŝi, ĝojegante. Li 
devus puni ŝin pro tio ke ŝi postsekvigis li 
tiom longe... La praaj ŝtonaj ŝtupoj sub 
lia laborĉambro kondukadas profunden, 
fine al ĉambroj kiuj pli kaj pli grandiĝis 



dum oni plue profundiĝus. Mazirien estis 
trovinta rustan kaĝon en unu el tiuj ĉi 
ĉambroj. Unu aŭ du semajnojn ŝlosita en 
la nigreco estus malpliigonta ŝian 
volemecon. Kaj iam antaŭe li estis 
malgrandiginta virinon ĝis tioma alteco 
kiom sia dikfingro kaj loĝigis ŝin en eta 
vitra botelo kune kun du zumadantaj 
muŝoj . . . 

Ruina templo montriĝis tra la 
verdeco. Estis multaj kolonoj, kelkaj 
falintaj, aliaj ankoraŭ suprentenantaj la 
frontonon. La virino eniris la grandan 
portikon sube de la ombro de la arhitravo. 
Eble ŝi provadas eskapi lin; li devos sekvi 
proksime. La blanka korpo flagretis ĉe la 
fora ekstremo de la navo, ĵus nun naĝante 



super la tribuno kaj en duon-cirklan 
ĉambreton malantaŭan. 

Mazirien sekvis tiom rapide kiom li 
povis, duon-naĝe, duon-marŝe tra la 
solemna malheleco. Li strebis rigardi tra 
la malklareco. Ĉi tie, malpli grandaj 
kolonoj iom nesekure subtenis kupolon 
disde kiu la ĉefstono jam elfalis. Subita 
timo alfrapis lin, tuj poste venis 
kompreno kiam li vidis ekmovon supere. 
Je ĉiuj flankoj la kolonoj enfalis, kaj 
lavango el marmoraj blokoj rulfalis al lia 
kapo. Li eksaltis timege malantaŭen. 

La senordega ĉio-movado ĉesis, la 
blanka polvo de la praa mortero drivis 
dise for. Sur la frontono de la ĉefa templo 
la virino genuis sur maldikaj genuoj, 



rigardante malsupren por ekscii ĉu ŝi estis 
tute mortiginta Mazirienon. 

Ŝi estis malsukcesinta. Du kolonoj, 
per plej hazarda bonŝanco, estis falegintaj 
ambaŭflanke de li, kaj trabo ŝirmis lian 
korpon kontraŭ la blokoj. Li movis sian 
kapon dolore. Tra fendo en la disfalinta 
marmoro li povis vidi la virinon, 
kliniĝanta por trovi lian korpon. Do, ŝi 
estus lin mortiganta? Lin, Mazirienon, 
kiu jam vivadis plimulte da jaroj ol li 
povis facile kalkuli? Tiom plimulte ŝi 
poste estos lin malamanta kaj timanta. Li 
vokis sian magiaĵon, la Sorĉo de la 
Ĉiopova Sfero. Kovraĵo el forto formiĝis 
ĉirkaŭ lia korpo, dilatante por puŝi for de 
li ĉion kio rezistis. Kiam la marmora 



ruinaĵeroj estis puŝitaj for, li detruis la 
sferon, regajnis sian starpozon, kaj serĉe 
rigardis kun furioza esprimo por trovi la 
virinon. Ŝi malproksimis preskaŭ for de 
videbleco, malantaŭ kreskaĵo el purpura 
laminario, grimpanta la deklivon 
kondukantan al la bordo. Kun la tuto de 
sia povo li ekiris ĉase. 

T'sajn trenis sin supren sur la 
strandon. Ankoraŭ malantaŭ ŝi venis 
Mazirien la Magiisto, kies povo estis 
venkinta ĉiujn el ŝiaj planoj. La memoro 
de lia vizaĝo aperis antaŭ ŝi kaj ŝi 
tremblis. Ne permeseblas ke li kaptu ŝin 
nun. 



Lacego kaj malespero malrapidigis 
ŝiajn piedojn. Ŝi estis komencinta kun nur 
du magiaĵoj, la Sorĉo de Neniam 
Laciĝanta Nutro kaj sorĉo donanta forton 
al ŝiaj brakoj — tiu lasta permestante ke 
ŝi detenu Ĥrangon kaj faligu la templon 
sur Mazirien. Tiuj ĉi elĉerpiĝis; al ŝi 
defendiloj eke mankis; sed, 
kontraŭflanke, Mazirien ankaŭ povis havi 
nenion plu. 

Eble li ne scius pri la vampir- 
herbaĉo. Ŝi kuris supren laŭ la deklivo 
kaj staris malantaŭ kreskaĵaro de pala, 
vento-kuŝigita herbo. Kaj nun venis 
Mazirien el la lago, maldika formo 
videbla kontraŭ la rebrileteco de la 
akvosurfaco. 



Ŝi retromarŝis, situigante la 
netimigan kreskaĵejon de herbo inter ili. 
Se la herbo malsukcesus — ŝia menso 
tremis je la penso pri tio kion ŝi devus 
fari. 

Mazirien marŝis en la herbaron. La 
malsanaspektaj folietoj fariĝis tendene 
flekseblaj fingroj. Ili ĉirkaŭvolvis liajn 
maleolojn, tenante lin en nerompebla 
tenado, dum aliaj esploris por trovi lian 
haŭton. 

Do Mazirien ĉantis sian lastan 
magiaĵon — la sorĉ-elvoko de paralizeco, 
kaj la vampiraj herboj fariĝis lacaj kaj 
glitis fadene al tero. T'sain rigardis kun 
mortinta espero. Ĉu al li mankus 
malforteco? Ĉu ne dolorus liaj fibroj, ĉu 



ne lia spiro malfacilus? Ŝi ekturniĝis kaj 
kuris trans la herbejo, al arbareto de 
nigraj arboj. Ŝia haŭto sentiĝis malvarme 
je la profundaj ombroj, la sombraj 
formoj. Sed la frapsonoj de la piedoj de la 
Magiisto estis laŭtaj. Ŝi plonĝis en la 
mortan ombrecon. Antaŭ ol ĉiuj en la 
arbareto vekiĝos ŝi devas esti kurinta 
tiom for kiom ŝi eblas. 

Frap! Ŝnuro vipis al ŝi. Ŝi daŭre 
kuris. Plua kaj plua — ŝi falis. Ankoraŭ 
plua granda vipo kaj plua vipis al ŝi. Si 
ŝancele stariĝis, kaj iris plu, tenante siajn 
brakojn antaŭ la vizaĝo. Frap! La viperoj 
tordiĝis en la aero, la fina frapo turnis ŝin 
rondire. Tial ŝi vidis Mazirienon. 

Li batalis. Dum la frapoj falis pluve 



sur lin, li provis ekteni la viperojn kaj 
rompi ilin. Sed ili estis flekseblaj kaj 
risortaj preter lia forteco, kaj tiris sin for 
por surfrapi lin refoje. Koleregaj pro lia 
rezistado, ili koncentris al la malbonŝanca 
Magiisto, kiu pasiis kaj batalis kun 
superhoma furiozo, kaj T'sain estis 
permesata rampi ĝis la rando de la 
arbareto ankoraŭ vivanta. 

Ŝi retrorigardis kun miro al la 
esprimado de la pasio por vivo kion havis 
Mazirien. Li ŝancele iradis inter nubo el 
vipoj, lia furioze obstina figuro malklare 
siluetita. Li malfortiĝis kaj provis eskapi, 
kaj poste li falis. La batoj alfrapadis 
lin — liajn kapon, ŝultrojn, la longajn 
gambojn. Li provis leviĝi sed refalis 



malantaŭen. 

T'sain malfermis siajn okulojn en 
laciĝo. Ŝi sentis la sangon fluetantan el 
ŝia rompita histo. Sed la plej grava misio 
ankoraŭ atendis. Ŝi levis sin por stari sur 
la piedoj, kaj ŝancele komencis iri. Dum 
longa tempo la tondrado de multaj batoj 
atingis ŝiajn orelojn. 

La ĝardeno de Mazirien estis 
surprize bela dum nokto. La stel-floroj 
etendiĝis larĝe, ĉiu el magia perfekteco, 
kaj la kaptitaj duon-vegetaĵaj sfingoj 
flugis tien kaj reen. Fosforeskaj akvo- 
lotusoj flosis kiel ĉarmaj vizaĝoj sur la 
lageto kaj la arbusto kiun Mazirien estis 
portinta de malproksima Almerio en la 
sudo ornamis la aeron per frukta 



parfumo. 

T'sain, ŝanceliĝanta kaj anhelanta, 
nun venis serĉe tra la ĝardeno. Certaj el la 
floroj vekiĝis kaj rigardis ŝin kun 
kuriozo. La duon-besta hibrido dormece 
kvivitis al ŝi, pensante ke ĝi rekonus la 
tretadon de Mazirien. Mallaŭte aŭdita 
estis la sopira muziko de la blu-tasaj 
floroj kantantaj pri praaj noktoj kiam 
blanka luno tranaĝis la ĉielon, kaj grandaj 
ŝtormoj kaj nuboj kaj tondroj regis la 
sezonojn. 

T'sain preterpasis senatente. Ŝi 
eniris la domon de Mazirien, trovis la 
laborĉambron kie lumadis la eternaj 
flavaj lampoj. La or-harara basen-kreitulo 
sidiĝis subite kaj ŝin alrigardis kun siaj 



belaj malplenaj okuloj. 

Ŝi trovis la ŝlosilojn de Mazirien en 
ŝranko, kaj strebe sukcesis unge malfermi 
la plafonan klappordon. Ĉi tie ŝi faletis 
por ripozi kaj lasis la rozan mallumetecon 
pasi for de ŝiaj okuloj. Vidaĵoj komencis 
veni — Mazirien, alta kaj aroganta, 
elpaŝanta por mortigi Ĥrangon; la 
strange-koloraj floroj de la lago; 
Mazirien, lia magio perdita, batalanta la 
vipojn... Ŝi eltiriĝis de la duon- 
senkonscieco fare de la basen-kreitulo 
timete ludanta kun ŝiaj haroj. 

Ŝi skuis sin al vekiteco, kaj duon- 
marŝis, duon-falis malsupren laŭ la 
ŝtuparo. Ŝi malŝlosis la tri-seruran 
pordon, puŝis ĝin malferme per preskaŭ 



la lasta furioza strebo de sia korpo. Ŝi 
envenis kaj tenegis al la piedestalo kie la 
vitro-kovrita skatolo staris kaj Turĝun kaj 
la drako estis ludantaj sian ĉionriskan 
ludon. Ŝi ĵetis la vitron frakase sur la 
plankon, facile ellevis Turĝunon kaj 
metis lin surplanke. 

La sorĉo disrompiĝis je tuŝo de la 
runo ĉe ŝia pojno, kaj Turĝun fariĝis viro 
refoje. Li rigardis konsternite al la 
preskaŭ nerekonebla T'sain. 

Ŝi provis rideti supren al li. 

"Turĝun — vi estas libera — " 



"Kaj Mazirien?" 



"Li estas mortinta." Ŝi subfalis 
lacege al la ŝtona planko kaj kuŝis 
malrigida. Turĝun esplore rigardis ŝin 
kun stranga emocio en siaj okuloj . 

"T'sain, kara kreitulo de mia 
menso," li flustris, "pli nobla ol mi estas 
vi, kiu uzis la solan vivon kion vi konis 
por mia libero." 

Li levis ŝian korpon en siaj brakoj . 

"Sed mi reportos vin al la basenoj. 
Per via cerbo mi konstruos pluan virinon 
T'sain, tiom bela kiom vi. Ni iras." 

Li portis ŝin supren laŭ la ŝtonaj 
ŝtupoj. 



Turĝun de Mijr 



Turĝun sidis en sia laborĉambro, 
gamboj etenditaj dise de la tabureto, 
dorso kontraŭ kaj kubutoj sur la benko. 
Trans la ĉambro estis kaĝo; en tiun 
rigardadis Turĝun kun amuzete bedaŭra 
ĉagreno. La kreitaĵo en la kaĝo redonis la 
studadon kun emocioj preter 
konjektebleco. 

Ĝi estis aĵo por instigi bedaŭron — 
granda kapo sur malgranda, fostete 
maldikega korpo, kun malfortaj akvecaj 
okuloj kaj grase velkema butono por sia 
nazo. La buŝo pendiĝis malstrike nefirma 



kaj malseka, la haŭto briletis vakse 
roskolora. Malgraŭ ĝiaj memevidentaj 
malperfektecoj, ĝi estis ĝisdate la plej 
sukcesa produktaĵo el la basenoj de 
Turĝun. 

Turĝun stariĝis, trovis bovlon da 
kaĉo. Per long-tenila kulero li tenis 
manĝaĵon ĉe la buŝo de la kreitaĵo. Sed la 
buŝo rifuzis la kuleron kaj kaĉo flufaletis 
malsupren laŭ la rebrileta haŭto por fali 
sur la kadukan korpformon. 

Turĝun malsuprenmetis la bovlon, 
staris for kaj revenis al sia tabureto. Dum 
tuta semajno ĝi estis rifuzanta manĝi. Ĉu 
la idiota vizaĝo kaŝis la eblon percepti, 
volon al estingiĝo? Dum Turĝun 
rigardadis, la blanke-bluaj okuloj 



fermiĝis, la granda kapo falis ŝrumpe kaj 
frapetis la plankon de sia kaĝo. La 
membroj malstriktiĝis; la estaĵo estis 
mortinta. 

Turĝun suspiris kaj eliris la 
ĉambron. Li alpaŝis volvan ŝtuparon kaj 
fine eliris sur la tegmenton de sia kastelo 
Mijr, alte super la rivero Derno. En la 
okcidento la suno pendiĝis proksime al 
maljuna Tero; rubenaj radioj, pezaj kaj 
luksaj kiel vino, kliniĝis preter la 
tuberformaj arbotrunkoj de la praa arbaro 
por surkuŝi la tufan arbaran plankon. La 
suno sinkis laŭ akorde kun la malnova 
rito; malfru-epoka nokto surfalis la 
arbaron, mola, varmeta mallumo venis 
rapide, kaj Turĝun staris pripensanta la 



morton de sia plej ĉitempa kreitaĵo. 

Li konsideris ĝiajn multajn 
antaŭulojn: la aĵo tute el okuloj, la 
senosta kreitaĵo kun la pulsanta surfaco 
de sia cerbo senŝirma, la bela virina 
korpo kies intestoj etendiĝis ŝnure en la 
nutra solvaĵo kiel serĉantaj fibroj, la 
inversaj kreitaĵoj kun siaj internaĵoj 
eksterigitaj . . . Turĝun suspiris malgaje. 
Liaj metodoj kulpis; fundamenta 
elemento mankis en lia sintezo, matrico 
ordiganta la enhavojn de la skemo. 

Dum li sidis rigardanta elen trans la 
malheliĝanta lando, Turĝun estis 
rememorigita pri nokto pasinta je multaj 
jaroj, kiam la Saĝulo staris apud li. 



"En tempo praa je epokoj," la 
Saĝulo estis dirinta, siaj okuloj fiksitaj al 
malalta stelo, "mil sorĉaĵoj sciiĝis al 
sorĉismo kaj la magiistoj efektivigis siajn 
volojn. Hodiaŭ, dum la Tero mortas, 
cento da sorĉoj restas al la scio de homoj, 
kaj tiuj ĉi alvenas nin pere de la praaj 
libroj... Sed ekzistas unu nomata 
Pandelumo, kiu konas ĉiujn sorĉojn, ĉiujn 
ĉantojn, kantaĵojn, runojn, kaj mirigilojn 
kiuj iam ajn tordis kaj muldis spacon..." 
Li silentiĝis, perdita en siaj pensoj. 

"Kie estas tiu ĉi Pandelumo?" 
Turĝun demandis post ioma tempo. 

"Li loĝas en la lando Embeljono," la 
Saĝulo estis respondinta, "sed kie tiu 
lando situas, neniu scias." 



"Kiel oni trovas Pandelumon, do?" 

La Saĝulo ridetis ete. "Se estis iam 
ajn necese, sorĉdiro ekzistas por porti 
onin tien." 

Ambaŭ restis silentaj momenton; 
poste la Saĝulo parolis, rigardadanta 
foren super la arbaro. 

"Oni rajtas demandi ion ajn de 
Pandelumo, kaj Pandelumo respondos — 
kondiĉe, ke la demandanto plenumas tiun 
servon kiun Pandelumo postulas. Kaj 
Pandelumo negocas karan kontrakton." 

Poste la Saĝulo montris al Turĝun la 
sorĉdiron diskutitan, kiun li estis 
malkovrinta en praaĝa dosiero, kaj tenis 



sekreta de la tuta mondo. 

Turĝun, rememorante tiun ĉi 
konversacion, malsupreniris al sia 
studejo, longa malaltplafona halo kun 
ŝtonaj muroj kaj ŝtona planko moligita 
per dika rustkolora tapiŝo. La libregoj 
enhavantaj la sorĉaĵojn de Turĝun kuŝis 
sur longa tablo el nigra skielo aŭ estis 
puŝe metitaj tute senorde sur bretojn. Tiuj 
ĉi estis volumenoj kompilitaj fare de 
multaj magiistoj el la pasinteco, malnetaj 
foliaroj kolektitaj de la Saĝulo, lede 
binditaj libregoj ordigantaj la silabojn de 
cent fortaj sorĉdiroj, tiom koncentrite 
potencaj, ke la cerbo de Turĝun povis 
koni nur kvar da ili samtempe. 



Turĝun trovis mucidan 



paperfoliaron, turnis la pezajn foliojn al 
tiu sorĉdiro kiun la Saĝulo al li montris, 
la Voko al la Violenta Nubo. Li rigardis 
fikse malsupren al la literoj kaj ili brulis 
kun urĝa povo, premiĝantaj de sur la 
papero kvazaŭ avidegaj por eskapi la 
solecon de la libro. 

Turĝun fermis la libron, perfortante 
la sorĉdiron refoje en forgesitecon. Li 
vestis sin per mallonga blua mantelo, 
glitigis tranĉilon en sian zonon, ĝustigis 
ĉe pojno la amuleton kio entenis la 
Runon de Lakadel. Poste li sidiĝis kaj el 
ĵurnalo elektis la sorĉojn kiujn li estus 
portanta kun si. Kiajn danĝerojn li eble 
renkontos li ne povis scii, do li elektis tri 
sorĉojn el generala aplikebleco: la 



Bonega Prisma Ŝpruco, la Mantelo de 
Ŝtelirado fare de Fandeal, la Sorĉo de la 
Malrapida Horo. 

Li supreniris al la tegmenta 
randmureto de sia kastelo kaj staris sub la 
foraj steloj, enspirante la aeron de antikva 
Tero... Kiom ofte ĉi aero enspiriĝis antaŭ 
ol li same faris? Kiujn kriojn de doloro 
spertis ĉi aero, kiujn suspirojn, ridojn, 
militkriojn, kriojn de ĝojego, anhelojn... 

La nokto estis elpasanta. Blua lumo 
flagris en la arbaro. Turĝun rigardis 
momenton, post tio fine kuraĝigis sin kaj 
eldiris la Vokon al la Violenta Nubo. 

Ĉio estis kvieta; poste venis flustro 
da moviĝo ŝveliĝanta por fariĝi muĝo el 



grandegaj ventoj. Nubetaĵo blanka aperis 
kaj kreskis ĝis fariĝis kolono el nigra 
fumo. Voĉo profunda kaj grata elvenis la 
turbuladon. 

"Je via ĝena potenco estas tiu ĉi 
instrumento alveninta; kien vi iros?" 

"Kvar Direktojn, poste Unu," diris 
Turĝun. "Vivanta mi devas esti portata al 
Embeljono." 

La nubo kirlade surfalis lin; alte 
supren kaj eke for li estis prenita, ĵetita 
pied-super-kape tra nemezurebla 
distanco. Al kvar direktoj li estis puŝata, 
poste unu, kaj finfine granda blovaĵo ĵetis 
lin el de la nubo, lin faligis dismembre 
kuŝanta en Embeljono. 



Turĝun brakleve stariĝis kaj 
ŝanceladis momenton, duone stupora. 
Liaj sencoj grade stabiliĝis; li 
ĉirkaŭrigardis. 

Li staris ĉe rando de klarega lageto. 
Bluaj floroj kreskis ĉirkaŭ liaj maleoloj 
kaj kontraŭ lia dorso staris arbareto el 
altaj blu-verdaj arboj, la folioj 
malfokusiĝantaj alte en la nebuleco. Ĉu 
Embeljono estas el Tero? La arboj estis 
ter-aspektaj, la floroj el similaj formoj, la 
aero estis el sama teksturo... Sed ekzistis 
stranga manko je ĉi lando kaj ĝi malfacile 
identiĝeblis. Eble ĉi sento devenis el la 
kurioza necerteco pri la horizonto, eble le 
la malfokusa kvalito de la aero, luma kaj 
malcerta kiel akvo. Plej strange, tamen, 



estis la ĉielo, interplekto el vastaj ondetoj 
kaj kruc-ondetoj, kaj tiu ĉi refraktis mil 
kolonojn kolore lumajn, radioj kiuj 
mezaere plektis mirindan puntaĵon, 
ĉielarkajn retojn, ĉio el la juvelaj koloroj. 
Do dum Turĝun rigardis, sur li balaiĝis 
lumkolonoj el kristala klareco, topazo, 
luksa violo, radianta verdo. Li nun 
perceptis ke la koloroj de la floroj kaj la 
arboj estis nur tio de la ĉimomenta 
funkcio de la ĉielo, ĉar nun la floroj estis 
el palrosa koloro, kaj la arboj el sonĝa 
purpuro. La floroj pliprofundiĝis en 
kuprecon, poste kun sufuzo brile ruĝa, 
varmetiĝis tra brunruĝo al skarlato, kaj la 
arboj fariĝis mare bluaj. 

"La Lando Neniu Scias Kie," diris 



Turĝun al si mem. "Ĉu mi estis portita 
alten, malaleten, en antaŭ-ekzistecon aŭ 
en la mondon postan?" Li rigardis al la 
horizonto kaj kredis vidi nigran kurtenon 
etendiĝantan alte en la malheleco, kaj ĉi 
kurteno cirkle ĉirkaŭis la landon laŭ ĉiuj 
direktoj. 

La sono de galopaj hufoj 
alproksimiĝis; li turniĝis por trovi nigran 
ĉevalon vivoriske kuregantan laŭ la rando 
de la lageto. La rajdanto estis juna virino 
kun nigraj haroj sovaĝe vent-ondigitaj. Ŝi 
portis malstriktan blankan braĉon ĝis la 
genuo kaj flavan mantelon flagrantan pro 
vento. Unu mano tenegis la rimenojn, la 
alia svingis glavon. 



Turĝun singarde flankenpaŝis, ĉar 



ŝia buŝo estis strikta kaj blanka kvazaŭ 
pro kolero, kaj ŝiaj okuloj brilis per 
stranga frenezeco. La virino tiregis al la 
rimenoj, karakoligis sian ĉevalon alt- 
ĉirkaŭe, alkuris Turĝunon, kaj svinge 
atakis lin per la glavo. 

Turĝun saltis retroen kaj vipe 
elprenis sian propran glavon. Kiam ŝi 
alkuris lin refoje, li forfendis la svingon 
kaj, klinante antaŭen, tuŝis per la pinto 
ŝian brakon elprenante guton da sango. Ŝi 
retroiris ektimigita; poste de sia selo ŝi 
ektiris pafarkon kaj ekmetis sagon al la 
ŝnuro. Turĝun risortis antaŭen, flanksalte 
evitanta la sving-arkon de ŝia glavo, 
ektenis ŝin ĉirkaŭ la talio, kaj tiris ŝin al 
la grundo. 



Ŝi batalis kun freneza violento. Li 
havis nenian volon por ŝin mortigi, kaj 
sekve baraktis en maniero ne tute digna. 
Finfine li tenis ŝin senhelpa, ŝiaj brakoj 
kaptitaj malantaŭ la dorso. 

"Kvietu, megero!" diris Turĝun, 
"pro timo, ke perdiĝus je mi la pacienco 
kaj mi vin svenigus!" 

"Faru laŭ via propra volo," la 
junulino anhelis. "Vivo kaj morto estas 
fratoj." 

"Kial vi celas vundi min?" demandis 
Turĝun. "Mi ne estas vin ofendinta." 

"Vi abomenindas, kiel ĉio 
ekzistanta." Emocio raŭkigis la delikatajn 



fibrojn de ŝia gorĝo. "Se potenco estus 
mia, mi frakasus la universon en sangan 
gruzon, kaj piede ekpremus ĝin en la 
finfinan kotaĉon." 

Turĝun en surprizo malstriktigis sian 
tenon, kaj ŝi preskaŭ baraktis al libero. 
Sed li kaptis ŝin refoje. 

"Diru al mi, kie mi trovos 
Pandelumon?" 

La junulino haltigis sian strebadon, 
turnis ŝian kapon por rigardegi al Turĝun. 
Poste: "Serĉu la tuton de Embeljono. Mi 
helpos vin neniom." 

Se ŝi estus pli amikema, pensis 
Turĝun, ŝi estus estulo rimarkinde bela. 



"Informu min pri kie mi trovu 
Pandelumon," diris Turĝun, "alikaze mi 
trovus aliajn uzojn por vi." 

Ŝi estis silenta momenton, ŝiaj 
okuloj brulantaj kun frenezeco. Poste ŝi 
parolis en vivplena voĉo. 

"Pandelumo loĝas apud la rivereto 
nur kelkajn paŝojn malproksime." 

Turĝun maltenis ŝin, sed li prenis 
ŝian glavon kaj pafarkon. 

"Se mi redonus al vi tiujn ĉi, ĉu vi 
laŭirus vian vojon for en paco?" 

Dum momento ŝi alrigardis minace; 
poste, sen paroli ŝi iris por sursidi sian 



ĉevalon kaj rajdis for tra la arboj. 

Turĝun rigardis ŝin malaperi tra la 
lumfaskoj juvelkoloraj, poste iris laŭ tiu 
direkto kiun ŝi estis indikinta. Li baldaŭ 
alvenis longan malaltan domegon el ruĝa 
ŝtono kontraŭ malhelaj arboj. Je lia 
alproksimiĝo la pordo svingiĝis 
malferme. Turĝun haltiĝis mez-paŝe. 

"Envenu!" aŭdiĝis voĉo "Envenu, 
Turĝun de Mijr!" 

Do Turĝun miroplene eniris la 
domegon de Pandelumo. Interne li trovis 
ĉambron kun murtapiŝoj, malplenan de 
mebloj krom per sola tableto. Neniu venis 
por lin bonvenigi. Fermita pordo situis ĉe 
la kontraŭa muro, kaj Turĝun aliris por 



trapasi, pensante ke tion oni atendis de li. 

"Haltu, Turĝun," parolis la voĉo. 
"Neniu rajtas alrigardi Pandelumon. Jen 
estas leĝo." 

Turĝun, staranta meze en la ĉambro, 
parolis al sia nevidata gastiganto. 

"Jen mia misio, Pandelumo," li diris. 
"Dum ioma tempo mi strebadis por krei 
homecon en miaj basenoj. Tamen ĉiam 
mi malsukcesas, pro nescio pri tiu aganto 
kiu kuntenas kaj ordigas la aranĝojn. Tiu 
ĉi rego-matrico devas esti sciata je vi; pro 
tio mi alvenas vin por esti gvidata." 

"Vole mi helpos vin," diris 
Pandelumo. "Ekzistas, tamen, plua 



aspektaĵo interrilata. La universo metodas 
laŭ simetrio kaj egalpezeco; en ĉiu 
situacio de ekzisto observeblas tiu ĉi 
egalpezeco. Konsekvence, eĉ en la 
triviala amplekso de nia interkontraktiĝo, 
tiu ĉi egaleco devas esti subtenata, tial kaj 
tiel. Mi konsentas vin helpi; reciproke, vi 
elfaru servaĵon por mi. Kiam vi estos 
plenuminta tiun ĉi etan laboron, mi tiam 
instrukcios vin ĝis via plena kontentiĝo." 

"Kio estas tiu servo?" demandis 
Turĝun. 

"Iu viro loĝas en la lando Askolajs, 
ne malproksime de via Kastelo Mijr. 
Ĉirkaŭ lia kolo pendas amuleto el 
gravurita ŝtono. Vi devas preni ĝin de li 
kaj ĝin portu al mi." 



Turĝun konsideris momenton. 

"Nu bone," li diris. "Mi faros tion 
kion mi povos. Kiu estas la viro?" 

Pandelumo respondis molvoĉe. 

"Princo Kandajv la Ora." 

"Ah," eksklamis Turĝun amuz- 
ĉagreniĝe, "vi strebis neniom por fari, ke 
al mi la tasko estu agrabla... Sed mi 
plenumos vian postulon tiel bone kiel mi 
povos." 

"Bone," diris Pandelumo. "Nun mi 
devas instrui vin. Kandajv portas tiun ĉi 
amuleton kaŝe sub la ĉemizo. Kiam 
malamiko aperas, li elprenas ĝin por 



montri sur sia brusto, tiel estas la efikeco 
de la sorĉaĵo. Preter ĉio, neniel rigardu al 
tiu amuleto, nek antaŭ nek post ol vi ĝin 
prenos, kontraŭ puno plej horore 
konsekvenca." 

"Mi komprenas," diris Turĝun. "Mi 
obeos. Nun jen afero pri kio mi volas 
demandi — kondiĉe, ke la respondo ne 
trudus al mi laboron pri revenigi la lunon 
denove al Tero, aŭ repreni eliksiron kion 
vi malbonŝance elverŝis en la maron." 

Pandelumo ridis laŭte. "Demadu 
plu," li respondis, "kaj mi respondos." 

Turĝun diris sian demandon. 



"Dum mi alproksimiĝis vian 



loĝejon, virino freneze furioza volis 
mortigi min. Tion mi ne permesis kaj ŝi 
foriris en kolerego. Kiu estas ĉi virino kaj 
kial estas ŝi tiel?" 

La voĉo de Pandelumo montris 
amuzon. "Mi, ankaŭ," li respondis, 
"havas basenojn kie mi muldas vivecon 
laŭ diversaj formoj. Tiun ĉi junulinon 
T'sajs-on mi estigis, sed mi faris 
senzorge, kun eraraĵo en la sintezo. Do ŝi 
elgrimpis la basenon kun tordaĵo en sia 
cerbo, laŭ ĉi maniero: tio kion ni ĵuĝas 
bela, ŝajnas al ŝi malaminda kaj malbela, 
kaj tio kion ni juĝas malbela, ŝajnas al ŝi 
netolereble aĉega, laŭ grado kion vi kaj 
mi ne povas kompreni. Ŝi trovas la 
mondon loko amara, popoligita per 



formoj el la plej malkarega fieco." 

"Do jen la kialo," Turĝun murmuris. 
"Kompatinda mizerulino!" 

"Nun," diris Pandelumo, "vi devas 
eliri al Kajin; la aŭspicioj bonas... Post 
momento malfermu tiun ĉi pordon, eniru, 
kaj moviĝu laŭ la runaj desegnaĵoj sur la 
planko." 

Turĝun tiel faris kiel li direktiĝis. Li 
trovis la postan ĉambron cirkla kaj alte 
kupola, kun la variaj lumoj de Embeljono 
verŝiĝantaj malsupren tra la plafonaj 
fenestraĵoj. Kiam li staris sur la desegnaĵo 
de la planko, Pandelumo parolis refoje. 

"Nun fermu la okulojn, ĉar mi devas 



eniri kaj tuŝi vin. Atentu bone, ne provu 
ekvidi min!" 

Turĝun fermis la okulojn. 
Postmomente paŝo malantaŭ li soniĝis. 
"Etendu vian manon," diris la voĉo. 
Turĝun faris kaj sentis malmolan 
objekton esti tie metata. "Kiam via misio 
estos plenumita, preme rompu tiun ĉi 
kirstalon kaj tiumomente vi trovos vin en 
tiu ĉi ĉambro." Malvarma mano kuŝis sur 
lia ŝultro. 

"Dum momento vi dormos," diris 
Pandelumo. "Kiam vi vekiĝos vi estos en 
la urbo Kajin." 

La mano foriris. Malheleteco 
surkovris Turĝunon dum li staris 



atendante la transiron. La aero subite 
pleniĝis per sonoj: klakado, tinklado de 
multaj etaj sonoriloj, muziko, voĉoj. 
Turĝun malridetis, kunpremis la lipojn: 
Stranga tumulto por la severa domo de 
Pandelumo! 

Voĉo de virino soniĝis proksime. 

"Rigardu, O Santanijo, vidu la 
strigo-viron kio fermas siajn okulojn al 
festeco!" 

Estis vira ridado, subite kvietigita. 
"Venu. La viro estas frenezeta, eble 
malpacema. Venu." 

Turĝun hezitis, poste malfermis la 
okulojn. Estis nokte en la blanke ĉirkaŭ- 



murita Kajin, kaj la tempo festivala. 
Oranĝaj lanternoj drivis en la aero, 
moviĝantaj tien kien portis ilin la venteto. 
De la balkonoj pendis floroĉenoj kaj 
kaĝoj de bluaj lampiroj. La stratoj onde 
plenis per la vino-levigita civitanaro, 
kostumita laŭ multege da bizaraj modoj. 
Jen estis barĝisto de Melanto, jen 
militisto el la Verda Legio de Valdarjo, 
jen alia el tempo praa portanta unu el la 
antikvaj kaskoj. En malgranda malplena 
loko florĉene ornamita amorantino de la 
insularo Kaŭĉikŭo dancis la Dancon de la 
Dek-kvar Silkaj Moviĝoj laŭ flut-muziko. 
En balkonombro ina barbaro el Orienta 
Almerio ĉirkaŭbrakis viron nigrigitan kaj 
portantan ledan jungilaron kiel Deodando 
de la arbaro. Ili gajis, tiu ĉi popoloj de 



fadiĝanta Tero, febre feliĉaj, ĉar senlima 
nokto estas ne malproksima, kiam la ruĝa 
suno finfine flagros kaj fariĝos nigra. 

Turĝun fandiĝis inter la homamaso. 
Ĉe taverno li refreŝigis sin per biskvitoj 
kaj vino; poste li ekiris al la palaco de 
Kandajv la Ora. 

La palaco superstaris lin, ĉiu 
fenestro kaj balkono lumanta pro lampoj. 
Inter la lordoj de la urbo estis bankedado 
kaj festado. Se Princo Kandajv plenus de 
drinkaĵo kaj ne singarda, pripensis 
Turĝun, la tasko povus esti ne tre 
malfacila. Tamen, enirante brave, li 
povus rekoniĝi, ĉar li estis nekonata al 
multaj en Kajin. Do, parolanta la 



Mantelon de Ŝtelirado fare de Pandejal, li 
fadiĝis for de la vido de ĉiuj homoj. 

Tra la portiko li glitis, en la grandan 
salonon, kie la lordoj de Kajin tiel festiĝis 
kiel la popolamasoj de la stratoj. Turĝun 
iris serpente tra la ĉielarke kolora amaso 
el silko, veluro, sateno, rigardanta la 
ludadon kun amuzo. Sur teraso kelkaj 
staris rigardantaj en subplankan kuvon 
kie paro de kaptitaj Deodandoj, iliaj 
haŭtoj aspektantaj kia oleigita gagato, 
naĝaĉis kaj esprimis minace; aliaj ĵetis 
sagetojn al la dis-etendigita korpo de 
kaptita juna sorĉistino el la Koboldaj 
Montoj. En duonĉambretoj flore 
ornamitaj junulinoj ofertis sintezan amon 
al fajfspirantaj maljunaj viroj, kaj aliloke 



aliaj kuŝis stuporigitaj per sonĝo- 
pulvoroj. Nenie Turĝun trovis Princon 
Kandajvon. Tra la palaco li vagis, 
ĉambron post ĉambro, ĝis fine en supera 
ĉambro li ekvidis la altan or-barban 
princon, ripozante duonkuŝe kun maskita 
infan-junulino kiu havis verdajn okulojn 
kaj harojn pal-verde kolorigitajn. 

Ia intuo aŭ eble iu sorĉaĵo tiam 
avertis Kandajvon kiam Turĝun glitis tra 
la purpuraj pendaĵoj. Kandajv elsalte 
stariĝis. 

"Iru!" li ordonis la knabinon. "El de 
la ĉambro rapide! Misfaro moviĝas ie 
proksime kaj mi devas dispafi ĝin per 
magio!" 



La knabino kuris haste el la 
ĉambron. La mano de Kandajv kaŝe aliris 
sian ĝorĝon kaj tiris eksteren la kaŝitan 
amuleton. Sed Turĝun jam ŝirmis sian 
rigardon per la mano. 

Kandajv eldiris potencan sorĉdiron 
kio malstriktigis spacon liberige de ajna 
tordeco. Pro tio la sorĉaĵo de Turĝun 
nuliĝis kaj li fariĝis videbla. 

"Turĝun de Mijr ŝteliras tra mia 
palaco!" diris Kandajv minace. 

"Kun morto preta sur miaj lipoj," 
diris Turĝun. "Turniĝu for, Kandajv, aŭ 
mi parolos sorĉdiron kaj traos vin per mia 
glavo." 



Kandajv faris kvazaŭ obei, sed 
anstataŭe eldiris la silabojn por ekestigi 
ĉirkaŭ si la Ĉiopovan Sferon. 

"Nun mi vokas la gardistojn, 
Turĝun," anoncis Kandajv malestime, 
"kaj vi estos ĵetata al la Deodandoj en la 
kuvo." 

Kandajv ne sciis pri la gravurita 
bando kion Turĝun portis ĉe la pojno, plej 
potenca runo, ĉirkaŭtenanta kampon 
solvan de ajna magio. Ankoraŭ ŝirmante 
sian vidon kontraŭ la amuleto, Turĝun 
trapaŝis la Sferon. La grandaj bluaj okuloj 
de Kandajv malfermegis. 

"Voku la gardistojn," diris Turĝun. 
"Ili trovos vian korpon multe penetrita 



per linioj el fajro." 



"Vian korpon, Turĝun!" kriis la 
Princo, parolaĉante la sorĉon. Tuje la 
brulantaj dratoj de la Bonega Prisma 
Ŝpruco ekvenis el ĉiuj direktoj al Turĝun. 
Kandajv rigardis la furiozan pluvon kun 
lupa rideto, sed lia esprimo rapide 
ŝanĝiĝis en konsternecon. Je distanco 
dika kiel fingro for de la haŭto de Turĝun 
la fajrosagetoj dissolviĝis fariĝante mil 
nubetoj da fumo. 

"Turniĝu por montri la dorson, 
Kandajv," Turĝun postulis. "Via magio 
senutilas kontraŭ la Runo de Lakadelo." 
Sed Kandajv prenis paŝon antaŭan 
celante risorton en la muro. 



"Haltiĝu!" kriis Turĝun. "Unu paŝon 
pluan kaj la Ŝpruco disigos vin miloble!" 

Kandajv haltiĝis abrupte. En 
senhelpa kolerego li turnis por montri la 
dorson, kaj Turĝun, paŝante antaŭen 
rapide, etendis manon super la kolo de 
Kandajv, ektenis la amuleton kaj leve 
liberigis ĝin. Ĝi rampis en lia mano kaj 
tra la fingroj elpasiĝis videtaĵo blua. 
Konfuzecon skuis al li la cerbon, kaj dum 
momenteto li aŭdis murmuron de avidaj 
voĉoj... Lia vidkampo klariĝis. Li paŝis 
malantaŭen de Kandajv, puŝante la 
amuleton en sian zonsakon. Kandajv 
demandis, "Ĉu mi nun rajtas turniĝi 
sekure?" 



"Kiam ajn vi volas," respondis 



Turĝun, fermante sian zonsakon. 
Kandajv, vidante ke Turĝun okupiĝis, 
paŝis glate al la muro kaj metis sian 
manon sur risorton. 

"Turĝun," li diris, "vi estas perdita. 
Antaŭ ol vi povos eldiri silabon, mi 
malfermos la plankon kaj faligos vin en 
granda malhela distanco. Ĉu viaj 
sorĉdiroj povas helpi je tio?" 

Turĝun haltiĝis mez-move, fiksis 
siajn okulojn sur la ruĝa kaj ora vizaĝo de 
Kandajv. Poste li mallevis siajn okulojn 
ŝafe. "Ho, Kandajv," li diris zorge, "vi 
min trompis. Se mi redonus al vi la 
amuleton, ĉu mi rajtus foriri libera?" 

"Ĵetu la amuleton al miaj piedoj," 



diris Kandajv, memgratulante. "Ankaŭ la 
Runon de Lakadelo. Poste mi decidos pri 
tio, kian kompaton mi al vi donu." 

"Eĉ la Runo?" Turĝun demandis, 
ŝajnigante tonon kompatopetan al sia 
voĉo. 

"Aŭ vian vivon." 

Turĝun etendis en sian zonsakon kaj 
ektenis la kristalon donatan al li fare de 
Pandelumo. Li elprenis ĝin kaj tenis ĝin 
kontraŭ la pomelo de sia glavo. 

"Ho, Kandajv," li diris, "Mi distingis 
vian trompon. Vi nur volas timigi min al 
venkiĝo. Mi defias vin!" 



Kandajv ŝultrolevis. "Mortu do." Li 
premis la risorton. La planko ekis 
malferme, kaj Turĝun malaperis en la 
truegon. Sed kiam Kandajv kuregis 
malsupren por proprietigi al si la korpon 
de Turĝun, li trovis nenian spuron, kaj li 
spezis la reston de la nokto en kolero, 
cerbumante malbonhumore super vino. 

Turĝun trovis sin en la cirkla ĉambro 
de la domego de Pandalumo. La mult- 
koloraj lumoj de Embeljono fluadis tra la 
ĉiel-fenestroj sur lian ŝultron — safir- 
bluo, la flavo de kalenduloj, sanga ruĝo. 
Estis silento tra la domego. Turĝun 
moviĝis for de la runo sur la planko, 
ekrigardante konsternite al la pordo, 



timante kontraŭ tio, ke Pandlumo, 
senatente pri lia ĉeesto, eniru la ĉambron. 

"Pandelumo!" li vokis. "Mi estas 
reveninta!" 

Estis nenia respondo. Profunda 
kvieto tenis la domon. Turĝun sopiris al 
la malfermita aero tie kie la odoro de 
sorĉado malpli fortus. Li alrigardis la 
pordojn; unu kondukis al la enireja halo, 
la alia al loko de li nekonata. La pordo ĉe 
la dekstro devas konduki ekstere; li 
kuŝigis manon sur la klink/o por tiri ĝin 
malferma. Sed li paŭzis. Supozu, ke li 
miskomprenis, kaj la formo de 
Pandelumo montriĝis? Ĉu estus pli saĝe, 
atendi ĉi tie? 



Solvo leviĝis en lia menso. Lia 
dorso kontraŭ la pordo, li svinge 
malfermis ĝin. 

"Pandelumo!" li vokis 

Mola intermita sono atingis liajn 
orelojn de malantaŭe, kaj li ŝajne aŭdis 
laboran ekspiron. Subite timigita, Turĝun 
paŝis refoje en la cirklan ĉambron kaj 
fermis la pordon. 

Li rezignis sin al pacienco kaj 
sidiĝis sur la planko. 

Anhela krio elvenis la apudan 
ĉambron. Turĝun eksalte stariĝis. 

"Turĝun? Ĉu vi estas tie?" 



"Jes; Mi estas ĵus reveninta kun la 
amuleto." 

"Faru la jenan rapide," anhelis la 
voĉo. "Gardante la vidon, pendigu la 
amuleton de via kolo kaj eniru." 

Turĝun, stimulita per la urĝeco de la 
voĉo, fermis la okulojn kaj aranĝis la 
amuleton sur sia brusto. Li blindiris 
porden kaj svingis ĝin malfermege. 

Silento el ŝokita intenseco daŭris 
momenton; poste okazis terure lamenta 
kriaĉo, tiom sovaĝa kaj demona ke la 
cerbo de Turĝun vibradis. Fortegaj 
flugiloj bate flagrigis la aeron, poste estis 
ŝuŝo kaj metala skapsono. Poste, inter 
malklara muĝado, glacia vento mordis al 



Turĝun la vizaĝon. Posta ŝuŝo — kaj ĉio 
kvietis. 

"Mi danke ŝuldas al vi," diris la 
kalma voĉo de Pandelumo. "Malofte 
okazis ke mi estis spertanta tian egan 
konsternon, kaj sen via helpo eblas ke mi 
ne estus forpelinta tiun estulon el infero." 

Mano levis la amuleton de sur la 
kolo de Turĝun. Post momenton silentan 
la voĉo Pandlumo sonis refoje trans 
distanco. 

"Vi rajtas malfermi la okulojn." 

Turĝun faris. Li estis en la 
laborĉambro de Pandelumo; inter multo 
alia, li vidis basenojn tiajn kiaj la propraj. 



"Mi vin ne dankos," diris 
Pandelumo. "Sed por ke deca simetrio 
estu bontenata, mi faros servon repage 
por servo. Mi ne nur gvidos viajn manojn 
dum vi laboros inter la basenoj, sed plue 
mi instruos al vi pri kromaj afero 
valoraj." 

Laŭ ĉi maniero eniris Turĝun en sian 
metilernantan periodon sub Pandelumo. 
Tutetage kaj ĝis malfrue en la opaleskajn 
noktojn li laboris sube de la nevidata 
instruo fare de Pandelumo. Li lernis la 
sekreton de renovigita juneco, multajn 
sorĉojn de la prauloj, kaj strangan 
abstraktan sciencaĵon kion Pandelumo 
nomis "Matematiko". 

"Interne de tiu ĉi instrumento," diris 



Pandelumo, "loĝas la Universo. Pasiva en 
si mem kaj ne el sorĉaĵo, ĝi klarigas ĉiun 
problemon, ĉiun fazon de ekzisteco, ĉiujn 
sekretojn de tempo kaj spaco. Viaj 
sorĉdiroj kaj runoj estas konstruitaj sur 
ĝia potenco kaj ordigitaj laŭ granda 
mozaiko de magio. La desegno de tiu ĉi 
mozaiko ni ne povas konjekti; nia priscio 
estas parkera, empiria, arbitra. Fandejal 
ekvidis la rilatecon kaj tiel povis formuli 
multajn el la sorĉoj kiuj portas lian 
nomon. Mi strebadis tra la epokoj por 
rompi la nebulan vido-fenestron, sed ĝis 
nun mia enketado malsukcesis. Kiu 
malkovros la ordigilon, tiu komprenos 
ĉiom da sorĉismo kaj estos potenciulo 
preter ajna imagkapablo." 



Do Turĝun aplikis sin al la studado 
kaj lernis multajn el la pli simplaj rutinoj. 

"En tio mi trovas mirindan belecon," 
li diris al Pandelumo. "Jen estas nenia 
scienco, anstataŭe jen arto, kie ekvacioj 
disfalas en elementojn tiel kiel 
malkomponantaj konsonancoj, kaj en kio 
ĉiam restas simetrieco aŭ specifa aŭ 
multparta, sed ĉiam el kristala sereneco." 

Malgraŭ tiuj aliaj studoj, Turĝun 
okupis sin plejpartatempe ĉe la basenoj, 
kaj sub la gvidado de Pandelumo akiris la 
majstrecon kion li serĉis. Por distri sin li 
formis knabinon el ekzotika desegno, 
kiun li nomis Floriel. La harojn de la 
knabino kiun li trovis kun Kandajvon je 
la nokto de la festivalo li tenis fikse en sia 



menso, kaj li donis al sia kreitulino palajn 
verdajn harojn. Ŝi havis haŭton kreme 
brunetan kaj larĝajn sonĝaspektajn 
okulojn. Turĝun tiam deliris per feliĉo 
kiam li prenis ŝin malseka kaj perfekta el 
la baseno. Ŝi lernis rapide kaj baldaŭ sciis 
kiel paroli kun Turĝun. Ŝi kutime emis al 
revo kaj bonsopiro, zorgante pri 
malmulte pli ol vagadi inter la floroj de la 
herbejo, aŭ sidi kviete apurd la rivero; 
tamen ŝi estis plaĉa estulo kaj ŝiaj 
manieroj amuzis Turĝunon. 

Sed iun tagon la nigre harara T'sajs 
venis preterpase sur sia ĉevalo, ŝtal- 
okula, tranĉanta svinge al floroj per sia 
glavo. La senkulpa Floriel pretervagis kaj 
T'sajs, kriante "Verd-okula virino — via 



aspekto hororas al mi, jen morto por vi!" 
tranĉe faligis ŝin tiel kiel ŝi estis farinta la 
florojn survojajn. 

Turĝun, aŭdinta la hufojn, venis el la 
laborĉambro ĝustatempe por vidi la 
glavsvingadon. Li paliĝis pro koleroj kaj 
sorĉdiro el tordiga turmento leviĝis al siaj 
lipoj. Tiame T'sajs lin alrigardis kaj 
malbenis, kaj en la pala vizaĝo kaj la 
malhelaj okuloj li vidis ŝian mizerecon 
kaj la spiriton kiu kaŭzis ŝin defii sian 
sorton kaj tenadi al sia vivo. Multaj 
emocioj batalis en li, sed je la fino li 
permesis al T'sajs, ke ŝi rajdu for. Li 
entombigis Florielon apud la riverbordo 
kaj provis forgesi ŝin per intensa studado. 

Kelkajn tagojn poste li levis la 



kapon for de la laboro. 

"Pandelumo! Ĉu vi proksimas?" 

"Kion vi bezonas, Turĝun?" 

"Vi menciis, ke kiam vi kreis 
T'sajson, eraraĵo tordetis ŝian cerbon. 
Nun mi volas krei iun al ŝi similan, el la 
sama inteneseco, tamen bonorda je 
menso kaj spirito." 

"Laŭ via volo," respondis 
Pandelumo neinteresite, kaj donis al 
Turĝun la ordoplanon. 

Do Turĝun konstruis fratinon je 
T'sajs, kaj tagon post tago rigardis la 
saman sveltan korpon, kaj la samajn 



fierajn aspektojn formiĝi. 

Kiam venis ŝia tempo, kaj ŝi sidiĝis 
en sia baseno, okuloj brilante kun ĝoja 
vivo, Turĝun estis senspira en sia hasto 
por helpi ŝin elveni. 

Ŝi staris antaŭ li malseka kaj nuda, 
ĝemelino je Tsajs, sed tiel kiel la vizaĝo 
de Tsajs estis striktigita per malamo, 
jene loĝis paco kaj feliĉemo; tie kie la 
okuloj de Tsajs lumis per furiozo, jene 
montriĝis la steloj de imagkapablo. 

Turĝun staradis miriganta pri la 
perfekteco de sia propra kreaĵo. "Via 
nomo estos Tsajn," diris li, "kaj jam mi 
scias ke vi estos parto de mia vivo." 



Li forlasis ĉion alian por instrui al 
T'sajn, kaj ŝi lernadis je mirinda rapido. 

"Post iome ni reiros al Tero," li diris 
al ŝi, "al mia hejmo apud granda rivero en 
la verda lando Askolajs." 

"Ĉu la ĉielo de Tero plenas je 
koloroj?" ŝi demandis. 

"Ne," li respondis. "La ĉielo de Tero 
estas el senlime profunda malhela bluo, 
kaj praa ruĝa suno iras trans la ĉielo. 
Kiam noktiĝas tiam aperas la steloj laŭ 
ordoj pri kiuj mi vin instruos. Embeljono 
belas, sed Tero larĝas, kaj la horizontoj 
etendiĝas malproksimen kondukanta al 
mistero. Tiom baldaŭe kiom permesas 
Pandelumo, ni reiros al Tero." 



T'sajn ŝategis naĝi en la rivero, kaj 
foje Turĝun venis malsupren por ŝpruci 
ŝin kaj ĵeteti ŝtonojn en la akvon dum li 
revis. Kontraŭ T'sajs li estis ŝin avertinta, 
kaj ŝi promesis esti singarda. 

Sed iun tagon, dum Turĝun atentis 
preparojn por la foriro, ŝi vagis 
malproksime for tra la kampoj, atenta nur 
pri la koloroj montriĝantaj en la ĉielo, pri 
la majesto de la altaj malklaraj arboj, pri 
la ŝanĝiĝantaj floroj je siaj piedoj; ŝi 
alrigardis la mondon kun tia miro kio 
eblas nur al tiuj ĵus elvenintaj la basenon. 
Trans kelkaj malaltaj montetoj ŝi vagis, 
kaj tra malhela arbaro kie ŝi trovis 
malvarman rivereton. Ŝi trinkis kaj iris 
sencele laŭ la bordo, kaj tiel aliris etan 



maldensejon. 

Ĉar la pordo malfermis, T'sajn 
enrigardis por scii tion, kiu povis loĝi ĉi 
tie. Sed la domo estis senhoma, kaj la 
nuraj mebloj estis neta litaĵo el herboj, 
tablo kun korbo da nuksoj, breto kun 
kelkaj aĵoj el ligno kaj stan-plumba alojo. 

T'sajn turniĝis por foriri sian vojon, 
sed ĝuste tiam ŝi aŭdis la malbonaŭguran 
frapadon de hufoj, alsvingante proksimen 
tiel kiel sorto. La nigra ĉevalo glitis 
haltiĝe antaŭ ŝi. T'sajn retropaŝis velke en 
la pordan aperturon, ĉiuj avertoj de 
Turĝun revenantaj en sia menso. Sed 
T'sajs jam estis malsupreniĝinta de sur 
sia ĉevalo kaj alvenadis tenante preta sian 
glavon. Kiam ŝi levis ĝin por ataki, iliajn 



okulojn interrigardis, kaj T'sajs haltiĝis 
pro miro. 

Estis vidaĵo por ekcitiganta la 
cerbon: la belaj ĝemelulinoj, portantaj la 
samajn blankajn talio-altajn pantalonojn, 
kun la samaj intensaj okuloj kaj 
neprizorgitaj hararoj, unu portanta sur sia 
vizaĝo malamon pri ĉiu atomo de la 
universo, sur la alia ĝojan entuziasmon. 

T'sajs trovis sian voĉon. 

"Kiel eblas, sorĉistino? Vi portas 
mian aspekton, sed vi ne estas mi. Aŭ ĉu 
okazis, ke bonsorta freneziĝo venis fine 
al mi por malheligi al mi la vidadon de la 
mondo?" 



T'sajn respondis kapnee. "Mi estas 
T'sajn. Vi estas mia ĝemelino, T'sajs, mia 
fratino. Pro tio mi devas vin ami kaj vi 
ami min." 

"Amu? Mi amas nenion! Mi vin 
mortigos kaj tiel faru la mondon pli bona 
je mezuro de unu malbono malplia." Ŝi 
levis la glavon refoje. 

"Ne!" kriis T'sajn en korŝira 
turmentiĝo. "Kial vi volas min vundi. Mi 
estas farinta nenian malbonon!" 

"Vi faras malbonon per ekzistado, vi 
ofendas min venante por moki mian 
propran malbelegan formaĵon." 



T'sajn ridis. "Malbelega? Ne. Mi 



belas, ĉar Turĝun diras tiel. Sekve, vi 
belas ankaŭ." 

La vizaĝo de Tsajs' estis tiel kiel 
marmoro. 

"Vi min priŝercas." 

"Neniam. Vi estas ja tre bela." 

Tsajs lasis fali ĝisgrunde la pinton 
de sia glavo. Ŝia vizaĝo malstriktiĝis je 
pensado. 

"Belo! Kio estas belo? Ĉu povas 
esti, ke mi blindas, ke diablo tordas al mi 
la vidon? Diru, kiel oni povas vidi 
belon?" 



"Mi ne scias," diris T'sajn. "Ŝajnas 
al mi tre simple. Ĉu ne estas bela la 
ludado de koloroj trans la ĉielo?" 

T'sajs rigardis supren en miro. "La 
agacaj brilegoj? Ili aŭ koloras aŭ tedigas, 
je ambaŭ kazoj malŝategindas." 

"Vidu kiel delikatas la floroj, tiel 
fragilaj kaj ĉarmaj." 

"Ili estas parazitoj, ili odoras 
naŭzige." 

T'sajn konfuziĝis. "Mi ne scias kiel 
ekspliki belecon. Ŝajne, vi trovas ĝojon je 
nenio. Ĉu nenio ajn plaĉigas vin?" 

"Nur mortigado kaj detruado. Tiuj ĉi 



do, devas beli" 

T'sajn malridetis. "Mi nomus tiujn 
ĉi konceptojn malbonegaj." 

"Ĉu vi kredas tiel?" 

"Mi certas tiel." 

T'sajs konsideris. "Kiel mi sciu kiel 
agi? Antaŭe mi certis, kaj nun vi 
informas, ke mi faras malbonon!" 

T'sajn ŝultrolevis. "Mi jam vivis 
nelonge, kaj mi ne saĝas. Tamen mi scias, 
ke ĉiu rajtas plu vivi. Turĝun povus 
ekspliki al vi facile." 



"Kiu estas Turĝun?" demandis 



T'sajs. 



"Li estas bonega viro," respondis 
T'sajn, "kaj mi amas lin multe. Baldaŭ ni 
iros al Tero, kie la ĉielo estas vasta kaj 
profunda kaj el koloro malhele blua." 

"Tero... Se mi estus irinta al Tero, 
ĉu povus mi ankaŭ trovi belon kaj 
amon?" 

"Povus tiel esti, ĉar vi havas cerbon 
por kompreni belon, kaj belecon propran 
por allogi amon." 

"Tial mi mortigos ne plu, 
sendepende de tio, kian ajn malbonecon 
mi vidas. Mi petos Pandelumon, ke li 
sendu min al Tero." 



T'sajn paŝis antaŭen, metis siajn 
brakojn ĉirkaŭ T'sajson, kaj ŝin kisis. 

La vizaĝo de T'sajs rigidiĝis. 
Disŝiru, ponardu, mordu, diris al ŝi la 
cerbo, sed pli profunda ondo svelis el de 
sia fluanta sango, de ĉiu kelo de ŝia 
korpo, por sufuzi ŝin per subita burĝono 
de plezuro. Ŝi ridetis. 

"Tial do — mi amas vin, fratino 
mia. Mi mortigos ne plu, kaj mi trovos 
kaj konos belon ĉe Tero aŭ mortos." 

T'sajs sursidiĝis sian ĉevalon kaj 
ekiris cele je Tero, serĉonte amon kaj 
belon. 

T'sajn staris en la porda aperturo, 



rigardante sian fratinon rajdi for tra la 
koloroj. Malantaŭ ŝi aŭdiĝis kriego, kaj 
Turĝun alproksimiĝis. 

"Vi estas fratino mia kaj mi vin 
amos." 

"T'sajn! Ĉu tiu frenezigita megero 
estas vin vundinta?" Li ne atendis aŭdi 
respondon. "Sufiĉe! Mi ŝin mortigos per 
sorĉdiro, por ke ŝi ne plu atrudi doloron." 

Li turniĝis por elvoki teruran 
sorĉdiron el fajro, sed T'sajn metis sian 
manon al lia buŝo. 

"Ne, Turĝun, vi maldevas. Ŝi ĵuris, 
ke ŝi mortigos ne plu. Ŝi iras al Tero 
serĉante pri tio, kion ŝi ne povas trovi en 



Embeljono." 

Do Turĝun kaj T'sajn rigardis 
T'sajson malaperi trans la multklora 
herbejo. 

"Turĝun," diris T'sajn. 

"Kio estas via deziro?" 

"Kiam ni alvenos Teron, ĉu vi trovu 
por mi nigran ĉevalon similan kiel tiu de 
T'sajs?" 

"Certe," diris Turĝun, ridanta, dum 
ili komencis reiri al la domo de 
Pandelumo. 



Tsajs 



T'sajs venis rajdanta el arbareto. Ŝi 
haltigis sian ĉevalon ĉe la rando kvazaŭ 
sendecide, kaj sidis rigardante trans la 
ondete rebrilanta herbejo al la rivero. . . Ŝi 
movis la genuojn kaj la ĉevalo 
antaŭeniris trans la herbo. 

Ŝi rajdis profunde pensanta, kaj 
superkape la ĉielo ondetis kaj kruc- 
ondetis, tiel kiel vasta etendejo el vente 
blovita akvo, en grandegaj ombroj de 
horizonto ĝis horizonto. Lumo de supere, 
ŝanĝita kaj refraktita, inundis la landon 
per mil koloroj, kaj pro tio, dum T'sajs 



rajdis, unue verda lumstrio ekbrilis sur ŝi, 
poste profunde blua, kaj topaza kaj 
ruben-ruĝa, kaj la pejzaĝo ŝanĝiĝis laŭ 
similaj tintiĝoj kaj subtileco. 

T'sajs fermis la okulojn kontraŭ la 
flanken-moviĝantaj lumoj. Ili gratis al ŝi 
la nervojn, konfuzis ŝian vidon. La ruĝo 
brilegis dolore, la verdo subpremis 
sufoke, la bluoj kaj purpuroj sugestis pri 
misteroj preter-kompreneblaj . Estis 
kvazaŭ la tuta universo desegniĝis specife 
laŭ plano por ŝin agaci per abrupteco, por 
ŝin provoki al kolera furiozo... 
Preterflugis papilio kies flugiloj montris 
desegnaĵon tian kia altpreza tapiŝo, kaj 
T'sajs gestis kvazaŭ ŝi ĝin atakus per sia 
rapiro. Ŝi sindetenis per forta sinrego; ĉar 



T'sajs estis el pasia naturo kaj ne kutimis 
je sindeteno. Ŝi alrigardis la florojn sub la 
piedoj de sia ĉevalo — palaj asteroj, blu- 
sonoriloj, ampeplosoj, oranĝaj 
sunŝprucaĵoj. Ne plu ŝi ilin dispremus en 
pulpecon, ne plu ilin fortirus dis de la 
radikoj. Sugestiĝis al ŝi ke la difekto 
restis ne en la universo sed en ŝi mem. 
Entenanta sian vastan abomenon pri la 
papilio, floroj kaj ŝanĝiĝantaj lumoj de la 
ĉielo, ŝi progresis trans la herbejo. 

Muro el malhelaj arboj leviĝis super 
ŝi, kaj poste venis aretoj da junkoj kaj la 
briletado de akvo, ĉio ŝanĝiĝanta je tinto 
laŭ la ŝanĝiĝoj de la ĉiela lumo. Ŝi 
turniĝis kaj sekvis la riveran randon 
celante la longan malaltan domegon. 



Ŝi elseliĝis, marŝis malrapide al la 
pordo el nigra fumeca ligno, kio montris 
bildon de sardona vizaĝo. Ŝi tiris ĝian 
langon kaj sonorilo aŭdiĝis de interene. 

Estis nenia respondo. 

"Pandelumo!" ŝi vokis. 

Iom poste estis malklara respondo: 
"Envenu." 

Ŝi puŝis malferme la pordon kaj 
envenis alt-plafonan ĉambron, senmeblan 
krom pro remburita tableto, malhela 
tapiŝo. 

"Kio estas via deziro?" La voĉo, 
mola kaj sonanta pri senlima melankolio, 



venis de malantaŭ la muro. 

"Pandelumo, hodiaŭ mi lernis, ke 
mortigo malbonegas, kaj plue ke trompas 
min la okuloj, ankaŭ ke belo tie ekzistas 
kie mi vidas nur agace fortan lumon kaj 
abomenindajn formojn." 

Dum ioma tempo Pandelumo lasis 
silenton regi; poste la dampita voĉo 
aŭdiĝis, respondanta al la specifa peto pri 
scio. 

"Tio, plejparte, pravas. Vivuloj, se 
nenio krome, rajtas je vivo. Ĝi estas ties 
sola valorega posedaĵo, kaj la ŝtelo de 
vivo estas malbonega ŝtelo... Koncerne 
pri la alia, la kulpo troveblas ne en vi 
mem. Belo ekzistas ĉie por esti vidata de 



ĉiuj — de ĉiuj krom vi. Pro tio mi sentas 
bedaŭron, ĉar mi kreis vin. Mi konstruis 
vian komenco-ĉelon; mi ekpremis la 
fadenojn de la vivo per desegno-plano 
por viaj korpo kaj cerbo. Kaj malgraŭ 
miaj lertoj, mi iel eraris, tiel ke je via 
elgrimpo de la baseno, mi trovis, ke mi 
estis muldinta difekton je via cerbo; ke vi 
vidis malbelon en belo, malbonon en 
bono. Veran malbelon, veran malbonon, 
vi neniam estis vidanta, ĉar en Emblejono 
ekzistas nenio aŭ abomeninda aŭ putra... 
Se tiel malbonŝance okazus, ke vi 
renkontu ĉi tiajn aferojn, mi timus pri via 
cerbo." 

"Ĉu vi ne povus ripari min?" kriis 
T'sajs. "Vi estas magiisto. Ĉu mi devas 



travivi la vivon blinda pri ĝojo?" 

Voĉa ombro de suspiro penetris la 
muron. 

"Mi estas ja magiisto, kun lertoj pri 
ĉiuj sorĉaĵoj jam elpensitaj, la 
komplikecoj de runoj, elkantaĵoj, 
desegnoj, ekzorcoj, talismanoj. Mi estas 
Majstra Matematikisto, la unua post 
Fandeal, tamen mi povas fari nenion al 
via cerbo sen detrui vian inteligenton, 
vian personecon, vian animon — ĉar mi 
estas nenia dio. Eblas ke dio, per sia volo, 
povas ekzistigi aferojn; mi devas apogi 
min per magio, la sorĉdiroj kiuj vibrigas 
kaj tordas spacon." 

Espero fadis en la okuloj de T'sajs. 



"Mi volas iri al Tero," ŝi diris post 
nelonge. "La ĉielo de Tero senŝanĝe 
bluas, kaj ruĝa suno moviĝas super la 
horizontoj. Mi tediĝas pri Embeljono kie 
estas nenia voĉo krom la via." 

"Tero," pripensis Pandelumo. 
"Malhela loko, maljunega preter 
kompreno. Iam antaŭe altforma mondo el 
nubotuŝaj montoj kaj brilaj riveroj, kaj la 
suno estis blanke brulanta pilko. Epokoj 
da pluvo kaj vento estas alfrapintaj kaj 
rondigintaj la graniton, kaj la suno nun 
estas febla kaj ruĝa. Kontinentoj estas 
sinkintaj kaj leviĝintaj. Miliono da urboj 
jam levis turojn, jam disfalis en polvon. 
Kie loĝis la malnovaj gentoj, kelkmiloj 
da strangaj estuloj nun vivas. Ekzistas 



abomenindaĵoj sur Tero, la malbonon 
distilitan per tempo... Tero estas 
mortanta kaj spertas sian krepuskon... " 
li paŭzis. 

T'sajs diris dubeme: "Tamen mi 
aŭdis, ke Tero estas loko de belo, kaj mi 
volus koni belon, eĉ kontraŭ mia morto." 

"Kiel vi tiam rekonu belon, kiam vi 
vidos ĝin?" 

"Ĉiuj homoj rekonas belon... Ĉu mi 
ne estas homa?" 

"Certe." 

"Do mi trovos belon, kaj eble eĉ — 
" T'sajs balbutis je la vorto, tiom fremda 



ĝi estis je ŝia menso, tamen tiom plena de 
maltrankvila prisignifo. 

Pandelumo silentis. Fine: 

"Vi rajtas iri, se tion vi volas. Mi vin 
helpos kiel eble mi povas. Mi donos al vi 
runojn por gardi vin kontraŭ magio; mi 
enfrapos vivecon al via glavo; kaj mi 
donos al vi konsilon, kio estas jene: Emu 
singardi kontraŭ viroj, pro tio, ke viro 
elŝtelas belon por satigi sian volupton. 
Permesu intimecon al neniu... Mi donos 
al vi sakon da juveloj, kio estas riĉaĵo ĉe 
Tero. Per tiuj ĉi vi povos akiri multon. 
Tamen, refoje, montru ilin nenie, ĉar 
certaj viroj vole mortigus kontraŭ kupra 
monero." 



Peza silento sekvis, ia pezaĵo ekestis 
for de la aero. 

"Pandelumo," vokis Tsajs mole. Ne 
estis respondo. 

Post momenton Pandelumo revenis, 
kaj la sento pri lia ĉeesto atingis ŝian 
menson. 

"Post momento," li diris, "vi povos 
eniri ĉi tiun ĉambron." 

T'sajs atendis iomete; poste, kiel ŝi 
instruiĝis, eniris la postan ĉambron. 

"Sur la benko je maldekstre," venis 
la voĉo de Pandelumo, "vi trovos 
amuleton kaj saketon da juveloj. Fiksu 



tiun ĉi amuleton al vi ĉe la brako; ĝi 
reflektos magion malice senditan kontraŭ 
tiu kiu estas ĝin eldirinta. Jen plej fortega 
runo; gardu ĝin bone." 

T'sajs obeis, kaj ligis la juvelojn 
interne de sia talia skarpo. 

"Kuŝigu vian glavon sur tiun 
benkon, staru sur la runo en la planko kaj 
firme fermu la okulojn. Mi devas eniri la 
ĉambron. Mi ŝarĝas vin, ke vi ne provu 
vidi min — ĉar estas teruraj 
konsekvencoj." 

T'sajs demetis sian glavon, staris sur 
la metala runo, ŝlosis la okulojn. Ŝi aŭdis 
malrapidan paŝon, aŭdis la sonoron de 
metalo, kaj poste altan intensan grat- 



fajfadon, malrapide elmortantan. 

"Via glavo vivas," diris Pandelumo, 
kaj lia voĉo sonis strange laŭte, aŭdita de 
tiom proksime. "Ĝi mortigos viajn 
malamikojn kun inteligenteco. Etendu la 
manon kaj prenu ĝin." 

T'sajs eningigis sian maldikan 
rapiron, nun varmeta kaj tremanta. 

"Kien sur Tero volos vi iri?" 
demandis Pandelumo. "Al la lando de 
homoj, aŭ ĉe la grandaj ruinaj 
sovaĝejoj?" 

"Al Askolajs," diris T'sajs, ĉar tiu 
kiu alparolis ŝin pri belo menciis tiun ĉi 
landon. 



"Laŭ via deziro," diris Pandelumo. 
"Nun atentu! Se iam ajn vi volos reveni 
al Embeljono — " 

"Ne," diris T'sajs. "Mi preferos 
morti." 

"Plaĉu vin mem je tiu afero." 

T'sajs restis silenta. 

"Nun mi tuŝos vin. Vi sentos 
kapturniĝon dum momento — kaj poste 
vi malfermos viajn okulojn al Tero. Estas 
preskaŭ nokto, kaj teruraj estuloj vagadas 
la mallumon. Do serĉu ŝirmejon rapide." 

En stato alte ekscitita T'sajs sentis la 
tuŝon de Pandelumo. En ŝia cerbo okazis 



ŝanceliĝo, rapida nepensebla flugo... 
Stranga humo ekestis sub ŝiaj piedoj, ĉe 
ŝia vizaĝo ĉeestis stranga kun pli akra 
gusto. Ŝi malfermis la okulojn. 

La pejzaĝo estis stranga kaj nova. 
Jen malhele blua ĉielo, praa suno. Ŝi 
staris en herbejo, ĉirkaŭita de altaj morne 
malhelaj arboj. Ĉi tiuj arboj malsamis je 
la kalmaj gigantoj de Embeljono; ĉi tiuj 
estis densaj kaj funebraj, kaj la ombroj 
estis enigmaj. Nenio videblis, nenio pri 
Tero estis akra aŭ raspa — la grundo, la 
arboj, la roka breto staranta el la herbejo; 
ĉiuj ĉi jam elfrotiĝis, rondiĝis, aĝiĝis, 
moliĝis. La lumo de la suno, kvankam 
malhela, estis riĉa, kaj enestigis je ĉiuj 
objektoj de la lando, la ŝtonoj, la rokoj, la 



arboj, la kvietaj herboj de la herbejo, per 
senco pri scioj kaj antikva rememoro. 

Cent paŝojn malproksime staris 
muska ruino de jam delonge disfalinta 
kastelo. La ŝtonoj jam nigriĝis pro 
likenoj, fumo, aĝo; herbo kreskis malorde 
tra la rubaĵoj — la tuto estanta bizara 
vidaĵo en la longa lumo de sunsubiro. 

T'sajs malrapide aliris. Kelkaj el la 
muroj ankoraŭ restis, ŝtono sur vetere 
elfrotita ŝtono, la mortero jam delonge 
elverŝita. Kun miro ŝi vagis ĉirkaŭ granda 
statuo, mucide putra, rompiĝeta, fendita, 
preskaŭ tute subteriĝinta; cerbumis 
momenton pri la signoj gavuritaj en la 
bazo. Surprizokule ŝi rigardegis al tio kio 
ankoraŭ restis de la vizaĝo — kruelaj 



okuloj, aĉe ridetanta buŝo, nazo rompita 
for. T'sajs tremblis iomete. Trovindis 
nenio por ŝi ĉi tie; ŝi turniĝis por foriri. 

Rido, altpiĉa, ĝoja, eksoniĝis trans la 
maldensejo. T'sajs, atenta pri la avertoj 
de Pandelumo, atendis en malhela kavejo. 
Movado ekvideblis inter la arboj; nun 
viro kaj virino venis ŝanceliĝe en la 
fadiĝantan sunlumon; poste venis juna 
viro paŝanta senpeze kiel aero, kantanta 
kaj fajfanta. Li tenis malpezan glavon, 
kion li uzis por instigi antaŭen la duopon, 
kiuj estis binditaj. 

Ili haltis antaŭ la ruinoj, tuj 
proksime je T'sajs, kaj ŝi povis vidi la 
vizaĝojn. La bindita viro estis maldik- 
vizaĝa aĉulo kun malorda ruĝa barbo kaj 



okuloj rapide ĉie-serĉemaj kaj senesperaj; 
la virino estis malalta kaj diketa. Ilia 
kaptisto estis Liejn la Vojiranto. Liaj 
brunaj haroj ondete buklis, liaj aspektoj 
moviĝis kun ĉarmo kaj facila fleksebleco. 
Li havis ore bluetajn okulojn, grandajn 
kaj belajn, neniam senmovajn. Li portis 
ruĝajn ledajn ŝuojn kun kurbaj suproj, 
ensemblon el ruĝo kaj verdo, verdan 
mantelon, kaj pintan ĉapelon kun ruĝa 
plumo. 

T'sajs rigardis sen kompreno. La tri 
egale abomenindis, estis el glueca sango, 
ruĝa pulpo, interna malpuraĵo. Liejn 
ŝajnis iomete malpli malnobla — li estis 
pli vigla, pli eleganta. Kaj T'sajs rigardis 
kun malmulta intereso. 



Liejn lerte ĵetis tri ŝnur-cirklojn 
ĉirkaŭ la maleolojn de viro kaj virino kaj 
puŝis ilin tiel, ke ili falis inter la silikoj. 
La viro ĝemis mallaŭte, la virino 
komencis plore gemetadi. 

Liejn faris gaje svingan geston per 
sia ĉapelo kaj risorte ekiris al la ruinoj. 
Ĉe proksimeco malpli ol dudek futoj for 
de T'sajs li flanken-glitigis ŝtonon inter la 
antikvaj pavimeroj, elprenis tindron kaj 
silikon, kaj ekbruligis fajron. El sia poŝo 
li prenis pecon de viando, kion li tostis 
kaj manĝis elegante, suĉante la fingrojn. 

Nenia vorto diriĝis. Liejn fine 
stariĝis, streĉis, kaj ekrigardis la ĉielon. 
La suno estis subeniranta la malhelan 
muron el arboj, kaj bluaj ombroj jam 



plenigis la maldensejon. 

"Pri la aferoj," kriis Liejn. Lia voĉo 
estis akra kaj klara kiel la voko de fluto. 
"Unue," kaj li faris solenan svingetan 
geston, "Mi devas certigi ke niaj 
malkovroj pezu per sobreco kaj vero." 

Li ŝtupe reeniris sian sub-paviman 
kaŝfuĝejon kaj elprenis kvar dikajn 
stangojn. Li kuŝigis unu el tiuj trans la 
femuroj de la viro, pasigis la duan tra la 
interfemuro de la gamboj de sia kaptinto 
tiel, ke per facila puŝeto li povu premi 
vunde malsupren ĉe la femuroj kaj supren 
ĉe la malsupra dorso. Li testis sian 
aparaton kaj ridis virkok-bleke kiam la 
viro kriegis. Li ĝustigis similan aferon al 
la virino. 



T'sajs rigardadis sen kompreno. 
Evidente la juna viro preparis kaŭzi 
doloron al siaj kaptitoj. Ĉu tiel estas 
kutimo ĉe Tero? Sed kiel ŝi juĝu, ŝi kiu 
sciis nenion pri bono kaj malbono? 

"Liejn! Liejn!" kriis la viro. "Ŝparu 
mian edzinon! Ŝi scias nenion! Ŝparu ŝin, 
kaj vi rajtos havi ĉiom da miaj posedaĵoj, 
kaj mi servos vin dum tute la vivo!" 

"Ho!" ridis Liejn, kaj la plumo en lia 
ĉapelo tremis. "Dank' al vi, dankon pro 
via oferto — Sed Liejn deziras neniajn 
faskojn da ligno, neniujn kaŭlorapojn. 
Liejn ŝatas silkon kaj oron, la brilon de 
ponardoj, la sonojn kiujn faras knabino 
dum amoro. Do dankon — sed mi serĉas 
la fraton de via edzino, kaj kiam via 



edzino stranguliĝos kaj plorkriegos, tiam 
vi informos min pri kie li fuĝas." 

Je Tsajs la sceno komencis porti 
signifon. La du kaptitoj kaŝas informon 
kion la juna viro deziras; sekve li devus 
dolorigi ilin ĝis, pro senespero, ili agos 
laŭ lia postulo. Lerte ila metodo, io kian 
ŝi mem apenaŭ pensus. 

"Nun," diris Liejn, "mi devas 
certigi, ke oni ne lerte miksu mensogojn 
inter la veroj. Vi komprenus," li konfidis, 
"ke kiam oni turmentiĝas, oni tro 
okupiĝas per doloro por povi inventi, por 
povi desegni — kaj pro tio parolas nenion 
krom precizeco." Li ekprenis brulantan 
tigon el la fajro, puŝis ĝin kojne inter la 
binditaj maleoloj de la viro, kaj tuj 



komencis funkcigi turmento-stangon al la 
virino. 

"Mi scias nenion, Liejn!" balbutis la 
viro. "Mi scias nenion — ho, vere!" 

Liejn movis stari iomete for 
malplaĉita. La virino jam svenis. Li 
ekprenis la brulaĵon for de la viro kaj ĵetis 
ĝin iritite en la fajron. 

"Kiel agace!" li diris, sed baldaŭ lia 
bonanimo ree memprezentis sin. "Ho nu, 
ni havas multan tempon." Li frotis al si la 
pintan mentonon. 

"Eblas, ke vi parolas la veron," li 
supozis. "Eblas, ke via bona edzino estos, 
preter ĉio, la informanto." Li rekonsciigis 



ŝin per polmobatoj kaj fortodoraĵo tenita 
sub ŝia nazo. Ŝi rigardis lin duonkonscie, 
ŝia vizaĝo tordesprima kaj ŝvela. 

"Atentu," diris Liejn. "Mi eniras la 
duan fazon de la demando. Mi rezonas, 
mi pensas, mi teoriadas. Nu, eble la edzo 
ne scias pri tio, kien forkuris tiu kiun mi 
serĉas, eble la edzino sola scias." 

La buŝo de la virino malfermiĝis 
iomete. "Li estas mia frato — 
kompaton — " 

"Ha! Do vi ja scias!" kriis Liejn kun 
ĝojego, kaj marŝis tien kaj reen antaŭ la 
fajro. "Ho, vi scias! Ni komencu denove 
la esploron. Nu, atendu. Per tiu ĉi sango 
mi gelatenigus la gambojn de via viro, 



kaj puŝus lian spinon supren tra lia 
stomako — krom se vi parolus." 

Li komencis sian taskon. 

"Diru nenion — anhelis la viro, kaj 
ekmalatentis pro doloro. La virino 
blasfemis, ploregis, petegis. Fine: "Mi 
diras, mi diros al vi ĉion!" ŝi kriis. 
"Deluro jam iris al Efredon!" 

Liejn ĉesis sian strebadon. "Efredo. 
Do. En la Lando de la Falanta Muro." Li 
faltigis la lipojn. "Povas esti prave. Sed 
mi malkredas. Vi diru al mi unu fojon 
plu, sub la influo de la ver-elprenilo." Kaj 
li prenis brulantan tigon el la fajro kaj 
fiksis ĝin ĉe ŝiaj maleloloj — kaj 
komencis surlabori la viron refoje. La 



virino parolis neniom. 

"Parolu, virino," riproĉaĉis Liejn, 
anhelante. "Mi estas en stato ŝvita pro tiu 
ĉi laboro." La virino parolis neniom. Ŝiaj 
okuloj estis larĝe malfermitaj, kaj 
rigardadis vitre supren. 

"Ŝi malvivas!" kriis ŝia edzo. 
"Mortinta! Mia edzino estas mortinta! 
Ho — Liejn, vi demono, vi putraĵo!" li 
kriegis. "Mi malbenas vin! per Ĥial, per 
Kraun — " Lia voĉi tremadis supren ĝis 
alt-piĉa frenezeco. 

T'sajs maltrankviliĝis. La virino 
mortis. Ĉu ne malbonegas mortigado? 
Tiel ja diris Pandelumo. Se la virino estis 
bona, kiel diris la barbohava viro, sekve 



Liejn estas malbona. Ĉiuj ĉi estuloj estis 
el sango kaj malpuraĵo, kompreneble. 
Malgraŭ tio, tamen ege ofendas, ke oni 
dolorigu vivulon ĝis ĝi mortu. 

Komprenante nenion pri timo, ŝi 
paŝis el de sia kaŝejo kaj eniris la fajro- 
lumon. Liejn ekrigardis supren kaj 
risortis malantaŭen. Sed la trudinto estis 
svelta knabino pasie belega. Li saltetis 
ĝojege, li dancis. 

"Bonvenon, bonvenon!" Li esprimis 
malŝaton pri la korpoj sur la grundo. 
"Malplaĉaj; ni devas ignori ilin." Li 
svinge ĵetis malantaŭen sian mantelon, 
firigardis ŝin per siaj lumaj, blu-oraj 
okuloj, fiere marŝis al ŝi kiel belpluma 
virkoko. 



"Vi belas, mia kara, kaj mi — mi 
estas la viro perfekta; kiel ja vi trovos." 

T'sajs metis la manon ĉe sia rapiro, 
kaj ĝi risortis el la ingo per si mem. Liejn 
saltis malantaŭen, ŝokita pro la glavo kaj 
same pro la brulo kiu lumis el la tordita 
cerbo. 

"Kion signifas tio ĉi? Nu, nu," li 
plendis nervoze. "Formetu vian ŝtalon. Ĝi 
akras kaj malmolas. Vi devas kuŝigi ĝin 
for. Mi estas kompata viro, sed mi toleras 
nenian agaciĝon." 

T'sajs staris super la du korpoj. La 
viro suprenrigardis ŝin febre. La virino 
rigardadis la malluman ĉielon. 



Liejn risortis antaŭen, kun plano ke 
li ektenu ŝin dum ŝia atento distriĝas. La 
rapiro risortis supren per si mem, ekis 
antaŭen, penetris la movlertan korpon. 

Liejn la Vojiranto falis sur la 
genuojn, tusante sangon. T'sajs eltiris la 
rapiron, forviŝis la sangon al la feste 
verda mantelo, kaj reingigis ĝin kun 
malfacilo. Ĝi volis stabi, penetri, mortigi. 

Liejn kuŝis senkonscie. T'sajs 
turniĝis for, naŭza. Febla voĉo atingis ŝin. 
"Liberigu min — " 

T'sajs konsideris, poste tranĉis la 
ŝnurojn. La viro stumblis al sia edzino, 
frotetis ŝin, fortiris la ŝnurojn, vokis al ŝia 
suprentenita vizaĝo. Estis nenia 



respondo. Li saltis stariĝi en frenziĝo kaj 
plorkriis lupe al la nokto. Braklevante la 
malrigidan formon li stumbladis for en la 
mallumecon, ŝancelante, falante, 
blasfemante... 

Tsajs tremetis. Ŝi ekrigardis de la 
kuŝanta Liejn al la nigra arbaro kie la 
cirklo de fajrlumo malsukcesis penetri. 
Malrapide, kun multaj ekrigardoj 
malantaŭen, ŝi forlasis la disfalintan 
ruinon, la herbejeton. La sangiĝanta 
figuro Liejn restis apud la mortanta fajro. 

La flagranta brileto de fajro fadis, 
perdiĝis en la mallumo. Tsajs palpserĉis 
sian vojon inter la minace duonaperaj 
trunkoj; kaj la malklareco ŝajnis plia pro 
la tordeco en ŝia cerbo. Neniam okazis 



nokto en Embeljono, nur opaleca fadeto. 
Do T'sajs pluiris laŭ la supspiranta arbara 
pluejo, sufokite, pezigite, tamen 
preteratenta pri la aferoj kiujn ŝi povus 
renkonti — la Deodandoj, la pelgrejnoj, 
la ĉasvagantaj erboj (kreituloj miksitaj el 
besto, viro kaj demono), la gidoj, kiuj 
saltas dudek futojn trans la grundo kaj 
alkroĉas sin al sia viktimo. 

T'sajs pluiris senatakite, kaj baldaŭ 
atingis la randon de la arbaro. La grundo 
leviĝis kaj la arboj maldensiĝis, kaj T'sajs 
elvenis por alfronti senliman malluman 
etendejon. Jen Stepo Modavno, loko 
historieca, etendejo kio spertis la tretadon 
de multaj piedoj kaj sorbis multan 
sangon. Je unu fifama murdegado, 



Golikun Kodek la Konkeristo jam amase 
elpelinta la civitanojn de du grandaj 
urboj, CVasno and Baŭtiko, kunstriktis 
ilin en cirklon tri mejlojn larĝan, grade 
kunpuŝis ilin pli strikte, strike, strikte, 
panikigis ilin al la mezo inter siaj long- 
brakaj, subhomaj soldatoj, ĝis je fine li 
sukcesis krei verme moviĝantan 
monteton, mil futojn altan, piramidon el 
plorkrieganta karno. Oni diras, ke 
Golikun Kodek studis dek minutojn pri 
sia monumento, poste turniĝis kaj rajdis 
sian saltantan rajdbeston returne al la 
lando Lajdenuro de kie li estis veninta. 

La fantomoj de antikvaj popoloj 
estis jam fadintaj kaj dissolviĝintaj kaj 
Stepo Modavno estis malpli sufoka ol la 



arbaro. Arbustoj kreskis kiel makulaĵoj 
sur la grundo. Linio el rokaj krutejoj ĉe la 
horizonto stabis akre kontraŭ la iomete 
purpura post-lumeto. T'sajs elektis sian 
vojon trans la herbaĵo, trankviligita ke la 
ĉielo malplenis supere. Post kelkaj 
minutoj ŝi alvenis vojon el malnovega 
plataĵo, fendhava kaj rompita, flankita de 
longfosaĵo kie lumaj stelformaj floroj 
kreskis. Vento venis suspirante de sur la 
stepo por malsekigeti al ŝi la vizaĝon. 
Nenia ŝirmejo videblis, kaj la vento 
flagrigis ŝian mantelon malvarme. 

Rapideco de piedoj, falado de 
formoj, kaj T'sajs ekestis baraktanta 
kontraŭ malmolaj alkroĉantaj manoj. Ŝi 
batalis por ekteni sian rapiron, sed ŝiaj 



brakoj firme kaptiĝis. 

Unu estigis lumon per frapo, 
ekbruligis torĉon, por ekzameni sian 
gajnaĵon. Tsajs vidis tri barbohavajn, 
cikatrigitajn viraĉojn de la stepo; ili portis 
grizajn surtutojn, makulitajn pro kotoj kaj 
malpuraĵo. 

"Ho, estas bela junulino!" diris unu, 
firigardanta. 

"Mi serĉos ŝin por arĝento," diris 
alia kaj frotis per la manoj kun fia 
intimeco surtute la korpon de Tsajs. Li 
trovis la sakon da juveloj, kaj verŝis ilin 
en la manplaton, fluaĵo el cent-kolora 
fajreco. "Atentu ĉi tiujn! La riĉaĵo de 
princoj!" 



"Aŭ de sorĉistoj!" diris alia. Kaj pro 
subita dubo ili malstriktigis sian tenadon. 
Sed tamen ŝi ne povis etendi ĝis sia 
rapiro. 

"Kiu vi estas, virino de la nokto?" 
demandis unu kun iom da respekto. 
"Sorĉistino, ke vi havas tiajn juvelojn, kaj 
marŝas sola Stepon Modavnon?" 

T'sajs havis nek lertecon nek sperton 
por ke ŝi improvizu malveraĵon. 

"Mi estas nenia sorĉistino! Liberigu 
min, vi fiodoraj bestoj!" 

"Ĉu nenia sorĉistino? Kia speco de 
virino vi estas? De kie vi venis?" 



"Mi estas T'sajs, el Embeljono," ŝi 
kriis kolere. "Pandelumo kreis min, kaj 
mi serĉas amon kaj belon ĉe Tero. Nun 
faligu viajn manojn, ĉar mi volas laŭiri 
mian vojon!" 

La unua kanajlo ete ridis. "Ho, ho! 
Serĉante amon kaj belon! Vi jam sukcesis 
je iom da via serĉado, knabino — ĉar 
malgraŭ tio ke ni kunuloj ne estas beluloj, 
ja certe, Tagmun pro esti kovrita de 
krustoj kaj Lasard al kiu mankas kaj 
dentoj kaj oreloj — tamen ni havas tiom 
multe da amo kiom vi povas deziri! Ĉu 
prave, kunuloj?" 

Kaj malgraŭ la hororigitaj kriegoj de 
T'sajs, ili trenis ŝin trans la stepo al ŝtona 
dometo. 



Ili eniris, kaj unu estigis muĝan 
fajron, dum du apartigis la rapiron de 
T'sajs kaj ĝin ĵetis en angulon. Ili ŝlosis la 
pordon per granda fera ŝlosilo, kaj 
liberigis ŝin. Ŝi eksaltis por sia rapiro, sed 
puŝbato sendis ŝin al la malpuregan 
plankon. 

"Lasu ke tio kvietigu vin, kat- 
diablino!" anhelis Tagmun. "Decas ke vi 
feliĉu," kaj ili renovigis sian 
interparoladaĉon. "Agnoskite, ke ni ne 
estas beluloj, tamen ni prezentos al vi 
ĉiom da amo kiom vi povas deziri." 

T'sajs kaŭris en angulo. "Mi ne scias 
tion, kio estas amo," ŝi anhelis. 
"Ĉiaokaze, mi deziras neniom da via!" 



"Ĉu eble?" ili ridaĉis. "Ĉu ja 
ankoraŭ virge?" Kaj T'sajs aŭskultis kun 
okuloj vitriĝantaj dum ili komencis 
pridiri en fiaj detaloj sian koncepton pri 
amo. 

T'sajs risortis el sia angulo kun 
freneza rapido, piedbatante, martelante 
siajn pugnojn al la step-viroj. Kaj kiam ŝi 
estis forĵetita en angulon, kontuzitan kaj 
duon-mortanta, la viroj elportis kaskon de 
medo, por sinfortigi kontraŭ sia venonta 
plezuro. 

Nun ili lotis por decidi pri kiu 
unuavice ĝuu la knabinon. La afero 
decidiĝis, kaj tuj komencis disputo, du 
akuzantaj ke li kiu gajnis iel trompis. 
Koleraj vortoj plilaŭtiĝis, kaj dum T'sajs 



rigardis, douon-konscia pro hororo preter 
ajna koncepto de normala menso, ili tiel 
interbatalis kiel virbovoj en stato 
seksarda, kun grandaj blasfemoj, fortegaj 
batoj. T'sajs rampis al sia rapiro, kaj tuj 
kiam ĝi sentis ŝian tuŝon, ĝi leviĝis en la 
aeron kiel birdo. Ĝi alpuŝis sin inter la 
batalon, trenante T'sajson malantaŭe. La 
tri kriis raspe, la ŝtalo flagre ekbriladis — 
enen, elen, pretervideble rapida. Krioj, 
muĝoj — kaj tri dise pozantaj korpoj sur 
la tersurfaca planko, malferm-buŝaj 
korpoj. T'sajs trovis la ŝlosilon, malŝlosis 
la pordon, forkuris freneze tra la nokta 
mallumo. 

Ŝi kuris trans la malhela kaj venta 
stepo, trans la vojo, stumblis en la 



flankfosaĵon, trenis sin supren ĝis la 
malvarma rando kaj falis sur la 
genuojn... Jen Tero! Ŝi rememoris 
Embeljonon, loko kie la plej malbonaj 
aĵoj estis floroj kaj papililoj. Ŝi 
rememoris pri kiel tiuj ĉi instigis al ŝi 
malamon. 

Embeljono estis perdita, forlasita. 
Kaj T'sajs ploris. 

Susurado inter la erikoj atentigis ŝin. 
Ŝokite ŝi levis la kapon, aŭskultis. Kia 
nova fisurprizo por ofendi al ŝi la 
menson? La malbonintencaj sonoj pluis, 
simile al zorgaj paŝofaloj. Ŝi serĉis la 
mallumon en teruro. 

Nigra figuro ŝtele eniris ŝian 



vidkampon, silente paŝetante laŭ la 
fosaĵo. Per la lumo de lampiroj ŝi vidis 
lin — Deodando vagis el la arbaro, 
senhara hom-estaĵo kun braĝe nigra 
haŭto, bela vizaĝo, malbeligita kaj 
demonigita per du dentegoj brilantaj 
longe, akre kaj blanke malsupren super la 
lipo. Ĝi vestiĝis per leda jungilaraĵo, kaj 
ĝiaj longaj fendtruaj okuloj fikis malsate 
je T'sajs. Li eksaltis al ŝi kun jubilea krio. 

T'sajs eskapis stumble, falis, puŝe 
ekstarigis sin. Kriegante, ŝi forkuris trans 
la stepo, senatente pri gratantaj uleksoj, 
vundantaj dornoj. La Deodando saltkuris 
poste, ellasanta nenaturajn muĝojn. 

Trans stepo, herbaĵo, monteto, 
dornejo kaj rivereto, trans la mallumaj 



sovaĝejoj daŭris la ĉaso, la knabino 
kuregante kun okuloj alrigardantaj 
nenion, la ĉasanto eligante siajn sopirajn 
muĝojn. 

Malklara formo, lumaĵo aperis je la 
antaŭo — kabana dometo. T'sajs, la 
spirado pene plora, ŝancelis al la 
pordlimo. La pordo kompate eblis puŝiĝi. 
Ŝi enfalis, fermegis la pordon, faligis la 
trabon. La Deodanda pezeco alfrapis 
kontraŭ tiun barilon. 

La pordo estis dika, la fenestroj 
malgrandaj kaj surkrucitaj per fero. Ŝi 
sekuris. Ŝi faletis sur la genuojn, spiro 
raspa en gorĝo, kaj malrapide fadis en 
senkonsciecon... 



La viro kiu loĝis en la kabano 
leviĝis de sia sidejo ĉe la fajro, alta, larĝa 
je ŝultroj, moviĝanta kun kurioze 
malrapida paŝado. Eblis ke li estis juna 
viro, sed neniu povus certiĝi, ĉar kovre 
super lia vizaĝo kaj kapo pendis nigra 
kapuĉa tolo. Malantaŭ la porokulaj 
tranĉtruoj estis stabilaj bluaj okuloj. 

La viro venis por stari super T'sajs, 
kiu kuŝis kvazaŭ pupo sur la ruĝa brika 
planko. Li kaŭris, levis la malrigidan 
formon, kaj portis ŝin al dika remburita 
benko apud la fajro. Li deprenis ŝiajn 
sandalojn, ŝian tremantan rapiron, ŝian 
malsekegan mantelon. Li portis 
ungventon kaj aplikis ĝin al ŝiaj 
dornvundoj kaj kontuzoj . Li volvis ŝin en 



mola flanela blankedo, surkusenigis ŝian 
kapon, kaj certiĝinta ke ŝi komfortis, 
refoje sidigis sin apud la fajro. 

La Deodando ekstera estis atendinta, 
kaj estis rigardinta tra la fere barita 
fenestro. Nun ĝi alfrapis la pordon. 

"Kiu estas?" vokis la viro en la nigra 
kapuĉo, torde turniĝanta. 

"Mi deziras tiun kiu eniris. Mi 
malsatas por ŝia karno," diris la mola 
voĉo de la Deodando. 

La viro en la kapuĉo parolis akre. 

"Iru, antaŭ ol mi eldiros sorĉon por 
bruligi vin per fajro. Neniam revenu!" 



"Mi iras," diris la Deodando, ĉar li 
multe timis magion, kaj foriris en la 
nokton. 

Kaj la viro turniĝis kaj sidiĝis por 
rigardadi en la fajron. 

T'sajs sensis varmetan, fortodoran 
likvaĵon en la buŝo kaj malfermis la 
okulojn. Genuante apud ŝi estis alta viro, 
nigre kapuĉita. Unu brako subtenis ŝiajn 
ŝultrojn kaj kapon, alia tenis arĝentan 
kuleron al ŝia buŝo. 

T'sajs kliniĝis time for. "Kivetu," 
diris la viro. "Nenio minacos vin." 
Malrapide, dubeme, ŝi trankviliĝis kaj 



kuŝis senmove. 



Ruĝa sunlumo verŝis internen tra la 
fenestroj, kaj la dometo varmetis. Ĝiaj 
muroj paneliĝis per ora ligno, kun fretaĵoj 
farbitaj per ruĝo kaj bluo kaj bruno laŭ 
cirklo ĉe la plafono. Nun la viro portis 
pluan brogaĵon de la fajro, panon el la 
ŝranko, kaj metis ilin antaŭ ŝi. Post 
momenta hezito, T'sajs manĝis. 

Rememoro subite venis al ŝi; ŝi 
tremis, rigardis terure ĉirkaŭ la ĉambro. 
La viro atentis pri ŝia strikta vizaĝo. Li 
kurbiĝis kaj metis manon ĉe ŝia kapo. 
T'sajs kuŝis kviete, duone en terurega 
anticipo. 

"Vi estas sekura ĉi tie," diris la viro. 



"Timu nenion." 

T'sajs spertis malfokusiĝon. Ŝiaj 
palpebroj fariĝis pezaj. Ŝi dormis. 

Kiam ŝi vekiĝis la dometo 
malplenis, kaj la brun-karmezina 
sunlumo striis kline internen tra fenestro 
transĉambra. Ŝi streĉis la brakojn, 
intermetis manon sub la kapon, kaj 
kuŝadis pensante. Tiu ĉi viro en nigra 
kapuĉo, kiu li estas? Ĉu li malbonas? Ĉio 
alia de Tero preteris komprenon. Tamen, 
li estis farinta nenion al ŝi dolorigan. . . Ŝi 
ekvidis siajn vestojn sur la planko. Ŝi 
leviĝis de la lit-seĝo kaj vestis sin. Ŝi iris 
al la pordo kaj puŝis ĝin malferme. Antaŭ 
ŝi etendiĝis la stepo, fadiĝante 
malproksimen trans la sub-klineco de la 



horizonto. Je ŝia maldekstro pintis 
elstaraĵo el rokaj krutaĵoj, nigra ombreco 
kaj trokolore ruĝaj ŝtonoj. Dekstre 
etendiĝis la nigra rando de la arbaro. 

Ĉu tio ĉi estas bela? T'sajs 
primeditis. Ŝia tordita cerbo vidis 
malhelecon en la sinsekveco de la stepo, 
tranĉan akrecon je krutaĵoj, kaj en la 
arbaro — teruron. 

Ĉu tio ĉi estas belo? Respondo al ŝi 
mankis, ŝi turnis kline la kapon, rigardis 
tra kunpremitaj palpebroj. Ŝi aŭdis 
piedpaŝojn, saltis ekturniĝe, larĝ-okula, 
atendanta ion ajn. Estis li de la nigra 
kapuĉo, kaj T'sajs kliniĝis malantaŭen 
kontraŭ la pordo-framo. 



Ŝi rigardis lin alveni, alta kaj forta, 
malrapida je paŝado. Kial li portas la 
kapuĉon? Ĉu li hontas pro la vizaĝo? Ŝi 
povis kompreni iom pri tio, ĉar ŝi mem 
trovis la homan vizaĝon mallogan — 
objekto el akvecaj okuloj, malsekaj 
malplaĉaj aperturoj, spongecaj 
elkreskaĵoj. 

Li haltis antaŭ ŝi. "Ĉu vi malsatas?" 

T'sajs konsideris. "Jes." 

"Do ni manĝu." 

Li eniris la dometon, kirlis vivige la 
fajron, kaj surstangetis viandon. T'sajs 
staris sendecide en la fojno. Ŝi ĉiam 
antaŭe servis sin mem. Ŝi sentis 



maltrankvilecon: kuna agado estis ideo 
kiun ŝi jam ne renkontis. 

La viro baldaŭ leviĝis, kaj ili iris sidi 
por manĝi ĉe lia tablo. 

"Rakontu al mi pri vi mem," li diris 
post kelkaj momentoj. Do T'sajs, kiu 
neniam lernis kiel esti alia ol senarta, 
diris al li sian rakonton, jene: 

"Mi estas Tsajs. Mi venis al Tero de 
Embeljono, kie la magiisto Pandelumo 
kreis min." 

"Embeljono? Kie estas Embeljono? 
Kaj kiu estas Pandelumo?" 

"Kie Embeljono?" ŝi rediris 



konfuzite. "Ĝi estas en loko kio ne estas 
Tero. Ĝi ne tre grandas, kaj lumoj el 
multaj koloroj venas el la ĉielo. 
Pandelumo loĝas ĉe Embeljono. Li estas 
la plej granda sorĉisto vivanta — tiel li 
min diras." 

"Aa," la viro diris. "Eble mi 
komprenas..." 

"Pandelumo kreis min," daŭrigis 
T'sajs, "sed io estis misa en la desegna 
modelo." Kaj T'sajs rigardegis en la 
fajron. "Mi vidas la mondon kiel 
malhelan lokon el hororaĵoj; ĉiuj sonoj al 
mi estas tro akraj, ĉiuj vivantaj estuloj 
estas abomenindaj, laŭ malsamaj 
gradoj — aĵoj el limakeca movado kaj 
interna malpuregeco. Dum la unua duono 



de mia vivo mi pensis nur pri premi 
subpiede, dispremi, detrui. Mi konis 
nenion krom malamo. Iam mi renkontis 
mian fratinon Tsajn, kiu samas je mi sed 
sen la difekto. Ŝi diris al mi pri amo kaj 
belo kaj feliĉo — kaj mi venis al Tero 
serĉante ĉi tiujn." 

La funebre seriozaj okuloj studis ŝin. 

"Ĉu vi trovis ilin?" 

"Ĝis nun," diris Tsajs per voĉo 
perdita en pensoj, "Mi trovis nur tiajn 
fiaĵojn kiajn mi neniam antaŭe renkontis 
eĉ dum terur-sonĝoj." Malrapide ŝi 
rakontis al li pri siaj aventuroj. 

"Kompatinda kreitulino," li diris kaj 



refoje okupiĝis pri studi ŝin. 

"Mi pensas ke mi min mortigu," 
diris T'sajs, per la sama voĉo de pens- 
foresteco, "ĉar tio kion mi deziras estas 
senlime perdita." Kaj la viro, rigardanta, 
vidis kiel la ruĝa posttagmeza suno 
koloriĝis kupre je haŭto, atentis 
priobservis la malstriktan nigran hararon, 
la longajn pensoplenajn okulojn. Li 
tremis pri la ideo, ke ĉi tiu kreitulino estu 
perdita inter la polvo de la forgestitaj 
duilionoj de Tero. 

"Ne!" li diris akre. T'sajs ekrigardis 
lin kun surprizo. Certe, la vivo onia 
apartenas al oni mem, por trakti laŭ la 
propra volo. 



"Ĉu vi trovis nenion sur Tero," li 
demandis, "kion vi bedaŭrus forlasi?" 

T'sajs kunpremis la brovojn. "Mi 
povas pensi pri nenio — krom se eble ĝi 
estu la paco de tiu ĉi dometo." 

La viro ridis. "Do tiu ĉi estos via 
hejmo, por tiom longe kiom ajn vi 
deziros, kaj mi provos montri al vi ke la 
mondo foje bonas — kvankam fakte — " 
lia voĉo ŝanĝiĝis " — mi ne estas trovinta 
ĝin tiel." 

"Rakontu al mi," diris T'sajs, "kio 
estas via nomo? Kial vi portas la 
kapuĉon?" 

"Mia nomo? Edur," li diris en voĉo 



subite acerba. "Edur estas sufiĉe da ĝi. 
Mi portas la maskon pro la plej 
malbonfaregema virino el Askolajs — 
Askolajs, Almerio kaj Kaŭĉikŭo — la 
tuta mondo. Ŝi refaris mian vizaĝon tiel 
ke mi ne povas toleri la propran 
aspekton." 

Li trankviliĝis, lace ridis. "Ne plu 
bezoniĝas kolero nun." 

"Ĉu ŝi vivas ankoraŭ?" 

"Jes, ŝi vivas, kaj sendube ankoraŭ 
faras malbonegon sur ĉiu kiun ŝi 
renkontas." Li sidis rigardanta en la 
fajron. "Iam mi sciis nenion pri tio. Ŝi 
estis juna, bela, ŝarĝita de mil bonodoroj 
kaj ĉarma ludemo. Mi loĝis apud la 



maro — en blanka kampdometo inter 
poploj. Trans Haveno Tenebroso la Kabo 
de Malĝoja Rememoro etendis en la 
oceano, kaj kiam sunsubiro faris ruĝa la 
ĉielon kaj nigraj la montojn, la kabo ŝajne 
dormis sur la akvo kiel unu el la praaj ter- 
dioj... Mian tutan vivon mi loĝadis tie, 
kaj tiel kontentis kiel oni povas dum la 
mortanta Tero elĝiras siajn finajn 
malmultajn turniĝojn. 

"Iun matenon mi suprenrigardis de 
miaj stel-mapoj kaj vidis Ĝavejn-on 
paŝantan tra la portalo. Ŝi estis tiel juna 
kaj svelta kiel vi. Ŝia hararo estis mirinde 
ruĝa, kaj individuaj haroj falis antaŭ ŝiaj 
ŝultroj. Ŝi estis ege bela, kaj — en sia 
blanka robo — pura kaj senkulpa. 



"Mi amis ŝin, kaj ŝi diris ke ŝi amis 
min. Kaj ŝi donis al mi bandon el nigra 
metalo por porti. En mia blindeco mi 
fiksis ĝin al la pojno, neniel rekonanta 
ĝin por la abmonena runo kio ĝi estis. Kaj 
semajnoj da granda ĝojego pasis. Sed 
baldaŭ mi trovis, ke Ĝavejn estis iu kun 
mallumaj urĝoj tiaj kiaj la amo de homa 
viro neniam povus satigi. Kaj iun 
meznokton mi trovis ŝin ĉirkaŭbrakita de 
nigra nuda demono, kaj la vido trudis al 
mi la menson. 

"Mi forstaris fisurprizita. Mi mem 
ne vidiĝis, kaj mi malrapide foriris. Je la 
mateno ŝi venis kurante trans la teraso 
ridetanta kaj feliĉa, kiel infano. 'Foriru de 
mi,' mi diris al ŝi. 'Vi abomenindas preter 



kalkulebleco.' Ŝi diris vorton kaj la runo 
sur mia brako min sklavigis. La menso 
mia restis propra, sed la korpo apartenis 
al ŝi, devigita obei ŝiajn vortojn. 

"Kaj ŝi devigis, ke mi rakontu tion 
kion mi vidis, kaj ŝi ĝojaĉis kaj mokis. 
Kaj ŝi devigis min al abomenindegaj 
humiligadoj, kaj elvokis aĵulojn el Kalu, 
el Favun, el Ĝeldred, por moki kaj fiuzi 
mian korpon. Ŝi devigis, ke mi observu 
ŝian ludadon kun tiuj aĵuloj, kaj kiam mi 
identigis tiun kiu naŭzigis min plejege, 
per magio ŝi donis al mi ties vizaĝon, la 
vizaĝo kiun mi portas nun." 

"Ĉu tiaj virinoj povas ekzisti?" miris 
T'sajs. 



"Ja tiel." La sombraj bluaj okuloj 
studis ŝin atente. "Finfine iun nokton dum 
la demonoj rulĵetis min trans la krutaĵoj 
malantaŭ la montetoj, silika roko tiris la 
runon de sur la brako. Kaj mi liberiĝis; 
Mi kantetis sorĉon kio ekflugigis la aĵojn 
kriegantajn tra la ĉielo, kaj retretis al la 
kampodometo. 

"Kaj mi renkontis Ĝavejnon 
ruĝharan en la granda halo, kaj ŝiaj 
okuloj esprimis malvarmete kaj senkulpe. 
Mi eltiris mian tranĉilon por stabi al ŝi la 
gorĝon, sed ŝi diris, 'Haltiĝu! Mortigu 
min kaj vi por ĉiam portos vian demonan 
vizaĝon, ĉar mi sola scias pri kiel ĝin 
ŝanĝi.' Poste ŝi kuris indiferente feliĉa el 
la dometo, kaj mi, senkapabla toleri pluan 



vidadon de tiu loko, venis al la stepo. Kaj 
ĉiam mi serĉas ŝin, por regajni la 
vizaĝon." 

"Kie estas ŝi nun?" demandis T'sajs, 
kies malfacilaĵoj ŝajnis malgrandaj 
kompare al tiuj de Edur. 

"Je morgaŭa nokto, mi scias pri kie 
ŝin trovi. Estos la nokto Nigra Sabato — 
la nokto dediĉita al la malbono ek de la 
naskiĝo de Tero." 

"Kaj ĉu vi ĉeestos tiun festivalon?" 

"Ne kiel celebranto — malgraŭ 
fakte," diris Edur kun ĉagreno, "sen mia 
kapuĉo mi estus unu el la aĵuloj kiuj 
ĉeestas, kaj pasus sen priatento." 



T'sajs tremis kaj premis sin kontraŭ 
la muron. Edur vidis la geston kaj 
suspiris. 

Alia ideo leviĝis en ŝi. "Post ĉiom 
da malbono kion vi jam suferadis, ĉu 
ankoraŭ en la mondo trovas vi belon?" 

"Ja certe," diris Edur. "Vidu pri kiel 
etendiĝas la stepo, malplena kaj pura, el 
mirinde subtilaj koloroj. Vidu pri kiel la 
krutaĵoj leviĝas grandmaniere, kvazaŭ la 
spino de la mondo. Kaj vi," li rigardadis 
ŝian vizaĝon, "vi havas belon preteran ol 
ĉio." 

"Preter Ĝavejnon?" demandis 
T'sajs, kaj rigardis esprimante konfuzon 
tiam kiam Edur ridis. 



"Ja preter Ĝavejnon," li informis ŝin 
certige. 

La cerbo de T'sajs' ekpensis laŭ 
nova direkto. 

"Kaj Ĝavejn, ĉu vi volas venĝi vin 
kontraŭ ŝi?" 

"Ne," respondis Edur, okuloj 
rigardantaj for trans la stepo. "Kio estas 
venĝo? Mi zorgas nenion pri tio. Baldaŭ, 
kiam la suno estingiĝos, homoj kune 
rigardados en la eternan nokton, kaj ĉiuj 
mortos, kaj Tero portos sian historion, 
siajn ruinojn, la montojn eroditajn por 
fariĝi nuraj rondaĵoj — ĉiuj en senliman 
mallumon. Pro kio venĝo?" 



Post nelonge ili eliris la dometon kaj 
vagis trans la stepo, Edur provante montri 
al ŝi belecon — la malrapida rivero 
Skaŭm fluanta inter verdaj junkoj, nuboj 
sorbantaj la malfortan sunlumon super la 
krutaĵoj, birdo ŝvebanta laŭ cirklo sur 
etenditaj flugiloj, la larĝa fumeca 
disetendiĝo de Modavna Stepo. Kaj 
T'sajs strebis ĉiam devigi la cerbon, ke ĝi 
vidu tiujn ĉi belecojn, kaj ĉiam ŝi 
malsukcesis. Sed ŝi jam lernis limigi la 
sovaĝan koleron kion la vidaĵoj de la 
mondo antaŭe instigis al ŝi. Kaj ŝia 
bezono pri mortigado malgrandiĝis, kaj 
ŝia vizaĝo malstriktiĝadis el sia daŭra 
firmeco. 

Do ili vagadis plu, ĉiu perdita en 



propraj pensoj. Kaj ili rigardis la 
malgajan gloron de la sunsubiro, kaj ili 
vidis la malrapidajn blankajn stelojn 
supreniri la ĉielon. 

"Ĉu ne belas la steloj?" flustris Edur 
tra sia nigra kapuĉo. "Ili havas nomojn 
pli malunajn ol la homaro." 

Kaj T'sajs, trovante nur mornecon 
en la sunsubiro, kaj pensante la stelojn 
nur etaj sparkoj en sensignifaj ordoj ne 
povis respondi. 

"Certas, ke du pli misfortunaj homoj 
nenie ekzistas," ŝi suspiris. 

Edur diris nenion. Ili paŝadis en 
silento. Subite li ektenis al ŝi la brakon 



kaj tiris ŝin grunden inter uleksoj. Tri 
grandaj formoj pasis flugilumante trans la 
krepuska ĉiellumo. "Pelgrejnoj!" 

Ili flugis proksime supere — 
gargojlaj estuloj, kun flugiloj knarantaj 
kiel rustaj haspoj. T'sajs spertis ekvidon 
de mola ledeca korpo, granda hakilforma 
beko, ĉien-serĉantaj okuloj en plene 
sulkita vizaĝo. Ŝi ŝrumpis kontraŭ 
Eduron. La pelgrejno flugilumis trans la 
arbaro. 

Edur ridis acerbe. "Vi ŝrumpas for 
de la vizaĝo de pelgrejno. La aspekto 
kion mi portas forflugigus eĉ la 
pelgrejnoj mem." 

La sekvan matenon li kondukis ŝin 



en la arbaron, kie la arboj donis sensaĵon 
pri Embeljono. Ili revenis al la dometo je 
la frua posttagmezo, kaj Edur apartiĝis 
por studi siajn librojn. 

"Neniel estas mi magiisto," li diris al 
ŝi bedaŭre. "Mi konas kelkajn simplajn 
sorĉojn. Tamen mi sorĉas fojfoje, kio 
eble gardos min kontraŭ danĝero 
ĉinokte." 

"Ĉinokte?" Tsajs demandis necerte, 
ĉar ŝi forgesis. 

"Ĉinokte estos la Nigra Sabato, kaj 
mi devos iri por trovi Ĝavejnon." 

"Mi volas iri kun vi," diris Tsajs. 
"Mi volas spekti la Nigran Sabaton, kaj 



ankaŭ Ĝavejnon." 

Edur certigis ŝin ke la vidaĵoj kaj 
sonoj hororos al ŝi kaj turmentos al ŝi la 
cerbon. T'sajs persistis, kaj Edur finfine 
permesis ke ŝi sekvu lin tiam, kiam du 
horojn postsunsubire li ekiris for laŭ la 
direkto je la krutaĵoj. 

Trans la erikejoj, supren trans 
disfendemaj rokelstaraĵoj, Edur elektis 
vojon tra la mallumo, kun T'sajs 
prezentanta sveltan ombron malantaŭan. 
En nigran fendejon, supren laŭ ŝtona 
ŝtuparo, eltranĉita en la nememorebla 
prapasinteco, kaj elen sur la klifa supro, 
kun Modavna Stepo kiel nigra maro sube 
de ili. 



Nun Edur gestis al T'sajs pri granda 
singardemo. Ili ŝteliris tra spaco inter du 
ture altaj rokegoj; kaŝite en la ombro, ili 
stude rigardadis la kunvenon suban. 

Ili subenrigardis al amfiteatro 
lumigita per du brile bruantaj fajroj. En la 
mezo leviĝis diska platformo el ŝtono, 
alta kiel viro. Ĉirkaŭ la frajo, ĉirkaŭ la 
platformo, kvardek figuroj, vestitaj per 
grizaj monaĥaj kapuĉhavaj roboj, ŝvite 
onde ĝiradis, iliaj vizaĝoj ne videblaj. 

T'sajs sentis aŭguran 

ekmalvarmiĝon. Ŝi rigardis al Edur dube. 

"Eĉ ĉi tie estas belo," li flustris. 
"Stranga kaj groteska, tamen vidaĵo por 
sorĉi la menson." T'sajs rigardis denove 



kun iometa kompreno. Pli da robo- kaj 
kapuĉo-portantaj figuroj nun sinuadis 
antaŭ la fajroj; de kie ili venis T'sajs ne 
estis observinta. Evidentis ke la festivalo 
ĵus komencis, ke la celebrantoj nur 
antaŭvokadis siajn pasiojn. 

Ili danc-marŝis, pied-trenis, plektiĝis 
mezen kaj elen, kaj baldaŭ komencis 
dampe ĉantadi. 

La ondado kaj gestado fariĝis febra, 
la mantele vestitaj figuroj kunpremis sin 
pli proksime ĉirkaŭ la patformo. Kaj nun 
unu saltis sur la platformon kaj demetis 
sian robon — mez-aĝan sorĉistinon 
havanta malalt-dikan korpon kun granda 
larĝa vizaĝo. Ŝi havis ekstaz-esprimajn 
brilero-plenajn okulojn, grandaj korperoj 



pumpantaj en senĉesa idiota movado. 
Buŝo malferma, lango elstara, rigida 
nigra hararo kiel uleks-arbusto, falanta de 
flanko al flanko antaŭ ŝia vizaĝo kiam ŝi 
skuis la kapon, ŝi dancis lascivan flanke 
moviĝan dancon en la lumo de la fajroj, 
rigardante ruzesprime al la kunvenularo. 
La ĉantado de la kapriolantaj figuroj sube 
de ŝi ŝvelis por fariĝi naŭza horo, kaj 
superkape malhelaj formoj aperis, 
surteriĝantaj kun malica memfido. 

La homamaso komencis gliti el siaj 
roboj, tiel malkovrante ĉiujn manierojn 
de viroj kaj virinoj, maljunaj kaj junaj — 
orang-hararaj sorĉistinoj el la Monto 
Kobalta; arbaraj sorĉistoj el Askolajs; 
blank-barbaj magiistoj de la Lando 



Malgaja, kun babilantaj etaj sukuboj. Kaj 
tiu vestita en lukse bela silko estis Princo 
Datul Omaŭt de Kanasparo, la urbo de 
falintaj kolonoj trans la Golfo Melantuno. 
Alia kreitulo de skvamoj kaj elstare 
rigardegaj okuloj devenis el la lacert- 
homoj ĉe la nudaj montetoj de Suda 
Almerio. Kaj jen tiuj du knabinoj, neniam 
apartaj, estis Saponedoj, la preskaŭ- 
elmortinta raso el la nordaj tundroj. La 
sveltaj mallum-okulaj uloj estis 
nekrofaĝoj el la Lando de la Falanta 
Muro. Kaj la sonĝem-okula sorĉistino 
kun bluaj haroj — ŝi loĝas ĉe la Kabo de 
Malĝoja Rememoro kaj atendas nokte sur 
la strando por iu kiu venas el la maro. 

Kaj dum la malalt-dika sorĉistino 



kun nigra malorda hararo kaj svingiĝantaj 
mamoj dancadis, la komuniiĝantoj fariĝis 
ekzaltitaj, levis la brakojn, tordis la 
korpojn, pantomimis pri ĉiom da fiecoj 
kaj perversecoj kiujn ili povis elpensi. 

Krom unu — kvieta figuro ankoraŭ 
volvita en sia mantelo, moviĝanta 
malrapide tra la saturnaliaĵoj kun mirinda 
gracieco. Nun ŝi paŝis supren sur la 
platformon, lasis la mantelon fali for de 
la korpo, kaj Ĝavejn staris montrata en 
alkroĉema robo el nebulaĵo, kuntirita 
ĉirkaŭ la talio, freŝa kaj ĉasta kiel mara 
salŝpruco. Brilantaj ruĝaj haroj falis sur la 
ŝultroj kiel rivereto, kaj buklaj hararoj 
pendis sur la mamoj. Ŝiaj grandaj grizaj 
okuloj esprimis modeste, frageca buŝo 



iomete malferma, ŝi rigardis ien kaj tien 
inter la amaso. Ili vokis kaj virkoke 
blekis, kaj Ĝavejn, kun tantaliga 
malrapido, movis sian korpon. 

Ĝavejn dancis. Ŝi levis la brakojn, 
sinue mallevis ilin, tordante la korpon sur 
sveltaj blankaj gamboj... Ĝavejn dancis, 
ŝia vizaĝo brilanta kun la plej sengardaj 
pasioj. Malhela formo malleviĝis de 
supere, bela duon-homo, kaj li kunigis 
sian korpon al tiu de Ĝavejn en fantasta 
ĉirkaŭbrako. Kaj la amaso suba kriis, 
saltis, ruliĝis, memĵetis, kune partoprenis 
rapidan klimakson de siaj antaŭaj 
burleskaĵoj. 

De inter la krutaĵoj T'sajs rigardis, la 
menso afliktita de intenseco tia kian 



neniu normala cerbo povus kompreni. 
Sed — je stranga paradokso — la vidaĵo 
kaj sono fascinis ŝin, etendiĝis suben je 
ŝia menstordiĝo, tuŝis la mallumajn 
kordojn kiuj latentas en ĉiuj homoj. Edur 
subenrigardis al ŝi, okuloj brilantaj blu- 
fajre, kaj ŝi rigardadis responde en 
tumulto da kontraŭaj emocioj. Lia 
esprimo spasmis kaj li turnis sin for; post 
longe ŝi turniĝis rigardi la orgion 
suban — drogo-sonĝo, ondaĵo el sovaĝa 
karno en flagra fajrolumo. Preskaŭ- 
palpebla aŭro sendiĝis supren, tordiĝo de 
spaco plektita el diversaj malvirtoj. Kaj la 
demonoj falflugis kiel birdoj, surteriĝante 
kaj partoprentante la deliran agadon. 
Abomenan vizaĝon post vizaĝo vidis 
T'sajs, kaj ĉiu brulvundis al ŝi la cerbon 



ĝis ŝi pensis ke ŝi devus kriegi kaj 
morti — vidaĵoj el rigardaĉaj okuloj, 
vezikaj vangoj, halucine frenezaj korpoj, 
nigraj vizaĝoj kun spika nazo, esprimoj 
ofendegaj al pripenso, skvermaj, 
saltetantaj, rampantaj, la vomaĵo el 
demon-landoj. Kaj unu havis nazon kiel 
tri-falda blanka vermo, buŝon kiu estis 
putra makula kavaĵo, makulaj vangegoj 
kaj nigra misforma frunto; la tuta ulaĵo 
estanta objekto el vomigo kaj hororo. Al 
tiu direktis Edur la rigardon de Tsajs. Ŝi 
vidis kaj ŝiaj muskoloj kramfis. "Jen," 
diris Edur en kaŝa voĉo, "jen estas vizaĝo 
kiu spegulas tiun sub tiu ĉi kapuĉo." Kaj 
T'sajs, rigardegante al la nigra kaŝilo de 
Edur, ŝrumpis malantaŭen. 



Li ridis malforte, amare... Post 
momento T'sajs etendis kaj tuŝis lian 
brakon. "Edur." 

Li turniĝis ree al ŝi. "Jes?" 

"Mia cerbo difektas. Mi malamas 
ĉion kion mi vidas. Mi ne povas regi la 
timojn. Tamen tio kio kuŝas sube de mia 
cerbo — mia sango, mia kopro, mia 
spirito — tio kiu estas mi mem amas vin, 
vian memon kiu subas de la masko." 

Edur studis la blankan vizaĝon kun 
strebega intenseco. "Kiel vi povas ami 
kiam samtempe vi malamas?" 

"Mi vin malamas kun la malamo 
kion mi havas por la tuta mondo; mi vin 



amas per emocio kion nenio alia 
instigas." 

Edur turniĝis for. "Ni konsistas el 
stranga paro..." 

La agito, la ĝemsonaj interkuniĝoj 
de karno kaj duon-karno kvietiĝis. Alta 
viro en konusa ĉapelo aperis sur la 
platformo. Li klinigis malantaŭen la 
kapon, elvokis sorĉdiron al la ĉielo, 
plektis run-signojn en la aero per la 
brakoj. Kaj dum li ĉantis, alte supere 
komencis aperi giganta ondanta figuro, 
alta, pli alta ol la plej altaj arboj, pli alta 
ol la ĉielo. Ĝi formiĝis malrapide, verdaj 
nebuloj faldiĝantaj kaj malfaldiĝantaj, kaj 
baldaŭ la aspekto klariĝis — ondanta 
formo de virino, bela, serioza, majesta. 



La figuro malrapide stabiliĝis, lumanta 
per ekster-tera verda lumo. Ŝi ŝajne havis 
orajn harojn, bukle suprenplektitajn laŭ 
modo de la pretermemora pasinteco, kaj 
ŝiaj vestoj estis tiaj de la prauloj. 

La magiisto kiu estis alvokinta ŝin 
kriis, ekzultis, laŭtege parolis vastajn 
ventajn mokojn kiuj sonoris preter la 
krutaĵoj. 

"Ŝi vivas!" murmuris T'sajs ŝokita. 
"Ŝi movas! Kiu ŝi estas?" 

"Estas Etodea, diino de la kompato, 
el tempo dum kiam la suno ankaŭ flavis," 
diris Edur. 

La magiisto ĵete etendis sian brakon 



kaj granda fulmo el purpura fajro flugis 
supren tra la ĉielo kaj ŝprucis kontraŭ la 
malklaran formon. La kalma vizaĝo 
tordiĝis en dolorego, kaj la rigardantaj 
demonoj, sorĉistinoj kaj nekrofaĝoj 
elvokis sian ĝojon. La magiisto sur la 
platformo eketendis la brakon refoje kaj 
fulmo post fulmo da purpura fajro 
ekĵetiĝis supren por vundi la kaptitan 
diinon. La hup-sonoj kaj ĝojkrioj de tiuj 
proksimaj al la fajro estis teruraj por la 
aŭdo. 

Poste soniĝis klara fora voksono de 
klariono, tranĉante akre tra la ekzultado. 
La agitintoj ekhaltiĝis senspire atentaj. 

La klariono, muzika kaj brilsona, 
sonis refoje, plilaŭte, sono fremda al tiu 



ĉi loko. Kaj nun, alsupriĝanta la krutaĵojn 
kiel rompiĝanta marondo, alkuregis 
trupego da verde vestitaj viroj, moviĝanta 
kun fantasta volego. 

"Valdarjo!" kriis la magiisto sur la 
platformo, kaj la verda figuro de Etodea 
ondiĝis kaj malaperis. 

Paniko viŝiĝis tra la amfiteatro. Estis 
raŭkaj krioj, ĉirkaŭsvarmo de intertaj 
korpoj, nubiĝo da leviĝantaj formoj kiam 
la demonoj celis flugi. Kelke da sorĉistoj 
staris kuraĝe por ĉanti sorĉojn de fajro, 
dissolvo, kaj paralizigo kontraŭ la atako, 
sed ĉeestis forta kontraŭa magio, kaj la 
invadantoj saltis senvunditaj en la 
amfiteatron, sursaltigante la platformon. 
Iliaj glavoj leviĝis kaj falis, hakantaj, 



tranĉantaj, stabantaj sen kompato aŭ 
deteno. 

"La Verda Legio de Valdarjo de 
Justa," flustris Edur. "Vidu, jen li staras!" 
Li indikis al sombra nigre vestita figuro 
ĉe la supro de la montetara kresto, 
rigardanta ĉion kun sovaĝa plaĉiĝo. 

Nek eskapis la demonoj. Dum kiam 
ili flugilumis tra la nokto, grandaj birdoj 
rajdataj de viroj falflugis malsupren el la 
mallumo. Kaj tiuj ĉi portis tubojn kiuj 
ŝprucigis konusojn da erodega lumo, kaj 
la demonoj kiuj proksimis ties kampojn 
eligis terurajn kriegojn kaj ekfalis 
grunden, kie ili eksplodis en nigran 
polvon. 



Kelkaj sorĉistoj eskapis al la 
krutaĵoj, por eke turniĝi kaj sinkaŝi inter 
la ombroj. T'sajs kaj Edur aŭdis 
rampegadon kaj anheladon de sube. 
Panike suprengrimpanta la rokojn estis 
tiu kiun Edur venis por serĉi — Ĝavejn, 
ŝiaj ruĝaj haroj fluantaj malantaŭen de ŝia 
senmakula juna vizaĝo. Edur eksaltis, 
kaptis ŝin, krampis ŝin inter f ortaj brakoj . 

"Venu," li diris al T'sajs, kaj 
portante la baraktantan figuron, li marŝis 
for tra la ombroj. 

Post ioma tempo ili pasis malsupren 
kaj sur la stepon, la tumulto fadis en la 
malproksimeco. Edur starige demetis la 
virinon, malbindis al ŝi la buŝon. Ŝi 
ekvidis por la unua fojo tiun kiu estis ŝin 



kaptinta. La furiozo elĉerpiĝis de ŝia 
esprimo kaj tra la mallumo rideto 
ekvideblis. Ŝi kombis siajn ruĝajn harojn 
per la fingroj, ĝustigis la harojn por fali 
malantaŭ la ŝultroj, tutatempe rigardante 
al Edur. T'sajs vagis proksimen, kaj 
Ĝavejn turnis al ŝi taksan rigardon. 

Ŝi ridis. "Do, Edur, vi malfidelis je 
mi; vi trovis novan amatinon." 

"Ŝi estas nenia koncerno via," diris 
Edur. 

"Sendu ŝin for," diris Ĝavejn, "kaj 
mi amos vin refoje. Ĉu vi memoras pri 
kiel vi min kisis unuafoje sub la poploj, 
sur la teraso de via kampara dometo?" 



Edur eligis abruptan akran ridon. 
"Ekzistas nur unu afero kion mi postulas 
de vi, kaj tio estas mi vizaĝo." 

Kaj Ĝavejn mokis lin. "Via vizaĝo? 
Kio misas pri tio kion vi nun portas? Vi 
pli taŭgas je ĝi; kaj preter ĉiu okazo, via 
antaŭa vizaĝo perdiĝis." 

"Perdiĝis? Kiel?" 

"Li kiu portis ĝin estis eksplodigita 
ĉi tiun nokton fare de la Verda Legio, estu 
ke Kraan konservu iliajn vivantajn 
cerbojn en acido!" 

Edur turnis siajn bluajn okulojn al la 
krutaĵoj. 



"Pro tio via aspekto nun estas polvo, 
nigra polvo," Edur, en neregebla 
kolerego, paŝis antaŭen kaj batis al la 
dolĉe impertinenta vizaĝo. Sed Ĝavejn 
faris rapidan malantaŭan paŝon. 

"Singardu, Edur, krom se mi 
mistraktu vin per magio. Eblas ke vi 
poste iru lambe marŝanta kaj saltanta kun 
korpo taŭga je via vizaĝo. Kaj via bela 
malhel-harara knabino estus ludilo por 
demonoj." 

Edur regis sin kaj faris paŝon 
retroan, liaj okuloj bruletantaj. 

"Ankaŭ mi havas magion, kaj eĉ sen 
tio mi vin batus silentige per la pugno 
antaŭ ol vi povus eldiri la unuan kadron 



de via sorĉo." 



"Ho, pri tio ni atendu," kriis Ĝavejn, 
saltete dancanta for. "Ĉar mi havas 
sorĉeton de mirinda simpleco." Dum 
Edur al ŝi eksaltis ŝi jam parolis sorĉeton. 
Edur eke haltiĝis mezpaŝe, liaj brakoj 
falis ambaŭflanke sen ajna volo, kaj li 
fariĝis estulo sen volo, ĉiom da lia volo 
ĉerpita per la parazite suĉa magio. 

Sed Ĝavejn staris en precize la sama 
pozo, kaj ŝiaj grizaj okuloj rigardadis 
senesprime. Nur T'sajs estis libera — ĉar 
T'sajs portis la runon de Pandelumo kiu 
reflektis magion retroen al tiu kiu ĝin 
sendis. 

Ŝi staris konfuze en la malluma 



nokto, la du senmovaj figuroj starantaj 
kvazaŭ somnambuloj antaŭ ŝi. Ŝi kuris al 
Edur, tiris al ties brako. Li rigardis ŝin 
kun malatentaj okuloj. 

"Edur! Kio misas je vi?" Kaj Edur, 
ĉar lia volo estis paralizita, tiel ke li 
devigiĝis respondi ĉiujn demandojn kaj 
obei ĉiujn ordonojn, respondis al ŝi. 

"La sorĉistino parolis sorĉon kiu 
lasis min sen volo. Pro tio mi ne povas 
movi aŭ paroli sen ordono." 

"Kion mi faru? Kiel mi savu vin?" 
enketis la maltrankviligita knabino. Kaj, 
kvankam Edur estis sen volo, li ankoraŭ 
tenis sian penson kaj pasion. Li povis 
doni al ŝi tian informon kian ŝi petis, kaj 



nenion plu. 

"Vi devas ordoni min al agado kio 
venkos la sorĉistinon." 

"Sed kiel mi sciu pri tiu ĉi agado?" 

"Vi demandos kaj mi vin 
respondos." 

"Nu, ĉu ne estus pli efike se mi 
ordonus, ke vi agu laŭ la direktoj de via 
propra cerbo?" 

"Jes." 

"Do faru tiel; agu en ĉiaj 
cirkonstancoj tiel kiel Edur mem estus 
aganta." 



Jene en la mallumo de nokto la 
sorĉo de Ĝavejn la sorĉistino estis 
ĉirkaŭirita kaj nuligita. Edur regajnis la 
volon kaj kondutis laŭ sia normalaj 
inklinoj. Li alproksimiĝis al la senmova 
Gavejn. 

"Ĉu vi timas min nun, sorĉistino?" 
"Jes," diris Ĝavejn. "Mi ja timas 

vin." 

"Ĉu veras, ke la vizaĝo kiun vi ŝtelis 
de mi nun estas nigra polvo?" 

"Via vizaĝo estas en la nigra polvo 
de la eksplodigita demono." 

La bluaj okuloj rigardis ŝin senmove 



tra la longtruoj de la kapuĉo. 



"Kiel mi regajnu ĝin?" 

"Tio estas fortega magio, etendi en 
la pasintecon; kaj nun via vizaĝo estas 
pasintecaĵo. Magio pli forta ol la mia 
bezoniĝas, magio pli forta ol tio kion la 
sorĉistoj de Tero kaj demon-mondoj 
posedas. Mi scias pri nur du kiu fortas 
sufiĉe por fari muldon de la pasinteco. 
Unu nomiĝas Pandelumo, kiu loĝas en 
mult-kolora lando — " 

"Embeljono," murmuris T'sajs. 

" — sed la sorĉdiro por vojaĝi al tiu 
ĉi lando forgesiĝis. Krome estas iu alia, 
kiu estas nenia sorĉisto, kiu scias nenian 



magion. Por rehavi vian vizaĝon, vi 
devas peti ĝin de unu el tiuj ĉi," kaj 
Ĝavejn haltis, la demando de Edur jam 
respondita. 

"Kiu estas la aliulo?" li demandis. 

"Mi ne scias lian nomon. Antaŭ 
longe en la pasinteco, longe preter 
pensebleco, tiel diras la legendo, raso el 
justa popolo vivis en lando orienta de la 
Montaro Maŭrenrona, trans la Lando de 
la Falanta Muro, apud la bordo de 
grandega maro. Ili konstruis urbon el 
turpintoj kaj malaltaj vitraj kupoloj, kaj 
loĝadis kun multa kontenteco. Al tiu ĉi 
popolo dio mankis, kaj post iom ili sentis 
bezonon por unu kiun ili povu adori. Do 
ili konstruis lumbrilan templon el oro, 



vitro kaj granito, larĝan kiel la Rivero 
Skaŭm' kie ĝi trafluas la Valon de 
Gravuritaj Tomboj, same grandan laŭ ĝia 
longo, kaj pli altan ol la arboj de la nordo. 
Kaj ĉi tiu popolo el honestaj homoj 
amasiĝis en la templo, kaj ĉiuj eksendis 
fortegan preĝon, adoran alvokon, kaj, tiel 
diras la legendo, dio muldita el la volego 
de tiu ĉi popolo ekestiĝis, kaj li estis el 
iliaj kvalitoj, dia ulo de absoluta justeco. 

"La urbo eventuale disfalis, la 
templo fariĝis vitraj pecetoj kaj splitaĵoj, 
la popolo malaperis. Sed la dio ankoraŭ 
restas, fiksita por ĉiam ĉe la loko kie ties 
popolo lin adoradis. Kaj tiu ĉi dio havas 
povon preter magio. Al ĉiu kiu lin 
alfrontas, la dio elvolas kaj justo 



ekestiĝas. Pro tio malmultaj kuraĝas porti 
siajn vizaĝojn antaŭ tiu ĉi dio." 

"Do al tiu ĉi dio ni iros," diris Edur 
kun makabra plezuro. "Ni tri, kaj ni tri 
alfrontos justecon." 

Ili reiris trans la stepo al la kabano 
de Edur, kaj li serĉis siajn librojn por 
trovi metodon kio transportos ilin al la 
praa loko. Vane; li havis nenian tian 
magion por komandi. Li turniĝis al 
Ĝavejn. 

"Ĉu vi scias pri magio kapabla porti 
nin al tiu ĉi praa dio?" 



"Jes." 



"Kio estas tiu ĉi magio?" 

"Mi vokos tri flugilhavajn estulojn 
el la Feraj Montoj, kaj ili portos nin." 

Edur akre rigardis la blankan 
vizaĝon de Ĝavejn. 

"Kian rekompencon ili postulas?" 

"Ili mortigas tiujn kiujn ili portas." 

"Aĥ, sorĉistino," eksklamis Edur, 
"eĉ kun via volo drogita viaj respondoj 
honestas trompe, vi provas malbonfari al 
ni." Li staris ture super la belega fiaĵo de 
ruĝaj haroj kaj malsekaj lipoj. "Kiel ni 
vojaĝu al la dio senvundite kaj 
neatakite?" 



"Vi devas meti la flugilhavajn 
estulojn sub bindiĝo." 

"Voku la aĵulojn," Edur ordonis, 
"kaj metu ilin sub la bindiĝo; kaj bindu 
ilin per ĉiom da sorĉaĵoj kiom vi scias." 

Ĝavejn vokis la kreitulojn; ili 
surteriĝis per klapmovaj grandaj ledecaj 
flugiloj. Ŝi bindis ilin sub kontrakto de 
sekureco, kaj ili ĝemetis kaj stampis pro 
desapontiĝo. 

La tri pozigis sin por rajdi, kaj la 
kreituloj portis ilin rapide tra la nokta 
aero, kio jam odoris je mateno. 

Orienten, senĉese orienten. 
Sunleviĝis, kaj la malhela ruĝa suno 



balonumis malrapide supren en la 
malluman ĉielon. La nigra Montaro 
Maŭrenrona pasis sube; kaj la nebula 
Lando de la Falanta Muro forlasiĝis 
malantaŭen. Sude estis la dezertoj de 
Almerio, kaj antikva mar-plafono 
postplenigita de ĝangalo; je nordo, la 
sovaĝaj arbaroj. 

Dum tute la tago ili flugadis, super 
polvaj malplenejoj, sekaj klifoj, plua 
grandega montaro, kaj ĵus kiam venis 
sunsubiro ili malrapide glitis suben super 
verda parkego. 

Antaŭe lumis multbrilera maro. La 
flugilhavaj aĵuloj surteriĝis ĉe larĝa 
strando, kaj Ĝavejn bindis ilin je 
movmalkapabolo por atendi ilian reiron. 



La strando, la arbaro malantaŭa, je 
ambaŭ mankis ajna signo pri la mirinda 
urbo antikva. Sed je duono da mejlo 
marflanke leviĝis kelkaj rompitaj 
kolonoj. 

"La maro venis," Edur murmuris. 
"La urbo sinkis." 

Li vadis maren. La maro estis kalma 
kaj neprofunda. T'sajs kaj Ĝavejn sekvis. 
Kun la akvo ĉirkaŭ iliaj talioj, kaj 
krepusko malheliĝanta en la ĉielo, ili 
trairis la rompitajn kolonojn de la antikva 
templo. 

Sombre medita etoso plenigis la 
lokon, senpasia, supermonda, el senlimaj 
volo kaj potenco. 



Edur staris ĉe la mezo de la 
malnovega templo. 

"Dio el la pasinteco!" li vokegis. 
"Mi ne scias pri kiel vi nomiĝas, aŭ mi 
vokus vin per la nomo. Ni tri venis de 
fora lando orienta por peti justecon de vi. 
Se vi aŭdas kaj administros al ni ĉiuj nian 
meritaĵon, komuniku per signo!" 

Malalttona sibleca voĉo venis el la 
aero: "Mi aŭdas kaj donos al ĉiu sian 
meritaĵon." Kaj ĉiu vidis vidaĵon de ora 
ses-braka figuro kun ronda, kalma 
vizaĝo, sidanta senpasie en la navo de la 
giganta templo. 

"Al mi senigiĝs la vizaĝo," diris 
Edur. "Se vi juĝas min merita, redonu la 



vizaĝon kiun mi antaŭe portis." 

La dio de la vidaĵo etendis siajn ses 
brakojn. 

"Mi serĉis vian menson. Justeco 
estos farata. Vi rajtas demeti vian 
kapuĉon." Malrapide, Edur deprenis sian 
maskon. Li metis manon al la vizaĝo. Ĝi 
estis lia propra. 

T'sajs alrigardis lin senemocie. 
"Edur!" ŝi anhelis. "Mia cerbo estas 
senmanka! — Mi vidas la mondon!" 

"Al ĉiu kiu venas, justo fariĝas," 
diris la sibileca voĉo. 

Ili aŭdis ĝemon. Ili turnis kaj 



rigardis al Ĝavejn. Kie la belega vizaĝo, 
la franga buŝo, la senmakula haŭto? 

Ŝia nazo estis tri-falda skvermanta 
aĉaĵo, ŝia buŝo estis putriĝanta malkulaĵo. 
Ŝi havis pendantaj makulaj vangegoj kaj 
pinta nigra frunto. La sola restaĵo simila 
je Ĝavejn estis la longaj ruĝaj haroj 
pendantaj trans la ŝultroj. 

"Al ĉiu kiu venas, justo fariĝas," 
diris la voĉo, kaj la vidaĵo templa fadis, 
kaj refoje la malvarmeta akvo de la 
krepuska maro ondetadis al iliaj talioj, kaj 
la rompitaj kolonoj klinis nigraj kontraŭ 
la ĉielo. 

Ili reiris malrapide al la flugilhavaj 
estuloj. 



Edur turniĝis al Ĝavejn. "Iru," li 
ordonis. "Flugu reire al via kaŝloĝejo. 
Kiam la suno subiros je morgaŭ, liberigu 
vin de la sorĉaĵo. Neniam maltrankviligu 
nin estontece, ĉar mi havas magion kiu 
avertus min kaj eksplodigus vin se vi 
proksimiĝus." 

Kaj Ĝavejn senvorte suriris sian 
nigran kreitulon kaj flugilumis for tra la 
nokto. 

Edur turniĝis al T'sajs, kaj ektenis 
ŝian manon. Li rigardadis malsupren al 
ŝia klinita blanka vizaĝo, en la okulojn 
brilantajn kun tia febra feliĉego ke ili 
ŝajnis bruli. Li kliniĝis kaj kisis al ŝi la 
frunton; poste, kune, manon en mano, ili 
aliris siajn malpacience atendantajn 



flugilhavajn kreitulojn, 
revene al Askolajs. 



— > 



Liejn la Vojiranto 



Tra la malhela arbaro venis Liejn la 
Vojiranto, marŝante laŭ la ombroplenaj 
maldensejoj kun kapriola, malpez-pieda 
paŝado. Li fajfis, li kantis, li montris sian 
animan ĝojon. Ĉirkaŭ fingro li girigis 
etan prilaboritan bronzan cirklaĵon 
gravuritan per angulaj densaj skribaĵoj, 
nun nigre makulitaj . 

Per tre ega bonŝanco li ĝin estis 
trovinta, ĉirkaŭ-tenanta radikon de 
antikva taksuso. Ĝin liber-tranĉante, li 
ekvidis skribaĵojn sur la interna faco — 
krudaj fortaj simboloj, sendube la 



sorĉilaro de potenca antikva runo... Plej 
saĝe estus, ke li portu ĝin al magiisto, ke 
ĝi estu testata pri sorĉeco. 

Liejn grimace ridetis. Argumentoj 
kontraŭis tian elekton. Foje ŝajnis kvazaŭ 
ĉiuj vivantaj estuloj konspiras por lin 
ĉagrenigi. Nur ĉi matene, la spic- 
vendisto — kian tumulton li faris 
mortante! Kiel senzorge li estis ŝsprucinta 
sangon sur la virkok-krestajn ŝuojn de 
Liejn! Tamen, pensis Liejn, ĉiu 
malplaĉaĵo kunportis rekompencon. 
Elfosante la tombon li trovis la bronzan 
ringon. 

Kaj la animstato de Liejn tiam 
suprenflugis; li ridis en pura ĝojo. Li 
eksaltis, saltadis. Lia verda mantelo 



flagradis malantaŭ li, la ruĝa plumo en lia 
kapo briletis kaj pulsis... Sed tamen — 
Liejn malrapidigis sian paŝadon — li 
estis neniom pli proksima al solvo de la 
mistero de la magio, se magion la ringo 
posedis. 

Eksperimentu, jen la vorto! 

Li haltis kie la ruben-kolora 
sunlumo oblikvis malsupren sen obstaklo 
de alta foliaro, ekzamenis la ringon, 
sekvis la simbolojn per fingra ungo. Li 
trarigardis. Estis filmo apenaŭ videbla, 
flagreto? Li tenis ĝin je braka distanco. 
Klare, ĝi estis kroneto. Li detiris sian 
ĉapelon, metis la cirklon sur sian brovon, 
suprenruligis siajn grandajn orajn 
okulojn... Strange. Ĝi glitis malsupren 



ĝis liaj oreloj. Ĝi kliniĝis antaŭen preter 
liaj okuloj. Mallumo. Panike Liejn ĝin 
unge detiris... Bonza ringo, diametre 
granda je larĝo de mano. Strange. 

Li provis refoje. Ĝi glitis malsupren 
ĉirkaŭ lia kapo, liaj ŝultroj. Lia kapo estis 
en la mallumo de stranga aparta spaco. 
Rigardante malsupren, li vidis, ke la 
bordo de ekstera lumo malleviĝis kun la 
ringo. 

Malrapide malsupren... Nun ĝi 
ĉirkaŭis liajn maleolojn — kaj en subita 
paniko, Liejn ektiris la ringon supren de 
ĉirkaŭ lia korpo, eniris palpebrumante la 
brun-ruĝan lumon de la arbaro. 

Li vidis blu-blankan, verd-blankan 



flagradon kontraŭ la foliaro. Estis Tŭik- 
viro, rajdanta libelon, kun lumo flagre 
rebrile flagranta de sur la libelaj flugiloj. 

Liejn alvokis akre, "Jen, sinjoro! 
Jen, sinjoro!" 

La Tŭik-viro direktis sian rajdbeston 
por ke pi sidiĝu sur branĉeto. "Nu, Liejn, 
kion vi deziras?" 

"Rigardu nun, kaj memoru tion kion 
vi vidos." Liejn tiris sur si la ringon ĉe 
kape, malsuprenigis ĝin ĝis la piedoj, 
levis ĝin retroe supren. Li suprenrigardis 
la Tŭik-viron, kiu maĉadis folion. "Kaj 
kion vi vidis?" 

"Mi vidis, ke Liejn malaperis de 



vivula rigard-kapablo — escepte de la 
ruĝaj kurbaj pintoj de liaj ŝuoj. Ĉio cetere 
estis tia kia aero." 

"Ha!" Kriis Liejn. "Pensu pri tio! Ĉu 
vi iam ajn vidis samaĵon?" 

La Tŭik-viro demandis senzorge, 
"Ĉu vi havas salon? Mi volas havi salon." 

Liejn haltigis abrupte sian jubiladon, 
alrigardis detale la Tŭik-viron. 

"Kiajn novaĵojn vi portas al mi?" 

"Tri erboj mortigis Floreĝiz-on la 
Sonĝ-konstruiston, kaj rompis ĉiujn liajn 
bobelojn. La aero super la domego estis 
kolora dum multaj minutoj pro la 



disflugantaj fragmentoj." 
"Unu gramon." 

"Lordo Kandajv la Ora konstruis 
boategon el gravurita mo-ligno, alta je 
dek mezuroj, kaj ĝi flosas sur la Rivero 
Skaŭm' cele al la ŝipkurado, plena de 
valoraĵoj." 

"Du gramojn." 

"Ora sorĉistino nomata Leta venis 
por vivi sur Herbejo Tambro. Ŝi estas 
kvieta kaj tre bela." 

"Tri gramojn." 

"Sufiĉe," diris la Tŭik-viro, kaj 



kliniĝis antaŭen por rigardi dum Liejn 
pesis la salon en eta pesilo. Li pakis ĝin 
en etaj pend-poŝoj ambaŭflanke de la 
ripo-surfaca torako, ekflugigis la insekton 
aeren kaj abrupte forflugis tra la arbaraj 
volboj. 

Fojon plu Liejn provis sian bronzan 
ringon, kaj ĉi foje tiris ĝin tute preter siaj 
piedoj, elpaŝis ĝin kaj suprenportis la 
ringon en la malumon tenante ĝin apud si 
mem. Kia mire bonega sekurejo! Truo 
kies enirejo povus esti kaŝata ene de la 
truo mem! Oni tiru malsupren la ringon 
ĝis siaj piedoj, enpaŝu, retiru ĝin supren 
ĉirkaŭ la korpo kaj eliru denove en la 
arbaron kun malgranda bronza ringo en 
sia mano. 



"Ho! kaj nun mi foriru al Herbejo 
Tambro por vidi la belan oran 
sorĉistinon." 

Ŝia dometo estis simpla konstruaĵo 
el interplektitaj fragmitoj — malalta 
duonsfero kun du rondaj fenestroj kaj 
malalta pordo. Li ekvidis, ke Leta estis ĉe 
la lageto, nud-gamba inter la akvo- 
fragmitoj, ĉasante ranojn por sia 
vepermanĝo. Blanka kitela robo estis 
suprenfiksita strikte ĉirkaŭ ŝiaj kruroj; 
rigide senmove ŝi staris kaj la malhela 
akvosurfaco ondetis en cirkloj for de ŝiaj 
nedikaj genuoj. 

Ŝi belis pli ol Liejn estus povinta 
imagi, kvazaŭ unu el la disigitaj bobeloj 
de Floreĝiz estus rompinta surakve ĉi tie. 



Ŝia haŭto estis pala kremo kirlite ora, ŝia 
hararo el ia pli densa oro. Ŝiaj okuloj estis 
tiaj, kiaj tiuj de Liejn mem, grandaj oraj 
globoj, kaj la ŝiaj estis larĝe apartaj, 
iomete klinitaj. 

Liejn alpaŝis kaj starigis sin ĉe la 

ter-akva bordo. Ŝi suprenrigardis 

timetigita, ŝia matur-frukta buŝo duone 
malferma. 

"Vidu, ora sorĉistino, jen Liejn. Li 
venis por bonvenigi vin al Tambro; kaj li 
ofertas al vi sian amikecon, sian amon. . ." 

Leta kliniĝis suben, kuleris 
manplenon da ŝlimo el la ter-akva bordo 
kaj surĵetis ĝin al lia vizaĝo. 



Kriante la plej violentajn 
blasfemojn, Liejn viŝis purige siajn 
okulojn, sed la pordo jam frape fermiĝis. 

Liejn paŝis al la pordo, pugne 
martelegis sur ĝi. 

"Malfermu kaj montru vian 
sorĉistinan vizaĝon, aŭ mi bruligos la 
dometon!" 

La pordo malfermiĝis, kaj la 
junulino elrigardis, ridanta. "Kion nun?" 

Liejn eniris la dometon kaj sin ĵetis 
al la virineto, sed dudek maldikaj stangoj 
al li akcelis, dudek pintoj pikantaj al lia 
brusto. Li haltis, brovoj levitaj, buŝo 
nervoze movetiĝanta. 



"Masupreniĝu, ŝtaloj," diris Leta. La 
tranĉiloj ekforiris de vido. "Tiel facile mi 
povus celi vian vivpovon," diris Leta, "se 
mi estus volinta." 

Liejn malridetis kaj frotis sian 
mentonon kvazaŭ pensanta. "Vi 
komprenas," li diris konvinkcele, "kiel 
stultas la konduto kiun vi faras. Liejn 
estas timita de tiuj kiuj timas timon, 
amata de tiuj kiuj amas amon. Kaj vi — " 
liaj okuoloj aprezis la oran gloron de ŝia 
korpo " — vi tiom maturas kiom dolĉa 
frukto, vi amemas, vi briletadas kaj 
tremblas pro ampleno. Vi plaĉas al Liejn, 
kaj li spezos multan varmetecon sur vi." 

"Ne, ne," diris Leta, kun malrapida 
rideto. "Vi tro hastas." 



Liejn alrigardis ŝin kun surprizo. 
"Ĉu vere?" 

"Mi estas Leta," diris ŝi. "Mi estas 
ĉio kion vi diris. Mi fermentas, mi brulas, 
mi bolas. Malgraŭ tio mi povas havi 
nenian amanton krom tiu kiu estis al mi 
servinta. Li devas esti brava, rapida, 
ruza." 

"Mi estas li," diris Liejn. Li 
mordadis sian lipon. "Ne kutime estas tiel 
ĉi. Mi malŝategas tiun ĉi sendecidemon." 
Li antaŭiris je unu paŝo. "Venu, lasu ke 
ni — " 

Ŝi retropaŝis for. "Ne, ne. Vi 
forgesas. Kiel vi estis min servinta, kiel 
vi estis gajninta la rajton pretendi mian 



amon?" 

"Absurdeco!" tondris Liejn. 
"Rigardu min! Atentu mian perfektan 
gracon, la belecon de miaj formo kaj 
vizaĝo, miaj grandaj okuloj, tiom oraj 
kiom la viaj, miaj memevidentaj volo kaj 
povo. . . Estas vi kiu pli dece servus al mi. 
Mi insistas ke estu tiel." Li malleviĝis por 
sidiĝi sur malalta klinseĝo. "Virino, donu 
al mi vinon." 

Ŝi kapneis. "En mia eta kupola 
domo ne eblas ke oni min perfortu. Eble 
ekstere, sur Herbejo Tambro — sed 
interne ĉi tie, inter miaj bluaj kaj ruĝaj 
kvastoj, kun dudek tranĉiloj el ŝtalo 
atendantaj mian vokon, vi devas obei 
min. Do elektu. Aŭ leviĝu kaj iru, por 



neniam reveni, aŭ konsentu ke vi min 
servos per unu eta misio, kaj poste havu 
min kaj ĉiom mian aman ardon." 

Liejn sidadis rekte kaj rigide. 
Stranga estulino, la ora sorĉistino. Sed, ja 
vere, ŝi valoris je iom da ekzerco, kaj li 
ŝin devigus pagi kontraŭ ŝia 
impertinenteco. 

"Nu, akceptite," li diris milde. "Mi 
vin servos. Kion vi deziras? Juvelojn? Mi 
povas sufoki vin en perloj, blindigu vin 
per diamantoj. Mi havas du smeraldojn 
tiom grandaj kiom via pugno, kaj ili 
similas al verdaj oceanoj, en kiuj la 
rigardo kaptiĝas kaj vagas senilime inter 
vertikalaj verdaj prismoj..." 



"Ne, neniuj juveloj — " 

"Iun malamikon, eble. Ah, tiel 
simple. Liejn mortigos por vi dek 
homojn. Du paŝojn antaŭen, glav- 
puŝon — tiell" Li antaŭsaltis. "Kaj 
spiritoj ekiros plenĝoje supren tiel kiel 
bobeloj en glaso da medo." 

"Ne. Mi deziras neniajn mortigojn." 

Li kliniĝis malantaŭen, malridetanta. 
"Kion do?" 

Ŝi paŝis al la malantaŭo de la 
ĉambro kaj tiris al drapiraĵo. Ĝi svingiĝis 
flanken, montrante oran tapiŝon. La sceno 
estis de valo bordita de du krutaj montoj, 
larĝa valo tra kiu serena rivero fluadis, 



preterpasante kvietan vilaĝon kaj tiele en 
arbareton. Ora estis la rivero, oraj la 
montoj, oraj la arboj — oroj tiom variaj, 
tiom belplenaj, tiom subtilaj ke la efiko 
estis kvazaŭ multkolora pejzaĝo. Sed la 
tapiŝo estis krude fortranĉita en ĝia mezo. 

Liejn trovis la ĉarmon deliriga. 
"Ekskvizite, ekskvizite..." 

Leta diris, "Montriĝas la Magia Valo 
de Arivento. La alian duonon oni de mi 
ŝtelis, kaj ĝia reakiro estas la servo kion 
mi deziras de vi." 

"Kie troviĝos la alia duono?" 
demandegis Liejn. "Kiu estas la fiulo?" 

Nun ŝi rigardis lin stude. "Ĉu vi iam 



ajn aŭdis pri Ĉŭn? Ĉŭn la Neevitebla?" 

Liejn konsideris. "Ne." 

"Li ŝtelis la duonon de mia tapiŝo, 
kaj pendigis ĝin en marmora halo, kaj tiu 
halo estas en la ruinaĵoj situantaj norde de 
Kajin." 

"Ha!" murmuris Liejn. 

"La halo estas apud la Placo de 
Flustroj, kaj markiĝis pere de klina 
kolono kun nigra medaliono de fenikso 
kaj du-kapa lacerto." 

"Mi iras," diris Liejn. Li malsidiĝis. 
"Unu tagon por iri al Kajin, unu tagon 
por ŝteli, unu tagon por reveni. Tri 



tagojn." 



Leta sekvis lin ĝis la pordo. 
"Singardu kontraŭ Ĉŭn la Neevitebla," ŝi 
flustris. 

Kaj Liejn forpaŝis fajfante, la ruĝa 
plumo saltetanta en lia verda ĉapelo. Leta 
rigardis lin, poste turniĝis kaj malrapide 
alproksimiĝis la oran tapiŝon. "Ora 
Arivento," ŝi flustris, "mia koro ploras 
kaj doloras sopire al vi. . ." 

La Derno estas pli rapida, malpli 
dika rivero ol la Skaŭm, ĝia pli matura 
fratino fluanta pli sude. Kompare al la 
Skaŭm kiu fluas malstrebe tra larĝa 



valego, purpura pro ĉeval-floroj, makulite 
blanka kaj griza de disfalantaj kasteloj, la 
Derno tranĉis per sia fluo krutflankan 
kanjonon, superklinita de arbaraj klifoj. 

Praa silika vojo de antaŭ longe 
sekvis la irejon de la Derno, sed nun la 
pavimo estas entranĉita de la rivera 
vagado, tiel ke Liejn, surpaŝanta la vojon 
al Kajin, foje devis forlasi la vojon kaj 
ĉirkaŭiri tra kreskaĵoj el dornoj kaj tub- 
gresoj kiuj fajfadis en la venteto. 

La ruĝa suno, drivante trans la 
universo kiel maljuna viro rampanta al 
sia morto-lito, pendiĝis malalte apud la 
horizonto kiam Liejn atingis Porfiran 
Cikatron, transrigardis al blank-jura Kajin 
kaj la blua Golfo Sanrealo posta. 



Tuj sube estis la bazaro, 
intermiksaĵo de budoj vendantaj frukton, 
tranĉaĵojn de pala viando, moluskojn el la 
ŝlima golfbordo, mallumajn botelojn da 
vino. Kaj la kvietaj homoj de Kajin 
moviĝis inter la budoj, aĉetantaj siajn 
vivtenaĵojn, portantaj tion sengarde al siaj 
ŝtonaj ĉambroj. 

Post la bazaro situis aro da altaj 
ruinaj kolonoj, kvazaŭ rompitaj dentoj — 
gamboj de la stadiono konstruita ducent 
futojn super la grundo fare de Freneza 
Reĝo Ŝen; post tio, en arbareto de laŭroj, 
la vitreca kupolo de la palaco videblis, de 
kie Kandajv la Ora regis Kajinon kaj tiom 
multe da Askolajs kiom oni povis vidi de 
altrigardejo sur Porfira Cikatro. 



La Derno, ne plu klara en sia fluaĵo, 
verŝadis tra retejo el mucidaj kanaloj kaj 
subteraj tuboj, kaj fine trasorbiĝis preter 
putriĝantaj kajoj enire al la Golfo 
Sanrealo. 

Liton por la nokto, pensis Liejn; 
pritrakti la aferon je venonta mateno. 

Li saltadis malsupren laŭ la zigzagaj 
ŝtupoj — tien, reen, tien, reen — kaj fine 
eniris la bazaron. Kaj nun li surmetis 
gravan aspekton. Liejn la Vojiranto ne 
estis nekonata en Kajin, kaj multaj estis 
sufiĉe malicaj por celi al li malbonon. 

Li iradis sobre en la ombro de la 
Muro Pamono, turniĝis por trairi ŝtone 
pavimitan straton, ambaŭflankita de 



malnovaj lignaj domoj lumantaj per 
bruna koloro simila al malnova ŝtump- 
akvo en la radioj de la malsupreniranta 
suno, kaj tiele aliris etan placon kaj la 
altan ŝtonan facon de la Gastejo de 1' 
Magiisto. 

La gastigisto, malgranda grasa viro, 
malĝoj-okula, kun eta grasa nazo 
samforma je sia korpo, estis skrapanta 
cindrojn el la fajrujo. Li rektigis la dorson 
kaj rapidis por aliri la malantaŭon de la 
kontoro de sia eta alkovo. 

Liejn diris, "Ĉambron, bone-ventita, 
kaj vespermanĝon el fungoj, vino kaj 
ostroj." 



La gastiganto riverencis humile. 



"Certe, sinjoro — kaj kiel vi 
pagos?" 

Liejn malsuprenĵetis ledan sankon, 
ĉi matene prenitan. La gastigisto levis 
siajn brovojn plezure je la bonodoro. 

"La pistilitaj burĝonoj de la spaso- 
arbusto, portita de fora lando," diris 
Liejn. 

"Bonege, bonege... Vian ĉambron 
sinjoro, kaj vian vespermanĝon tuj 
prezentiĝos." 

Dum Liejn manĝis, kelkaj aliaj 
gastoj de la domo aperis kaj sidiĝis antaŭ 
la fajro kun vino, kaj la parolado 
grandiĝis, kaj temis pri sorĉistoj de la 



pasinteco kaj la grandaj tagoj de magio. 

"Granda Fandeal konis sciaron nun- 
forgesitan," diris unu maljuna viro kun 
hararo tinkturita oranĝe. "Li ligis 
blankajn fadenojn al la gamboj de paseroj 
kaj sendis ilin turniĝantaj laŭ lia propra 
direktado. Kaj kie ili trenis tiun magian 
plektaĵon, grandaj arboj aperis, pezaj de 
floroj, fruktoj, nuksoj, aŭ vezikoj de raraj 
likvoroj. Oni diras, ke tiele li plektis la 
Grandan Arbon Daŭ' sur la bordo de 
Sanra Akvo." 

"Ha," diris malgaja viro en vesto el 
malhelaj bluo, bruno kaj nigro, "tion ĉi 
mi povas fari." Li elprenis fadenan 
peceton, fingre batis ĝin, girigis ĝin, diris 
kvietan vorton, kaj la vivpovo de la sorĉ- 



formilo fandis la fadeneton farante el ĝi 
ŝprucaĵon de ruĝa kaj flava fajro, kiu 
dancis, kurbiĝis, ekiradis tien kaj reen laŭ 
la tablo ĝis la magaja viro ĝin estingis per 
gesto. 

"Kaj tion ĉi mi povas fari," diris 
kapuĉita figuro en nigra mantelo 
surŝprucita de arĝentaj cirkloj. Li elprenis 
etan pleton, kuŝigis ĝin sur la tablon kaj 
ŝprucetigis en ĝi pinĉon da cindroj el la 
fajrujo. Li elprenis fajfilon kaj blovis 
klaran tonon, kaj de sur la pleto venis 
flagretantaj punktetoj, briletaj per la 
prismaj koloroj ruĝo, bluo, verdo, flavo. 
Ili suprendrivis ĝis futa alteco kaj 
disrompiĝis en ŝprucaĵo el brilaj koloroj, 
ĉiu laŭ bela steloformo, kaj ĉiu aparta 



rompiĝo sonis kun ripeto de la origina 
tono — la plej klara, plej pura sono en la 
mondo. La punkteroj fariĝis malpli 
multaj, la sorĉisto blovis malsaman 
tonon, kaj refoje la punktetoj drivis 
supren por rompiĝi en ŝprucon de gloraj 
ornamaj brilaĵeroj. Pluan fojon — pluan 
ŝvarmon da punktetoj. Fine la sorĉisto 
remetis sian fajfilon, viŝis purige la 
pleton, metis ĝin ene de sia mantelo kaj 
refariĝis silenta. 

Nun la aliaj sorĉistoj sinpuŝis 
antaŭen, kaj baldaŭ la aero super la tablo 
svarmis de vidaĵoj, skuiĝis de sorĉaĵoj. 
Unu montris al la grupo naŭ novajn 
kolorojn de neimagebla ĉarmo kaj radia 
belo; alia kaŭzis buŝon aperi sur la frunto 



de la gastigisto por insultadi la 
ĉeestantaron, multe malkomfortigante la 
gastigiston, pro tio ke la voĉo estis lia 
propra. Alia montris verdan vitran 
botelon el kiu la vizaĝo de demono 
rigardis kaj grimacis; alia montris globon 
el pura kristalo kiu rulis antaŭen kaj reen 
laŭ la direkto de la sorĉisto kiu ĝin 
posedis, kaj kiu proponis ke ĝi estis la 
orel-ringo de la fabela majstro 
Sankaferen. 

Liejn atente rigardis ĉion, ridegis 
kun ĝojo pri la botele kaptita demoneto, 
kaj per pluraj rimedoj provadis trompe 
instigi la posedanton de la obeema 
kristalo al transdono, sen sukceso. 

Kaj Liejn fariĝis malbonhumora, 



plendanta ke la mondo plenas de ŝton- 
koraj viroj, sed la sorĉisto kun la kristala 
orelringo restis indiferenta, kaj eĉ tiam 
kiam Liejn montris diskuŝige dek du 
pakaĵojn da rara spico li ankraŭ rifuzis 
apartiĝi de sia ludilo. 

Liejn petegis, "Mi nur volas plaĉigi 
la sorĉistinon Leta." 

"Plaĉigu ŝin do per la spico." 

Liejn diris sensuspekte, "Vere, ŝi 
havas nur unu deziron, peceto de tapiŝo 
kiun mi devas ŝteli de Ĉŭn la 
Neevitebla." 

Kaj tuj Liejn trovis sin inter- 
rigardanta aron de subite silentaj vizaĝoj. 



"Kio kaŭzas tian tujan sobrecon? 
Nu, proprietulo, pli da vino!" 

La sorĉisto kun la orelringo diris, 
"Se la planko malsekiĝus per vino ĝis la 
maleoloj — eĉ per la ege bongusta ruĝa 
vino de Tanvilkat — la plumba postsigno 
de tiu nomo ankoraŭ pezigus la aeron." 

"Ha," ridis Liejn, "lasu ke nur gusto 
de tiu vino trapasi viajn lipojn, kaj la 
parfuma odoro forigos la tuton de 
memorkapablo." 

"Vidu liajn okulojn," venis ia 
flustro. "Grandaj kaj oraj." 

"Kaj rapidaj al vido," diris Liejn. 
"Kaj tiuj ĉi gamboj — rapidaj al kuro, tiel 



rapidemaj kiel stelbrilo sur la ondoj. Kaj 
tiu ĉi brako — rapida por stabi per ŝtalo. 
Kaj mia magio — kio provizas al mi 
fuĝejon ekster ĉia priscio." Li glutegis 
vinon el botelo. "Nun atentu. Jen magio 
el la tagoj praaj." Li metis la bronzan 
cirklon super sian kapon, trapaŝis, prenis 
ĝin supren en la mallumon. Kiam li taksis 
la tempopason sufiĉa, li elpaŝis ĝin 
refoje. 

La fajro lumis, la proprietulo staris 
en sia alkovo, la vino de Liejn situis 
apude. Sed pri la kunstarantaj sorĉistoj, 
restis nenia signo. 

Liejn ĉirkaŭrigardis kun 
nekompreno. "Kaj kie estas miaj sorĉistaj 
amikoj?" 



La gastiganto turnis sian kapon. "Ili 
foriris al siaj ĉambroj; la nomo kiun vi 
diris pezis al ilia animoj." 

Kaj Liejn trinkis sian vinon en 
malrideta silento. 

La venontan matenon li foriris la 
gastejon kaj elektis ĉirkaŭiran vojon al la 
Malnova Urbo — griza sovaĝejo el 
disfalintaj kolonoj, subenfleksitaj 
frontonoj kun dispeciĝintaj gravuraĵoj, 
pavimitaj terasoj superkovritaj de 
kreskaĵoj el rustkoloraj muskoj. Lacertoj, 
serpentoj, insektoj rampis tra la ruinaĵoj; 
nenian alian vivaĵon li vidis. 



Serĉante traireblan vojon inter la 
ruinaĵoj, li preskaŭ stumblis sur 
mortintulo — la korpo de junulo, iu kiu 
rigardadis la ĉielon per malplenaj 
okulkavoj. 

Liejn sentis ĉeestanton. Li saltis 
retroen, rapiro duone elingita. Kurbspina 
maljuna viro staris lin rigardanta. Li 
parolis per malforta, skua voĉo: "Kaj 
kion vi volas en la Malnova Urbo?" 

Liejn remetis sian rapiron. "Mi 
serĉas la Placon de Flustroj. Eble vi min 
direktus." 

La maljunulo faris ranan sonon ĉe la 
malantaŭo de sia gorĝo. "Pluan? Pluan? 
Kiam ĉesos la afero..." Li indikis la 



mortintulon. "Tiu ĉi venis hieraŭ serĉanta 
la Placon de Flustroj. Li estus provinta 
ŝteli de Ĉŭn la Neevitebla. Viu lin nun." 
Li turniĝis for. "Venu kun mi." Li 
malaperis malantaŭ disfalaĵon el ŝtono. 

Liejn sekvis. La maljuna viro staris 
apud alia korpo al kiu la okulkavoj estis 
lasite malplenaj kaj sangaj. "Tiu ĉi venis 
antaŭ kvar tagoj, kaj renkontis al Ĉŭn la 
Neevitebla. . . Kaj tiuloke malantaŭ la 
arhaĵo estas kroma. Kaj tie — kaj tie — " 
li indikis, indikis. "Kaj tie — kaj tie — 
tiel kiel muŝoj prembatitaj." 

Li turnis siajn malsekajn bluajn 
okulojn refoje al Liejn. "Reiru, juna viro, 
reiru — aŭ via korpo kuŝos tie ĉi en ĝia 
verda mantelo por putriĝi sur la pavim- 



ŝtonoj." 

Liejn eltiris sian rapiron kaj svinge 
montris ĝin. "Mi estas Liejn la Vojiranto; 
tiu timu, kiu estus min ofendonta. Nu, kie 
troviĝas la Placo de Flustroj?" 

"Ĉar vi insistas scii," diris la 
maljunulo, "ĝi situas preter tiu rompita 
obelisko. Sed vi iros al ega danĝero." 

"Mi estas Liejn la Vojiranto. 
Danĝerego iradas kun mi." 

La maljunulo staris tiel kvazaŭ 
ekzemplero de vetere erodita statuo dum 
Liejn forpaŝadis. 

Kaj Liejn demandis al si, supozu ke 



tiu maljunulo estus agento de Ĉŭn, kaj 
ĉimomente estus aliranta lin?... Estas 
saĝe ke oni ĉiel singardi. Li sursaltis altan 
tablaĵon kaj kaŭre kuris ree al tiu loko kie 
li estis lasanta la praulon. 

Jen tiu venis, murmuranta al si, 
klinante al sia lam-bastono. Liejn faligis 
blokon de granito tiom granda kiom sia 
kapo. Frapo, gorĝa sono, elspirego — kaj 
Liejn turniĝis reiri laŭ sia vojo. 

Li paŝadis preter la rompita obelisko 
por eniri larĝan korton — la Placo de 
Flustroj. Transe situis longa, larĝa 
konstruaĵo, markita de klina kolono kun 
granda nigra medaliono, la signo de 
fenikso kaj du-kapa lacerto. 



Liejn sin kaŝis en ombro de muro, 
staradis observanta tiel, kiel lupo, vigle 
atenta por ajna flagro de ekmoviĝo. 

Ĉio estis kvieta. La sunlumo aldonis 
mornan grandiozecon al la ruinaĵo. 
Ĉiuflanke, ĝis limo de okula percepto, 
videblis nur rompitaj ŝtonoj, senviva 
lando elĉerpita per mil pluvoj, tiel ke nun 
la homaĵeco tute forestas kaj la ŝtono 
unuiĝis kun la natura tero. 

La suno moviĝis trans la malhele 
blua ĉielo. Liejn eventuale ŝteliris de sia 
observejo kaj ĉirkaŭiris la konstruaĵon. 
Nek iun nek signon vidis li. 

Li alproksimiĝis la konstruaĵon de 
malantaŭe kaj premis sian orelon kontraŭ 



la ŝtono. Ĝi estis morte inerta, sen 
vibrado. Ĉirkaŭire laŭ la flanko — 
rigardanta supren, malsupren, al ĉiuj 
flankoj; fendo en la muro. Liejn 
enrigardadis la internon. Ĉe la malantaŭo 
pendis duono de ora tapiŝo. Krom tio la 
halo estis malplena. 

Liejn rigardis supren, malsupren, al 
ia kaj alia flankoj. Troviĝis nenio en la 
vidkampo. Li pluiris ĉirkaŭ la halo. 

Li alvenis alian rompitan ejon. Li 
enrigardis. Ĉe la malantaŭo pendis la ora 
tapiŝo. Nenio alia, dekstre, maldekstre, 
nenia vidaĵo aŭ sono. 

Liejn pluiris al la enirejo de la halo 
kaj serĉis la alerojn; senvivaj kiel polvo. 



Li havis senobstaklan vidkampon de 
la ĉambro. Sen io, malplena, krom per la 
fragmento de ora tapiŝo. 

Liejn eniris, paŝanta per longaj 
molaj paŝoj. Li haltis en la mezo de la 
plafono. Lumo venis al li de ĉiuj flankoj 
krom la malantaŭa muro. Estis dek du 
malfermejoj tra kiuj eblis forkuri kaj 
nenia sono krom la nelaŭta martelado de 
lia koro. 

Li faris du paŝojn antaŭen. La tapiŝo 
estis preskaŭ ĉe liaj fingropintoj. 

Li paŝis antaŭen kaj rapide ektiris la 
tapiŝon malsupren de la muro. 

Kaj malantaŭe estis Ĉŭn la 



Neevitebla. 

Liejn kriegis. Li turniĝis sur 
paralizitaj gamboj kaj ili estis plumbaj, 
kiel gamboj en sonĝo kiuj rifuzas kuri. 

Ĉŭn faliĝis el la muro kaj 
antaŭeniĝis. Sur lia rebrila nigra dorso li 
portis robon el okul-globoj surfadenigitaj 
per silko. 

Liejn jam estis kuranta, rapide nun. 
Li eksaltis, preskaŭ flugis. La pintoj de 
liaj ŝuoj apenaŭ tuŝis la grundon. Elde la 
halo, trans la placo, en la sovaĝejon de 
rompitaj statuoj kaj falintaj kolonoj. Kaj 
malantaŭe venis Ĉŭn, kuranta kiel hundo. 

Liejn rapidis laŭ la kresto de muro 



kaj risortis trans granda breĉego al 
rompitan fontanon. Malantaŭe venis Ĉŭn. 

Liejn ekiris laŭ mallarĝa vojeto, 
grimpis super mason da forĵetaĵoj, 
malsupren en korton. Malantaŭe venis 
Ĉŭn. 

Liejn rapidegis laŭ larĝa avenuo 
ambaŭflankita de kelkaj nanaj maljunaj 
cipres-arboj, kaj li aŭdis la sonon de Ĉŭn 
tuj proksima. Li turnis en arĥan pordon, 
prenis sian bronzan ringon ĉirkaŭ sia 
kapo, malsupren al siaj piedoj. Li 
trapaŝis, prenis la magian ringon supren 
en la mallumon. Azilo. Li estis izolita en 
malhela magia loko, malaperinta de tera 
rigard- kaj sci-povo. Daŭra silento, 
senviva loko... 



Li sentis movetiĝon de malantaŭe, 
elspiron de aero. Ĉe lia kubuto voĉo diris, 
"Mi estas Ĉŭn la Neevitebla." 

Leta sidadis sur sia klinseĝo apud la 
kandeloj, plektanta ĉapelon el ranaj 
haŭtoj. La pordo de ŝia dometo estis 
barita per stango, la fenestro-ŝutoj 
fermitaj. Ekstere, Hebejo Tambro restis 
en mallumo. 

Skrapsono ĉe ŝia pordo, grinca sono 
kiam la seruro estis provita. Leta rigidiĝis 
kaj rigardadis al la pordo. 

Voĉo diris, "Ĉivespere, O Leta, 
ĉivespere estas du longaj brilaj fadenoj 



por vi. Du ĉar la okuloj estis tiom bonaj, 
tiom grandaj, tiom oraj ..." 

Leta sidadis kvieta. Ŝi atendis horon; 
poste ŝtelirante al la pordo, ŝi aŭskultadis. 
La sento de proksimeco estis for. Rano 
blekis de proksime. 

Ŝi malrapidege malfermetis la 
pordon, trovis la fadenojn kaj fermis la 
pordon. Ŝi kuris al sia ora tapiŝo kaj 
ĝustigis la fadenojn en la displektitaj 
interkrucoj. 

Kaj ŝi rigardadis al la ora valo, 
dolorigita per sopiro al Arivento, kaj 
larmoj malkarigis al ŝi vidon de la paca 
rivero, la kvieta ora arbaro. "La teksaĵo 
malrapide plilarĝiĝas. . . Iun tagon ĝi estos 



finita, kaj mi povos veni hejmen. . ." 



Ulen Dor Finigas 
Sonĝon 



Princo Kandajv la Ora parolis 
serioze al sia nepo Ulen Dor. "Necesas 
esti komprenate, ke pligrandiĝo de la 
metio kaj novaj ekscioj estu kunhavaĵoj 
inter ni ambaŭ." 

Ulen Dor, svelta junulo, kun plej 
nigraj haroj, okuloj, kaj brovoj, ridetis 
ĉagrenite. "Sed estos nur mi sola kiu 
transvojaĝos la akvon forgesitan, mi kiu 
devos subenbatadi la mardemonojn per 
propra remilo." 



Kandajv kliniĝis al siaj kusenoj kaj 
frapetis la nazon per stangetpinto el pura 
jado. 

"Kaj estas mi kiu ebligas la vojaĝon. 
Krome, mi jam estas plensukcesa 
sorĉisto; la ampleksiĝo de sciaĵoj nur 
plibonigetas la mian metion. Vi, ne eĉ 
novico, gajnos sciaron tian kia levos vian 
rangon al membriĝo inter la magiistoj de 
Askolajs. Jen tre granda leviĝo el de via 
nuntempa senefika rango. Laŭ tiela 
rigardo, la gajno mia malmultas, la via 
grandegas." 

Ulen Dor grimacis. "Sufiĉe prave, 
tamen mi pridisputas la vorton 'senefika'. 
Mi scias pri la Kritiko de la Malvarmo de 
Fandeal, oni agnoskas min mastro de la 



glavo, rangita inter la Ok Delafasanoj 
kiel..." 



"Fa!" ridaĉis Kandajv. "La tede 
malspritaj manieroj de pala popolo, 
eluzantaj siajn vivojn. Fidanca murdado, 
troeleganta diboĉado, dum Tero trapasas 
siajn lastajn horojn, kaj neniu el vi 
ankoraŭ veturis eĉ unu mejlon for de 
Kajin." 

Ulen Dor tenis silenta la langon, 
rememorante ke Princo Kandajv la Ora 
mem ne famis pro sia refuzado al la 
plezuroj de vino, litseĝo, aŭ tablo; kaj ke 
ties propra plej fora iro el la kupolan 
palacon portis lin al ties gravurita barĝo 
sur la Rivero Skaŭm' . 



Kandajv, plaĉita pri la silento de 
Ulen Dor, portis antaŭen eburan skatolon. 
"Tiel kaj tial. Se ni interkonsentas, mi 
provizos al vi per scioj." 

Ulen Dor kapjesis. "Ni 
interkonsentas." 

Kandajv diris, "La misio portos vin 
al la perdita urbo Ampridatvro." Li 
rigardadis la vizaĝon de Ulen Dor el 
flankenturnitaj okuloj; Ulen Dor tenadis 
senemocian esprimon. 

"Mi neniam vidis ĝin," daŭrigis 
Kandajv. "Porrino la Naŭa listigas ĝin 
kiel la lastan el la urboj de la 01ek'hnit-a 
popolo, situanta sur insulo en la maro 
Norda Melantino." Li malfermis la 



skatolon. "Tiun ĉi rakonton mi trovis en 
malnovega aro da volvlibroj-la 
testamento de poeto kiu fuĝis el 
Ampridatvro post la morto de Rogol 
Domedonfors, ilia lasta estrego, magiisto 
kun grandega potenco, menciita kvardek- 
tri fojojn en la Enciklopedio. . ." 

Kandajv elprenis kraketantan 
volvlibron, kaj vipe malfermante ĝin, 
legis: 

Ampridatvro nun perdiĝas. 
Mia popolo jam forlasis la 
doktrinon de fortiko kaj 
disciplino kaj koncerniĝas nur pri 
superstiĉo kaj teologio. Senĉesa 
estas la disputado: Ĉu Panisu 
estas la bonega principo kaj 



Kazdal perversa, aŭ ĉu Kadzal la 
virta dio kaj Panisu la esenca 
malbono? 

Tiuj ĉi demandoj debatiĝas 
per fajro kaj ŝtalo, kaj la memoro 
naŭzas min; nun mi lasas 
Ampridatvron je tiu malkreskiĝo 
kiu ja certe sekvos, kaj 
transloĝiĝos al la mildan valon 
Mel-Palusaz, kie mi elspezos tiun 
ĉi lampiran vivon mian. 

Mi konis la Ampridatvron 
antaŭan; mi vidis la turojn 
brilantajn per mirindaj lumoj, 
sendantaj lumstriojn tra la nokto 
por defii la sunon mem. Tiam 
Ampridatvro estis bela — ho! 



Mia koro doloras kiam mi pensas 
pri la malnova urbo. Semir-vinoj 
etendiĝis suben de mil pendantaj 
ĝardenoj, akvo fluis blue kiel 
vaŭi-ŝtono en la tri kanaloj. 
Metalaj veturiloj ruladis sur la 
stratoj, metalaj ĉaroj tiel svarmis 
en la aero kiel abeloj ĉirkaŭ 
abelujo — por la mirindaĵo 
supera el ĉiuj mirindaĵoj, ni estis 
ellaborintaj plektaĵojn el ŝpruca 
fajro por defii la pezan povon de 
Tero... Sed eĉ dum la mia vivo 
mi vidis la elĉerpiĝon de 
spriteco. Lumo, varmeco, 
nutraĵo, akvo, estis senpagaj al 
ĉiuj homoj, kaj gajnitaj kontraŭ 
minimuma strebo. Sekve la 



popolo de Ampridatvro, 
liberigitaj de ĉia laboro, donis 
ĉiam plian atenton al modoj, 
perversoj, kaj okultismo. 

Ĝis mia plej frua memoro, 
Rogol Domedonfors estris la 
urbon. Li lertis pri metioj el ĉiuj 
epokoj, sekretoj pri fajro kaj 
lumo, gravito kaj kontraŭ- 
gravito, la scienco de superpsika 
numerado, metatasmo, 
korolopso. Spite al lia 
profundeco, li estis malpraktika 
je sia estrado, kaj blinda al la 
moliĝado de la Ampridatvran 
spiriton. Pri tia malfortikeco kian 
li vidis, li konsideris, ke estis pro 



manko de edukado, kaj en liaj 
lastaj jaroj li evoluigis grandegan 
maŝinon por liberigi homojn dis 
de ĉia laboro, kaj tiel permesi 
plenan libertempon por meditado 
kaj asketa disciplino. 

Dum Rogol Demedonfors 
prilaboradis sian grandan 
kreaĵon, la urbo disiĝis en 
ĥaoson — rezulto de strangega 
religia histerio. 

La rivalaj sektoj de Pansju 
kaj Kadzal jam delonge 
ekzistadis, sed malmutaj krom la 
pastroj atentis la disputon. Subite 
la kultoj fariĝis laŭmodaj; la 
poplo amasiĝis por adori aŭ unu 



aŭ la alia el la dioj. La pastroj, 
jam longe ĵaluzaj rivaloj, sentis 
grandegan plaĉiĝon pro sia nova 
povo, kaj admonis ambaŭ sian 
sektanaron al fanatika fervoro. 
Disputoj leviĝis, emocio 
grandiĝis, okazis tumultado kaj 
violento. Kaj je unu malbona 
tago ŝtono frapis al Rogol 
Domedonfors, faligis lin de 
balkono. 

Kripligita kaj 
plimalsaniĝinta sed rifuzanta sian 
morton, Rogol Demedonfors 
plenumis sian subteran 
mehanismon, instalis vestiblojn 
multloke tra la urbo, kaj poste 



aliris sian mortliton. Li eldiris 
unu ordonon al sia nova maŝino, 
kaj kiam Ampridatvro vekiĝis 
postamatene, la popolo tiam 
trovis ke sia urbo estis sen kaj 
energio kaj lumo, la fabrikoj 
kvietaj, la kanaloj forfluigitaj. 

En teruro ili rapidis al Rogol 
Domedonfors, kiu diris: "Longe 
mi blindis al via dekadenco kaj 
strangaĵoj; nun mi malestimas 
vin; vi fariĝis kaŭzo de mia 
morto." 

"Sed la urbo mortas! La 
gento pereas!" ili kriis. 

"Vi devas savi vin mem," 



Rogol Demondonfors diris ilin. 
"Vi ignoradis la antikvan 
saĝaĵon, vi fariĝis tro pigraj por 
studi, vi serĉis facilan komplezon 
de religio, anstataŭ alfronti 
kuraĝe la mondon. Mi decidegis 
trudi al vi amaran spertaĵon, kion 
mi esperas, provos boninstruan." 

Li vokis al la rivalaj pastroj 
de Pansju and Kazdal, kaj mane 
transdonis al ĉiuj tabulon el 
travidebla metalo. 

"Ĉi tiuj tabuloj unuope 
malutilas; kuŝitaj kune, mesaĝo 
povas leĝiĝi. Tiu kiu legus la 
mesaĝon ekhavos la ŝlosilon de 
antikva lertaĵo, kaj ordonpovus 



tiun potencon kiun mi celigis je 
la propra uzo. Nun iru, kaj mi 
mortos." 

La pastroj, rigardantaj 
minace unu la alian, foriris, vokis 
siajn anojn, kaj tiel komencis 
grandegan militon. 

La korpo de Rogol 
Demedonfors neniam troviĝis, 
kaj kelkaj diras ke lia skeleto 
ankoraŭ kuŝadas en la koridoroj 
sub la urbo. La tabuloj situas 
ŝirmitaj en la rivalaj temploj. 
Nokte okazas murdoj, tage 
okazas malsatmortiĝo en la 
stratoj. Multaj fuĝis al la 
kontinenton, kaj nun mi sekvas, 



forlasante Ampridatvron, la 
lastan hejmon de la gento. Mi 
konstruos lignan kabaneton sur la 
klinflanko de Monto Liu kaj 
travivu miajn tagojn en la valo 
Mel-Palusaz. 

Kandajv volvis la volvlibron kaj 
remetis ĝin en la skatolon. "Via tasko," li 
diris al Ulen Dor, "estas veturi al 
Ampridatvro kaj akiri la magion de 
Rogol Domedonfors." 

Ulen Dor diris pensoplene, "Estis 
longe antaŭe. . . Milojn da jaroj ..." 

"Ĝuste," diris Kandajv. "Tamen, 
neniu el la historioj aŭ indekso mencias 
plu pri Rogol Domendonfors, kaj tial mi 



kredas ke la saĝo de Rogol 
Domendonfors ankoraŭ daŭras por esti 
trovata en antikva Ampridatvro." 

Tri semajnojn Ulen Dor navigadis 
sur la apatia oceano. La suno leviĝis brila 
kiel sango de la horizonto kaj arhis trans 
la ĉielo; kaj la akvo kalmis, krom pro 
ondetoj faritaj de la venteto kaj la du 
pliapartiĝintaj: La pli juna viro signoj de 
la postboata ondaro. 

Poste venis la sunsubiro, la lasta 
malgaja rigardo al la mondo; poste 
purpura krepusko kaj la nokto. La 
malnovaj steloj traplenigis la ĉielon kaj la 
postboata ondaro malantaŭa montriĝis 



morte blanka. Tiam li rigardadis la hulojn 
de la surfaco ĉar li sentis sin ege sola sur 
la malluma faco de la oceano. 

Tri semajnojn Ulen Dor navigadis la 
Golfon Melantino, norden kaj 
okcidenten, kaj iun matenon li vidis 
dekstre la ombron de landlimo kaj 
maldekstre la maltrankvilige malklaran 
altformon de insulo, preskaŭ nevidebla 
pro nebuleco. 

Proksime for de la pobo flosis 
maleleganta barĝo, moviĝanta peze sub 
kvadrata velo el plektitaj fragmitoj. 

Ulen Dor navigis sian boaton por 
veturi apude, kaj vidis sur la barĝo du 
virojn en malglataj verdaj kiteloj 



trenlogante por kapti fiŝojn. Ili havis 
avene flavetajn harojn kaj bluajn okulojn, 
kaj ili montris esprimojn de stultigita 
surprizo. 

Ulen Dor lasis fali sian velon kaj 
ektenis per mano la barĝon. Li 
fiŝkaptistoj nek movis nek parolis. 

Ulen Dor diris, "Vi ŝajnas 
nefamiliaraj pri la vido de homoj." 

La pli maljuna viro komencis 
nervozan ĉanton kiun Ulen Dor 
komprenis defenda preĝo kontraŭ 
demonoj kaj fritoj. 

Ulen Dor ridis. "Kial vi 
kontraŭpreĝas min? Mi estas viro simila 



je vi mem." 

La pli juna viro diris en plata 
dialekto: "Ni rezonas, ke vi estas 
demono. Unue, ekzistas neniu el nia 
gento kun nokte nigraj haroj kaj okuloj. 
Due, la Vorto de Pansju rifuzas la 
ekzistecon de ĉiuj aliaj viroj. Sekve, vi 
povas esti nenia viro, kaj devas esti 
demono." 

La pli maljuna viro diris malantaŭ 
sia mano, "Tenu kvieta la langon; parolu 
nenian vorton. Li malbenos la tonojn de 
via voĉo..." 

"Vi malpravas, mi certigas vin," 
respondis Ulen Dor ĝentile. "Ĉu iu el vi 
iam ajn vidis demonon?" 



"Neniujn krom la Gaŭnoj." 



"Ĉu mi similas al la Gaŭnoj?" 

"Neniel," agnoskis la pli maljuna 
viro. Lia kunulo indikis la malhele 
skarlatan jakon kaj verdan pantalonon de 
Ulen Dor. "Li evidente estas Rabmisiisto; 
priatentu la kolorojn de liaj vestoj." 

Ulen Dor diris, "Ne, mi estas nek 
Rabmisiisto nek demono. Mi nur estas 
homo..." 

"Neniuj viroj ekzistas krom la 
Verduloj — tiel diras Pansju." 

Ulen Dor klinis eke malantaŭen la 
kapon kaj ridis. "Tero estas nur sovaĝejoj 



kaj ruinoj, ja vere, sed multaj viroj 
ankoraŭ marŝas sur ĝi. . . Diru al mi, ĉu la 
urbo Ampridatvro troveblas sur tiu insulo 
antaŭa?" 

La pli juna viro kapjesis. 

"Kaj vi loĝas tie?" 

Refoje la juna viro jesis. 

Ulen Dor diris senkomforte, "Mi 
komprenis, ke Ampridatvro estis 
senhoma ruino — forlasita, antikve 
malplena." 

La juna viro demandis kun kalkula 
esprimo, "Kaj kion vi serĉas ĉe 
Ampridatvro?" 



Ulen Dor pensis, mi mencios la 
tabulojn kaj observos ilian reagon. Estus 
bone lerni pri tio, ĉu ĉi tabuloj estas 
konataj, kaj se tiel, kiel oni ilin rigardas. 
Li diris, "Mi jam veturis tri semajnojn 
por trovi Ampridatvron kaj enketi pri iuj 
tabuloj el legendo. . ." 

"Ho," diris la pli maljuna viro. "La 
tabulojn! Li estas Rabmisiisto, do. Mi 
vidas tion klare. Atentu lian verdan 
pantalonon. Rabmisiisto por la 
Verduloj..." 

Ulen Dor, atendante malamikecon 
rezulte de tiu ĉi identiĝo, surpriziĝis pro 
trovi plaĉajn esprimojn sur la vizaĝoj de 
la viroj, kvazaŭ ili ĵus solvis probleman 
paradokson. Nu bone, li pensis, se ili 



volas ke estu tiel, lasu esti. 

La pli juna viro deziris plenan 
klarecon. "Ĉu tiel vi deklaras, malhela 
viro? Ĉu vi portas ruĝon kiel rabmisiisto 
por la Verduloj?" 

Ulen Dor diris singarde, "Miaj 
planoj ne plene decidiĝis." 

"Sed vi portas ruĝon! Tio estas la 
koloro kion portas la rabmisiistoj!" 

Ĉi tie estas strange disrompita 
pensmaniero, pensis Ulen Dor. Preskaŭ 
estas kvazaŭ roko blokas la fluadon de 
ilia pensado kaj deflankigas la kurenton 
en ŝprucon kaj nebulon. Li diris, "Kie mi 
devenas, tie viro portas tiajn kolorojn 



kiajn li mem elektas." 

La pli maluna viro fervore diris, 
"Sed vi portas Verdon, do evidente vi 
elektis misie rabi por la Verduloj." 

Ulen Dor gestis ŝultroleve, sensante 
la blokon kiu kontraŭas mensan kanalon. 
"Laŭ via plaĉo. . . Kiujn aliajn ekzistas?" 

"Neniajn, neniujn aliajn," respondis 
la pli maljuna viro. "Ni estas la Verduloj 
de Ampridatvro." 

"Nu — kiun Misiisto rabas?" 

La pli juna viro moviĝis 
senkomforte kaj entiris sian fadenon. "Li 
rabas ruinan templon de la demono 



Kazdal, por la perdita tabulo de Rogol 
Domedonfors." 

"Tiukaze," diris Ulen Dor, "mi eble 
fariĝus Rabmisiisto." 

"Por la Verduloj," diris la maljunulo, 
alrigardante lin flanke. 

"Sufiĉe, suriĉe," diris la alia. "La 
suno jam pasis la zeniton. Decas ke ni 
hejmeniru." 

"Jes, ja," diris la alia viro, kun subita 
energio. "La suno falas." 

La plijuna viro rigardis al Ulen Dor. 
"Se vi proponas rabi, decas ke vi venu 
kun ni." 



Ulen Dor ĵetis ŝnuron al la barĝo, 
tiel kunigante la puŝforton de sia velo al 
tiu de la plektitaj fragmitoj, kaj ili turnis 
siajn pobojn al la insula bordo. 

Estis tre bele, transirante la 
sunlumajn posttagmezajn hulojn alire al 
la arbara insulo, kaj dum ili rondiris la 
orientan kabon, Ampridatvro aperis al 
vido. 

Linio de malaltaj konstruaĵoj frontis 
la havenon, kaj malantaŭe leviĝis turoj 
tiaj kiajn Ulen Dor neniam imagis, ke 
povis ekzisti — metalaj pintturoj 
etendiĝegantaj preter la alteco de la 
insulo mem por briletadi en la lumo de la 
subiranta suno. Tiaj urboj estis legendaĵoj 
el la pasinteco, sonĝoj pri tempo pri tiam 



kiam la Tero estis juna. 

Ulen Dor rigardadis teorie al la 
barĝo, al la malmolaj verdaj manteloj de 
la fiŝkaptistoj. Kial ili estas kruduloj? Ĉu 
li mem fariĝus objekto priŝercinda pro 
tiel alveni la brilan urbegon? Li turniĝis 
maltrankvile al la insulo, mordante la 
lipojn. Laŭ Kandajv, Ampridatvro devus 
esti ruino el faliĝintaj turoj kaj rublo, kiel 
la Malnova Urbo super Kajin. . . 

La suno falis kontraŭ la akvon, kaj 
nun Ulen Dor, kun subita ŝoko, atentis pri 
la rublaĵo ĉe turaj bazoj; jen tio atendita, 
tiom multe da forlaseco kiom Kandajv 
estis prognozinta. Strange, la fakto donis 
al Ampridatvro plian majestecon, tian 
dignecon kian havas perdita monumento. 



La vento jam plimildiĝis, la 
antaŭiradon de la boato kaj barĝo estis ja 
malrapida. La fiŝkaptistoj montris signojn 
de maltrankvilo, murmurantaj inter si, 
ĝustigantaj sian velon por plibone kapti la 
venton, plistriktigantaj la stajojn. Sed 
antaŭ ol ili flosis enen preter la moleo, 
purpura krepusko jam falis transkovrante 
la urbon, kaj la turoj fariĝis grandegaj 
nigraj monolitoj . En la preskaŭa mallumo 
ili ligis al kajo el arbostangoj, inter aliaj 
barĝoj, kelkaj farbitaj verde, aliaj grize. 

Ulen Dor saltis al la kajon. 
"Momenton," diris la plijuna fiŝkaptisto, 
rigardante la ruĝan jakon de Ulen Dor. 
"Estus malsaĝe, ke vi portus tiajn vestojn, 
eĉ je nokto." Li mane traserĉis skatolon 



kaj elprenis verdan pelerinon, kadukan 
kaj fiŝe fiodoran. "Portu tion ĉi, kaj tenu 
la kapuĉon por kovri viajn nigrajn 
harojn..." 

Ulen Dor obeis kun privata grimaco. 
Li demandis, "Kie povas mi manĝi kaj 
kuŝi ĉinokte? Ĉu estas hoteloj aŭ gastejoj 
en Ampridatvro?" 

La plijuna viro diris sen entuziasmo, 
"Vi rajtas trapasi la nokton ĉe mia halo." 

La fiŝkaptistoj pendigis la kaptitaron 
trans la ŝultrojn, surpaŝis la kajon, kaj 
rigardegis maltrankvile tra la ruboj. 

"Vi maltrankvilas," observis Ulen 

Dor. 



"Ja," diris la pli juna viro. "Je nokto 
la Gaŭnoj travagas la stratojn." 

"Kioj estas la Gaŭnoj?" 

"Demonoj." 

"Ekzistas multaj specoj el demonoj," 
Ulen Dor diris facile. "Kiaj estu ĉi tiuj?" 

"Ili similas al hororaj viroj. Ili havas 
grande longajn brakojn kiuj kroĉas kaj 
disŝiras..." 

"Ho!" murmuris Ulen Dor, palpante 
la tenilon de sia glavo. "Kial vi permesas 
al ili vagadon?" 

"Ni ne povas vundi ilin. Ili estas 



sovaĝaj kaj fortikaj — sed feliĉe, ne tre 
lertmovaj. Kun bonŝanco kaj 
atentemo..." 



Ulen Dor nun serĉe rigardis la rubon 
kun esprimo tiom zorga kiom tiuj de la 
fiŝkaptistoj . Ĉi tiuj homoj estis familiaraj 
pri la danĝeroj de la loko; li estos obeanta 
iliajn konsilojn ĝis tiam kiam li mem 
saĝos pli. 

Ili iris fadene inter la unuaj disaĵoj 
de ruinaroj, eniris kanjonon ombritan per 
la postlumo post pintturoj ambaŭflankaj, 
plenan de mallumo. 

Morteco! pensis Ulen Dor. La loko 
estis sub tavolo el polva morto. Kie estis 
la viglaj milionoj de antaŭlonga 



Ampridatvro? Morta polvo, ilia akveco 
estante intermiksita en la oceano, apud tio 
de ĉiu alia viro kaj virino kiu iam vivis 
sur Tero. 

Ulen Dor kaj la du fiŝkaptistoj 
moviĝis laŭ la avenuo, pigmeaj figuroj 
vagantaj ŝonĝourbon, kaj Ulen Dor 
rigardis malvarme flankon je flanko... 
Princo Kandajv estis parolanta prave. 
Ampridatvro estis la difina ekzemplero 
de antikveco. La fenestroj gapis nigre, 
betono jam fendiĝis, balkonoj pendis 
freneze, terasoj surhavis montetojn da 
polvo, stratoj pleniĝis de rubaĵo — blokoj 
da ŝtono de falintaj kolonoj, dispremita 
kaj frapita metalo. 



Malgraŭ tio, Ampridatvro ankoraŭ 



moviĝis kun stranga senĉesa viveco kie la 
konstruistoj estis uzintaj senaĝan 
materialon, eternajn energiojn. Strioj da 
malhela briletanta materialo fluis kiel 
akvo ambaŭflanke de la strato — 
malrapide ĉe la randoj, rapide ĉe la 
centro. 

La fiŝkaptistoj paŝis kun ĉiutaga 
maniero sur tiun strion, kaj Ulen Dor 
delikate sekvis ilin al la rapidan centron. 
"Mi vidas, ke vojoj fluas kiel riveroj en 
Ampridatvro," li diris. "Vi nomas min 
demono; fakte mi kredas, ke la ganto 
portiĝas sur la alia mano." 

"Ne estas magiaĵo," diris la pli juna 
viro post nelonge. "Estas nur la kutima 
afero de Ampridatvro." 



Po regulaj interspacoj laŭ la strato 
staris ŝtonaj vestibloj ĉirkaŭ dek futojn 
altaj kiuj havis aspekton de ŝirmaj 
ramploj kondukantaj sub la straton. 

"Kio troviĝas sube?" demandis Ulen 

Dor. 

La fiŝkaptistoj gestis ŝultroleve. "La 
pordoj estas firmaj. Neniu viro iam ajn 
trairis. Legendo diras, ke firmigi ilin estis 
la fina farado de Rogol Domedonfors." 

Ulen Dor detenis sin je pluaj 
demandoj, observante kreskantan 
nervozecon en la fiŝkaptistoj. Infektita de 
ilia antaŭtimo li pozadis la manon ĉe sia 
ganto. 



"Neniuj vivas en ĉi tiu parto de 
Ampridatvro," diris la maljuna fiŝkaptisto 
en raŭka flustro. "Ĝi estas antikva preter 
imagkapablo, plena de fantomoj." 

La stratoj kondukis al centra placo, 
la turoj apartiĝis antaŭ ili en tiu spaco. La 
glitanta strio malrapidiĝis haltiĝe, kvazaŭ 
akvo enfluanta basenon. Ĉi tiel lumis la 
unua artefarita lampo kiun ekvidis Ulen 
Dor — brila globo pendanta de 
volvforma metala fosto. 

En tiu lumo Ulen Dor vidis junulon 
en griza mantelo haste transirantan la 
placon... Estis moviĝo inter la ruinaĵoj; 
la fiŝkaptistoj ahis, ekkaŭris. Kreitulo 
mortintule pala risorte eksaltis en la 
lumon. Ĝiaj brakoj pendis nodecaj kaj 



longaj; malpura felo kovris ties gambojn. 
Grandaj okuloj rigardegis el pinta, funge 
blanka kranio; du dentegoj pendis super 
antaŭpuŝa mandiblo. Ĝi sursaltis al 
kompatindulon grize vestitan kaj 
puŝmetis lin sub la brakon; poste, 
turniĝante, donis esprimon minace 
triumfan al Ulen Dor kaj la fiŝkaptistoj. 
Kaj nun ili vidis, ke la viktimo estis 
virino... 

Ulen Dor elprenis sian glavon. "Ne, 
ne!" flustris la pli maljuna viro. "La 
Gaŭno laŭiros sian vojon!" 

"Sed la virino kiun ĝi kaptis! Ni 
povas savi ŝin!" 

"La Gaŭno estas kaptinta neniun." 



La maljuna viro alkroĉis lin je la ŝultro. 
"Ĉu vi blindas, viro?" kriis Ulen 

Dor. 

"Loĝas neniuj en Ampridatvro krom 
la Verduloj," diris la plijuna viro. "Restu 
cu ni. 

Ulen Dor hezitis. Ĉu la virino en 
grizaĵoj, do, fantomo? Se jes, kial la 
fiŝkaptistoj ne tiel diris?... La Gaŭno, 
kun impertinenta malhasteco, marŝadis la 
longa konstruaĵo el malhelaj disfalintaj 
arkoj. 

Ulen Dor kuris trans la blanka placo 
de antikva Ampridatvro. 



La monstro tordiĝis por fronti lin kaj 
ĵetis grandan nodecan brakon, tiel longan 
kiel viro altas, finiĝantan en blank-fela 
nodo da fingroj. Ulen Dor hak-svingis 
grandegan alfrapon per sia glavo; la 
antaŭbrako de la Gaŭno pendis per peceto 
da karno kaj osta ŝplitaĵo. 

Saltante malantaŭen por eviti la 
ŝprucon de sango, Ulen Dor kurbiĝis por 
ekteni la alian brakon dum ĝi preterpasis. 
Li hakis refoje, plua grandega alfrapo, kaj 
la dua antaŭbrako ekpendiĝis malstrikte. 
Li risortis proksimen, plonĝigis sian 
glavon al la okulo de la kreitulo kaj atakis 
supren en la kranion de la bestulo. 

La kreitulo mortis dum serio da 
sovaĝaj saltiroj, frenezaj agonioj kiuj 



portis lin ĉirkaŭen laŭ la placo. 

Ulen Dor, anhelante, baraktante 
kontraŭ naŭzo, ekrigardis suben al la 
surpriz-okula virino. Ŝi estis leviĝanta 
por stari sur la piedojn. Li etendis brakon 
por helpi ŝin stabiliĝi, observante ke ŝi 
estis svelta kaj juna, kun blondaj haroj 
pendantaj malstrikte ĝis la nivelo de la 
mandiblo. Ŝi havis plaĉan, belan vizaĝon, 
pensis Ulen Dor — malkaŝeman, klar- 
okulan, senkulpecan. 

Ŝajnis, ke ŝi ne atentis lin, sed staris 
duone turniĝinta for, volvante sian 
mantelon ĉirkaŭ si. Ulen Dor komencis 
timi ke la ŝoko estis afektinta al ŝi la 
menson. Li moviĝis antaŭe kaj rigardis 
rekte ŝian vizaĝon. 



"Ĉu vi sanas? Ĉu la besto vundis 
vin?" 



Surprizo ekmontriĝis sur ŝia vizaĝo, 
preskaŭ kvazaŭ Ulen Dor estis plua 
Gaŭno. Ŝia rigardo ekis al lia verda 
mantelo, rapide moviĝis reen al lia 
vizaĝo, liaj nigraj haroj. 

"Kiu ... estas vi?" ŝi flustris. 

"Fremdulo," diris Ulen Dor, "kaj 
multe konfuzita pro la kutimoj de 
Ampridatvro." Li rigardis serĉe por la 
fiŝkaptistoj; ili nenie videblis. 

"Fremdulo?" la knabino demandis. 
"Sed la unua Instruaro de Kadzal diras al 
ni ke la Gaŭnoj jam detruis ĉiujn homojn 



krom la Grizuloj de Ampridatvro." 

"Kazdal tiom eraras kiom Pansju," 
rimarkis Ulen Dor. "Ankoraŭ restas 
multaj homoj en la mondo." 

"Mi devas kredi," diris la knabino. 
"Vi parolas, vi ekzistas — tiom da aferoj 
klaras." 

Ulen Dor observis ke ŝi tenis sian 
rigardon turnita for de lia verda mantelo. 
Ĝi fiodoris fiŝe; sen plua ekspliko li ĵetis 
ĝin flanken. 

Ŝia rigardo direktiĝis al lia ruĝa 
jako. "Rabmissisto..." 

"Ne, ne, ne!" eksklamis Ulen Dor. 



"Fakte, mi trovas tiun ĉi paroladon pri 
koloro agace teda. Mi estas Ulen Dor el 
Kajin, nepo de Princo Kandajv la Ora, kaj 
mi misio estas serĉi la tabulojn de Rogol 
Domedonfors." 

La virino ridetis milde. "Tiel faras la 
Rabmisistoj, kaj ili tial vestas sin ruĝe, 
kaj poste la manoj de ĉiuj homoj turniĝas 
atake kontraŭ ili, pro tio ke, kiam ili 
vestas sin ruĝe, neniu konas ilin por esti 
aŭ Grizuloj aŭ..." 

"Aŭ kio?" 

Ŝi aspektis ekkonfuzita, kvazaŭ tiu 
ĉi flanko de la demando ne prezentiĝis al 
ŝi. "Fantomoj? Demonoj? Troviĝas 
strangaj manifestaĵoj en Ampridatvro." 



"Nedisputeble," kunsentis Ulen Dor. 
Li ekrigardis trans la placo. "Se vi 
deziras, mi gardos vin ĝis vi atingos la 
hejmon; kaj eble estos angulo kie mi 
povos dormi ĉinokte." 

Ŝi diris, "Mi ŝuldas al vi la vivon, 
kaj mi helpos vin kiel eble mi povas. Sed 
mi ne bravas riski tion, ke vin mi 
konduku al mia halo." Ŝiaj okuloj vagis 
suben laŭ lia korpo ĝis lia verda 
pantalono kaj deflankiĝis for. "Okazus 
konfuziĝo kaj senĉesaj eksplikadoj..." 

Ulen Dor diris oblikve, "Vi havas 
parulon, ĉu?" 

Ŝi ekrigardis rapide al li — iome 
stranga koketado, stranga flirteco tie en la 



ombroj de antikva Ampridatvro, la 
junulino en sia griza mantelo, ŝia kapo 
klinita flanken kaj la flavaj haroj falantaj 
ĝis la ŝultro; Ulen Dor eleganta, malhele 
agle aspekta, plene regkapabla je sia 
animo. 

"Ne," ŝi diris. "Estis neniuj, ankoraŭ 
ne." Eta sono maltrankviligis ŝin; ŝi ekis, 
rigardis timoplene trans la placon. 

"Povas esti pli da Gaŭnoj. Mi povas 
konduki vin al loko sekura; poste, 
morgaŭ ni parolos. . ." 

Ŝi gvidis lin tra arka portiko enire al 
unu el la turoj, supren al duonetaĝan 
nivelon. "Vi estos sekura ĉi tie ĝis 
mateno." Ŝi manpremis al li la brakon. 



"Mi portos manĝaĵon al vi, se vi atendos 
min..." 

"Mi atendos." 

Ŝia rigardo falis kun la duone- 
deflankigita ŝanceliĝo de la okuloj al lia 
ruĝa jako, nur momente glitis preter lia 
verda pantalono. "Kaj mi portos al vi 
mantelon." Ŝi foriris. Ulen Dor vidis ŝin 
rapidi facile malsupren laŭ la ŝtuparo kaj 
elire de la turo tiel kiel fantomo. Ŝi estis 
for. 

Li komfortigis sin sidiĝe sur la 
planko. Ĝi estis mola elasta substanco, 
varmeta je tuŝo... Stranga urbo, pensis 
Ulen Dor, stranga popolo, reagantaj al 
nekonjekteblaj devigoj. Aŭ ĉu ili estis 



fantomoj, fakte? 

Li senkonsciiĝis en serio da subitaj 
duondormoj, vekiĝis fine por trovi ke la 
malforta rozeco de sunleviĝo kutima al ĉi 
tiuj finaj tagoj de la suno jam likadis enen 
tra la arka portiko. 

Li stariĝis, frotis la vizaĝon, kaj, 
post momenta hezito, malsupreniris de la 
duonetaĝo al la grunda nivelo de la turo 
kaj elmarŝis sur la straton. Infano en griza 
kitelo vidis lian ruĝan jakon, ekmovis la 
okulojn for por vidi la verdan pantalonon, 
kriis pro teruriĝo, kaj ekkuris trans la 
placon. 

Ulen Dor retrois en la ombrojn kun 
blasfemo. Li estis atendanta senhomecon. 



Malamikecon li estus povinta kontraŭi aŭ 
forkuri, sed tiu ĉi senkomprenanta 
ektimiĝo lasis lin sendecida pri kion fari. 

Formo aperis ĉe la enirejo — la 
junulino. Ŝi strebe enrigardis la ombrojn; 
ŝia vizaĝo estis strikta, nervoz-esprima. 
Subite ŝi ridetis kaj ŝia vizaĝo ŝanĝiĝis. 

"Mi portas vian matenmanĝaĵon," ŝi 
diris, "ankaŭ taŭgan veston." 

Ŝi kuŝigis panon kaj funsekigitan 
fiŝviandon antaŭ li, kaj verŝis varmetan 
herban teon el argila poto. 

Dum li manĝis li rigardis ŝin, kaj ŝi 
rigardis lin. Estis strikteco en ilia 
interrilato; ŝi sentis sin ne plene sekura; 



kaj li povis senti la premecon de ŝia 
menso. 

"Kiu estas via nomo?" ŝi demandis. 
"Mi estas Ulen Dor. Kaj via?" 
"Elaj." 

"Elaj... Ĉu tio entute?" 

"Ĉu mi bezonas pluan? Tio sufiĉas, 
ĉu ne?" 

"Ho, vere." 

Ŝi sidiĝis kruc-gambe kontraŭ li. 

"Diru al mi pri la lando de kie vi 
venis." 



Ulen Dor diris, "Askolajs nun estas 
plejparte arbaro, kie malmultaj volas loĝi. 
Mi loĝas en Kajin, tre malnova urbo, eble 
tiom malnova kiom Ampridatvro, sed ni 
havas neniajn tiajn turojn kaj flosantajn 
vojojn. Ni loĝas en la antikvaj konstruaĵoj 
el marmoro kaj ligno, eĉ la plej malriĉa 
kaj servista. Fakte, kelkaj belaj domegoj 
disfalas en ruinojn pro manko de 
loĝantoj." 

"Kaj kio estas via koloro?" ŝi 
demandis en pritima voĉo. 

Ulen Dor diris senpacience, "Kia 
sensencaĵo. Ni portas ĉiujn kolorojn; 
neniu pripensas iel aŭ aliel pri la afero... 
Kial vi zorgas pri koloroj tiom ege? 
Ekzemple, kial vi portas grizon kaj ne 



verdon?" 

Ŝia rigardo ŝancelis kaj forturniĝis 
de lia; ŝi pugnigis la manojn nervoze. 
"Verdo? Tio estas la koloro de la demono 
Pansju. Neniu en Ampridatvro portas 
verdon." 

"Certe homoj portas verdon," diris 
Ulen Dor. "Mi renkontis du fiŝkaptistojn 
hieraŭ surmare portantajn verdaĵojn, kaj 
ili gvidis min en la urbon." 

Ŝi kapneis, ridetnata malgaje. "Vi 
eraras." 

Ulen Dor kliniĝis malantaŭen. Li 
diris post nelonge, "Infano vidis min 
ĉimatene kaj forkuris krieganta." 



"Pro via ruĝa mantelo," diris Elaj. 
"Kiam viro volas akiri honoron al si 
mem, li surmetas ruĝan jakon kaj ekiras 
trans la urbo al la antikva senhoma 
templo de Pansju, por serĉi la perditan 
duonon de la tabulo de Rogol 
Domedonfors. Legendo diras, ke kiam la 
Grizuloj reakiros la perditan tabulon, 
tiam refortiĝos ilia povo refoje." 

"Se la templo malplenas de homoj," 
demandis Ulen Dor sekhumore, "kial ne 
okazis ke iu viro jam prenis la tabulon?" 

Ŝi ŝultrolevis kaj rigardadis 
senfokuse en la distancon. "Ni kredas, ke 
ĝi estas gardata fare de fantomoj... 
Ĉiaokaze, foje viro portanta ruĝon 
troviĝas rabanta la templon de Kadzal 



ankaŭ, post kiam li estas tuj mortigata. 
Viro vestita ruĝe tial malamikiĝas je ĉiuj, 
kaj ĉies manoj kontraŭas lin." 

Ulen Dor stariĝis kaj volvis sin en la 
griza mantelo kiun la junulino estis 
portanta al li. 

"Kio estas viaj planoj?" ŝi demandis, 
rapide stariĝanta. 

"Mi volas alrigardi la tabulojn de 
Rogol Domedonfors, kaj en la Temploj 
de kaj Kadzal kaj Pansju." 

Ŝi kapneis, "Ne eblas. La Templo de 
Kadzal estas malpermesata al ĉiu krom la 
honorataj pastroj, kaj la Templo de 
Pansju defendiĝas fare de fantomoj." 



Ulen Dor ridetis humore. "Se vi 
montrus al mi kie situas la temploj ..." 

Ŝi diris, "Mi iros kun vi... Sed vi 
devas resti volvita en la mantelo, aŭ estos 
malbone por ni ambaŭ." 

Ili elpaŝis en la sunlumon. La placo 
montris punktojn el malrapide 
moviĝantaj grupoj da viroj kaj virinoj. 
Kelkaj portis verdon, aliaj grizon, kaj 
Ulen Dor observis, ke estis nenia 
interagado inter la du. Verduloj paŭzis ĉe 
etaj verde farbitaj budoj vendantaj fiŝon, 
ledon, fruktojn, grenojn, argilaĵojn, 
korbojn. Grizuloj aĉetadis de similaj 
budoj farbitaj grize. Li vidis du grupojn 
da infanoj, unu en verdaj vestaĉoj, la alia 
en grizaj, ludantaj interproksime je dek 



futoj, rekonanta unu la alian ne eĉ per 
ekrigardo. Pilko el kunligitaj tolpecoj 
ruliĝis de la Grizaj infanoj inter 
luktetanta grupo da Ferduloj. Griza 
infano alkuris, prenis la pilkon de sub la 
piedoj de Verda infano, kaj neniu el ili 
rekonis la alian eĉ minimume. 

"Strange," murmuris Ulen Dor. 
"Strange." 

"Kio strangas?" demandis Elaj. "Mi 
vidas nenion strangan. . ." 

"Rigardu," diris Ulen Dor, "apud 
tiun kolonon. Ĉu vi vidas tiun viron en la 
verda mantelo?" 

Ŝi alrigardis lin konfuzite. "Neniu 



viro estas tie." 

"Viro estas tie," diris Ulen Dor. 
"Rigardu denove." 

Ŝi ridis. "Vi ŝercas ... aŭ ĉu vi povas 
vidi fantomojn?" 

Ulen Dor kapneis pro venkiĝo. "Vi 
ĉiuj estas viktimoj de iu forta magio." 

Ŝi kondukis lin al unu el la fluantaj 
vojoj; dum ili portiĝis tra la urbo li 
observis boat-forman ŝelon konstruitan el 
brila metalo kun kvar radoj kaj travidebla 
kupola ĉambreto. 



Li indikis fingre. "Kio estas tio?" 



"Ĝi estas magia ĉaro. Kiam certa 
stango premiĝas tiam la sorĉaĵo de 
antikvaj tempoj donas al ĝi egan rapidon. 
Riskemaj junaj viroj rajdas ilin laŭ la 
vojoj... Rigardu tien," kaj ŝi indikis 
fingre al iom simila ŝelo falinta en la 
basenon de longa, seka fontano. "Jen alia 
el la antikvaj mirindaĵoj — vehiklo kun la 
povo por flugi tra la aero. Estas multe da 
ili dise troveblaj tra la urbo — sur la 
turoj, sur altaj terasoj, kaj foje, kiel ĉi tiu, 
falintaj surstraten." 

"Kaj neniu flugrajdas ilin?" 
demandis Ulen Dor pro kuriozeco. 

"Ni ĉiuj timas." 

Ulen Dor pensis, kia mirindaĵo estus 



posedi unu el tiuj aero-ĉaroj! Li elpaŝis 
de la fluanta vojo. 

"Kien vi iras?" demandis Elaj 
nervoze, sekvante post li. 

"Mi volas ekzameni unu el tiuj ĉi 
aero-ĉaroj." 

"Estu zorga, Ulen Dor. Oni diras, ke 
ili danĝeras..." 

Ulen Dor enrigardadis tra la 
travidebla kupolo, li vidis remburitan 
seĝon, aron da etaj stangoj surskribitaj de 
signoj al li nekonataj kaj grandan iks- 
kanelitan sferon muntitan sur metala 
stangeto. 



Li diris al la knabino, "Tiuj evidente 
estas la gvidiloj de la meĥanismo... Kiel 
oni eniras tian ĉaron?" 

Ŝi diris dubeme, "Ĉi tiu butono eble 
malfermos la kupolon." Ŝi premis la 
elstaraĵon; la kupolo ekis malfermiĝe, 
ellasante venteton da malfreŝa aero. 

"Nun," diris Ulen Dor, "Mi 
eksperimentados." Li etendis brakon 
internen, subenigis ŝaltilon. Nenio okazis. 

"Estu zorga, Ulen Dor!" anhele 
flustris la knabino. "Gardu atente kontraŭ 
magio!" 

Ulen Dor tordis anson. La ĉaro 
tremetis. Li tuŝis alian stangon. La boato 



faris grincan sonon, ekmoviĝis. La 
kupolo komencis subeniri. Ulen Dor 
ekprenis for la brakon. La kuplo klakis 
firme sur faldaĵo de lia griza mantelo. La 
boato ekmoviĝis refoje, faris subitan 
moviĝon, kaj Ulen Dor estis trenata 
senhelpe postsekve. 

Elaj elkriis, ektenis lin je la 
maleoloj. Blasfemante, Ulen Dor elfalis 
de sia mantelo, rigardis la aero-ĉaron 
dum ĝi flugis laŭ sovaĝe nekontrolita 
kurbiĝo, kraŝis kontraŭ flankon de turo. 
Ĝi falis kun plua sonoro de kolizianta 
metalo kaj ŝtono. 

"Venontafoje," diris Ulen Dor, "Mi 
faros..." 



Li fariĝis atenta pri stranga premeco 
en la etoso. Li turniĝis. Elaj estis 
alrigardanta lin, mano kontraŭ la buŝo, 
okuloj turnitaj supren kvazaŭ ŝi estis 
entenanta kriegon. 

Ulen Dor ekrigardis ĉirkaŭ la stratoj. 
La malrapide moviĝantaj homoj, Grizuloj 
kaj Verduloj, jam malaperis. La stratoj 
malplenis. 

"Elaj," diris Ulen Dor, "kial vi 
alrigardis min tiel esprime?" 

"La ruĝo, en sunlumo — kaj la 
koloro de Pansju sur viaj gamboj — jen 
niaj mortoj, niaj mortoj!" 



"Neniel," diris Ulen Dor gaje. "Ne 



dum mi portas mian glavon kaj ..." 

Ŝtono, alvenanta de nenie, kraŝis sur 
la grundon ĉe liaj piedoj. Li rigardis 
dekstren kaj maldekstren por identigi sian 
atakinton, naztruoj eklarĝigitaj pro 
kolero. 

Vane. La pordtruoj, la arkaroj, la 
portikoj estis nudaj kaj malplenaj. 

Plua ŝtono, granda kiel lia pugno, 
frapis lin inter la skapoloj. Li risortis 
turniĝe kaj vidis nur la disfalintan 
aspekton de antikva Ampridatvro, la 
malplenan straton, la brilantan fluantan 
vojstrion. 

Ŝtono siblis ses colojn proksime je 



la kapo de Elaj, kaj sam-momente alia 
alfrapis lian femuron. 

Ulen Dor rekonis venkiĝon. Li ne 
kapablis batali ŝtonojn per sia glavo. 
"Necesas, ke ni retretu..." Li ekkaŭre 
evitis grandan pavim-blokon kiu estus 
rompinta lian kranion. 

"Reire al la strion," la knabino diris 
en senemocia kaj senespera voĉo. "Ni 
povos fuĝi trans la placo." Ŝtono, falanta 
turniĝe suben, frapis al ŝi la vangon; ŝi 
kriis pro doloro kaj falis sur la genuojn. 

Ulen Dor graŭlis kiel besto kaj 
serĉis virojn por mortigi. Sed neniu 
vivanta persono, viro, virino, aŭ infano, 
estis videbla, malgraŭ tio ke ŝtonoj daŭre 



flugis cele al lia kapo. 

Li kaŭris, suprentenis Elaj-on kaj 
kuris al la rapida centra fluo de la strio. 

La pluvo de ŝtonoj postnelonge 
haltis. La knabino malfermis la okulojn, 
ekspasmetis, kaj fermis la okulojn 
denove. "Ĉio giras," ŝi flustris. "Mi 
freneziĝis. Preskaŭ mi povus pensi — " 

Ulen Dor kredis, ke li rekonis la 
turon kie li tranoktiĝis. Li elpaŝis la strion 
kaj alproksimiĝis la portikon. Li estis 
malprava; kristala panelo obstaklis lin 
ekster la turo. Dum li hezitis, ĝi 
ekfandiĝis ĉe loko tuj antaŭ li kaj formis 
pordan enirejon. Ulen Dor rigardis 
miranta. Plua magiaĵo de la antikvaj 



konstruistoj. 

Ĝi estis nepersona magio, kaj 
nedanĝera. Ulen Dor trapasis. La pordejo 
malgrandiĝis, kunfandiĝis, kaj fariĝis 
klara kristalo malantaŭ li. 

La halo estis nuda kaj malvarma, 
kvankam la muroj estis riĉaj pro koloraj 
metaloj kaj belega emajlo. Murpentaĵo 
ornamis unu muron — viroj kaj virinoj en 
fluantaj vestaĵoj montriĝis vartantaj 
florojn en ĝardenoj kurioze brilaj kaj 
sunaj, ludantaj facilanimajn ludojn, 
dancantaj. 

Tre bela loko, pensis Ulen Dor, sed 
nenia loko por defendi sin kontraŭ atako. 
Koridoroj je ambaŭ flankoj ehis kaj 



malplenis; antaŭe estis ĉambreto kun 
planko el briletanta floko, kiu ŝajnis radii 
lumon. Li paŝis internen. Liaj piedoj 
leviĝis de sur la planko; li flosis, pli 
malpeza ol kardsema tufero. Elaj ne plu 
pezis en liaj brakoj. Li eligis nevolan 
raŭkan sonon, baraktis por resurgrundigi 
la piedojn, sen sukceso. 

Li ŝvebis supren kiel folio levita de 
vento. Ulen Dor atendis naŭzan ekfalon 
post kvietiĝo de la magio. Sed la etaĝoj 
preterpasis suben, kaj la grundo fariĝis pli 
kaj pli malproksima. Mirinda sorĉo, 
pensis Ulen Dor makabre, ke oni tiel 
rabas viron de ties starkapablo; kiom 
baldaŭe okazos, ke la energio 
malstrikiĝos por faligi ilin al iliajn 



mortojn? 

"Etendu," diris Elaj malforte. 
"Ektenu je la stango." 

Li kliniĝis streĉiĝe antaŭen, ektenis 
la relon, tiris sin ambaŭ al la plankrando, 
kaj, ne kredante pri sia propra sekureco, 
enpaŝis apartementon plurĉambran. 
Subŝurmpiĝintaj amasoj da polvo estis 
ĉio kio restis el la mebloj. 

Li kuŝigis Elaj-on sur la molan 
plankon; ŝi levis la manon al la vizaĝo 
kaj ridetis malforte. "Uuh — doloras." 

Ulen Dor rigardis kun stranga sento 
de malforto kaj senvoleco. 



Elaj diris, "Mi ne scias kion ni faros. 
Ne plu estas hejmo por mi; do ni 
malsatos, ĉar neniu donos al ni 
manĝaĵon." 

Ulen Dor ridetis amare. "Neniam al 
ni mankos manĝaĵo — ne dum 
proprietulo de verda budo ne povas vidi 
viron en griza mantelo... Sed aliaj aferoj 
pli gravas — la tabuloj de Rogol 
Domedonfors — ŝajnas, ke ili tute 
neatingeblas." 

Ŝi diris honeste, "Vi estus mortigata. 
La viroj en ruĝo devas batali ĉiun — kiel 
vi vidis hodiaŭ. Kaj eĉ se vi atingus la 
Templon de Pansju, ekzistas falkaptiloj, 
aliaj kaptiloj, venenaj pintstangoj, kaj la 
fantomoj gardantaj." 



"Fantomo? Sensencaĵo. Ili estas 
viroj, same kiel la Grizuloj, krom tio ke 
ili portas verdaĵojn. Via cerbo rifuzas vidi 
virojn vestitaj verde... Mi aŭdis pri tiaj 
aferoj, tiaj obstakloj de la menso. . ." 

Ŝi diris en vundita voĉtono, "Neniuj 
aliaj Grizuloj vidas ilin. Eble estas vi kiu 
suferas la halucinojn." 

"Eble," agordis Ulen Dor kun seka 
rideto. Ili sidadis ioman tempon en la 
polva silento de la malnova turo, poste 
Ulen Dor klinsidis antaŭen, ĉirkaŭbrakis 
la genuojn, malridetanta. Letargio estas la 
antaŭaĵo de venkiĝo. "Ni devas konsideri 
tiun ĉi Templon de Pansju." 

"Ni estos mortigata," ŝi diris simple. 



Ulen Dor, jam en pli bona animstato, 
diris, "Decas ke vi praktiku 
optimismon. . . Kie mi trovu pluan aero- 
ĉaron?" 

Ŝi fiksrigardis lin. "Certas, ke vi ja 
freneziĝis!" 

Ulen Dor stariĝis. "Kie iu povas 
troviĝi?" 

Ŝi kapneis. "Vi celas mortiĝon, laŭ 
unu aŭ alia metodo." Ankaŭ ŝi stariĝis. 
"Ni supreniros laŭ la Ŝakto de Mankanta 
Pezeco al la plej alta nivelo de la turo." 

Senhezite ŝi paŝis en la malplenejon, 
kaj Ulen Dor timete sekvis. Al la plej 
kapturna alteco ili suprenflosis, kaj la 



muroj de la ŝakto kuntiriĝis al punkto 
longe malsupra. Ĉe la plej supra etaĝo ili 
tiris sin al solidejo, elpaŝis sur terason 
altan en la puraj ventoj. Pli alte ol la plej 
altaj montoj ili staris, kaj la stratoj de 
Ampridatvro estis grizaj fadenoj tre 
subaj. La haveno estis bankuvo, kaj la 
maro kuŝetendiĝis malproksimen for en 
la nebulon ĉe la horizonto. 

Tri aerĉaroj sidis sur la teraso, kaj la 
metalo estis tiom brila, la vitro tiom 
klara, la emajlo tiom kolora kvazaŭ la 
ĉaroj estus ĵus sidiĝintaj sur la terason el 
la ĉielo. 

Ili aliris la plej proksiman; Ulen Dor 
premis la enirbutonon, kaj la kupolo glitis 
malantaŭen kun seka siblo de interfroto. 



La interno estis tia kia tio de la alia 
ĉaro — longa remburita seĝo, globeto 
muntita sur stangeto, kelke da ŝaltiloj. La 
ŝtofo de la seĝo krepitis pro aĝo dum 
Ulen Dor puŝis al pi per la mano, kaj la 
kaptita aero odoris tre malfreŝe. Li paŝis 
internen, kaj Elaj sekvis. "Mi akompanos 
vin; morto per falego pli rapidas ol 
malsatego, kaj estas malpli dolora ol la 
rokoj..." 

"Mi esperas, ke ni nek falos nek 
malsategos," respondis Ulen Dor. Zorte li 
tuŝis la ŝaltilojn, preta por elmalŝalti ilin 
je ajna danĝera okaziĝo. 

La kupolo frape fermiĝis super iliaj 
kapoj; relajsoj mil jarojn malnovaj 
intertuŝis, kamoj rondiris, ŝaftoj glitis 



hejmen. La aerĉaro ekspasmis, saltis 
supren en la ruĝan kaj malhele bluan 
ĉielon. Ulen Dor ektenis la globon, 
malkovris kiel turni la boaton, kiel turni 
la nazon supren kaj malsupren. Estis pura 
ĝojo, ebriiĝo — bonega majstreco de la 
ĉielo! Estis pli facile ol li imagis. Pli 
facile ol marŝi. Li provis ĉiujn ansojn kaj 
ŝaltilojn, malkovris kiel ŝvebi, subeniri, 
bremsi. Li trovis la rapidoregan anson kaj 
puŝis ĝin multe antaŭen, kaj la vento 
kantis preterpase de la aerboato. Tre 
malproksimen super la maro ili flugadis, 
ĝis la insulo estis blua elstaraĵo ĉe la 
rando de la mondo. Malalte kaj alte — 
preskaŭ tuŝante la ondosuprojn, 
plonĝante tra la purpure ruĝaj tufaĵoj de 
la superaj nuboj. 



Elaj sidis trankviliĝinta, kalma, 
ekzaltita. Ŝi etis ŝanĝiĝinta; ŝi ŝajnis pli 
proksima al Ulen Dor ol al Ampridatvro; 
iu subita ligilo estis tranĉita. "Ni iru plu," 
ŝi diris. "Plu kaj plu kaj plu — trans la 
mondon, trans la arbarojn. . ." 

Ulen Dor alrigardis ŝin flanke. Ŝi 
estis tre bela nun — pli pura, pli fajna, pli 
forta ol la virinoj kiujn li konis en Kajin. 
Li diris bedaŭre, "Tiel ni malsategos ja 
vere — ĉar neniu el ni havas la lertojn 
por subtenadi en la sovaĝejo. Kaj mi 
estas ĵure devigita serĉi la tabulojn. . ." 

Ŝi suspiris. "Nu, do. Ni estos 
mortigataj. Pro kio gravas? La tuta Tero 
mortas..." 



Vespero venis, kaj ili reiris al 
Ampridatvro. "Jen," diris Elaj, "tie situas 
la Templo de Kazal kaj tie la Templo de 
Pansju." 

Ulen Dor malsuprenigis la boaton 
malalte super la Templo de Pansju. "Kie 
la enirejo?" 

"Tra tiu arko — kaj ĉiu loko kaŝas 
malsaman danĝeron." 

"Sed ni flugas," Ulen Dor 
rememorigis al ŝi. 

Li mallevis la boaton ĝis dek futoj 
super la grundo kaj glitigis ĝin tra la 
arkon. 



Gvidita per malhela lumo antaŭa, 
Ulen Dor manovris la boaton laŭlonge la 
malhelan pasejon, tra plua arko; kaj ili 
estis en la navo. 

La podio kie la tabulo situis estis tia 
kia la citadelo de urbo ĉirkaŭmura. La 
unua obstaklo estas larĝa fosaĵo, frontita 
de vitra muro. Post tio estis ringofosaĵo 
pleja de sulfur-odora likvaĵo, kaj preter 
tio, en malplena spaco, kvin viroj deĵoris 
torporan gardadon. Sendetektita Ulen Dor 
movis la boaton tra la superaj ombroj kaj 
haltis rekte super la podio. 

"Estu preta nun," li murmuris, kaj 
surterigis la boaton. La briletanta tabulo 
proksimis preskaŭ tuŝeble je etendo. Li 
levis la kupolon; Elaj etendis, ektenis la 



tabulon. La kvin gardistoj eligis korŝiran 
muĝon, rapidis kune antaŭen. 

"Reen!" kriis Ulen Dor. Li 
deflankigis flugantan ĵet-lancon per sia 
glavo. Ŝi retiris sin kun la tabulo. Ulen 
Dor frape fermis la kupolon. La gardistoj 
sursaltis la ŝipon, unge kroĉanta al la 
glata metalo, alfrapanta ĝin per la pugnoj. 
La ŝipo leviĝis alte; unu post alia ili 
perdis la tenadon, falis kriantaj al la 
plankon. 

Reen tra la arko, laŭlonge tra la 
nigra pasejo, tra la enirejo kaj elen en la 
malhelan ĉielon. Malantaŭ ili grandega 
korno eksonigis frenezan brulegon. 



Ulen Dor ekzamenis sian 



akiraĵon — ovala folio el travidebla 
substanco montranta dekduon da 
senkompreneblaj skribaĵoj. 

"Ni venkis!" diris Elaj mirigita. "Vi 
estas la Lordo de Ampridatvro!" 

"Duono ankoraŭ restas," diris Ulen 
Dor. "Restas ankoraŭ la tabulo en la 
Templo de Kadzal." 

"Sed — estas freneze! Vi jam 
havas — " 

"Unu senultilas krom havi la alian." 

Ŝiaj disputoj forlasiĝis nur tiam 
kiam ili ŝvebis super la arko kondukanta 
en la Templon de Kadzal. 



Dum la boato glitis tra la malluma 
interspaco ĝi frapis fadenon kiu faligis 
grandegan ŝarĝon da ŝtonoj el ŝutilo. La 
unu el tiuj ĉi, frapanta la klinantan 
flankon de la aeroĉaro, puŝfrapis ĝin for. 
Ulen Dor blasfemis. La gardistoj estos 
avertitaj kaj atentemaj. 

Li ŝvebis antaŭen ĉe la pleja supro 
de la pasejo, kaŝita en la mallumo. 
Baldaŭ du gardistoj, portantaj torĉojn kaj 
zorgaj pri siaj paŝoj, venis por enketi la 
sonon. Ili pasis rekte sub la boato, kaj 
Ulen Dor hastis antaŭen, tra la arko kaj 
en la navon. Kiel en la templo de Pansju, 
la tabulo brilis en la mezo de fortreso. 

La gardistoj estis tute atentaj, 
nervoze rigardantaj la enirejon. 



"Kuraĝe, nun!" diris Ulen Dor. Li 
sendis la boaton eke trans la murojn kaj 
fosaĵojn kaj fumantan ringofosaĵon, 
surteriĝis apud la podio, eke malantaŭigis 
la kupolon, elsaltis la boaton. Li ektenis 
la tabulon dum la gardistoj venis 
muĝantaj antaŭen, lancoj etenditaj. La 
plej antaŭa ĵetis sian lancon; Ulen Dor 
frapis ĝin suben kaj ĵetis la tabulon en la 
boaton. 

Sed ili jam lin atingis; li estus 
trastabita se li provus engrimpi la boaton. 
Li saltis antaŭen, dehakis la ŝafton de unu 
lanco, hakis al la ŝultro de unu viro je la 
retira svingo, ektenis la ŝafton de la tria 
lanco, kaj tiris la viron al etenda distanco 
de sia glavpinto. La tria gardisto retroiris, 



vokeganta por helpo. Ulen Dor tuniĝis, 
ensaltis la boaton. La gardisto ekis 
antaŭen, Ulen Dor ekturniĝis kaj 
renkontis lin per la pinto de sia glavo je 
ties vango. Ŝprucanta sangon kaj 
krieganta freneze, la gardisto falis 
malantaŭen. Ulen Dor ekmovis la 
suprenigan stangon; la boato leviĝis alte 
kaj moviĝis al la enirejo. 

Kaj baldaŭ la atentiga korno ĉe la 
Templo de Kadzal aldonis sian raŭkan 
krion kune kun la sonego transurba. 

La boato ŝvebis malrapide tra la 
ĉielo. 

"Rigardu!" diris Elaj, ektenante al li 
la brakon. En torĉa lumo viroj kaj virinoj 



amasiĝis kaj dise vagadis en la stratoj — 
Verduloj kaj Grizuloj, panikitaj de la 
mesaĝo de la kornoj. 

Elaj ekanhelis. "Ulen Dor! Mi vidas! 
Mi vidas! La viroj en Verdo! Ĉu eblas... 
Ĉu ili ĉiam estis..." 

"La cerbo-sorĉaĵo rompiĝis," diris 
Ulen Dor, "kaj ne nur je vi. Sube ili vidas 
unu la alian, ankaŭ. . ." 

Unuafoje en memorkapablo, 
Verduloj kaj Grizuloj alrigardis unu la 
alian. Iliaj vizaĝoj tordiĝis, grimacegis. 
En la flagrado de torĉoj Ulen Dor vidis 
ilin retroiri malantaŭen pro abomeno unu 
de la alia, kaj aŭdis la tumulto de iliaj 
kriegoj: "Demono!... Demono!... Griza 



fantomo! . . .Naŭza Verda Demono! . . ." 

Miloj da obsedaj torĉportantoj 
flankenpaŝis preter unu la alian, 
grimacante, blasfemante unu la alian, 
kriegantaj pro malamo kaj timo. Ili ĉiuj 
estas frenezaj, li pensis — torde 
interplektitaj, obstakligitaj je cerbo... 

Kvazaŭ reage al sekreta signalo, la 
amaso interinundis je batalo, kaj la 
malamaj krioj koagulis al Ulen Dor la 
sangon. Elaj turniĝis ploregante for. 
Terura laboro estis fariĝanta, sur viroj, 
virinoj, infanoj — ne grave la viktimo, se 
tiu portis la kontraŭan koloron. 

Pli laŭta graŭlado leviĝis ĉe la rando 
de la amaso — ĝoja sono, kaj dekduo da 



ŝancele paŝantaj Gaŭnoj aperis, starantaj 
ture super la Verduloj kaj Grizuloj. Ili 
distiris, ŝiris, kaj la freneza malamo 
fandiĝis fronte al freneza timo. Verduloj 
kaj Grizuloj apartiĝis, forkuris al siaj 
hejmoj, kaj la Gaŭnoj staris solaj en la 
strato. 

Ulen Dor tiris sian rigardon for kaj 
tenis al si la frunton. "Ĉi tiu estis mia 
faraĵo?. . . Ĉu tiu ĉi estas faraĵo mia?" 

"Eventuale ĝi devus okazi," diris 
Elaj malatente. "Krom se Tero mem fadis 
kaj mortis pli frue. . ." 

Ulen Dor prenis la du tabulojn. "Kaj 
jen tio kion mi serĉis por akiri — la 
tabuloj de Rogol Domedonfors. Ili logis 



min mil leŭgojn trans la Golfon 
Melantino; mi havas ilin en la propraj 
manoj nun, kaj ili estas tiaj kiaj 
senvaloraj rompitaj eroj de vitro..." 

La boato ŝvebis alte, kaj 
Ampridatvro fariĝis vidaĵo el palaj 
kristaloj en la stellumo. En la lumiĝo de 
la regopanelo, Ulen Dor kunmetis la du 
tabulojn apude. La skribaĵoj kuniĝis, 
fariĝis literoj, kaj la literoj portis la 
vortojn de antikva magiisto: 

Malfidelaj infanoj — Rogol 
Domedonfors mortas, kaj tial 
vivas porĉiame en la 
Ampridatvro kiun li estis amanta 
kaj servanta! Kiam inteligenteco 
kaj bonanimo reportos ordon al 



al urbo; aŭ kiam sango kaj ŝtalo 
instruas pri la malsaĝeco de 
direktita krueleco kaj pasio, kaj 
ĉiuj krom la plej duraj jam 
mortis: — tiam estos ĉi tiuj 
tabluloj legataj. Kaj mi diras al 
tiu kiu ĝin legas, iru al la Turo de 
Sorto kun la flava kupolo, 
supreniru al la plej supra etaĝo, 
montru ruĝon al la maldekstra 
okulo de Rogol Domedonfors, 
flavo al la ruĝa okulo, kaj poste 
bluo al ambaŭ; faru tion, mi 
direktas, kaj kunhavu la 
povforton de Rogol 

Domedonfors. 

Ulen Dor demandis, "Kie la Turo de 



Sorto?" 



Elaj neis per la kapo. "Jen estas la 
Turo de Rodejl, kaj la Ruĝa Turo kaj la 
Turo de la Krieganta Fantomo, kaj la 
Turo de Trumpetoj kaj la Turo de 1' 
Birdoj, kaj la Turo de Gaŭnoj — sed mi 
konas neniun Turon de Sorto." 

"Kiu turo havas flavan kupolon?" 

"Mi ne scias." 

"Ni serĉos je la mateno." 

"Je la mateno," ŝi diris kliniĝante 
kontraŭ li dorme laca. 

"La matenon..." diris Ulen Dor, 



fingrumante ŝiajn flavajn harojn. 

Kiam la malnova ruĝa suno leviĝis, 
ili ŝvebis revene super la urbon kaj trovis 
la popolon de Ampridatvro vekiĝintaj 
antaŭ ol ili mem, volemaj pri murdo. 

La batalado kaj la mortigado ne estis 
tiom sovaĝaj kiom la nokton antaŭan. 
Estis pli lerta buĉado. Sinkaŝaj grupoj da 
viroj trompkaptis nekonatojn, aŭ 
enrompis domojn por strangoli virinojn 
kaj infanojn. 

Ulen Dor murmuris grumble, 
"Baldaŭ restos neniuj en Ampridatvro al 
kiuj oni povos prilabori la povforton de 
Rogol Demedonfors." Li turniĝis al Elaj. 
"Ĉu vi havas nenian patron, nenian 



patrinon, pri kiu vi timas?" 

Ŝi neis kape. "Mi estis trapasinte la 
vivon kun teda kaj tirana onklo." 

Ulen Dor turniĝis for. Li vidis flavan 
kupolon; neniu alia videblis: La Turo de 
Sorto. 

"Jen." Li indikis fingre, turnis 
malsupren la nazon de la aerĉaro. 

Parkinte ĉe alta etaĝo, ili eniris la 
polvajn koridorojn, trovis kontraŭ- 
gravitan ŝakton, kaj leviĝis ĝis la plej alta 
etaĝo. Ĉi tie ili trovis malgrandan 
ĉambron, ornamitan per brilkoloraj 
murpentraĵoj. La sceno estis korto de 
antikva Amprdatvro. Viroj kaj virinoj en 



koloraj silkoj konversaciis kaj bankedis 
kaj, en la centra panelo, omaĝis al 
patriarka estro havanta fortikan 
mentonon, burlantajn okulojn, kaj 
blankan barbon. Li estis vestita en 
purpura kaj blanka robo kaj sidis sur 
gravurita seĝo. 

"Rogol Domedonfors!" murmuris 
Elaj, kaj la ĉambro entenis sian spiron, 
fariĝis tute senmova. Ili sentis la movon 
kiun ilia vivospiro faris en la longe kvieta 
aero, kaj la pentritaj okuloj fiksrigardis 
profunden al ili la cerbojn. . . 

Ulen Dor diris, '"Ruĝon al la 
maldekstra okulo, flavon al la dekstra; 
poste bluon al ambaŭ.' Nu — jen estas 
bluaj kaheloj en la halo, kaj mi portas 



ruĝan jakon." 



Ili trovis bluajn kaj flavajn kahelojn, 
kaj Ulen Dor tranĉis strio el la orlo de sia 
tuniko. 

Ruĝon al la maldekstra okulo, 
flavon al la dekstra. Bluon al ambaŭ. 
Klako, knaro, tia zumado kia cent abeloj . 

La muro malfermiĝis al ŝtuparo. 
Ulen Dor eniris, kaj, kun Elaj spiranta 
forte ĉe lia dorso, aliris la ŝtupojn. 

Ili eliris en inundon da taglumo, 
sube de la kupolo mem. Ĉe la mezo sur 
piedestalo sidis briletanta rond-supra 
cilindro, nigra kaj vitreca. 



La zumado leviĝis por fariĝi akra 
grincado. La cilindro tremetadis, moliĝis, 
fariĝis preskaŭ travidebla, iomete 
subenfleksis. Ĉe la mezo pendis pulpa 
blanka amaso — cerbo? 

La cilindro vivis. 

Ĝi burĝonigis pseŭdo-brakojn kiuj 
pozis moviĝante en la aero. Ulen Dor kaj 
Elaj rigardis kvazaŭ glaciiĝintaj, tuj 
apude. Unu nigra fingro formiĝis 
fariĝante okulo, alia formis buŝon. La 
okulo inspektis ilin zorge. 

La buŝo diris gaje, "Salutojn trans 
tempo, salutojn. Do vi venis postlonge 
por veki maljunan Rogol-n Domedonfors 
el ties sonĝoj? Mi sonĝis longe kaj 



bone — sed ŝajne dum nekomforta 
tempodaŭro. Kiom longe? Dudek jarojn? 
Kvindek jarojn? Mi enketu." 

La okulo svingiĝis al tubo sur la 
muro, plena je kvarono de griza pulvoro. 

La buŝo eligis ploreto de miro. "La 
energio jam preskaŭ elĉerpiĝis! Kiom 
longe mi dormis? Kun duon-daŭro de 
1,200 jaroj — pli ol kvin mil jaroj!" La 
okulo svingiĝis reen al Ulen Dor kaj Elaj . 
"Kiuj do, estas vi? Kie estas miaj 
disputantaj nacianoj, la adorantoj de 
Pansju kaj Kadzal? Ĉu sekvas, ke ili 
elmortigis sin, tiom longe antaŭe?" 

"Ne," diris Ulen Dor kun grimaca 
rideto. "Ili ankoraŭ batalas en la stratoj." 



La okul-tentaklo etendiĝis rapide, 
puŝis sin tra fenestro, kaj rigardis suben 
super la urbo. La centra gelatenaĵo 
spasmetis, sufuzis oranĝalume. La voĉo 
parolis refoje, kaj ĝi havis teruran 
akrecon. La kolo de Ulen Dor piketadis 
kaj li sentis la manon de Elaj kroĉi forte 
al li la brakon. 

"Kvin mil jarojn!" kriis la voĉo. 
"Kvin mil jaroj kaj la aĉuloj ankoraŭ 
kverelas? Ĉu tempo ne instruis al ili 
saĝecon? Pli fortaj agentoj devas esti 
uzataj. Rogol Domendonfors instruos al 
ili saĝecon. Jen!" 

Vasta sonego aŭdiĝis de sube, cent 
ekaj resonoj. Ulen Dor kaj Elaj hastis al 
la fenestro kaj rigardis suben. Menso- 



pleniga vidaĵo okupis la stratojn. 

La dek futojn altaj vestibloj 
kondukantaj suben je la urbo estis 
ekmalfermiĝintaj. El ĉiu el tiuj lekis 
grandega tentaklo el nigra travidebla 
gelatenaĵo tia kia la substanco de la 
glitvojoj. 

La tentakloj etendiĝis en la aeron, 
burĝonigis cent branĉojn kiuj ĉasis la 
freneze eskapantajn Ampridatvranojn, 
kaptis ilin, fortiris siajn vestojn el grizo 
kaj verdo, poste portante ilin vipmove 
alte tra la aero, faligetis ilin en la grandan 
centran placon. En la malvarmeta matena 
ero la popolo de Ampridaatvro staris 
nude intermiksitaj kaj neniu ulo povis 
distingi Verdulon disde Grizulo. 



"Rogol Domedonfors havas 
grandajn longan brakojn nun," kriis vasta 
voĉo, "tiom fortajn kiom la luno, ĉion- 
vidantaj kia la aero." 

La voĉo venis de ĉie, de nenie. 

"Mi estas Rogol Domedonfors, la 
fina registo de Ampridatvro. Kaj al tiu ĉi 
fistato vi estis subenirinta? Loĝantoj de 
domaĉoj, manĝantoj de putraĵo? 
Rigardu — en nura momento mi riparos 
la malatentecon de kvin mil jaroj!" 

La tentakloj burĝonigis mil 
elkreskaĵojn — malmolaj dornaj tranĉiloj, 
ŝpruciloj kiuj elverŝis bluan flamon, 
grandegaj fosiloj, kaj ĉiu kreskaĵo 
burĝonigis okulan tigon. Tiuj trairadis la 



urbon, kaj kie ajn estis rompaĵo aŭ signo 
de malnoveco la tentakloj tie fosis, tiris, 
eksplodis, bruligis; post ŝprucis novajn 
materialojn tiuloke, kaj post ilia paso, 
novaj kaj brilantaj konstruaĵoj postlasiĝis. 

Mult-brakaj tentakloj kolektis la 
rubon de epokoj; kaj ŝarĝitaj ili ekvipiĝis 
supren tra la aero, monstra katapulto, 
vipe ĵetanta la rubon malproksime for 
super la maron. Kaj kie ajn estis griza 
farbo aŭ verda farbo tentaklo elfrotis la 
koloron, ŝprucis novajn malsamajn 
pigmentojn. 

Laŭlonge je ĉiuj stratoj la grandegaj 
radikaĵoj kaj kaj radikaĵetoj plonĝis en 
ĉiun turon, ĉiun loĝejon, ĉiun parkon kaj 
placon — malkonstruantaj, detirantaj, 



konstruantaj, ordigantaj, riparantaj. 
Ampridatvro estis tenata kaj trapenetrata 
fare de Rogol Domedonfors tiel kiel la 
radikoj de arbo kroĉas la grundon. 

En tempodaŭro mezurebla po spiroj, 
nova Ampridatvro antstataŭis la ruinojn, 
restis brila, briletanta urbo — fiera, 
aventurema, defiema kontraŭ la mortanta 
ruĝa suno. 

Ulen Dor kaj Elaj estis rigardantaj 
en duon-konscia, senkomprena delireto. 
Ĉu eblas esti realeco; ĉu ekzistas tia 
estulo kiu povus malkonstrui urbon kaj 
rekonstrui ĝin dum homo rigardadis? 

Brakoj el nigra gelatenaĵo ekis super 
la montetojn de la insulo, trairis fadene la 



kavernojn kie la Gaŭnoj kuŝis 
tromanĝintaj kaj torporaj. Ĝi kaptis, 
ektiris ilin tra la aero, pendigis ilin super 
la amasigitaj Ampridatvranoj — cent 
Gaŭnoj sur cent tentakloj, hororaj fruktoj 
sur preternature stranga arbo. 

"Atentu!" laŭtsonis voĉo, fanfarona 
kaj sovaĝa. "Ĉi tiuj kujn vi estis timanta! 
Atentu pri kiel Rogol Domedonfors 
traktas tiujn ĉi!" 

La tentakloj vipetis, kaj cent Gaŭnoj 
ekflugis disetendiĝantaj, rade 

turniĝantaj formoj — alte super 
Ampridatvro; kaj ili falis malproksime en 
la maron. 

"La kreitulo estas freneza," flustris 



Ulen Dor al Elaj. "La longa sonĝado 
konfuzis ĝian cerbon." 

"Jen la nova Ampridatvro!" sonegis 
la fortega voĉo. "Vidu ĝin por la unua kaj 
lasta fojo. Ĉar nun vi mortos! Vi mem 
pruvis, ke vie malmeritas la gloran 
pasintecon — malmeritas la rajton adori 
la novan dion Rogol Domedonfors. Jen 
estas du ĉi tie apud mi kiuj fondos la 
novan genton — " 

Ulen Dor ektimis alarme. Kio? Li 
destinita por loĝi en Ampridatvro sub la 
regado de la freneza super-estulo? 

Ne. 

Kaj eblas, ke li neniam refoje estos 



tiom proksima al la cerbo. 

Je unua moviĝo li eltris sian glavon 
kaj ĵetis ĝin pint-antaŭe en la travideblan 
cilindron da gelatenaĵo — trapenetris la 
cerbon, stabis ĝin per la ŝafto el ŝtalo. 

La plej terura sono jam aŭdida sur 
Tero frakasis la aeron. Viroj kaj virinoj 
freneziĝis en la placo. 

La ĉirkaŭurbaj tentakloj de Rogol 
Domedonfors batadis supren kaj suben en 
freneza agonio, kiel vundita insekto dise 
vipmovas la gambojn. La belegaj turoj 
falis kline. La Ampridatvanoj forkuris 
kriegantaj tra la kataklismo. 

Ulen Dor kaj Elaj kuris al la teraso 



kie ili estis lasintaj la aerĉaron. 
Malantaŭe ili aŭdis raŭkan fluston — 
voĉon rompitan. 

"Mi — ne estas — mortinta — jam! 
Malgraŭ ĉio, se ĉiuj sonĝoj estas 
rompitaj — mi mortigos vin du. . ." 

Ili saltfalis en la aerĉaron. Ulen Dor 
eksendis ĝin en la aeron. Per terura 
strebado unu tentaklo haltis sian frenazan 
disan vipadon kaj spasme etendiĝis 
supren cele ke ĝi ilin kaptu. Ulen Dor 
stiris kurbe flanken, plonĝis for tra la 
ĉielo. La tentaklo ekiris sagorapide por 
ilin obstakli. 

Ulen Dor premis forte suben al la 
rapideca regstango, la aero fajfis kaj 



kantis malantaŭ la veturilo. Kaj tuj poste 
sekvis la ondanta nigra brako de la 
mortanta dio, strebegante por tuŝi la 
eskapantan muŝeton kiu tiome ĝin 
vundis. 

"Pli! Pli!" preĝis Ulen Dor al la 
aerĉaro. 

"Iru pli alte!" flustris la knabino. 
"Pli alte — pli rapide — " 

Ulen Dor klinis la nazon; supren laŭ 
deklivo ekiris la ĉaro, kaj la strebanta 
brako sekvis malantaŭe — giganta 
membro streĉanta rigide tra la ĉielo, nigra 
ĉielarko kun piedo en malproksima 
Ampridatvro. 



Rogol Domedonfors mortis. La 
brako ekdisiĝis formiĝante nubetaro el 
fumo kaj malrapide sinkis al la maro. 

Ulen Dor tenis sian boaton je plena 
rapido ĝis la insulo malaperis trans la 
horizonto. Li malrapidigis ĝin, suspiris, 
ripozis. 

Elaj subite ĵetis sin kontraŭ lian 
ŝultron kaj kreve histeriiĝis. 

"Kvieton, knabino, kvieton," 
admonis Ulen Dor. "Ni estas sekuraj; ni 
porĉiame finis pri la malbenita urbo." 

Ŝi kvietiĝis; postnelonge: "Kien ni 
iru nun?" 



La okuloj de Ulen Dor 
ĉirkaŭrigardis la aerĉaron kun dubo kaj 
kalkulado. "Estos neniom da magio por 
Kandajv. Malgraŭ tio, mi havos 
grandegan rakonton por diri al li, kaj li 
eble plaĉiĝus... Li certe deziros la 
aerĉaron. Sed mi aranĝos, mi aranĝos. . ." 

Ŝi flustris, "Ĉu ni ne povus flugi 
orienten, kaj flugi kaj flugi, ĝis ni trovos 
tiun lokon kie la suno leviĝas, kaj eble 
kvietan herbejon kie estas fruktoarboj. . ." 

Ulen Dor rigardis al la sudo kaj 
pensis pri Kajin kun ĝiaj kvietaj noktoj 
kaj vin-koloraj tagoj, la larĝa palaco kio 
estas lia loĝejo, kaj la litseĝo de kiu li 
povis elrigardi trans la Golfo Sanrealo, la 
antikvaj olivaj arboj, la burleskaj festival- 



sezonoj. 

Li diris, "Elaj, vi ŝatos la urbon 
Kajin." 



Gajal de Sfer 



Gajal de Sfer naskiĝis kiel homo 
aparta de siaj kunuloj kaj fariĝis fonto da 
ĉagreniĝo je sia patro. Montranta 
normalan eksteran formon, tamen interne 
de lia menso estis mankejo kiu sopiris 
dolore por nutriĝo. Estis kvazaŭ iu 
surŝutis sorĉon al li je naskiĝo, agacilo 
trudita sur la infano pro animstato 
sardone mokema, tiel ke ĉiu ajn okazaĵo, 
sendepende de kiom bagatela, fariĝis 
afero inda je miro kaj scivolemego. Eĉ je 
aĝo tiom juna kiom kvar sezonoj li estis 
eldiradanta tiajn enketojn kiaj: 



"Kial kvadratoj havas pli da flankoj 
ol trianguloj?" 

"Kiel ni vidu tiam, post kiam la suno 
mallumiĝos?" 

"Ĉu floroj kreskas sub la oceano?" 

"Ĉu steloj siblas kaj krepetas kiam 
pluvo venas je noktoj?" 

Pri kiuj lia senpacienca patro donis 
tiajn respondojn kiaj: 

"Tiel ordigis la Pragmatiko; 
kvadratoj kaj trianguloj devas obei la 
fiks-regulon." 

"La afero devigos ke ni serĉu mane 



kaj palpetu nian vojon." 

"Mi neniam esploris la veron de ĉi 
tiu afero; nur la Kuratoro scius." 

"Neniel, ĉar la steloj altas super la 
pluvo, pli altas ol eĉ la plej altaj nubaĵoj, 
kaj naĝas tie en maldensega aero kie 
pluvo neniam brediĝos." 

Dum Gajal kreskiĝis al junuleco, tiu 
ĉi mankejo en lia menso, anstataŭ fariĝi 
malstrikta kaj vaksa, ŝajne pulsadis kun 
pli violenta doloro. Kaj sekve li 
demandis: 

"Kial homoj tiam mortas kiam oni 
ilin mortigas?" 



"Kien iras beleco tiam kiam ĝi 
malaperas?" 

"Kiom longe vivis homoj sur la 
Tero?" 

"Kio estas malantaŭ la ĉielo?" 

Pri tiaj demandoj lia patro, mordante 
acerbecon for de siaj lipoj, kutimis jene 
respondi: 

"Morto estas la heredaĵo de vivo; la 
viveco de viro estas tia kia aero en 
veziko. Punkciu tiun ĉi vezikon kaj elen, 
elen, elen eskapas viveco, kiel la koloro 
de fadiĝanta sonĝo." 

"Belo estas glaceo kion amo aldonas 



por trompi la okulon. Pro tio povus diriĝi, 
ke kiam la cerbo estas sen amo la okulo 
rigardas vidante neniom da belo." 

"Kelkaj diras ke viroj leviĝis el de 
tero kiel larvoj el de mortintulo; aliaj 
sugestas ke la unuaj viroj deziris loĝejon 
kaj tial kreis Teron per sorĉado. La 
demando estas ĉirkaŭita per detalismo; 
nur la Kuratoro povas respondi kun 
precizeco." 

"Senfina malplenejo." 

Kaj Gajal cerbumis kaj hipotezis, 
proponis kaj asertis ĝis okazis, ke li trovis 
sin subjekto de kaŝe publika amuzo. 
Onidiro cirkuladis, ke glefto trovinta la 
patrinon de Gajal dum naskado, estis 



ŝtelinta parton de lia cerbo, lasante 
mankon kion li poste labore strebis ripari. 

Gajal tial apartigis sin kaj travagadis 
la herbajn montetojn de Sfer en soleco. 
Sed ĉiam lia menso demandemis, ĉiam li 
serĉis eltrovi la sciojn pri ĉio ĉirkaŭ li, ĝis 
fine lia patro, pro ĉagreniĝo, rifuzis aŭdi 
pluajn enketojn, decidante ke ĉioma scio 
estis jam sciita, ke la bagatelaĵoj kaj 
senutilaĵoj estis jam forĵetitaj, lasante 
reziduon kio estas ĉio kio necesas por 
kompleta viro. 

Je tiu ĉi tempo Gajal estis en la 
komenca parto de plenkreska vireco, 
negranda sed bonforma junulo kun klaraj 
okuloj, inklino je severe elegantaj vestoj, 
kaj kaŝita problemo kiu montris sin per 



strikteco ĉe la anguloj de lia buŝo. 

Aŭskultinta la koleran decidegon de 
sia patro Gajal diris, "Unu demandon 
pluan, kaj poste mi demandados ne plu." 

"Parolu," deklaris lia patro. "Unu 
demandon pluan mi permesas al vi." 

"Vi ofte referencigis min je la 
Kuratoro; kiu li estas, kie mi trovu lin, 
por ke mi kuracu mian malsatdoloron pri 
kompreno?" 

Momenton la patro detale inspektis 
la filon, kiun li nun konsideris jam 
transirinta la randon al freneziĝeco. Poste 
li respondis en kvieta voĉo, "La Kuratoro 
gardas la Muzeon Homaran, kion antikva 



legendo indikas por troviĝi en la Lando 
de la Falanta Muro — malantaŭ la montoj 
de Fer Akŭila kaj norde de Askolajs. Ne 
estas certe ke aŭ Kuratoro aŭ Muzeo 
ankoraŭ ekzistas; tamen ŝajne evidentas 
ke se la Kuratoro scius ĉiujn aferojn, kiel 
diras legendo, necesas ke li sciu la mort- 
evitilon de sorĉistoj." 

Gajal diris, "Mi volas serĉi la 
Kuratoron, kaj la Muzeon Homaran, por 
ke ankaŭ mi sciu ĉiujn aferojn." 

La patro diris pacience, "Mi donacos 
al vi mian bonegan blankan ĉevalon, 
mian Plivastigeblan Ovon por via ŝirmilo, 
mian Scintilan Ponardon por lumigi la 
nokton. Plue, mi eldiros benon laŭlonge 
sur via vojo, kaj danĝero preterglitos vin 



kondiĉe ke vi ne vagos for de la propra 
irejo." 

Gajal entenis la cent novajn 
demandojn kiuj pretis sur sia lango, 
inkluzive de enketo pri kie la patro lernis 
tiujn ĉi manefestaĵojn de sorĉado, kaj 
akceptis la donacojn: la ĉevalon, la 
magian ŝirmilon, la ponardon kun la luma 
pomelo, kaj la benon por gardi lin de la 
malavantaĝaj cirkonstancoj kiuj 
malhelpegas vojaĝantojn laŭlonge de la 
malhelaj piedvojo de Askolais. 

Li pretigis la ĉevalon, akrigis la 
ponardon, faris lastan ĉirkaŭrigardon en 
la malnova domego ĉe Sfer, kaj ekforiris 
al la nordo, kun la malplenejo en sia 
cerbo pulsante deziranta la plaĉigan 



premon de kompreno. 

Li transiris la Riveron Skaŭm' sur 
malnova barĝo. Surpaŝante la barĝon kaj 
pro tio depaŝinte la irejon la beno perdis 
sian efikofortecon kaj la barĝisto, kiu 
avidis la riĉaspektajn vestaĵojn de Gajal, 
provis klabi lin per pezoŝarĝita bastoneto. 
Gajal defendis la baton kaj piedbatis la 
viron en la netravideblan profundan 
akvon, kie li dronis. 

Suprenirante la nordan randon de la 
Skaŭm' li vidis antaŭ si la Porfiran 
Cikatron, la malhelajn poplojn kaj 
blankajn kolonojn de Kajin, la malfortan 
brilon de Golfo Sanrealo. 

Vaganta sur la dispeciĝantaj stratoj, 



li tiom multe demandadis al la langvoraj 
loĝantoj, ke unu en seka ŝercemo 
sugestis, ke li aliru profesian aŭguriston. 

Tiu ĉi troviĝis en budo farbita kun la 
Signoj de la Aŭmokopelastiana Kabalo. 
Li estis alte maldika brunulo kun ruĝe 
randitaj okuloj kaj malpura blanka barbo. 

"Kiom viaj prezoj?" demandis Gajal 
singarde. 

"Mi respondas al tri demandoj," 
statis la aŭguristo. "Kontraŭ dudek tercoj 
mi ordigas respondon en klara kaj 
reaginda lingvaĵo; kontraŭ dek mi uzas la 
lingvon de ĉantado, kio foje enlasas 
ambiguecon; kontraŭ kvin mi parolas 
alegorion kion vi devas interpreti laŭ via 



propra volo; kaj kontraŭ unu terco mi 
babiladas en nekonata lingvo." 

"Unue mi devas enketi, kiom 
profundas via scio?" 

"Mi scias ĉion," respondis la 
aŭguristo. "La sekretojn de la ruĝo kaj la 
sekretojn de la nigro, la perditajn sorĉojn 
de Granda Motolamo, la filozofion de la 
fiŝo kaj la voĉon de la birdo." 

"Kaj kie estis vi lerninta ĉiujn ĉi 
aferojn?" 

"Per pura induktado," eksplikis la 
aŭguristo. "Mi reeniras mian budon, mi 
enĉambrigas min kun absolute neniom da 
lumo, kaj, tiel apartigita, mi solvas ĉiujn 



profundaĵojn de la mondo." 

"Kun ĉiom ĉi valoregaj sciaĵoj jam 
posedataj," pridemandis Gajal, "kial vi 
vivtenas tiom malriĉe, kun ne eĉ unco da 
graso en via korpo kaj tiuj ĉi 
malvaloregaj vestaĵoj sur via dorso?" 

La aŭguro staris rekte en furoro, "Iru 
pretere, iru pretere! Mi jam malŝparis 
kvindek tercojn da saĝeco je vi, kiu havas 
ne eĉ kupran pecon en via zonsako. Se vi 
deziras senpagan eksaĝiĝon," kaj li 
ridaĉis pro amuzego "iru serĉi la 
Kuratoron." Kaj li ŝirmis sin en sia budo. 

Gajal luis ĉambron por la nokto, kaj 
je la manteno pluiris norden. La detruitaj 
lokoj de la Malnova Urbo pasis je la 



maldekstro, kaj la irvojo kondukis en la 
fablan arbaron. 

Multajn tagojn Gajal rajdis norden, 
kaj, singarda kontraŭ danĝero, restis sur 
la irvojo. Je noktoj li ĉirkaŭis sin kaj sian 
ĉevalon en sia magia ŝirmejo, la 
Plivastigebla Ovo — membrano 
nepenetrigebla per muskolo, ungo, sorĉo, 
premo sono aŭ malvarmo — kaj tial restis 
senzorge malgraŭ la provoj de la avidaj 
estuloj de la mallumo. 

La granda nebrila globo de la suno 
falis malantaŭ li; la tagoj fariĝis palaj kaj 
la noktoj akre malvarmaj, kaj fine la 
krutaĵoj de la montaro Fer Akŭila 
sinprezentis minimumege ĉe la norda 
horizonto. 



La arbaro jam fariĝis malpli alta kaj 
malpli densa, kaj la kutima arbo estis 
daobado, ronda dika afero el pezaj 
nodecaj branĉoj, tiuj ĉi el koloro de frot- 
polurita flav-ruĝa bronzo, surŝutita de 
malhelaj pilke tufaj foliaroj. Apud 
giganto de la genro Gajal trovis vilaĝon 
el herboteraj dometoj. Disa aro da 
malamiketaj aĉuloj aperis kaj ĉirkaŭis lin 
montrante esprimojn de kuriozeco. Gajal, 
ne mapli ol la vilaĝanoj, havis 
demandojn, sed neniuj volus paroli ĝis 
post alpaŝus la vilaĝestro — fortika viro 
kiu portis dikfelan ĉapelon, mantelon el 
bruna felo kaj brosaspektan barbon, tiel 
ke estis malfacile distingi kie unu finiĝis 
kaj la alia komencis. Li putre odoris, kio 
malplaĉis al Gajal, kiu, pro celo ĝentila, 



kaŝis sian malplaĉiĝon. 

"Kien vi iras?" demandis la 
vilaĝestro. 

"Mi volas transiri la montojn al la 
Muzeo Homara," diris Gajal. "Kien 
kondukas la vojeto?" 

La vilaĝestro fingre indikis noĉon 
sur la silueto de la montaro. "Jen Omuna 
Intermonto, la plej mallonga kaj plej bona 
irejo, sed vojo mankas. Neniu venas kaj 
neniu iras, ĉar kiam oni pasas la 
Intermonton, tiam oni surmarŝas landon 
nekonatan. Kaj kie trafiko mankas, 
memevidente ne necesas esti vojeto." 



La informo ne feliĉigis Gajal-on. 



"Pro kio, do, estas konate ke Omuna 
Intermonto kondukas al la Muzeo?" 

La vilaĝestro ŝultrolevis. "Tiel 
indikas nia tradicio." 

Gajal turnis la kapon je aŭdiĝo de 
raŭka flarado kaj vidis enfermejon el 
plektitaj salikoj. Sur grundo malpura pro 
fekaĵo kaj surpaŝita pajlo staris kelke da 
grandegaj viroj altaj je ok aŭ naŭ futoj. Ili 
estis nudaj, kun malordaj tufoj da flavaj 
haroj kaj akvecaj bluaj okuloj. Ili havis 
vaksaspektajn vizaĝojn kaj esprimojn de 
aĉa stulteco. Dum Gajal rigardis, unu el 
ili paŝadis al baseno kaj komencis brue 
manĝegi grizan kaĉaĵon. 

Gajal diris, "Kia speco de aĵoj estas 



tiuj ĉi?" 



La vilaĝestro palpebrumis pro 
amuziĝo je la naiveco de Gajal. "Tiuj 
estas niaj aŭstoj, nature." Kaj li gestis 
malestime je la blanka ĉevalo de Gajal. 
"Neniam mi vidis aŭston pli strangan ol 
tiu kiun vi sursidas. La niaj portas nin pli 
facile kaj ŝajnas esti malpli malignaj; 
pluse, neniu karno pli bongustas ol tiu de 
aŭsto ĝuste brezita kaj boligita." 

Starante proksimege, li palpis la 
metalon de la selo de Gajal kaj la ruĝe kaj 
flave broditan dorsotukon. "Viaj 
ornamaĵoj tamen estas riĉaj kaj el plejalta 
kvalito. Mi tial donacos al vi mian 
grandan kaj pezan aŭston kontraŭ tiu 
besto kun ĝiaj ekipaĵoj." 



Gajal ĝentile deklaris ke plaĉas al li 
la propra rajdobesto, kaj la vilaĝestro 
gestis ŝultroleve. 

Kornblovo soniĝis. La vilaĝestro 
ĉirkaŭrigardis, post turniĝis al Gajal. 
"Manĝaĵo prepariĝis; ĉu vi manĝos?" 

Gajal ekrigardis al la barilo da 
aŭstoj. "Mi ĝuste nun ne malsatas, kaj mi 
devas hasti antaŭen. Tamen, mi dankas al 
vi pro via bonkoreco." 

Li forrajdis; dum li pasis sube de la 
arkaĵo de la granda daobado, li turniĝis 
ekrigardi al la vilaĝo. Ŝajnis esti troa 
aktiveco inter la dometoj. Rememorante 
la avidon de la vilaĝestro je lia selo, kaj 
atenta pri tio, ke li ne plu laŭiras la 



benitan irejon, Gajal urĝis sian ĉevalon 
antaŭen kaj tondris rapide sub la arboj. 

Kiam li alproksimiĝis je la 
montpiedaj montetoj la arbaro fadis por 
fariĝi savano, tapiŝita de malbrilaj, 
artikohavaj herboj kiuj grincis sub la 
piedoj de la ĉevalo. Gajal ekrigardis 
suben laŭ la ebenejo. La suno, maljuna 
kaj tiom ruĝa kiom aŭtuna granato, 
duonsubiris en la sud-okcidento; la lumo 
trans la ebenejo estis malforta kaj akveca; 
la montoj prezentis kuriozan aspekton de 
artefareco, kiel pentraĵo desegnita por 
efiko de nenature forlasita izoleco. 

Gajal ekrigardis la sunon fojon plu. 
Restis plua horo da lumo, poste la 
malluma nokto de fintempa Tero. Gajal 



turniĝis ensele, rigardis malantaŭ si, 
sentante sin sola, sendefenda. Kvar 
aŭstoj, portantaj virojn surŝultre, venis 
duonkurantaj el la arbaro. Vidante Gajal- 
on, ili ekis peze kuradi. Kun tremo Gajal 
turnis rade sian ĉevalon kaj malstriktigis 
la rimenojn, kaj la blanka ĉevalo ekkuris 
trans la ebenejo al Omuna Intermonto. 
Malantaŭe sekvis la aŭstoj, surrajditaj de 
la per felo mantelitaj vilaĝanoj. 

Ĝuste kiam la suno tuŝis la 
horizonton, plua arbaro antaŭa montriĝis 
kiel malklara linio de malheleco. Gajal 
rigardis malantaŭen al siaj sekvantoj, 
salte kurantaj nun je unu mejlo 
malantaŭe, turnis sian rigardon refoje al 
la arbaro. Malbona loko por rajdi dum 



nokto... 

La malhela foliaro pendis minace 
super li; li pasis sub la unuaj nodecaj 
branĉegoj. Se la aŭstoj ne povus flare 
sekvi la spurojn, ili eble nun evitiĝus. Li 
ŝanĝis la direkton, turnis unuan fojon, 
duan, trian fojon, poste haltigis sian 
ĉevalon por aŭskulti. De malproksime 
frapega sono atingis liajn orelojn. Gajal 
elseliĝis, gvidis la ĉevalon en profundan 
valeton kie densa aro da folioj staris 
mure. Postnelonge la kvar viroj sur iliaj 
brute altaj aŭstoj pasis en la posta lumo 
super li, nigraj duopaj formoj en pozoj 
sugestantaj pri malbonhumoro kaj 
malesperiĝo. 

La peza frapado kaj paŝado de 



piedoj fadis kaj ĉesis. 

La ĉevalo moviĝis senripozeme; la 
foliaro susuris. 

Malseka venteto pasis malsupren laŭ 
la valeto kaj malvarmetigis la nukon de 
Gajal. Mallumeco leviĝis de malnova 
Tero tiel kiel inko en baseno. 

Gajal tremis: pli saĝe, ke li rajdu for 
tra la arbaro, for de la malĝojaj vilaĝanoj 
kaj iliaj sentomankaj rajdobestoj. 
Kvankam... 

Li turnis sian ĉevalon supren al la 
suprejo kie la kvar antaŭe pasis kaj sidis 
aŭskultantaj. Malproksime malsupren laŭ 
la vento li aŭdis raŭkan vokon. Turnante 



al la kontraŭa direkto li lasis, ke la ĉevalo 
elektu laŭvole la vojon. 

Branĉoj kaj branĉegoj plektis 
desegnaĵojn sur la fadanta purpureco 
super li; la aero odoris de musko kaj 
malseka ŝimo. La ĉevalo haltis subite. 
Gajal, streĉita je ĉiu muskolo, kliniĝis 
iomete antaŭen, la kapo turnita, 
aŭskultanta. Estis senso pri danĝero ĉe la 
vango. La aero estis senmova, 
malnormala; liaj okuloj povis travidi ne 
eĉ dek futojn en la nigrecon. Ie proksime 
estis mortigo — pulvoriga, muĝanta 
mortigo, preta por subite ŝoki. 

Ŝvitanta malvarme, tima kontraŭ 
ajna moviĝo, li devigis sin al elseliĝo. 
Rigide li glitis el la selo, elprenis la 



Plivastigeblan Ovon, kaj ekĵetis ĝin 
ĉirkaŭ sian ĉevalon kaj si mem. Ah, 
nu ... Gajal ellasis la premon de sia 
entenita spiro. Sekureco. 

Malforta ruĝa lumo striis kline tra la 
branĉoj el la oriento. La spiraĵo de Gajal 
vaporis en la aero kiam li elvenis la 
Ovon. Post porciumi por si mem 
manplenon da sekigita frukto kaj por la 
ĉevalo sakon da muelitaj grajnoj, li 
enseliĝis kaj ekiris al la montoj. 

La arbaro pasiĝis malantaŭen, kaj 
Gajal rajdis el ĝi sur altan ebenejon. Li 
alrigardis la linion da montoj. Sufuze de 
rosa sunlumo, la griza, grize verda, 



malhele verda montaro vagadis 
okcidenten malproksime al la Golfo 
Melantuno, orienten al la malproksima 
Lando de la Falanta Muro. Kie Omuna 
Intermonto? 

Gajal de Sfer serĉis vane por trovi la 
noĉon kiu estis videbla de la vilaĝo de la 
fele mantelitaj murdistoj. 

Li malridetis kaj turnis siajn okulojn 
supren al la altecon de la montoj. Eroditaj 
de la pluvoj de la durotempo de la Tero, 
la deklivoj de la montflankoj estis facilaj 
kaj la krutaĵoj leviĝis tiel kiel stumpoj de 
elputriĝintaj dentoj. Gajal turnis sian 
ĉevalon por supreniri kaj trairis la 
senvojan deklivon en la montaron Fer 
Akŭila. 



Gajal de Sfer estis perdinta la vojon 
en lando de vento kaj nudaj krutaĵoj. 
Kiam venis nokto li kurbis senemocie en 
la selo dum la ĉevalo portis lin laŭ propra 
volo. Ie la antikva vojo tra Omuna 
Intermonto kondukus al la norda tundro, 
sed nun, sub malvarmiga tutĉiela nubaro, 
la nordo, oriento, sudo kaj okcidento 
similis sube de lavend-metale kolora 
ĉielo. Gajal rimene haltigis sian ĉevalon 
kaj, leviĝanta en la selo, serĉis la teron. 
La krutaĵoj staris, altaj, fremdaj; la 
grundo estis senvegetaĵa krom per aretoj 
de seka arbusto. Li faletis por sidiĝi 
kurbe en la selo, kaj lia blanka ĉevalo 
kuretis antaŭen. 



Kapo klinita antaŭen kontraŭ la 
vento Gajal rajdis, kaj la montoj plasiĝis 
kline en la krepusko tiel kiel skeleto de 
fosilio de dio. 

La ĉevalo haltis, kaj Gajal trovis sin 
ĉe la rando de larĝa valo. La vento jam 
mortis; la valo kvietis. Gajal kliniĝis 
antaŭen fikse rigardanta. Sube etendiĝis 
malhela kaj senviva urbo. Nebulo 
bloviĝis laŭ la stratoj kaj en la krepuska 
postlumo falis malbrile sur ardezajn 
tegmentojn. 

La ĉevalo nazblekis kaj skrapis la 
multŝtonan grundon. 

"Stranga urbo," diris Gajal, "sen 
lumoj, sen sono, sen odoro de fumo... 



Preterdube forlasita ruino de antikvaj 
tempoj..." 

Li pense debatis, ĉu li subeniru al la 
stratoj. Foje okazas, ke malnovaj ruinoj 
hantiĝas fare de strangaj distilaĵoj, sed tia 
ruino eble aliriĝas per vojeto. Tenante al 
tiu ĉi penso li startis sian ĉevalon subeniri 
la deklivon. 

Li eniris la urbeton kaj la hufoj 
sonoris laŭte kaj akre sur la pavimŝtonoj . 
La konstruaĵoj estis el ŝtono kaj malhela 
mortero kaj ŝajnis esti nenormale bone 
konservitaj. Kelkaj linteloj jam rompiĝis 
kaj subfleksiĝis, kelkaj muroj gapis 
malfermaj, sed por la plejparto la ŝtonaj 
domoj sukcesis kontraŭstari la mordadon 
de tempo... Gaja flaris fumon. Ĉu homoj 



ankoraŭ loĝis ĉi tie? Decis, ke li antaŭiru 
zorge. 

Antaŭ konstruaĵo kiu tiel aspektis 
kiel gastejo floroj en urno ornamis. Gajal 
rimentire haltigis sian ĉevalon kaj 
pripensis ke floroj estas malofte ŝatataj 
fare de homoj malamike inklinaj. 

"Saluton!" li vokis unu fojon — 
duan fojon. 

Neniuj kapoj aperis el pordoj, neniu 
oranĝa flagreto lumis la fenestrojn. Gajal 
malrapide turniĝis kaj rajdis plu. 

La strato plilarĝiĝis kaj turniĝis al 
granda ĉefdomo, kie Gajal vidis lumeton. 
La konstruaĵo havis altan fronton, tiu 



havanta kvar grandajn fenestrojn, ĉiu el 
kiuj havis du faldkurtenojn el surpentrita 
bronza filigrano, kaj ĉiu situis super 
balkaneto. Marmora balustrado antaŭ la 
teraso briletadis oste blanka, kaj, 
malantaŭ tio, masiva pordo estis iomete 
malferma; el tio venis la strio de lumo kaj 
ankaŭ frazo de muziko. 

Gajal de Sfer, haltante, fiksrigardis 
nek la domon nek la lumon trairante la 
domon. Li elseliĝis kaj riverencis al la 
juna virino kiu sidis pensante sur la 
balustrado iom malproksime laŭ ĝia 
longo. Kvankam estis tre malvarme, ŝi 
portis nur simplan robon, flav-oranĝan, 
koloro de dafodilo. Topaz-koloraj haroj 
falis malstrikte ĝis la ŝultroj kaj donis al 



ŝia vizaĝo aspekton imponan kaj 
penseman. 

Dum Gajal rektiĝis de sia riverenco 
la virino kapklinis, ridetanta iome, kaj 
senatente fingrumis la harbuklon apud la 
vango. 

"Estas amara nokoto por vojaĝado." 

"Amara nokto por kontempli la 
ŝtelojn," respondis Gajal. 

Ŝi ridetis refoje. "Mi ne 
malvarmiĝas. Mi sidas kaj revas... Mi 
aŭskultas la muzikon." 

"Kiel nomiĝas tiu ĉi loko?" 
demandis Gajal, rigardanta laŭlonge la 



straton unudirekte, aliadirekte, poste 
refoje al la junulino. "Ĉu estas iuj aliaj 
krom vi mem?" 

"Tiu ĉi loko nomiĝas Karhaselo," 
diris la junulino, "forlasita de ĉiuj antaŭ 
dek mil jaroj. Nur mi kaj mia maljuna 
onklo loĝas ĉi tiel, trovante tiun lokon 
rifuĝejo de la Saponedoj de la tundro." 

Gajal pripensis: tiu ĉi virino eble aŭ 
eble ne estas sorĉistino. 

"Vi malvarmas kaj lacas," diris la 
junulino, "kaj mi devigas vin plue stari 
surstrate." Ŝi stariĝis. "Ni ofertas al vi 
gastigadon." 



"Tion mi feliĉe akceptas," diris 



Gajal, "sed unue mi devas konduki mian 
ĉevalon al ŝirmejo." 

"Li estos kontenta en la domo tie. Ni 
havas nenian ĉevalejon." Gajal, sekvante 
ŝian fingromontron, vidis malaltan ŝtonan 
konstruaĵon kun malfermita pordo 
kondukanta al nigreco. 

Li kondukis la blankan ĉevalon tien, 
deprenis la bridon kaj selon; poste, 
staranta en la pordo, li aŭskultadis la 
muzikon kion li estis atentinta antaŭe, la 
fajfado de tremige stranga kaj antikva 
fluta muziko. 

"Strange, strange," li murmuris, 
dorlote frotanta la muzelon de la ĉevalo. 
"La onklo ludas muzikon, la junulino 



fiksrigardas la stelojn de la nokto..." Li 
konsideris momenton. "Eble mi estas tro 
suspektema. Se sorĉistino ŝi estas, nenion 
ŝi povas gajni de mi. Se ili estas simplaj 
rifuĝantoj kiel ŝi diras, kaj amantoj de 
muziko, elble ili ĝuos fajfaĵojn de 
Askolajs; tio pagos, iomete, kontraŭ ilia 
gastigemo." Li etendis en la selosakon, 
elprenis sian fluton, kaj metis ĝin poŝte 
malantaŭ la ĉemizo. 

Li alkuris reire al la loko kie la 
knabino atendis lin. 

"Vi ne estis dirinta al mi vian 
nomon," ŝi instigis al li, "por ke mi 
renkontigu vin al mia onklo." 

"Mi estas Gajal de Sfer, apud la 



Rivero Skaŭm en Askolajs. Kaj vian?" 

Ŝi ridetis, puŝante plimalferme la 
pordon. Varmeta flava lumo surfalis la 
pavimŝtonan straton. 

"Mi havas nenian nomon. Mi 
bezonas nenian. Neniam estis iu alia 
krom mia onklo; kaj kiam li parolas, tiam 
estas neniu por respondi krom mi." 

Gajal fiksrigardis mirigite; poste, 
taksante sian mirigiĝon tro memevidenta 
por ĝentileco, regis al si la esprimon. 
Eble ŝi suspektus pri li sorĉistecon kaj 
timis prononci la nomon kontraŭ tio, ke li 
verku magiaĵon per ĝi. 

Ili eniris la ŝtone pavimitan halon, 



kaj la sono de flutado plilaŭtiĝis. 

"Mi nomos vin Amna, se mi rajtas," 
diris Gajal. "Tio estas floro el la sudo, 
tiom ora kaj ĝentila kaj bonodora kiel vi 
ŝajnas esti." 

Ŝi kapjesis. "Vi rajtas nomi min 
Amna." 

Ili eniris ĉambron ornamitan de 
murtapiŝoj, grandan kaj varmetan. 
Granda fajro lumadis ĉe unu muro, kaj 
jen staris tablo portanta manĝaĵojn. Sur 
benko sidis muzikitsto — maljunulo, 
malneta, iom malpura. Liaj blankaj haroj 
pendadis nekombitaj malsupren laŭ la 
dorso; lia barbo, en ne pli bona zorgstato, 
estis malpura kaj flava. Li vestiĝis per 



eluzita kitelo, tre malpura, kaj la ledo de 
liaj sandaloj montris fendojn pro 
sekiĝado. Strange, li neniam prenis la 
fluton for de la buŝo, sed daŭrigis la 
fajfadon; kaj la junulino en flavaĵoj, Gajal 
observis, ŝajne moviĝadis laŭ la ritmo de 
la tonoj. 

"Onklo Ludoŭik," ŝi vokis en gaja 
voĉo, "Mi kondukas al vi gaston, 
Sinjoron Gajal de Sfer." 

Gajal alrigardis la vizaĝon de la viro 
kaj konsideris. La okuloj, kvankam iom 
akvecaj, estis grizaj kaj brilaj — febre 
brilaj kaj inteligentaj; kaj, laŭopinie de 
Gajal, vekigitaj de stranga ĝojo. Tiu ĝojo 
estis plue konfuza je Gajal, ĉar la sulkoj 
de la vizaĝo indikis nenion krom jarojn 



da mizero. 

"Ĉu eble vi ludas?" demandis 
Amna. "Mia onklo estas bonega 
muzikisto, kaj tiu ĉi estas lia tempo por 
muziko. Li estis observinta la rutinon 
dum multaj jaroj. . ." Ŝi turniĝis kaj ridetis 
al Ludoŭik la muzikisto. Gajal kapjesis 
ĝentile. 

Amna indikis la manĝaĵoplenan 
tablon. "Manĝu, Gajal, kaj mi verŝos por 
vi vinon. Poste eble vi ludos la fluton por 
ni." 

"Feliĉe," diris Gajal, kaj li atentis, 
ke la ĝojo sur la vizaĝo de Ludoŭik 
fariĝis pli evidenta, tremetante ĉe la 
anguloj de ties buŝo. 



Li manĝis kaj Amna verŝis por li 
oran vinon ĝis lia kapo komencis balanci. 
Kaj neniam ĉesis Ludoŭik sian 
fajfadon — nun estis kara melodio de 
fluanta akvo, poste estis serioza muzikaĵo 
kiu rakontis pri la perdita oceano 
okcidenta, alian fojon estis simpla 
melodio tia kian eble infano kantus ĉe 
siaj ludoj. Gajal observis tion, pri kiel 
Amna adaptis sian emocion je la 
muziko — serioze kaj gaje laŭ la muzika 
kondukado. Strange!, pensis Gajal. 
Tamen — homoj tiom izolaj emas kreski 
strangajn manierojn, kaj ili ŝajnis 
bonkoraj laŭ tutaspekto. 

Li finis manĝi kaj stariĝis rekte, 
stabiligante sin kontraŭ la tablo. Ludoŭik 



ludis svingetantan muzikaĵon, melodion 
pri vitraj birdoj flugantaj ade laŭ cirkloj 
ligitaj per ruĝa fadeno en la sunlumo. 
Amna venis dancante al li kaj staris 
proksime — tre proksime — kaj li flaris 
la varmetan parfumon de ŝiaj malstriktaj 
oraj haroj. Ŝia vizaĝo estis feliĉa kaj 
sovaĝa... Strange tio, ke Ludoŭik 
alrigardadis tiom serioze, tamen sen ajna 
vorto. Eble li mise dubis la volon de 
nekonato. Tamen... 

"Nun," anhelete diris Amna, "eble vi 
ludos la fluton; vi estas tiom forta kaj 
juna." Poste, ŝi diris rapide, vidinte la 
okulojn de Gajal plimalfermiĝi, "Mi 
volas diri, vi ludos la fluton por maljuna 
onklo Ludoŭik, kaj li feliĉe foriros al sia 



lito — kaj post tio ni sidos kaj 
konversacios longe en la nokton." 

"Feliĉe mi ludos la fluton," diris 
Gajal. Kaj li malbenis la langon propran, 
samtempe tiom flua kaj tiom sensaĝa. 
Estis pro la vino. "Feliĉe mi ludos. Min 
oni taksas tre lerta ĉe mia hejma domego 
ĉe Sfer." 

Li rigardis al Ludoŭik, poste 
fiksrigardis al la esprimo de freneza 
ekĝojo kiun li surprize trovis. Mirinde, ke 
viro estu tiom entuziasma pri muziko. 

"Do — ekludu!" anhelete diris 
Amna, urĝante lin iomete al Ludoŭik kaj 
la fluto. 



"Eble," sugestis Gajal, "Decas, ke 
mi atendu ĝis via onklo paŭzos. Mi 
ŝajnus esti malĝentile — " 

"Ne, kiam li vi indikas ke vi volas 
ludi, tiam li ĉesos. Simple prenu la fluton. 
Komprenu," ŝi konfidis, "ke li iomete 
surdas." 

"Komprenite," diris Gajal, "tamen 
mi havas fluton propran." Kaj li elprenis 
ĝin de sub la ĉemizo. "Nu — kio 
problemas?" Ĉar frapa ŝanĝiĝo okazis je 
kaj la junulino kaj la maljunulo. Rapida 
eklumo leviĝis en ŝiaj okuloj, kaj la 
stranga esprimo de ĝojo ĉe Ludoŭik estis 
for, kaj estis nur malbrila senespero en 
ties okuloj, stulta rezigniĝo. 



Gajal malrapide paŝis retroen, 
konfuzita. "Ĉu vi malvolas, ke mi ludu?" 

Okazis paŭzo. "Kompreneble," diris 
Amna, juna kaj ĉarma refoje. "Sed mi 
certas, ke Onklo Ludoŭik ŝatus aŭdi vin 
ludi ties fluton. Li alkutimiĝis al ĝia 
piĉo — malsama skalo eble estus 
malfamiliara..." 

Ludoŭik kapjesis, kaj espero refoje 
brilis en la akvecaj maljunaj okuloj. Ĝi ja 
estis bonega fluto, Gajal observis, luksa 
ekzemplero el blanka metalo, randita kaj 
ornamita per oro, kaj Ludoŭik tenegis 
tiun ĉi fluton kvazaŭ li neniam ĝin 
maltenus. 

"Prenu la fluton," sugestis Amna. 



"Li neniel malŝatos, ke vi tion faru." 
Ludoŭik neis per la kapo por signi, ke 
liaflanke kontraŭstaroj tute mankas. Sed 
Gajal, observante kun malgusto la longan 
malpurece makulitan barbon, ankaŭ 
kapneis. "Mi povas ludi ajnan skalon, 
ajnan tonon sur la fluto propra. Neniel 
necesas ke mi uzu tiun de via onklo kaj 
eble lin maltrankviligi. Aŭskultu," kaj li 
levis sian instrumenton. "Jen estas kanto 
de Kajin, nomata 'La Opalo, la Perlo kaj 
la Pavo'." 

Li metis la fluton kontraŭ la lipoj kaj 
komencis ludi, ja tre lerte, kaj Ludoŭik 
sekvis lin, plenumante la paŭzojn, 
konstruante kordojn. Amna, forgesante 
sian obstakliĝon, aŭskultis kun la 



palpebroj duone fermitaj, movis sian 
brakon laŭ la ritmo. 

"Ĉu vi ĝuis tion?" demandis Gajal, 
kiam li finis. 

"Tre multe. Eble vi provus tion sur 
la fluto de Onklo Ludoŭik? Ĝi estas 
bonega fluto por esti ludata, tre mola kaj 
facila al la spirado." 

"Ne," diris Gajal, kun subita 
obstineco. "Mi kapablas ludi nur per la 
propra instrumento." Li blovis refoje, kaj 
ĝi estis danco de la festivalo, salteta 
karnavala fajfaĵo. Ludoŭik, ludante kun 
supernatura lerteco, muzike trakuris 
feliĉajn sonfrazojn kiam ajn decis, kaj 
Amna, portata laŭ la ritmo, dancis dancon 



tute propran, feliĉan paŝadon 
ĝustatempan kun la muziko. 

Gajal sonigis senbridan tarantelon 
de la kamparanaj popoloj, kaj Amna 
dancis pli sovaĝe kaj rapide, eketendis la 
brakojn, radiis, spasme movis la kapon en 
bonega spektaklo. Kaj la fluto de 
Ludoŭik ludis brilan sonfrazegon, 
saltante super, post sube de, akordante, 
kurbiĝante flanken, plektante etajn 
arĝentajn fadenojn da sono ĉirkaŭ la 
melodio de Gajal, aldonante 
ĝustatempajn etajn gracio-frazojn. 

La okuloj de Ludoŭik nun fikse 
sekvis la girantan figuron de la dancanta 
junulino. Kaj subite li ekestigis temon 
propran, muzikaĵon plej sovaĝe 



senbridan, el ritmo preskaŭ tambura; kaj 
Gajal, portita mem laŭ la fortika muziko, 
blovis tiel kiel neniam antaŭe li estis 
blovinta, tiel ke li mem inventis trilojn 
kaj skalojn, girajn arpeĝojn, blovis alte 
kaj akre, laŭte kaj rapide kaj klare. 

Ĝi estis neniaĵo kompare al la 
muziko de Ludoŭik. Liaj okuloj 
elstaregis; ŝvito fluadis de sur lia 
sulkohava maljuna frunto; lia fluto ŝiris la 
aeron en ŝirstriojn treme ekstazajn. 

Amna dancis freneze; ŝi ne plu estis 
bela, ŝi aspektis groteske kaj nefamiliara. 
La muziko fariĝis io pli ol povis toleri la 
sensoj. La vidado de Gajal koloriĝis roze 
kaj grize; li vidis, ke Amna falis svene, 
ke ŝi buŝoŝaŭme tremetadis; ka Ludoŭik, 



fajr-okula, ŝancele stariĝis, ŝancele aliris 
ŝian korpon kaj komencis teruran 
konkordan muzikon, malrapidaj frazoj el 
la plej solena kaj timiga signifo. 

Ludoŭik sonigis morton. 

Gajal de Sfer turniĝis kaj kuris 
grand-okule el la ĉambregon. Ludoŭik, 
neniom atentante, daŭrigis sian teruran 
flutadon, ludis kvazaŭ ĉiu noto estus 
pinta rostostango penetranta al ŝi la 
skapolojn. 

Gajal kuris tra la nokto, kaj 
malvarma akro mordis al li kiel grajlo. Li 
ekeniris la ŝirmejon, kaj la blanka ĉevalo 
blekis al li. Rapide almetiĝis la selo, 
rapide la brido, rapide al forkuro laŭlonge 



la stratojn de malnova Karhaselo, preter 
la gapantaj nigraj fenestroj, sonorile sur 
la stele lumigitaj pavimŝtonoj, for de la 
muziko de morto! 

Gajal de Sfer supren-galopis la 
monton kun la steloj en sia vizaĝo, kaj ne 
ĝis post atingi la ŝultraĵon turniĝis li en la 
selo por rigardi malantaŭen. 

La ĵus komencanta sunsupreniro 
tremble lumis la ŝtonan valon. Kie estis 
Karhasel? Nenie estis urbo — nur 
disf alaĵo el ruinoj . . . 

Ho! Ĉu malproksima sono?. . . 



Ne. Ĉie estis silento. 



Sed malgraŭe... 

Ne. Nur disfalintaj ŝtonoj sur la 
planko de la valo. 

Gajal, kun fiksema rigardo, turniĝis 
por laŭiri la propran direkton, laŭ la vojo 
kiu etendiĝis norden antaŭ li. 

La muroj de la deklivo kiuj 
kondukis la vojon estis el kruta griza 
granito, kolorigita skarlate kaj nigre per 
liĥeno, melduigita blue. La hufoj de la 
ĉevalo faris klop-klop-klop-ajn sonojn, 
laŭte al la oreloj de Gajal, hipnote al lia 
cerbo, kaj post la sendorma nokto li 
trovis sian formon subfleksiĝanta. Liaj 
okuloj fariĝadis malklaraj kaj varmetaj 
kun dormemo, sed la vojo antaŭa 



kondukis al ne antaŭe viditaj vidaĵoj, kaj 
la malpleneco en la cerbo de Gajal 
instigis lin sen mildiĝo. 

La laceco tiom grandiĝis ke Gajal 
glitis duone el la selo. Vekigante sin, li 
decidis, ke li ĉirkaŭiru unu turniĝon plu 
de la vojo kaj poste haltu por ripozi. 

Supere la roko pasiĝis por kaŝi la 
ĉielon kie la suno ĵus pasis la zeniton. La 
vojo turniĝis krute ĉirkaŭ ŝultro el roko; 
antaŭe lumis eta montraĵo de indiga ĉielo. 
Unu turniĝon pluan mi prenos, Gajal diris 
al si mem. La deklivo malfermiĝis, la 
montoj malantaŭis lian dorson kaj li 
rigardis elen trans cent mejloj da stepo. 
Ĝi estis lando ombrita per subtilaj 
koloroj, verŝita per delikataj ombroj, 



fadiĝanta kaj fandiĝanta en trokoloran 
nebulecon ĉe la horizonto. Li vidis solan 
eminentaĵon supere kaŝitan fare de arboj, 
vidis briletadon de lago ĉe ĝia piedo. Je la 
transa flanko situis amaso da grize 
blankaj ruinoj nur iomete videblaj. Ĉu la 
Muzeo Homara?... Post momenta 
sendecidado, Gajal elseliĝis kaj serĉis 
dormadon interne de la Plivastigebla 
Ovo. 

La suno ruliĝis en malgaja luksa 
majesteco malantaŭ la montoj; krepusko 
falis trans la tundro. Gajal vekiĝis kaj 
refreŝigis sin ĉe proksima akvoflueto. 
Donante muelaĵon al sia ĉevalo, li manĝis 
sekigitan frukton kaj panon; poste li 
enseliĝis kaj rajdis malsupren laŭ la 



vojeto. La ebenejo etendiĝis vaste norden 
antaŭ li, kondukante al senhomecon; la 
montoj staris nigraj supere kaj malantaŭe; 
malrapida malvarma venteto blovis al lia 
vizaĝo. Mallumeco profundiĝis; la 
ebenejo sinkis el videbleco kvazaŭ 
droninta lando. Hezitema pro la 
krepuskeco, Gajal rimene haltigis sian 
ĉevalon. Pli bone, li pensis, ke li rajdu en 
la mateno. Se li perdus la vojon en la 
mallumo, ne prognozeblas tion kion li 
povus renkonti. 

Aŭdiĝis sono bedaŭra. Gajal 
rigidiĝis kaj turnis la vizaĝon ĉielen. Ĉu 
suspiro? Ĉu ĝemo? Ĉu plorego?... Plua 
sono, pliproksima, susuro de ŝtofo, 
malstrikta vestaĵo. Gajal timkaŭris en sia 



selo. Ŝvebante malrapide malsupren tra la 
mallumo venis formo blanke envestita. El 
de kapuĉo interne lumigita strangkolore 
rigardadis vizaĝo kun okuloj tiaj kiaj 
truoj de kranio. 

Ĝi elspiris sian mornan sonon kaj 
ŝvebis for en la alteco. . . Poste estis nur la 
blovado de vento preter la oreloj de 
Gajal. 

Li enspiris tremetadan spiron kaj 
kurbiĝis kontraŭ la pomelo. Al li la 
ŝultroj sentiĝis senŝirmaj, nudaj. Li glitis 
grunden kaj aranĝis la ŝirmilon de la Ovo 
ĉirkaŭ si kaj sia ĉevalo. Pretiginte sian 
dormkusenon, li kuŝigis sin suben; 
postnelonge, dum li kuŝis alrigardante la 
nokton, dormo alvenis lin kaj tiel pasis la 



nokto. 



Li vekiĝis antaŭ ol sunsupreniro kaj 
refoje ekveturis. La vojeto estis rubando 
el blanka sablo inter flankaj deklivetoj el 
griza ulekso kaj la mejloj pasadis rapide. 

La vojeto kondukis al la per arboj 
kovrita elstaraĵo kiun Gajal atentis de 
supere; nun li kredis, ke li vidis 
tegmentojn tra la peza foliaro kaj fumo en 
la akra aero. Kaj postnelonge ĉe dekstre 
kaj maldekstre etendiĝis kultivitaj 
kamparoj el nardo, halo kaj medo-pomo. 
Gajal pluriradis kun okuloj atentaj pri 
homoj.. 

Ĉe unu flanko aperis barilo el ŝtono 
kaj nigra ligno: la ŝtono ĉizita kaj hakita 



laŭ aspekto de kvar globoj bide aranĝitaj 
sur centra fosto, la nigraj lignostangoj 
servis kiel reloj enpoŝte fiksitaj en ingoj 
kaj gravuritaj por formi precizajn 
helicojn. Malantaŭ tiu ĉi barilo kuŝis 
regiono el nuda tero kirlita, kavetigita, 
frape kavegigita, bruligita kaj tordita, 
kvazaŭ samteme vizitita fare de fajro kaj 
grandega martelo. Mire hipotezante Gajal 
rigardadis kaj ne atentis la tri virojn kiuj 
proksimiĝis kviete al li. 

La ĉevalo ektimiĝis nervoze; Gajal, 
turniĝante, vidis la triopon. Ili obstaklis al 
li la vojon kaj unu tenis la bridon de lia 
ĉevalo. 

Ili estis altaj, bonformaj viroj, 
portantaj striktajn ensemblojn el sombra 



ledo randita per nigro. Iliaj kapvestoj 
estis el peza brunruĝa ŝtofo premfaldita 
laŭ precizaj sulkoj, kaj ledaj pendaĵoj 
etendiĝis horizontale super ambaŭ oreloj. 
Iliaj vizaĝoj estis longaj kaj solenaj, kun 
senmakula ore ebur-kolora haŭto, oraj 
okuloj kaj haroj tiel nigraj kiel gagato. 
Memevidente ili ne estis sovaĝuloj: ili 
moviĝis kun silke mola memregado, ili 
fiksrigardis Gajal-on kun kritika taksado, 
iliaj vestaĵoj implikis la discipliniĝon de 
antikva kutimo. 

La estro paŝis antaŭen. Lia esprimo 
estis nek timiga nek bonveniga. 
"Salutojn, nekonatulo; kien vi celas?" 

"Salutojn," respondis Gajal 
singarde. "Mi celas tien kien direktas mia 



stelo. . . Ĉu vi estas la Saponedoj?" 

"Tiu estas nia gento, kaj antaŭ vi 
situas la urbo Saponco." Li studis Gajal- 
on kun senkaŝa scivolemo. "Pro la koloro 
de via vestaro mi suspektas, ke via hejmo 
estas en la sudo." 

"Mi estas Gajal de Sfer, apud la 
Rivero Skaŭm' en Askolajs'." 

"Tiu vojo estas longa," observis la 
Saponedo. "Teruraĵoj agacas la 
vojaĝanton. Devas esti, ke via instigo 
intensas, kaj ke via stelo tiras per 
fervoriga logado." 

"Mi venas," diris Gajal, "laŭ 
pilgrimado por trankviligi mian spiriton; 



la vojo tiam ŝajnas mallonga kiam ĝi 
akiras la celon." 

La Sponedo ofertis ĝentilan 
akordiĝon. "Do vi estas transirinta la 
montaron Fer Akŭila?" 

"Prave; kvankam tio ke ĝi estis 
malvarma vento kaj senhoma ŝtono." 
Gajal ekrigardis malantaŭen al la 
superstara masivaĵo. "Nur hieraŭ je 
noktiĝo mi elvenis la intermonton. Kaj 
tiam ŝvebis fantomo supere tiel por 
devigi min pensi ke la tombo venis por 
nomi min sia propra." 

Li paŭzis pro surprizo; liaj vortoj 
ŝajne liberigis fortan emocion je la 
Saponedoj. Iliaj vizaĝaj esprimoj 



plilongiĝis, iliaj buŝoj fariĝis blankaj kaj 
kunpremitaj. La estro, lia ĝentila aparteco 
iom malpliigita, serĉis la ĉielon kun 
malsufiĉe kaŝita antaŭtimo. "Fantomo... 
En blanka vestaĵo, granda je tiel kaj tiel, 
ŝvebanta alte?" 

"Jes; ĉu ĝi estas familiara konataĵo 
de la regiono?" 

Sekvis paŭzo. 

"Laŭ certa maniero," diris la 
Saponedo. "Ĝi estas signalo de 
malbonego... Sed mi interrompis vian 
rakonton." 

"Ekzistas malmulto rakontinda. Mi 
elektis ŝirmiĝi por la nokto, kaj ĉimatene 



mi iradis malsupren al la ebenejo." 

"Ĉu vi ne agaciĝis plu? Fare de 
Kubaŭ la Marŝanta Serpento, kiu ĉase 
marŝadas la deklivojn tiel neeviteble kiel 
la sorto?" 

"Mi vidis nek marŝantan serpenton 
nek rampantan lacerton; beno ŝirmas al 
mi la vojon kaj mi renkontas nenian 
danĝeron tiom longe kiom mi laŭiras 
sendeflankiĝe la propran vojon." 

"Interese, interese." 

"Nu," diris Gajal, "permesu, ke mi 
demandadu al vi, ĉar estas multo kion mi 
volas lerni; kio estas tiu ĉi fantomo kaj 
kian malbonaĵon li rememorigadas?" 



"Vi demandas pri aferoj kiuj preteras 
mian scion," respondis la Saponedo 
singarde. "Estas saĝe, ke oni ne priparolu 
tiun ĉi fantomon kontraŭ tio, ke nia 
atento plifortigus ĝian malignecon." 

"Laŭ via deziro," respondis Gajal. 
"Eble vi instruu min..." Li haltigis la 
langon. Antaŭ ol demandi pri la Muzeo 
Homara, estus pli saĝe eklerni pri tio, kiel 
la Saponedoj taksas ĝin, kontraŭ tio, ke 
ili, atentigitaj pri lia intereso, strebus 
obstakli lin de informiĝo. 

"Jes" enketis la Saponedo. "Kio 
mankas al vi?" 

Gajal indikis la bruligitan lokon 
malantaŭ la barilo el ŝtono kaj ligno. "Pri 



kio signifas tiu ĉi detruitejo?" 

La Saponedo fiksrigardis trans la 
loko kun fikita senesprimeco sur la 
vizaĝo kaj ŝultrolevis. "Ĝi estas unu el la 
antikvaj lokoj; tiom multe oni konas, 
neniom pluan. Morto hantas ĉi tie, kaj 
neniu vivantulo povas transiri la lokon 
sen suferi plej malican magion kio 
instigas fortan malsanon kaj doloregajn 
ulcerojn. Ĉi tien ni sendas tiujn kiujn ni 
volas mortigi... Sed ne evitu. Vi estus 
deziranta ripozi kaj refreŝigi vin ĉe 
Saĝonco. Venu; ni gvidos vin." 

Turniĝante li laŭiris la vojeton 
kondukantan al la urbeto, kaj Gajal, sen 
kaj vortoj kaj kialoj por rifuzi la ideon, 
urĝis sian ĉevalon antaŭen. 



Dum ili alproksimiĝis la per arboj 
ombrelita monteto la vojeto plilarĝiĝis 
por fariĝi vojo. Dekstraflanke la lago 
pliproksimiĝis, malantaŭ malaltaj 
deklivetoj da purpuraj fragmitoj. Ĉi tie 
estis kajoj konstruitaj el pezaj nigraj 
trabegoj kaj boatoj balancis ritme kun la 
per vento plumigitaj ondetoj. Ili estis 
konstruitaj laŭ la formo de falĉiletoj, kun 
pruo kaj pobo kurbiĝantaj alten super la 
akvo. 

Pli alten enire je la urbeto, kaj la 
domoj estis el hakitaj trabegoj, el koloroj 
inter ore bruna ĝis vetere malkulita nigro. 
La konstrumaniero estis komplika kaj 
ornamega, la muroj leviĝantaj tri etaĝojn 
ĝis krutaj gabloj supere etendiĝantaj je 



kaj antaŭo kaj malantaŭo. Fostegoj en kaj 
grundo kaj lago estis orname tranĉitaj per 
komplikaj desegnaĵoj : interplektantaj 
rubandoj, ĉiroj, folioj, lacertoj, kaj simile. 
La ekranoj ŝirmantaj fenestrojn simile 
ornamtranĉiĝis, kun foliaroj, bestaj 
vizaĝoj, radiantaj steloj: luksaj teksturoj 
en la milda ligno. Estis klare, ke multa 
esprimado elspeziĝis en la tranĉado. 

Supren laŭ la kruta vojo, tra la 
maluma ombraro sub la arboj, preter 
domoj duone kaŝitaj per la foliaro, kaj la 
Saponedoj de Saponco elvenis por 
fiksrigardi. Ili moviĝis kviete kaj 
interparolis mallaŭtvoĉe, kaj iliaj vestoj 
estis el tia eleganteco kian Gajal ne 
supozis vidi sur la norda stepo. 



Lia gvidanto haltis kaj turniĝis al 
Gajal. "Vi ne malbonvolus atendi dum mi 
raportas al la Vojevod, por ke li povu 
aranĝi taŭgan bonvenigon, ĉu?" 

La peto estis parolata per senkaŝaj 
vortoj kaj kun netrompaj okuloj. Gajal 
pensis ke li perceptis ambiguecon en la 
frazkonstruo, sed pro tio ke la hufoj de la 
ĉevalo staris firme sur la vojmezo, kaj 
pro tio ke oni ne proponis, ke li eliru la 
vojon, Gajal konsentis kun senkaŝa 
esprimo. La Saponedo malaperis kaj 
Gajal sidis pensanta pri la plaĉa urbeto 
kio situas tiom alte super la ebenejo. 

Aro de junulinoj alvenis por 
ekrigardi al Gajal kun scivolemaj okuloj. 
Gajal reciproke scivoleme alrigardis, kaj 



nun atentis pri konfuziga manko je ili, 
strangeco kiun li ne povis tuj specifigi. Ili 
portis graciajn vestojn el plektita lano, 
striita kaj kolorigita diverskolore; ili estis 
flekseblaj kaj sveltaj, kaj ŝajne al ili 
koketemo ne mankis. Tamen. . . 

La Saponedo revenis, "Nun, Sinjoro 
Gajal, ĉu mi rajtas peti, ke ni pluiru?" 

Gajal, provante kribri ajnan guston 
de suspektemo el siaj vortoj, diris, "Mi 
petas vin kompreni, ke pro la naturo de la 
beno de mia patro, mi ne riskus eliri la 
striktan sekvindejon de la vojeto; ĉar 
tiam, tuje, mi fariĝus sendefenda kontraŭ 
ajna malbeno, kio, celita je mi laŭ mia 
pasinta irado, eble celus ĝuste tian 
okazon por alproksimiĝi parazite mian 



animon." 



La Saponedo gestis sian komprenon. 
"Nature; vi sekvas saĝan principon. Lasu 
min certigi al vi. Mi nur kondukas vin al 
akcepto kun la Vojevod kiu eĉ nun hastas 
al la placo por renkonti nekonatulon de la 
fora sudo." 

Gajal riverencis dankeme, kaj ili 
ekpluiris la vojon. 

Cent paŝoj pasiĝis kaj la vojo 
ebeniĝis, transirante komunan kampon 
kie kreskis etaj, tremetantaj folioj, el 
koloroj en ĉiuj helecoj de purpuro, ruĝo, 
verdo kaj nigro. 

La Saponedo turniĝis al Gajal. "Pro 



tio ke vi fremdas, mi devas averti vin pri 
tio, ke vi neniam surpaŝu la komunejon. 
Ĝi estas unu el niaj sanktaj lokoj, kaj 
tradicio postulas severan punon por pekoj 
kaj sakrilegio." 

"Mi atentas vian averton," diris 
Gajal. "Mi obeos vian leĝaron kun 
respekto." 

Ili pasis densan arbustejon; kun 
terura bruego besta formo risortis el 
kaŝejo, fiksrigarda besto kun grandega 
dentega mandiblo. La ĉevalo de Gajal 
ektimiĝis, ekkuris, elsaltis la vojon surire 
al la sanktan komunejon kaj dispremis la 
tremetantajn foliojn. 

Kelke da Saponedaj viroj hastis 



amase antaŭen, ektenis la ĉevalon, kaptis 
Gajal-on kaj trenis lin elsele. 

"Ho!" kriis Gajal. "Kion tio ĉi 
signifas? Liberigu min!" 

La Saponedo kiu estis servinta kiel 
gvidisto alproksimiĝis, gestante 
malaprobon per kapneado. "Nekredeble, 
kaj mi je nur momento antaŭa emfazis al 
vi la seriozecon de tia fikonduto!" 

"Sed la monstro timigis mian 
ĉevalon!" diris Gajal. "Mi estas neniel 
respondeca pri ĝia surpaŝo; liberigu min, 
lasu ke ni aliru la akcepton." 

La Saponedo diris, "Mi timas, ke la 
punoj postulataj de tradicio devas 



efektiviĝi. Viaj protestoj, kvankam ŝajne 
kredeblaj je la surfaco, ne toleras seriozan 
enketon. Ekzemple, la besto kiun vi 
nomas monstro estas, en realeco, 
sendanĝera malsovaĝigita besto. Due, mi 
observis la beston kiun vi rajdas; li nek 
turniĝas nek tordiĝis krom per 
ekmoviĝeto de la rimenoj. Trie, eĉ se viaj 
proponoj estus agnoskitaj, vi mem tiel 
agnoskas kulpecon pri malatento kaj 
malinformo. Decas ke vi estus elektinta 
beston malpli inklinan al neprognozebla 
agado, aŭ post lerni pri la sankteco de la 
komunejo, decas ke vi estus konsiderinta 
tian eblecon kian ĵus nun okazis, kaj pro 
tio elseliĝus por gvidi vian beston. Pro 
tio, Sinjoro Gajal, malgraŭ mia malvolo, 
mi estas devigita kredi vin kulpa je 



malrespekto, senreligieco, malatento kaj 
malhumileco. Tial, kiel Kastelano kaj 
Serĝent-Leganto de la Litanio, mi devas 
ordoni ke vi estu sekurigita, limigita, 
barita, enkarcerigita kaj ŝlosita ĝis tiu 
tempo kiam la punoj estos ekzekutitaj." 

"La tuta okazaĵo estas mokinde!" 
plendegis Gajal. "Ĉu vi estas sovaĝuloj, 
tiel, ke vi fitraktas solan vojaĝanton?" 

"Neniel," respondis la Kastelano. 
"Ni estas alte civilizita popolo, kun 
kutimoj hereditaj al ni el la pasinteco. Pro 
tio ke la pasinteco gloris pli ol la 
estanteco, kiel fie ni pretendus se ni 
pridubus tiujn ĉi leĝojn!" 

Gajal silentiĝis. "Kaj kio estas la 



kutimaj punoj por tia faro?" 

La Kastelano faris trankviligan 
geston. "La parkeraĵo priskribas tri pento- 
faradojn, pri kiuj mi certas, ke viakaze ili 
estos mildaj. Sed — la farindaĵoj devas 
esti observataj; kaj necesas, ke vi estu 
maliberigita en la Krimula Ŝranko." Li 
gestis al la viroj kiuj tenadis la brakon de 
Gajal. "Forkonduku lin; transiru nek 
paŝvojojn nek irejon, ĉar tiukaze via 
tenado fariĝus sennerva kaj li estus 
liberigita for de justeco." 

Gajal estis malliberigita en malbone 
lumigita kelo el ŝtono. Li trovis la 
plankon seka, la plafonon sen rampantaj 
insektoj. Li ne traserĉiĝis, nek forpreniĝis 
lia Scintila Ponardo el de lia zon-skarpo. 



Kun suspektadoj plenigantaj al li la 
cerbon li kuŝiĝis sur la fragmita lito kaj, 
post iome, dormis. 

Nun komencis pasado de la tago. Al 
li doniĝis manĝaĵo kaj trinkaĵo; kaj fine 
venis al li la Kastelano por viziti. 

"Vi ja bonŝancas," diris la 
Saponedo, "pro tio, ke kiel atestanto, 
eblis al mi sugesti, ke viaj pekoj rezutas 
pli el misfaro ol el malico. La antaŭafojaj 
punoj efektivigitaj estis striktaj; la 
krimulo estis ordonita plenumi la sekvajn 
tri farendaĵojn: unue, detranĉi siajn 
piedfingrojn kaj kudri la detranĉitajn 
membrojn sur la haŭto ĉe sia kolo; due, 
blasfemi kontraŭ siaj praparencoj dum tri 
horoj, komencante per la Komuna Listo 



de Tabuoj, inkluzive de ŝajnigita 
freneziĝo kaj hereda malsano, kaj fine 
malsanktigi la fajrejon de sia klano per 
fekaĵo; kaj trie, marŝadi mejlon sube de la 
lago kun plumbaj ŝuoj por serĉi la 
Perditan Libron de Kvaloj." Kaj la 
Kastelĉano alrigardis Gajal-on 
plaĉmaniere. 

"Kiujn taskojn mi devas plenumi?" 
enketis Gajal sekahumore. 

La Kastelano kunmetis la 
fingropintojn. "Kiel mi diris, la 
pentofaraĵoj mildas, laŭ decido fare de la 
Vojevod. Unue vi devas ĵuri ke neniam vi 
refaros vian krimon." 

"Tiel mi ĝoje faras," diris Gajal, kaj 



tiel ĵuris sin al detenado. 

"Due," diris la Kastelano kun milda 
rideto, "vi devas servi kiel juĝisto ĉe la 
Granda Spektaklo de Beleco inter la 
virgulinoj de la vilaĝo kaj elekti ŝin kiun 
vi trovas la plej bela." 

"Apenaŭ malfacila tasko," komentis 
Gajal. "Kial ĝi falas sur mian taskaron?" 

La Kastelano rigardis senesprime 
plafonen. "Ekzistas kelke da flankaferoj 
je venko en tiu ĉi konkurso... Ĉiu 
persono en la urbeto trovu parencojn inter 
la partoprenantoj — filinon, fratinon, 
nepinon — kaj pro tio apenaŭ 
konsiderindus sen antaŭjuĝemo. Imputo 
pri preferemo neniam povus esti celigita 



al vi; tial vi decas kiel ideala elektulo por 
tiu ĉi grava ofico." 

Ŝajnis al Gajal, ke li aŭdis sonoron 
de sincereco en la voĉo de la Saponedo, 
tamen li scivolis la kialon pri tiu afero, ke 
tiel gravas la elektiĝo de la plej bela el la 
urbo. 

"Kaj trie?" li demandis. 

"Tio estos malkovrata post ol la 
konkurso, kio okazos ĉi posttagmeze." 

La Saponedo eliris la kelon. 

Gajal, kiu estis tute sen vaneco, 
spezis kelkajn horojn por ripari sin kaj 
sian kostumon senige de la difektiĝoj de 



veturado. Li banis sin, tondetis la harojn, 
razis la barbon, kaj tiam, kiam la 
Kastelano venis por malŝlosi la pordon, li 
kredis, ke li memprezentis ne 
malakceptinde. 

Li kondukiĝis elen sur la vojon kaj 
direktiĝis supren laŭ la monteto al la 
supro de la surterase konstruita urbeto 
Saponco. Turniĝante al la Kastelano li 
diris, "Pro kio vi permesas, ke mi suriru 
la vojon refoje? Vi certe komprenas, ke 
mi nun estas sekura kontraŭ 
malbontraktiĝo. . ." 

La Kastelano ŝultrolevis. "Prave. 
Tamen vi gajnus malmulton per via 
dumtempa imuneco. Antaŭe la vojo 
transiras ponton, kion ni povus detrui; 



malantaŭe ni bezonas nur fendi la digon 
ĉe Peilmenĉalan Fluegon; poste, se vi 
marŝus la vojon, vi estus flankenverŝita 
kaj tiam, kaj tiel senŝirmiĝi. Ne, Sinjoro 
Gajal, tuj tiam, kiam la sekreto de via 
imuneco koniĝas vi ekfariĝas sendefenda 
kontraŭ diversaj taktikoj. Ekzemple, 
granda muro povus konstruiĝi obstakle 
sur la irejo, kaj antaŭ kaj malantaŭ vi. 
Sendube la sorĉbeno gardos vin kontraŭ 
soifo kaj malsato, tamen kion vi farus 
poste? Ĉu vi sidados ĝis la suno 
estingiĝos?" 

Gajal parolis neniom. Trans la lago 
li observis triopon da lunarkformaj boatoj 
alproksimiĝantaj la kajojn, pruoj kaj 
poboj balancantaj flanken kaj antaŭen 



kun facila movado. La mankeco en lia 
menso vokis sian atenton. "Kial la boatoj 
konstruiĝis tiumaniere?" 

La Kastelano alrigardis lin 
senkomprene. "Ĝi estas la sola 
praktikebla metodo. Ĉu ne tiel kreskas la 
semujoj de 6e-plantoj en la sudo?" 

"Neniam mi vidis 6e-semujojn." 

"Ili estas la fruktoj de grandega 
grimpoplanto, kaj kreskas laŭ lunarka 
formo. Kiam sufiĉe grandaj, ni detranĉas 
kaj purigas ilin, tranĉas laŭlonge la 
internan randon, interkroĉas la 
ekstremojn per fortika ŝnuro kaj kuntiras 
ĝis la semujo premiĝe malfermiĝas laŭ 
deziro. Poste, kiam hardigita, sekigita, 



gravurita, plurita kaj lakita; provizita per 
deko, rembenkoj kaj fortikigaj pecoj — 
tiam ni havas niajn boatojn." 

Ili eniris la placon, plata logo ĉe la 
supro ĉirkaŭita je tri flankoj per altaj 
domoj el ĉizita malhela ligno. La kvara 
flanko malfermis al videbleco trans de la 
lago kaj transe ĝis la elstariĝo de montoj. 
Arboj superpendis ĉie kaj la suno 
tralumante faris skarlatan desegnaĵon sur 
la sabla planko. 

Estis surprize al Gajal, ke ŝajne 
mankis kaj antaŭaj ceremonioj aŭ 
formalaĵoj por la konkurso, kaj malmulta 
festo-etoso videblis inter la urbetanoj. 
Fakte ili ŝajnis subpremetaj de subtila 
malespereco kaj alrigardis lin sen 



entuziasmo. 



Cent junulinoj staris kune en 
senespera grupo ĉe la mezo de la placo. 
Ŝajnis al Gajal, ke ili estis farintaj 
malmultajn strebojn por sin plibeligi. 
Kontraŭe, ili portis senformajn vestaĉojn, 
iliaj hararoj aspektis esti laŭvole 
malordigitaj, iliaj vizaĝoj estis malpuraj 
kaj grimacaj. 

Gajal fiksrigardis kaj turniĝis al si 
gvidanto. "Ĉi tiuj knabinoj ŝajnas ne ŝati 
la girlandon de beleco." 

La Kastelano kapjesis tordamuze. 
"Kiel vi observis, ili neniel ĵaluzas pri la 
distingeco; modesteco ĉiam estis 
Saponeda kvalito." 



Gajal hezitis. "Laŭ kia metodo oni 
procedu? Mi ne volas pro mia nescio 
rompi pluan el viaj arkanaj apokrifaĵoj." 

La Kastelano diris kun senesprima 
vizaĝo, "Formalaj ritoj mankas. Ni 
kondukas tiujn ĉi konkursojn kun 
malprokrastemo kaj la plej minimuma 
ceremonio. Vi devas nur trapasi inter tiuj 
ĉi virgulinoj kaj indiku ŝin kiun vi trovas 
plej alloga." 

Gajal ekpaŝis por komenci sian 
taskon, sentante sin pli ol duone ridinda. 
Poste li pripensis: tiu ĉi estas puno por 
kontraŭi absurdan tradicion; mi kondutos 
efike por ke mi pli rapide liberigu min el 
la devo. 



Li staris antaŭ la cent junulinoj, kiuj 
rigardis lin kun malamikeco kaj timeto, 
kaj Gajal ektrovis, ke la tasko ne estos 
simpla, ĉar entute, ili estis el ia beleco 
kion eĉ la malpureco, grimacado kaj 
vestaĵoj ne povis kaŝi. 

"Apartigu vin, mi petas, formante 
linion," doros Gajal. "Tiel ĉi, neniu 
suferos malavantaĝon." 

Malbonhumore la knabinoj aranĝis 
sin por formi linion. 

Gajal rigardis juĝe la grupon. Li tuj 
vidis, ke kelkaj povus esti eligitaj: la 
malaltaj, la grasegaj, la makulitaj kaj 
maldelikate aspektaj — eble kvarono el 
la grupo. Li diris miele, "Neniam mi vidis 



tiom komune senesceptan belecon; ĉiu el 
vi povus proprarajte alproprigi la 
premion. Mia tasko malfacilas; mi devas 
pesi delikatajn nemezureblaĵojn; je la fino 
mia decido estos sendube bazita sur 
subjektivismo kaj tiujn el vera ĉarmo 
estos preterdube la unuaj eligitaj de la 
konkurso." Li paŝis antaŭen. "Tiuj kiujn 
mi indikos eliru." 

Li marŝis laŭlonge la linion, 
indikante per fingro, kaj la pli malbelaj, 
kun esprimoj de memevidenta 
trankviliĝo, hastis flanken. 

Duan fojon Gajal faris prijuĝan 
rigardon, kaj nun, iom pli bone konanta 
tiujn pri kiuj li juĝas, li povis eligi tiujn, 
kiuj kvankam suferante nenian 



minimumaĵon da malbeleco, estis nure 
ordinaraj . 

Ĉirkaŭ triono restis. Tiuj ĉi 
fiksrigardis al Gajal kun diversaj gradoj 
da antaŭtimo kaj batalemo dum li pasis 
preter ili, studante ĉiun laŭ ties vico... 
Tuj je momento lia menso decidiĝis, lia 
elektulino difiniĝis. Iel la junularinaro 
sentis la ŝanĝiĝon kio en li okazis, kaj al 
ili la pritimo kaj emocia streĉiĝo forfalis 
de la esprimoj kiujn ili estis portantaj por 
lin obstakli kaj konfuzi. 

Gajal faris kroman finan inspekton 
laŭtute la linio. Ne, li ja pravis je sia 
elekto. Estis knabinoj ĉi tiel tiel allogaj 
kiel la sensoj povas deziri, knabinoj kun 
opale lumaj okuloj kaj detaloj hiacint- 



flore belaj, knabinoj suplaj kiel fragmitoj, 
kun hararo silkeca kaj fajna malgraŭ la 
polvo kion ili ŝajne estis frotintaj sur si. 

La knabino kiun Gajal estis elektinta 
altis iomete malpli ol la aliaj kaj posedis 
belecon ne tuj memevidentan. Ŝi havis 
etan triangulecan vizaĝon, grandajn 
sopir-esprimajn okulojn kaj densan 
nigran hararon kio estis tondita malorde 
mallonga ĉe orela nivelo. Ŝia haŭto estis 
el travidebla paleco, kiel la plej fajna 
eburo; ŝia formo estis svelta, gracia, kaj 
el atentodeviga allogo, urĝa je intimeco. 
Ŝajnis ke ŝi sentis lian decidon kaj ŝiaj 
okuloj pligrandiĝis. 

Gajal prenis ŝian manon, kondukis 
ŝin antaŭen, kaj turniĝis al la Vojevod — 



maljuna viro sidanta solide en peza seĝo. 

"Jen ŝi kiun mi trovas la plej bela el 
viaj virgulinoj." 

Estis silente tra tute la placo. Post 
venis raŭka sono, krio de malĝojo de la 
Kastelano kaj Serĝento-Legisto. Li venis 
antaŭen, kun malĝoje pendema vizaĝo, la 
korpomovoj malf ortikigitaj . "Gajal de 
Sfer, vi estas verkinta grandan venĝon 
kontraŭ mia trompo al vi. Jen mia amata 
filino, Ŝierl, kiun vi estas destinigita al 
timegaĵo." 

Gajal turniĝis mirigite de la 
Kastelano al la knabino Ŝierl, en kies 
okuloj li nun rekonis aspekton de 
sensento, fiksrigardadon al fora 



malproksimeco. 

Returniĝante al la Kaselano, Gajal 
ekparolaĉis, "Mi intencas tutan 
senpreferecon. Tiun ĉi vian filinon Ŝierl- 
on mi taksas unu el la plej belaj estuloj el 
mia spertado; mi ne povas kompreni tion, 
pri kiel mi ofendis." 

"Ne, Gajal," diris la Kastelano, "vi 
estas juĝinte juste, ĉar tiel ja estas mia 
propra penso." 

"Nu, do," diris Gajal, "informu min 
pri mia tria tasko ke mi povu eksiĝi la 
aferon kaj daŭrigu mian pilgrimon." 

La Kastelano diris, "Tri leŭgojn je la 
nordo situas ruinon pri kiu tradicio 



informas nin estas la malnova Muzeo 
Homara." 

"Ah," diris Gajal, "daŭrigu, mi 
atentas." 

"Vi devas, por via tria tasko, 
konduki tiun ĉi mian filinon Ŝierl-on al la 
Muzeo Homara. Ĉe la portalo vi frapos 
sur kupran gongon kaj eldiru al kiu ajn 
respondos: 'Ni estas tiuj alvokitaj de 
Saponco.'" 

Gajal ektimetis, malridetis. "Kiel 
estas? 'Ni'?" 

"Tiel estas via tasko," diris la 
Kastelano en tia voĉo kia tondro. 



Gajal rigardis maldekstren, dekstren, 
antaŭen kaj malantaŭen. Sed li staris en la 
mezo de la placo ĉirkaŭita de la fortikaj 
viroj de Saponco. 

"Kiam devas tiu ĉi tasko estu 
plenumita?" li demandis en regita voĉo. 

La Kastelano diris en voĉo tiom 
amara kiom kverka suko: "Eĉ nun Ŝierl 
iras por vesti sin en flavo. Post unu horo 
ŝi aperos, je unu horo vi ekiros cele al la 
Muzeo Homara." 

"Kaj poste?" 

"Kaj poste — ĉu por bono aŭ por 
malbono, tio ne estas konata. Vi tiel 
ekiros kiel dek tri mil estis ekirintaj antaŭ 



ol vi." 



Malsupren de sur la placo, 
malsupren laŭ la arbofoliaj vojetoj de 
Saponco venis Gajal, indigna kaj strikta 
je la buŝo, kvankam li sentis pezecon kaj 
timon meze de la stomako. La rito portis 
malplaĉajn aspektojn: ekzekuto aŭ oferta 
buĉo. La paŝo de Gajal hezitis. 

La Kastelano ektenis al li la kubuton 
per malmola mano. "Antaŭen." 

Ekzekuto aŭ oferta buĉo... La 
vizaĝoj flanke de la vojo plenis je 
mortomania scivolo, interna ekscitiĝo; 
ĝojaĉaj okuloj serĉis lin profunde por 



priĝoji lian timon kaj hororon, kaj la 
buŝoj duone pendiĝis malfermaj, duone 
ridetis pro la interna memgratulado pro 
ne esti tiu ulo kiu marŝas malsupren laŭ 
la arbofoliaj vojoj, kaj foren al la Muzeo 
Homara. 

La supro, kun la altaj arboj kaj 
gravuritaj malhelaj domoj, estis ĉe lia 
dorso; ili elmarŝis en la klaran sunlumon 
de la stepo. Jen estis okdek virinoj en 
blankaj ŝlam-roboj kun ceremoniaj 
korboj el plektita pajlo surkape; ĉirkaŭ 
tendo el flava silko ili staradis. 

La Kastelano haltis Gajal-on kaj 
voksignis al la Rita Matrono. Ŝi ekĵetis 
malferme la pendoŝtofoj ĉe la pordo de la 
tendo; la knabino interna, Ŝierl, elvenis 



malrapide, okuloj grandaj kaj malhelaj 
pro timo. 

Ŝi portis rigidan robon el flava 
brokaĵo, kaj la rekteco de ŝia korpo ŝajnis 
esti kaptita kaj detenita interne. La robo 
leviĝis strikte ĝis ŝia mentono, lasis nudaj 
la brakojn kaj leviĝis trans la malantaŭo 
de ŝia kapo en rigida lancopint-forma 
kapuĉego. Ŝi timis tiel, kiel timus besteto 
en kaptilo; ŝi fiksrigardis al Gajal, al ŝia 
patro, kvazaŭ ŝi estis neniam antaŭe 
vidinta ilin. 

La Rita Matrono tuŝis milde per 
mano ŝian talion, antaŭenigis ŝin. Ŝierl 
paŝis unu paŝon, duan, sendecide haltis. 
La Kastelano kondukis Gajal-on antaŭen 
kaj situigis lin ĉe la flanko de la knabino; 



nun du geknaboj, venis haste kun tasoj 
kiujn ili ofertis al Gajal kaj Ŝierl. 
Senatente Ŝierl akceptis la tason. Gajal 
prenis sian kaj ekrigardis suspekteme al 
la malklara likvaĵo. Li rigardis supren al 
la Kastelano. "Kio estas la naturo de tiu 
ĉi pocio?" 

"Trinku," diris la Kastelano. "Pro tio 
via vojo ŝajnos al vi malpli longe; por ke 
teruro forlasos vin, kaj vi marŝos al la 
Muzeo kun pli regula paŝado." 

"Ne," diris Gajal. "Mi ne trinkos. 
Miaj sentkapabloj devas tiam esti la 
kutime propraj kiam mi rekontos la 
Kuratoron. Mi venis de malproksime por 
la privilegio; mi ne stultigus la okazon 
stumblante kaj ŝanceliĝante." Kaj li 



redonis la tason al la knabo. 

Ŝierl fiksrigardis senemocie al la 
taso kion ŝi tenis. Diris Gajal; "Mi 
konsilas, ke ankaŭ vi evitu trinki la 
drogon; tiel ni alvenos la Muzeon 
Homaran kune kun nia digneco." 

Hezite ŝi redonis la tason. La 
esprimo de la Kastelano nebuliĝis, sed li 
faris nenian proteston. 

Maljunulo en nigra kostumo portis 
antaŭen satenan kusenon sur kio ripozis 
vipo kun anso el gravurita ŝtalo. La 
Kastelano nun levis tiun vipon, kaj 
alvenanta, facile batetis tri foje la ŝultrojn 
de kaj Ŝierl kaj Gajal. 



"Nun, mi ŝarĝas al vi, ekiru nun el 
Saponco, ekzilitaj por ĉiam el Saponco; 
vi estas orfoj elpelitaj. Serĉu helpon ĉe la 
Muzeo Homara. Mi ŝarĝas vin, neniam 
rigardu malantaŭen, lasu ĉiujn pensojn 
pri pasinteco kaj estonteco ĉi tie ĉe 
Gardeno Norda. Nun kaj por ĉiam vi 
eksiĝas disde ĉiuj ligaĵoj, alkroĉoj, 
interrilatoj kaj parencoj, kune kun ĉiuj 
pretendoj al amo, amikeco, gefrateco kun 
la Saponedoj de Saponco. Iru, mi urĝas; 
iru, mi ordonas; iru, iru, iru!" 

Ŝierl dente mordis la lipon suban; 
larmoj libere transfluis la vangon 
kvankam ŝi faris nenian sonon. Kun kapo 
pendanta ŝi ekiris trans la liheno de la 
tundro, kaj Gajal, kun rapida paŝado, 



ekkuniĝis kun ŝi. 

Nun malpermesiĝis, ke ili 
malantaŭrigardu. Dum ioma tempo la 
murmuroj, la sonoj de maltrankviliĝo 
sekvis ilian aŭdadon; poste ili estis solaj 
sur la ebenejo. La senlima nordo kuŝis 
trans la horizonto; la tundro plenigis la 
proksiman kaj malproksiman fojnojn, 
etendaĵo malĝojiga, senkolora kaj 
sensprita. Sole makulinta la regiono, la 
blankaj ruinoj — iam la Muzeo 
Homara — leviĝis antaŭ ili malproksima 
je leŭgo, kaj ili marŝadis laŭ la malmulte 
evidenta irejo sen paroli. 

Gajal diris per tono hezitema, "Estas 
multo kion mi volas kompreni." 



"Parolu," diris Ŝierl. Ŝia voĉo estis 
kvieta sed regata. 

"Kial ni estas devigitaj kaj urĝitaj je 
tiu ĉi misio?" 

"Estas tiel ĉar ĉiam estis tiel. Ĉu tio 
ne estas kialo sufiĉa?" 

"Sufiĉa eble por vi," diris Gajal, 
"sed por mi la kaŭzeco malkonvinkas. Mi 
devas informi vin pri la manko en mia 
menso, kio soifas al informoj tiom multe 
kiom seksmaniulo deziregas la karnecon; 
do, bonvolu esti pacienca se mia 
demandado ŝajnas al vi preternecese 
detalisma." 

Ŝi ekrigardis lin kun miro. "Ĉu ĉiuj 



en la sudo tiom avidas informon kiom 
vi?" 

"Neniom tiel," diris Gajal. "Ĉie tie 
normaleco de la menso observeblas. La 
loĝantoj lerte ripetas la movadojn 
instruitajn al ili hieraŭ, la antaŭan 
semajnon, la antaŭan jaron. Oni akuzis 
min tute kaj plene pri mia aberacio. 'Kial 
strebu por amasiĝo de pedanto?' oni diris 
al mi. 'Kial feliĉaĵojn, festadon, muzikon, 
kaj festandon favore al abstraktaĵoj kaj 
malklaraj profundaĵoj?'" 

"Nu," diris Ŝierl. "Bone ili tiel 
konsilas; tiel estas la komuna opinio ĉe 
Saponco." 

Gajal ŝultrolevis, "Hejme estas 



onidiro ke demono forprenis mian 
ĵuĝkapablon. Eble tiel estas. Ĉiuokaze la 
efiko restas kaj la obsedo hantas min." 

Ŝierl indikis komprenon kaj 
akcepton. "Demandu plu tial; mi provos 
mildigi tiujn ĉi urĝecojn." 

Li ekrigardis ŝin flanke, studis la 
ĉarman tringulon de ŝia vizaĝo, la pezan 
nigran hararon, la grandajn rebrilajn 
okulojn, mallumaj kiel jŭ-safiroj. "En pli 
feliĉigaj cirkonstancoj, estus aliaj urĝoj 
pri kiuj mi estus penanta, ke vi ilin 
mildigu." 

"Demandu," respondis Ŝierl de 
Saponco. "La Muzeo Homara proksimas; 
la okazo oportunas por nenio krom 



vortoj." 



"Kial ni tiel ĉi elsendiĝis kaj 
ŝarĝiĝis, kun ŝajna akcepteco pri nia 
detruiĝo?" 

"La plej proksima kaŭzo estas la 
fantomo kiun vi vidis sur la monteto. 
Kiam la fantomo aperas, tiam ni en 
Saponco scias, ke la plej bela virgulino 
kaj la plej bela junulo el la urbeto devas 
esti sendata al la Muzeo. La ĉefaĵon 
malantaŭ la kutimo mi ne scias. Tiel 
estas; tiel estis; tiel estos ĝis la suno 
estingiĝados tiel kiel brulanta karbo en la 
pluvo kaj mallumigos la Teron, kaj la 
ventoj blovos neĝon super Saponco." 

"Sed kio estas nia misio? Kiu 



akceptos nin, kio estas nia sorto?" 

"Tiaj detaloj ne sciiĝas." 

Gajal pripensis, "La probableco de 
plezuro ŝajnas malmulta. . . Estas 
malkonkordaĵoj en la epizodo. Vi estas 
preterdube la plej bela estulino el la 
Saponedoj, la plej bela sur Tero — sed 
mi, mi estas hazarda fremdulo, kaj 
apenaŭ la plej bone-formita junulo en la 
urbeto." 

Ŝi ridetis iomete. "Vi ne estas 
malbonaspekta." 

Gajal diris sombre, "Superokaze de 
la stato de mia esteco estas la fakto ke mi 
estas fremdulo kaj tiel kaŭzos malmultan 



perdon al la urbeto." 

"Tiu aspekto preterdube estis 
konsiderita," la knabino diris. 

Gajal serĉis la horizonton. "Ni tial 
evitu la Muzeon Homaran, ni ĉirkaŭiru 
tiun ĉi konatan sorton kaj eskapu en la 
montojn, ke tiel celu suden al Askolajs. 
Dezirego pri enluminiĝo neniam instigos 
min alfronti detruiĝon tiom klare 
implikitan." 

Ŝi gestis neecon kape. "Ĉu vi 
supozas, ke ni gajnos per la ruzo? La 
okuloj de cent batalistoj sekvas nin ĝis 
tiam kiam ni transpasos la portalojn de la 
Muzeo; se ni provus eskapi nian devon ni 
estus ligitaj al fostoj, senhaŭtigitaj 



malrapidege, kaj fine ensakigitaj kun 
poste mil skorpioj verŝitaj ĉirkaŭ niaj 
kapoj. Tio estas la tradicia puno; dek du 
fojojn en historio ĝi estis aldevigita." 

Gajal rektigis malantaŭen la ŝultrojn 
kj parolis nervozavoĉe. "Nu, do — la 
Muzeo Homara jam estis mia celo dum 
multaj jaroj. Tiucele mi ekiris de Sfer, kaj 
nun mi volas serĉi la Kuratoron por satigi 
mian obsedon por cerbopleniĝo." 

"Vi beniĝas je granda bonŝanco," 
diris Ŝierl, "ĉar al vi doniĝas la deziraĵo 
de la koro." 

Gajal malpovis trovi ion dirindan, 
do dum ioma tempo ili marŝadis en 
silento. Poste li parolis. "Ŝierl." 



"Jes, Gajal de Sfer?" 

"Ĉu oni dividos kaj apartigos nin?" 

"Mi nescias." 

"Ŝierl." 

"Jes?" 

"Se ni estus interrenkontintaj sub pli 
feliĉa stelo. . ." Li paŭzis. 

Ŝierl paŝadis en silenteco. 

Li alrigardis ŝin senpasie "Vi ne 
parolas." 

"Sed vi demandas nenion," ŝi diris 
en surpriziĝo. Gajal turnis la vizaĝon 



antaŭen, al la Muzeo Homara. 

Post iome ŝi tuŝis al li la brakon. 
"Gajal, mi multe timas." 

Gajal fiksrigardis la grundon ĉe la 
piedoj, kaj floriĝo de fajro ekflamiĝis en 
lia cerbo. "Ĉu vi vidas la markojn tra la 
liĥeno?" 

"Jes; kio do?" 

"Ĉu ĝi estas vojeto?" 

Kun ioma dubo ŝi respondis, "Ĝi 
estas irejo erodita per la pasado de multaj 
piedoj. Tial do — ĝi estas vojeto." 

Gajal diris en regita jubilado, "Jen 



estas sekureco, se mi neniam permesas, 
ke oni trompu min for de la vojo. Sed 
vi — ho, mi devas vin gardi; vi devas 
neniam foriru de mia flanko, ve devas 
naĝi en la beno kio ŝirmas min; eble tiel 
ni travivos." 

Ŝierl diris malĝoje, "Ni ne trompu la 
rezonadon propran, Gajal de Sfer." 

Sed dum ili marŝis, la paŝejo fariĝis 
pli evidenta, kaj Gajal fariĝis sekve pli 
sangvina. Kaj ĉiam pli grande prezentiĝis 
la disfalaĵo kio lokis la Muzeon 
Homaran, kiu post nelonge okupis la 
tutan vidkampon. 

Se stokejo de scioj iam ekzistis ĉi 
tiel, malmuta signo postrestis. Troviĝis 



granda, plata, planko, pavimita per 
blanka ŝtono, nun krete dispeciĝema, 
fendita kaj trapenetrita de herbaĉoj. 
Ĉirkaŭ tiu ĉi planko leviĝis serio da 
monolitoj, kavigitaj kaj eroditaj, supre 
difektitaj ĉe diversaj altecoj. Tiuj ĉi je 
ioma tempo estis subenintaj grandan 
plafonon; nun el plafono restis nenio kaj 
la muroj mem estis nur sonĝaĵoj de la 
fora pasinteco. 

Do tie ĉi estis la plata planko randita 
de la rompitaj kolumno-stumpoj, nuda al 
la ventoj de tempopasado kaj la brilado 
de la malvameta ruĝa suno. La pluvoj 
estis lavintaj la marmoron, la polvo de la 
montoj estis sur ĝin falinta kaj forbalaita, 
kaj tiuj kiuj estis konstruintaj la Muzeon 



jam fariĝis malpli ol polveron el tiu ĉi 
polvo, tiom foraj kaj forgesitaj nun estis 
ili. 

"Pensu," diris Gajal, "pensu pri la 
vasteco da scio kio iam estis kunigita tie 
ĉi kaj kio nun estas kuniĝinta kun la 
grundo — krom, kompreneble, la 
Kuratoro konservadis kaj prizorgadis." 

Ŝierl ĉirkaŭrigardis antaŭtime. "Mi 
pripensas anstataŭe la portalon, kaj tion 
kio nin atendas ... Gajal," ŝi flustris, "Mi 
timas, mi timegas... Supozu, ke ili nin 
apartigus? Supozu, ke estos turmentado 
kaj morto por ni? Mi timas egan alfrapon, 
la ŝokon de hororo. . ." 

La gorĝo de Gajal mem estis varma 



kaj plena. Li ĉirkaŭrigardis defie. "Dum 
mi ankoraŭ spiradas kaj havas povon en 
la brakoj por batali, estos neniu kiu nin 
vundos." 

Ŝierl ĝemis milde. "Gajal, Gajal, 
Gajal de Sfer — kial vi min elektis?" 

"Ĉar," diris Gajal, "la okulo mia 
logiĝs al vi kiel nektara sfingo flugetas al 
jacinto-floro; ĉar vi estis la plej bela kaj 
mi kredis, ke nenio krom boneco atendis 
vin." 

Kun trema enspiro Ŝierl diris, "Mi 
deve estu kuraĝa; malgraŭ ĉio, se ne estus 
mi anstataŭe estus alia virgulino same 
timema. . . Kaj jen la portalo." 



Gajal enspiris profunde, klinis la 
kapon, kaj ekpaŝis antaŭen. "Ni tion 
ekfaru, kaj eksciu..." 

La portalo malfermiĝis konduke en 
apudan monoliton, pordo el nebrila nigra 
metalo. Gajal sekvis la irejon al la 
pordon, kaj alfrapis kuraĝe per la pugno 
sur la etan kupran gongon ĉe la flanko. 

La pordo malfermiĝis sur grincantaj 
ĉarniroj, kaj malvarmeta aero, odora je la 
subgrundo, ventetis elen. En la nigra 
interspaco iliaj okuloj povis vidi nenion. 

"Saluton internen!" vokis Gajal. 

Mola voĉo, plena de notaj tremetoj, 
kvazaŭ tuj post plorado, diris, "Venu vi, 



venu vi antaŭen. Vi estas dezirataj kaj 
atendataj." 

Gajal klinis antaŭen la kapon, 
strebanta vidi. "Donu al ni lumon, por ke 
ni ne flankeniru for de la vojo kaj tiel falu 
alfrape la subon." 

La spire streba tremvoĉo diris, 
"Lumo ne bezoniĝas; ien ajn kie vi paŝos, 
tio estos via irejo, laŭ aranĝo fare de la 
Vojo-Faranto." 

"Ne," diris Gajal, "ni insistas vidi la 
vizaĝon de nia gastiganto. Ni venas je 
ties invito; la minimumo de ties gast- 
oferto estas lumo; lumo tial devas haviĝi 
antaŭ ol ni ekpaŝu en la ublieton. Estu 
informata, ke ni venas serĉanta scion; ni 



estas vizitantoj honorindaj." 

"Ho, scio, scio," sone venis la 
malĝoja spiremeco. "Tio estos via, en tuta 
pleneco — scioj pri multaj strangaj 
aferoj; ho, vi naĝos en tajdo da scieco — 

Gajal interrompis la malĝojan, 
suspirantan voĉon. "Ĉu vi estas la 
Kuratoro? Centojn da leŭgoj mi venis por 
alparoli la Kuratorn kaj prezenti miajn 
demandojn. Ĉu vi estas tiu?" 

"Neniel. Mi malestimegas la nomon 
de la Kuratoro por esti perfida 
malnecesulo." 



"Kiu do estas vi?" 



"Mi estas neniu, nenio. Mi estas 
abstraktaĵo, emocio, la eksudaĵo de 
teruro, la ŝvito de hororo, la skuo en la 
aero tuj post kriego forestiĝas." 

"Vi sonigas voĉon de homarano." 

"Kial ne? Tiaj aĵoj kiajn mi parolas 
kuŝas en la plej proksima kaj plej kara 
centro de la homa cerbo." 

Gajal diris en mildigita voĉo, "Vi ne 
faras, ke via invito estu tiom loga kiom 
povus priesperatiĝi." 

"Ne grave, ne grave; eniri vi devas, 
en la mallumon kaj tujmomente, ĉar mia 
sinjoro, kiu estas mi mem, kreskiĝas 
varmete kaj langvore." 



"Se lumo haveblus, ni enirus." 



"Nenia lumo, neniu insolenta 
brulvundeco iam ajn troveblas en la 
Muzeo." 

"Je tiu ĉi kazo," diris Gajal, 
elprenante sian Scintilan Ponardon, "mi 
novenkondukas bonvenan riparo-ŝanĝon. 
Do vi nun vidu, jen estas lumo!" 

El la sub-pomelo ekiris serĉa 
lumstriego; la fantomo starante alta antaŭ 
ili kriegis alttone kaj falis dispeciĝante en 
rebrilantaj rubandeteroj kiel pulvorigita 
metala ornamrubandaĵo. Restis kelke da 
rebriletantaj pulvoretoj en la aero; li estis 
ne plu. 



Ŝierl, kiu estis staranta rigide 
senmova kvazaŭ hipnotigita, elspiris 
molan varmetan anhelon kaj falis kontraŭ 
Gajal-on. "Kiel vi povas esti tiom 
defiema?" 

Gajal diris en voĉo duone rida, 
duone trema, "Mi vere ne scias ... eble 
mi trovas tion nekredebla, ke Sorto 
direktus min for de plaĉa Sfer, tra kaj 
arbaro kaj montkruto, en la nordan 
malplenejnon por ludi la rolon de 
kaŭranta viktimo. Malkredante tian 
malplenan sorton, mi kuraĝas." 

Li movis la ponardon dekstren kaj 
maldekstren, kaj ili vidis, ke ili estis ĉe la 
portalo de fortikejo, tranĉita el betonigita 
roko. Malantaŭe ĝi kondukis al nigra 



profundeco. Transirante rapide la 
plankon, Gajal surgenuiĝis kaj 
aŭskultadis. 

Li aŭdis nenian sonon. Ŝierl, ĉe lia 
malantaŭo, fiksrigardis kun okuloj tiom 
nigraj kaj profundaj kiom la truo mem, 
kaj Gajal, turniĝante, ricevis subitan 
malracian senton pri feino el la antikvaj 
epokoj — estulino malgranda kaj 
delikata, peza pro kvantego da ĉarmo, 
pala, dolĉa, pura. 

Kliniĝante kun sia lumanta ponardo, 
li vidis frenezan aron de ŝtupoj 
kondukantaj malsupren en la mallumon, 
kaj lia lumo montris ilin kaj iliajn 
ombrojn en tiom konfuza aspekto, ke li 
palpebrumis kaj tiris sin malantaŭen. 



Ŝierl diris, "Kion vi timas?" 

Gajal leviĝis, turniĝis al ŝi. "Ni estas 
dummomente ne akompanataj ĉi tie en la 
Muzeo Homaro, kaj ni puŝiĝas antaŭen 
fare de diversaj povfontoj; vi fare de la 
volo de via popolo; mi, fare de tio kio 
estis min puŝanta ek de tiam, kiam mi 
unue gustumis aeron... Se ni estus 
restontaj ĉi tie ne estus refoje aranĝotaj 
laŭ harmonio je malamika desegno. Se ni 
antaŭenirus kuraĝe, ni eble alirus al 
pozicio de strategio kaj avantaĝo. Mi 
proponas, ke ni ekiru kun plena kuraĝo, 
subeniru tiujn ĉi ŝtupojn kaj serĉu la 
Kuratoron." 



"Sed ĉu li ekzistas?" 



"La fantomo parolis fervore kontaŭ 

li." 

"Ni iru do," diris Ŝierl. "Mi rezignis 
al sorto." 

Gajal diris gravmiene, "Ni iru kun la 
mensa stato de aventuro, agresemo, 
entrepreno. Tiel okazas, ke timo 
malaperas kaj la fantomoj fariĝas 
kreituloj de menso-teksaĵo; per tio nia 
vervo krevigos la teruron subgrundan." 

"Ni iru." 

Ili komencis subeniri la ŝtupojn. 

Tien, reen, tien, reen, malsuprenire 
la ŝtuparojn laŭ diversaj anguloj, 



interplacetoj ĉe diversaj niveloj, 
ŝtupotraboj el diversaj altecoj kaj 
larĝecoj, tiel ke ĉiu paŝo estis afero por 
koncentrata atento. Tien, reen, suben, 
suben, suben, kaj la nigrastriaj ombroj 
moviĝis spasme laŭ strangaj manieroj sur 
la muroj. 

La ŝtuparo finiĝis, ili staris en 
ĉambro simila al la enirejo supera. Antaŭ 
ili estis plua nigra portalo, polurita ĉe unu 
loko pro uzado; sur la muroj ambaŭflanke 
estis enkave lokitaj latunaj ŝildoj 
portantaj mesaĝojn en nekonataj literoj. 

Gajal puŝis malferme la pordon 
kontraŭ premeto de malvarma aero, kio, 
blovante tra la aperturo, faris etan 
susuron, ĉesante kiam Gajal puŝis plue la 



pordon. 



"Aŭskultu." 

Estis sono malproksima, klakado 
foje paŭzanta, kaj ĝi portis signifon sufiĉe 
malbonaŭguran por levi la haretojn ĉe la 
nuko de Gajal. Li sentis la manon de Ŝierl 
ekteni lian kun malvarmete malseka 
premo. 

Malpliigante la lumon de la ponardo 
ĝis lumeto minimuma, Gajal trapasis la 
pordon, kun Ŝierl sekvanta poste. De 
malproksime venis la malbonega sono, 
kaj per la eĥoj ili sciis, ke ili staris en 
grandega halo. 

Gajal celigis la lumon al la planko: 



ĝi estis el nigra elasta materialo. Poste al 
la muro: polurita ŝtono. Li permesis la 
lumon celi tiun direkton rekte kontraŭan 
je la sono, kaj malproksime je kelkaj 
paŝoj ili vidis masivan nigran ŝrankon, 
dissterniĝita de kupraj fostetoj, suprigita 
de malprofunda vitra pleto en kio vidiĝis 
komplika aro da metalaj aparatetoj. 

Ĉar la funkcia celo de la nigraj 
ŝrankoj ne evidentiĝis, ili sekvis la 
muron, kaj dum ili marŝis similaj ŝrankoj 
aperadis, superstarantaj peze kaj malkare, 
laŭ regulaj interspacoj. La klakado 
mallaŭtiĝis dum ili marŝadis; poste ili 
alvenis angulon rektan, kaj turniĝante ĉe 
la angulo, ekŝajnis ke ili alproksimiĝis la 
sonon. Nigra ŝranko post nigra ŝranko 



preterpasiĝis; malrapide, striktapozaj 
kvazaŭ vulpoj, ili paŝadis, okuloj strebe 
serĉantaj por videbleco tra la mallumo. 

La muro prezentis pluan angulon, 
kaj ĉi tie estis pordo. 

Gajal hezitis. Sekvi la novan 
direkton de la muro devigus 
alproksimiĝon al la fonto de la sono. Ĉu 
estus pli bone malkovri la plejan 
malbonaĵon rapide aŭ ĉirkaŭesplori dum 
la irado? 

Li proponis la dilemon al Ŝierl, kiu 
ŝultrolevis. "Ĉio ĉi estas unuo; aŭ baldaŭ 
aŭ poste la fantomoj flugetos malsupren 
por plekti al ni; tiam ni estos perditaj." 



"Ne dum mi ankoraŭ posedas lumon 
por ekrigarde dispecigi ilin en nubetojn 
kaj ŝiraĵojn," diris Gajal. "Nun mi volas 
trovi la Kuratoron, kaj eble li troviĝas 
post tiu ĉi pordo. Tion ĉi ni malkovros." 

Li metis la ŝultron sur la pordon; ĝi 
puŝiĝis malfermiĝete kun trafenda strieto 
el ora lumo. Gajal enrigardis. Li suspiris, 
muflita sono de mirego. 

Nun li malfermis la pordon plue; 
Ŝierl kroĉis al li je la brako. 

"Jen la Muzeo," diris Gajal en tono 
fiksatenta. "Ĉi tie estas nenia danĝero... 
Li kiu loĝas inter belaĵoj el tia ĉi kvalito 
neniel povus esti alia ol benema..." Li 
puŝegis malfermege la pordon. 



La lumo venis el nedistingebla 
fonto, el la aero mem, kvazaŭ likanta el 
individuaj atomoj; ĉiu elspiraĵo estis 
lumeta, la ĉambro ŝvebis plena de 
pliviviga lumado. Granda tapiŝo kovris 
fele la plankon, monstra ŝildo plektita el 
oro, bruno, du helecoj de verdo, griz- 
brune ruĝo kaj ruĝeta bluo. Belaj artaĵoj 
home faritaj dise prezentiĝis sur la muroj. 
En glora aranĝaĵo pendis paneloj el luksaj 
lignoj, gravuritaj, kavetigitaj, farbitaj; 
scenoj el antikvaj tempoj pentritaj sur 
plektita fibraĵo; formulaĵoj el koloro, 
desegnita por komuniki emocion anstataŭ 
realecon. Ĉe unu flanko pendis tabuloj el 
ligno interaranĝitaj kun tavoloj el 
sapŝtono, malakito, kaj jado en 
rektangulaj desegnoj, lukse diversaj kaj 



subtilaj, kun miniaturaj fendaĵetoj el 
cinabro, rodokrozito kaj koralo por doni 
varmetecon. Apude estis sekcio apartigita 
por montri diskojn el luma verdo, 
flagrantaj kaj fluoreskaj en diversaj bluaj 
maldikegaĵoj kaj moviĝantaj punktoj el 
skarlato kaj nigro. Jen estis reprezentaĵoj 
de tri cent mirindaj floroplantoj, floroj el 
epoko forgestita, ne plu vivanta sur 
malfortikiĝanta Tero; estis simila nombro 
da stelkrevaj desegnaĵoj, rigide normigita 
laŭ formo, sed ĉiu el subtila distingeco. 
Ĉiuj ĉi kaj multega kvanto da aliaj 
kreaĵoj, elektitaj el la plejaj bonegaĵoj de 
homara fervoro. 

La pordo malfermiĝis kun mola 
frapo malantaŭ ili; fiksrigardante, kaj kun 



la haŭto piketanta surtute, la duopo el la 
fina tempo de Tero ekmoviĝis antaŭen tra 
la halo. 

"Ie proksime devas troviĝi la 
Kuratoro," flustris Gajal. "Estas etoso de 
zorga konservado kaj granda strebado ĉi 
tie en la galerio." 

"Rigardu." 

Kontraŭ ili situis du pordoj, ŝarĝitaj 
kun senco de multa uzado. Gajal paŝadis 
rapide trans la ĉambro sed malkapablis 
observi metodon por funkciigi la pordon, 
ĉar ĝi portis nenian anson, ŝlosilon, 
tenilon aŭ fosteton. Li alfrapis per la 
fingroartikoj kaj atendis; nenia sono 
respondis. 



Ŝierl ektiris al li je la brako. "Ĉi tiuj 
estas privataj lokoj. Estas pli bone ne 
veturi tro malĝentile." 

Gajal turniĝis for kaj ili pluiris la 
galerion. Preter la vera esprimo de la plej 
brilaj sonĝadoj de la homaro ili paŝadis, 
ĝis la koncentriĝo de tiom multa faroj kaj 
animo kaj kreemo ilin miregigis. "Kiom 
grandegaj la mensoj kiuj nun kuŝas inter 
polvo," diris Gajal en mallaŭta voĉo. 
"Kiel belegaj estis la animoj malaperintaj 
en la entombigitaj epokoj; kiom mirinde 
la kreituloj kiuj perdiĝis en la plej pasinta 
memoro... Neniam plu estos iuj similaj; 
nun en la finaj rapide pasantaj momentoj, 
homaro putras tromatura kiel putriĝanta 
frukto. Anstataŭ mastrumi kaj superregi 



nian mondon, nia plej alta celo estas 
trompe gajni pere de sorĉismo." 

Ŝierl diris, "Sed vi, Gajal — vi 
apartas. Vi ne estas tiel ĉi. . ." 

"Mi volus kompreni," deklaris Gajal 
kun sovaĝa emfazo. "Tratute mia juneco 
tiu ĉi dolora sopiro antaŭenpuŝadis min, 
kaj mi estis vojaĝinte de la malnova 
domego ĉe Sfer por lerni de la 
Kuratoro... Min malplaĉas la senmensaj 
sukcesaĵoj de la magiistoj, kiuj gajnis 
ĉiom da siaj scioj parkere." 

Ŝierl alrigardis lin kun mira esprimo, 
kaj la animo de Gajal pulsadis kun amo. 
Ŝi sentis lian tremon kaj flustris senzorge, 
"Gajal de Sfer, mi estas via, mi fandiĝas 



por vi..." 



"Kiam ni sukcesos al paco," diris 
Gajal, "poste nia mondo konsistos el 
ĝojeco..." 

La ĉambro prezentis turnejon ĉe 
angulo, plivastiĝis. Kaj nun la klakada 
sono kion ili antaŭe atentis en la malluma 
ekstera halo revenis, pli laŭte, pli sugeste 
je malplaĉeco. Ĝi ŝajne eniris la galerion 
tra arkforma pordo transĉambra. 

Gajal moviĝis kviete al tiu ĉi pordo, 
kun Ŝierl tuj sekvanta, kaj tiel ĉi ili 
enrigardis la postan ĉambron. 

Grandega vizaĝo elrigardis la 
muron, vizaĝo pli alta ol Gajal mem, tiom 



alta kiom Gajal eble povus etendi kun la 
manoj suprentenataj. La mentono ripozis 
sur la planko, la krania supro etendiĝis 
kline malantaŭen en la panelon. 

Gajal rigardadis fikse, ŝokita. Inter 
tiu ĉi paĝento de belaj objektoj, la 
groteska vizaĝo estis tia disaĵo kaj 
dissoneco kian eble kreus frenezulo. 
Malbela kaj naŭziga estis la vizaĝo, io el 
intesto-torda stulta obsceneco. La haŭto 
reflektetis blu-metale, la okuloj rigardis 
senfokuse el klinantaj faldaĵoj el verdeta 
histo. La nazo estis eta nodo, la buŝo estis 
naŭziga pulpeca tranĉtruo. 

En subita malcerteco Gajal turniĝis 
al Ŝierl. "Ĉu tiu ĉi ne ŝajnas esti stranga 
kreaĵo por esti honorita ĉi tie en la Muzeo 



Homara?" 



Ŝierl staradis kun la okuloj 
dolorigitaj kaj larĝe malfermitaj. Ŝia buŝo 
malfermiĝis, tremis, malsekeco striigis 
ŝian mentonon. Kun mano spasmantaj, 
tremantaj, ŝi ektenis lian brakon, ŝancelis 
retroen en la galerion. 

"Gajal," ŝi kriis, "Gajal, venu for!" 
Ŝia voĉo altiĝis ĝis suprotono. "Venu for, 
venu for!" 

Li alfrontis ŝin en surpriziĝo. "Kion 
vi diras?" 

"Tiu hororaĵo en tie — " 

"Ĝi estas nur la freneza artaĵo de 



antikva artisto." 



"Ĝi vivas." 
"Kiel tio ĉi!" 

"Ĝi vivas!" ŝi balbutis. "Ĝi 
alrigardis min, poste turniĝis por alrigardi 
vin. Kaj ĝi moviĝis — kaj poste mi tiris 
vin for..." 

Gajal skue maltenigis de si ŝian 
manon; en tuta malkredo li frontis 
antaŭen tra la pordejo. 

"Ahhhh..." elspiris Gajal. 

La vizaĝo jam ŝanĝiĝis. La torporo 
estis foriĝinta; la senfokuseco estis for de 



la okuloj. La buŝo tordiĝadis; siblo de 
ekspansianta gaso soniĝis. La buŝo 
malfermiĝis; grandega griza lango 
etendiĝis malstrikte antaŭen. Kaj de tiu ĉi 
lango ekiris ĉiro ŝlima de mukozaĵo. Ĝi 
finiĝis per kroĉa mano, kiu etendiĝis 
celante ekteni la maleolon de Gajal. Li 
saltis flanken; la mano maltrafis je sia 
ekteno, la ĉiro heliciĝis. 

Gajal, en ekstrema emocio, kun la 
intestoj kramfintaj pro naŭziga timo, 
risortis malantaŭen en la galerion. La 
mano ektenis Ŝierl-on, kroĉis al ŝia 
maleono. La okuloj brilis malseke; kaj 
nun la malstrikta lango ŝvele kreskis 
pluan elstaraĵon. . . Ŝierl stumblis, falis 
malstrikte, ŝiaj okuloj fiksrigardantaj, 



ŝaŭmo ĉe ŝiaj lipoj. Gajal, krieganta en 
voĉo kion li mem ne povis aŭdi, 
krieganta altvoĉe kaj freneze, kuris 
antaŭen svinge tranĉanta per sia ponardo. 
Li tranĉadis al la griza manradiko, sed lia 
tranĉilo risortiĝis for kvazaŭ la ŝtalo mem 
estis hororigita. Stomaka acido ĉe liaj 
dentoj, li ektenis la ĉiron; per fortega 
strebo li rompis ĝin kontraŭ sia genuo. 

La vizaĝo spasmetis, la ĉiro ekis 
malantaŭen. Gajal saltis antaŭen, trenis 
Ŝierl-on en la galerion, levis ŝin, portis 
ŝin retroen, el de ĉira etendokampo. 

Nun tra la pordejo, Gajal minace 
rigardis en kaj malamo kaj timo. La buŝo 
jam fermiĝis; ĝi ridetaĉe esprimis sian 
malesperiĝon kaj frustritan fideziron. Kaj 



nun Gaja vidis strangan aferon: el la 
malseketa naztruo eksudis nubeto blanka 
kio kirliĝis, baraktis, formiĝis en alta 
estulo en blanka robo — estulo kun longa 
vizaĝo kaj okuloj tiaj kiaj truoj en kranio. 
Dolor-ĝemetante kaj plor-ĝemetante en 
malŝato pro la lumo, ĝi ondetis antaŭen 
en la galerion, moviĝante kun strangetaj 
etaj paŭzoj kaj hezitoj. 

Gajal staradis senmove. Timo jam 
eluzis la tuton de sia povo; timo ne plu 
havis signifon. Cerbo povus reagi nur ĝis 
la maksimumo de sia intenseco; kiel ĝi 
povus vundi lin nun? Li ĝin frape platigus 
per la manoj, disfrapus ĝin en suspiranta 
nebulon. 

"Haltu, haltu, haltu!" venis nova 



voĉo. "Haltu, haltu, haltu. Miaj sorĉetoj 
kaj sorĉsigno, malbona tago por 
Torsingol... Sed tamen, atentu, fantomo 
vi, reeniru la orificon, reen kaj atentu, 
atentu, mi diras! Iru, aŭ mi ekŝaltos la 
lumegofontojn; trapaso ne permesiĝas, 
pere de plej grava ordono de la 
Likŭrgant; ja vere, la Likŭrgant de 
Torsingol. Atentu, jen tiel." 

La fantomo ondetis, paŭzis, 
fiksrigardante en subita pasiveco al la 
maljuna viro kiu jus lame eniris la 
galerion. 

Revene al la ronkanta vizaĝo vagis 
la fantomo, kaj lasis sin esti ensuĉita en la 
naztruon. 



La vizaĝo muĝetis vibrege malantaŭ 
la lipoj, poste malfermis la grandan 
grizan kavaĵon kaj ruktis blankan 
flagrantan nubon kiu kvazaŭis flamo sed 
ne estis flamo. Ĝi flagris vele, klapmovis 
al la maljunulo, kiu moviĝis neniom. El 
stango fiksita alte en la porda framo venis 
ĝiranta diskaĵo el oraj sparkoj. Ĝi 
altranĉis kaj disigis la blankan velaĵon, 
detruis ĝin tute ĝis atingi la buŝon de la 
vizaĝo, de kio nun etendiĝis nigra stango. 
Tiu stango etendiĝis al la giranta disko 
kaj sorbis la sparkojn. Estis momento de 
plena silento. 

Poste la maljunulo venke kriis. "Ho, 
vi malbonega epizodo; vi provas 
interrompi mian deĵoron. Sed ne, estas 



nenia valideco en via celo; mia lerta 
bastono nuligas vian nenaturan sorĉaĵon; 
vi estas kvazaŭ nenio; kial vi ne 
ekmaltenu kaj retretu al Jeldred?" 

La vibrado malantaŭ la lipegoj 
daŭriĝis. La buŝo malfermiĝegis: griza 
viskoza kaverno tiel montriĝis. La okuloj 
briletadis en kolosa emocio. La buŝo 
kriegis, muĝa ondo de malpaco, sono 
tiom granda ke ĝi frapetadas la aeron kaj 
martelas ŝokon kvazaŭ najlon en la 
menson de aŭskultanto. 

La bastono ŝprucigis nebulon 
arĝentan. La sono kurbiĝis kaj centriĝis 
kaj alsuĉis la mensan nebulon; la sono 
estis kaptita kaj elsuĉita; ĝi fariĝis 
malaŭdata. La nebulo pilkiĝis, longiĝis 



por fariĝi sago, plonĝis kun ega rapido al 
la nazo, kaj penetris profunde en la 
pulpon. Estis peza sono, eksplodo; la 
vizaĝo ege spasmadis pro doloro kaj la 
nazo ekestis eksplodita malordaĵo el 
ŝiritaj grizaj plasmoj . Ili ondis kiel brakoj 
de asterio kaj kreskiĝis ripare, kaj nun la 
nazo estis pinta kiel konuso. 

La maljunulo diris, "Vi disputemas 
hodiaŭ, mia demona vizitanto — malica 
trajto. Vi volus agaci kompatindan 
maljunan Kerlen dum liaj laboroj? Nu. Vi 
estas genia kaj neglektema. Do jen. 
Bastono," kaj li turniĝis kaj fiksrigardis al 
la bastono, "vi gustumis tiun sonon? 
Ŝprucigu decan punon, ŝmiri la 
malbelegan vizaĝon per via nerezistebla 



repliko." 

Plata sono, nigra vipo kio kurbiĝis, 
frapis la aeron kaj batis vunde al la 
vizaĝo. Lumanta vundstrio ekaperis. La 
vizaĝo suspiris kaj la okuloj tordiĝis 
supren inter siaj faldaĵoj de verdeca histo. 

Kerlen la Kuratoro ridis, akra 
blekado unutona. Li ekhaltis kaj la ridado 
malaperis kvazaŭ ĝi neniam komencis. Li 
turniĝis al Gajal kaj Ŝierl, kiuj staris 
interpreme tuj apude en la pordejo. 

"Kiel nun, kiel nun? Vi estas post la 
gongo; la horoj por studi jam delonge 
pasis. Kial vi restadas?" Li skuis 
admonan fingron. "La Muzeo ne estas 
loko por friponado; tion ĉi mi admonas. 



Do, ekiru for, hejmen al Torsingol; 
venontfoje estu pli akurata; vi perturbas 
la establitan ordon..." Li paŭzis kaj 
tuniĝis rigardi timete trans sia ŝultro. "La 
tago malboniĝis; la Nokta Ŝlosilo-tenanto 
nepardoneble malfruas... Certe mi jam 
atendadis horon por la malakuratulo; la 
Likŭrgant estos informata. Mi volas esti 
hejma ĉe litseĝo kaj fajrejo; jen estas 
malbona traktado por maljuna Kerlen, ke 
oni tiel deteni lin por la senzorgema 
stultulo de la nokta gardisto... Kaj plue, 
la trudado de vi du gemalfruuloj; for de 
mi nun, kaj foriru; eksteren en la 
krepuskon!" Kaj li antaŭiris, faranta 
direktajn gestojn per la manoj. 

Gajal diris, "Mia Lordo Kuratoro, 



Mi devas alparoli vin." 

La maljunulo haltis, alrigardis. "Eh? 
Kio nun? Je la fino de laboro de longa 
tago? Ne, ne, vi maldecas; reguloj devas 
esti observataj. Memprezentu al mia 
aŭskultejo je la kvara ciklo je morgaŭ 
matene; tiam mi aŭdos vin. Do iru nun, 
iru." 

Gajal paŝis retroen konsternita. Ŝierl 
falis sur la genuojn. "Sinjoro Kuratoro, ni 
almozas por gajni vian helpon; ni havas 
nenian lokon por ke ni aliru." 

Kerlen la Kuratoro alrigardis ŝin 
senesprime. "Nenian lokon por aliri! 
Kian plenan stultaĵon vi diras. Aliru vian 
hejmejon, aŭ al la Puberaĉambrego, aŭ al 



la Templo, aŭ al la Ekstercela Gastejo. En 
vero, Torsingol estas donacema pri 
loĝejoj; la Muzeo estas nenia ordinara 
taverno." 

"Mia lordo," kriis Gajal senespere, 
"ĉu vi aŭdos min? Ni parolas pro krizo." 

"Parolu plu, do." 

"Ia malicaĵo okazis por sorĉi al vi la 
cerbon. Ĉu vi konsiderus tion ĉi?" 

"Ho, ĉu vere?" pripensadis la 
Kuratoro. 

"Ne plu ekzistas Torsingol. Restas 
nenio krom malluma senhomeco. Via 
urbo jam malestis je epoko pasinta." 



La Kuratoro ridetis beneme. "Ah, 
kompatinde... Kompatinda kazo. Jen tiel 
estas je tiaj ĉi junaj mensoj. La furioza 
instigo de vivo estas la Ĉefa Frenezigilo." 
Li gestis kapnee. "Al mi la devo klaras. 
Lacaj ostoj, vi devas atendi la ripozon 
kion vi meritas. Laciĝo — malaperu; 
devo kaj simpla homaranismo ambaŭ 
postulas; jen frenezeco por esti kuracata 
kaj senigita. Kaj ĉiuokaze la Nokta Ŝolil- 
tenanto ne ĉeestas por mildigi mian 
tedecon." Li gestis, ke ili sekvu. "Venu." 

Hezitante Gajal kaj Ŝierl sekvis lin. 
Li malfermis unu el siaj pordoj, trapasis 
murmurante kaj protestante kun dubo kaj 
garda atento. Gajal kaj Ŝierl venis poste. 

La ĉambro estis kuba, kun planko el 



nebrila nigra materialo, kun muroj 
havantaj multegon da oraj ansoj 
ĉiuflanke. Kapuĉhava seĝo okupis la 
mezon de la ĉambro, kaj apud tio estis 
brust-nivele alta pulpito kies fronto 
surhavis kelke da ŝaltiloj kaj iks-kanelitaj 
radetoj. 

"Jen la Seĝo de Scio de la Kuratoro 
mem," eksplikis Kerlen. "Estante tio, ĝi 
funkcios, post ĝustigado, por devigi 
aferojn laŭ la Ŝablono de Hinomenerva 
Klareco. Do — mi postulas la ĝustan 
sometsindika aranĝiĝo — " li manipulis 
la regilojn " — kaj nun, se vi pozus vin 
komforte, mi riparos vian halucinon. Tio 
ĉi preteras mian ordinaran devaron, sed 
mi estas kompata kaj ne volas esti 



priparolata por esti malbonvola aŭ 
malvolema." 

Gajal demandis maltrankvile, 
"Lordo Kuratoro, tiu ĉi Seĝo de Klareco, 
kiel ĝi efikus min?" 

Kerlen la Kuratoro diris grandmiene, 
"La fibroj de via cerbo estas mise 
interplektitaj, elfrotitaj, kaj tial 
konektiĝas al maldecaj lokoj. Per la 
mirinda metiaro de niaj modernaj 
cerbologistoj, tiu ĉi kapuĉo reordigos al 
vi la sinapsojn laŭ la ĝustaj registraĵoj el 
la biblioteko — tiuj de normaleco, vi 
devas kompreni — kaj tiel ripari la 
interplektaĵon, kaj faru, ke vi refoje estu 
plena viro." 



"Post mi eksidiĝos en la seĝo," 
Gajal demandis, "kion vi faros?" 

"Simple fermu tiun ĉi kontaktilon, 
tiru tiun ĉi stangon, puŝu tiun ĉi 
ŝaltilon — post kiam vi stuporos. Post 
tridek sekundoj, tiu ĉi amplolo 
eklumiĝos, indikante la sukceson kaj 
pleniĝon de la kuracado. Poste mi 
renversigos la manipuladon, kaj vi 
stariĝos kiel estulo kun renovigita mensa 
sano." 

Gajal rigardis al Ŝierl. "Ĉu vi aŭdis 
kaj komprenis?" 

"Jes, Gajal," en mallaŭta voĉo. 

"Memoru." Poste al la Kuratoro: 



"Mirinde. Sed kiel mi devas pozi 
sidante?" 

"Simple ripozu en la seĝo. Poste mi 
tiros antaŭen iomete tiun ĉi kapuĉon, por 
ŝirmi la okulojn de distraĵoj." 

Gajal kliniĝis antaŭen, rigardis 
timete en la kapuĉon. "Mi timete 
konfesas, ke mi ne komprenas." 

La Kuratoro saltis antaŭen 
senpacience, "Ĝi estas afero de la pleja 
facileco. Jen tiel." Li sidiĝis en la seĝo. 

"Kaj kiel estos la kapuĉo aranĝota?" 

"Laŭ tiu ĉi maniero." Kerlen ektenis 
la anson, tiris la ŝirmilon por kovri al si la 



vizaĝon. 



"Rapide," diris Gajal al Ŝierl. Ŝi 
risortis al la pulpito; Kerlen la Kuratoro 
faris moveton por retroirigi la kapuĉon; 
Gajal ektenis la delikatan korpframon, 
tenadis ĝin. Ŝierl ekfunkciigis la ŝaltilojn; 
la Kuratoro ekripozis, suspiris. 

Ŝierl rigardadis al Gajal, malhelaj 
okuloj tiel larĝaj kaj likvaj kiel la granda 
akvo-flamulano de Suda Almerio. "Ĉu 
li — mortis?" 

"Mi esperas , ke ne." 

Ili rigardadis sencerte al la ripozigita 
formo. Sekundoj pasis. 



Sonora sono aŭdiĝis de 
malproksime — premego, tordiĝo, ĝojega 
muĝego, malplaj hup-sonoj de sovaĝa 
triumfo. 

Gajal ekkuris al la pordo. Prancante, 
ondetante, glitante en la galerion venis 
multego da fantomoj; tra la malfermita 
pordo malantaŭ ili, Gajal povis vidi la 
grandegan kapon. Ĝi puŝis sin en la 
ĉambron. Grandaj oreloj aperis, parto de 
virbove dika kolo, ĉirkaŭita de purpuraj 
haŭtopendaĵoj. La muro fendiĝis, 
subenflekiĝis, dispecetiĝis. Granda mano 
trapuŝiĝis, antaŭbrako... 

Ŝierl kriegis. Gajal, pala kaj 
tremanta, malfermegis la pordon tuj 
kontraŭ la vizaĝo de la plej proksima 



fantomo. Ĝi ĉirkaŭfluis la randon, 
malrapide, nubeto post nubeto. 

Gajal risortis al la podio. La ampolo 
montris malbrilecon. La manoj de Gajal 
treme moviĝis laŭlonge la regiloj. "Nur la 
konscio de Kerlen funkciigas la 
bastonon," li anhelis. "Tiom el la afero 
klaras." Li fiksrigardis en la ampolon kun 
dolorigita urĝeco. "Lumiĝu ampolo, 
lumiĝu..." 

Apud la pordo la fantomo enfluadis 
kaj ŝveliĝis. 

"Lumiĝu, ampolo, lumiĝu..." 

La ampolo lumiĝis. Kun akra krio 
Gajal renversigis la ŝaltilojn al 



neŭtraleco, subensaltis, tiris supren la 
kapuĉon. 

Kerlen la Kuratoro sidis alrigardanta 

lin. 

Malantaŭe la fantomo formigis 
sin — alta blanka estulo en blanka robo, 
kaj la malhelaj okul-truoj fiksrigardadis 
kiel elirejoj al malimagado. 

Kerlen la Kuratoro sidis rigardanta. 

La fantomo moviĝis sub sia robo. 
Mano tia kia piedo de birdo aperis, 
entenanta bulon de malpuraspekta 
materialo. La fantomo ĵetis la materialon 
al la planko; ĝi eksplodiĝis por formi 
nubeton da nigra polvo. La polveroj de la 



nubo kreskiĝis, fariĝis multego da 
tordiĝantaj insektoj. Kun unuanima volo 
ili ekiris trans la planko, kreskiĝantaj 
dum ili disvastiĝis, kaj fariĝis rapide 
rampantaj estuloj kun simio-kapoj. 

Kerlen la Kuratoro ekmoviĝis. 
"Bastono," li diris. Li tenis supren la 
mano. Ĝi tenis lian bastonon. La bastono 
kraĉis oranĝan verŝegon — ruĝa polvo. 
Ĝi nubetiĝis antaŭ la alrapidanta amaso 
kaj ĉiu polvero fariĝis ruĝa skorpio. Tiel 
komencis feroca batalo; kaj etaj krioj kaj 
insektaj sonoj supreniris de la planko. 

La simio-kapaj estuloj mortigiĝis, 
forĉasiĝis. La fantomo suspiris, movis 
sian ungaran manon fojon plu. Sed la 
bastono elkraĉis lumstrion el la plej pura 



ruĝo kaj la fantomo elfandiĝis por fariĝi 
nenio. 

"Kerlen!" kriis Gajal. "La demono 
enrompas la galerion." 

Kerlen malrapidegis la pordon, paŝis 

elen. 

"Bastono," diris Kerlen, "faru vian 
plejan volaĵon." 

La demono diris, "Ne, Kerlen, 
detenu la magion; Mi kredis, ke vi 
stuporis. Nun mi retretas." 

Kun granda tremegado kaj tirego de 
masivo li tiris sin retroen ĝis refoje nur 
lia vizaĝo montriĝis tra la truo. 



"Bastono," diris Kerlen, "estu 
gardema." 

La bastono malaperis el lia mano. 

Kerlen turniĝis por fronti al Gajal 
kaj Ŝierl. 

"Estas bezono nun por multaj vortoj, 
ĉar nun mi mortas. Mi mortas, kaj la 
Muzeo poste ripozos sola. Do nu parolu 
rapide, rapide, rapide..." 

Kerlen moviĝis per feblaj paŝoj al 
portalo kio ekglitis flanken je lia 
alproksimiĝo. Gajal kaj Ŝierl, 
prognozantaj pri la probablaj direktoj de 
la sinteno de Kerlen, staris hezite ĉe la 
malantaŭo. 



"Venu, venu," diris Kerlen akre 
senpacienca. "Mia forteco elĉerpiĝas, mi 
mortas. Vi estis al mi la morto." 

Gajal moviĝis malrapide antaŭen, 
kun Ŝierl duona paŝo malantaŭa. Deca 
respondo al la akuzo evitis lian serĉon; 
vortoj ŝajnis esti sen konvinka povo. 

Kerlen stude rigardis ilin kun 
malforta rideto. "Haltigu viajn bedaŭrojn 
kaj hastu; la necesaj aferoj plenumendaj 
en la tempo havebla por ili faras, ke la 
tasko similu al provi skribi la Libregoj de 
Kae per minimumo da inko. Mi fadas; 
mia pulsado venas por malfortaj tajdoj, 
mia vidkapablo flagras. . ." 

Li gestis senespere per mano, poste, 



turniĝanta, kondukis ilin en internan 
ĉambron, kie li duonfale sidiĝis en granda 
seĝo. Kun multaj maltrankvilaj ekrigardoj 
al la pordo, Gajal kaj Ŝierl sidiĝis sur 
remburita longseĝo. 

Kerlen moke ridis per febla voĉo, 
"Vi timas la blankajn fantomaĵojn? Pfa, 
ili estas baritaj el la galerio per la 
bastono, kio limigas ĉiujn iliajn provojn. 
Nur tiam, kiam mi estas stupora el 
konscieco — aŭ mortinta — ĉesos la 
bastono je sia funkciado. Vi devas scii," li 
aldonis kun iom plia vigleco, "ke la 
energioj kaj dinamioj ne trairas el la 
kanelo de mia menso sed el la centra 
potenciejo de la Muzeo, kio estas ĉiama; 
mi nur direktas kaj ordigas la stangeton." 



"Sed tiu ĉi demono — kiu aŭ kio li 
estas? Kial li venas por rigardi tra la 
muroj?" 

La esprimo de Kerlen ŝanĝiĝis al 
senespera masko. "Li estas Blikdak, 
Estro-Diulo de la demono-mondo 
Ĝeldred. Li torde tiris truon cele por 
ensuĉegi la sciaron de la Muzeo en sian 
menson, sed mi haltigis lin; do li sidas 
atendante en la truo ĝis mi mortos. Poste 
li supersatos sin per erudicio je la granda 
malavantaĝo de homoj." 

"Kial oni ne povas devigi tiun ĉi 
demonon por kaj forigi la truon?" 

Kerlen la Kuratoro kapneis. "La 
fajroj kaj furiozaj povoj kiujn mi regas ne 



validas en la aero de la demono-mondo, 
kie substanco kaj formo estas el malsama 
esteco. Do, tiom multe kiom vi povas lin 
vidi, li estas portinta kun si la propran 
medion; ĝis tia grado li estas sekura. 
Kiam li provas eniri plue en la Muzeon, 
la povo de Tero dissolvas la estecon de 
Ĝeldred; tiam mi povas ŝprucigi al li per 
la prisma fervoro el la potenciejo... Sed 
atendu, sufiĉe pri Blikdak por la nuna 
momento; diru al mi, kiuj vi estas, kial vi 
ĉi tien veturis, kaj kio estas la novaĵo el 
Torsingol?" 

Gajal diris en haltema voĉo, 
"Thorsingol jam pasis el memoro. Nenio 
restas supere krom arida tundro kaj la 
malnova urbeto de la Saponedoj. Mi estas 



el la suda lando; mi vojaĝis multajn 
leŭgojn por alparoli vin kaj plenigi mian 
menson per scioj. Tiu ĉi knabino Ŝierl 
estas el la Saponedoj, kaj viktimo de 
antikva kutimo kio sendas belon al la 
Muzeo je la alvoko de la fantomoj de 
Blikdak." 

"Ah," spiris Kerlen, "ĉu mi estis 
tiom sencela? Mi memoras tiujn ĉi belajn 
formojn kiujn Blikdak dungis por mildigi 
la tedecon de sia deĵoro... Ili fluge 
ekpasas tra mia memoro tiel kiel 
printempaj efemeroj preter panelo da 
vitro... Mi flanken ŝovis la aferon kiel 
kreituloj el lia propra naskado, proponitaj 
per lia propra imago. . ." 

Ŝierl ŝultrolevis esprime de sia 



konfuzo. "Sed kial? Por kia utilo al li 
estas homaj estuloj?" 

Kerlen diris malsprite, "Knabino, vi 
estas tute el ĉarmo kaj freŝeco; la 
monstraj urĝoj de la demono-lordo 
Blikdak preteras via imagkapablo. Tiuj ĉi 
gejunuloj estis lia ludado, sur kiuj li 
praktikas variajn kunigojn, koitojn, 
perversojn, sadismojn, naŭzojn, 
histrionojn kaj fine baraktojn ĝis la 
morto. Poste li sendas elen pluan 
fantomon por postuli pluan junecon kaj 
belecon." 

Ŝierl flustris, "Tiu estis la estonta 
sorto mia..." 

Gajal diris konfuzite, "Mi ne 



komprenas. Tiaj agoj, laŭ mia kompreno, 
estas karakterecoj de la homaro. Ili estas 
antropaj laŭ la baza naturo de la 
funkciantaj sakoj, glandoj kaj orgenoj. 
Pro tio ke Blikdak estas demono. . ." 

"Pripensu lin!" parolis Kerlen. 
"Liajn liniarojn, liajn aparatojn. Li estas 
nenio alia krom antropa, kaj tiel estas lia 
origino, kune kun ĉiu el la demonoj, 
frejtoj kaj lumokulaj kreituloj kiuj 
infestas fin-tempan Teron. Blikdak, kiel 
la aliaj, estas el la menso de homoj. La 
ŝvita kondensaĵo, la fiodoro kaj 
naŭzindeco, la seksaj perfortoj kaj 
sodomioj, la feko-afrodiziaj kapricoj, la 
multoblaj ridaĉindaj lubrikaĵoj kiuj drene 
trafluadis la tutan homaron kune 



produktis grandegan tumoron; el tio 
Blikdak akiris sian estiĝon, do tiel li 
estas. Vi jam vidis la manieron laŭ kio li 
tenas sian estecon, do li samkvalite 
aranĝas siajn distraĵojn. Sed pri Blikdak, 
sufiĉe. Mi mortas, mi mortas!" Li faletis 
ripoze sur sian seĝon kun anhelanta 
brusto. 

"Vidu min! Miaj okuloj varias kaj 
ŝanceliĝas. Mia spirado tiel malprofundas 
kiel tiu de birdo, miaj oscedoj estas kiel 
la medolo de maljuna grimpoplanto. Mi 
jam vivis pli longe ol memoro; en mia 
frenezeco mi ne sciis pri pasado de 
tempo. Kiam ne estas ajna scio tiam ne 
okazas somataj konsekvencoj. Nun mi 
rememoras la jarojn kaj centjarojn, la 



miljarojn, la epokojn — ili similas al 
rapidaj ekvidoj tra obturatoro. Do, per 
kuraci min de mia frenezeco, vi estas 
mortinta min." 

Ŝierl palpebrumis, kliniĝis 
malantaŭen. "Sed kiam vi mortos? Kio 
poste? Blikdak..." 

Gajal demandis, "En la Muzeo 
Homara, ĉu ne troveblas informoj pri la 
ekzorcaĵoj necesaj por dissolve tiun ĉi 
demonon? Klaras, ke li estas nia 
unuranga kontraŭulo, nia plej tuja afero." 

"Blikdak devas esti detruita," diris 
Kerlen. "Post tio mi mortos komforte; 
tiam vi devas alpreni la zorgadon de la 
Muzeo," Li lekis siajn blankajn lipojn. 



"Antikva principo specifigas, ke por 
detrui substancon, oni devas determini la 
naturon de la substanco. Por diri 
mallonge, antaŭ ol ni povas dissolvi 
Blikdak-on, ni devas malkovri lian bazan 
naturon." Kaj liaj okuloj moviĝis vitre al 
Gajal. 

"Via deklaro validas preter disputo," 
agnoskis Gajal, "sed kiel ĝi estu farata? 
Blikdak neniam permesos tian enketon." 

"Ne; necesas, ke estu artefikado, ia 
trompa metodo..." 

"La fantomoj, ĉu ili estas same el la 
materialo de Blikdak?" 



"Ja." 



"Ĉu la fantomoj povas esti 
baraktataj kaj obstaklataj?" 

"Certe; en skatolo el lumo, kion mi 
povas efektivigi per nur penso. Jes, 
fantomon ni devas havi." Kerlen levis la 
kapon. "Bastono! unu fantomon; enlasu 
fantomon!" 

Momento pasis; Kerlen levis manon. 
Aŭdiĝis kvieta grato ĉe la pordo, kaj 
mola ĝemeto aŭdeblis de ekstere. 
"Malfermiĝu," diris voĉo, plena de 
plorsonoj kaj ekpaŭzoj kaj tremetoj. 
"Malfermu kaj lasu eliri la junajn estulojn 
al Blikdak. Li trovas tedecon kaj lasecon 
en sia deĵoro; do lasu, ke la duopo venu 
antaŭen por nuligi lian malkomforton." 



Kerlen strebe levis sin por stari. 
"Jam farita." 

De malantaŭ la pordo aŭdiĝis 
malĝoja voĉo, "Mi obstakliĝas, mi 
kaptiĝis en bruliga brilado!" 

"Nun ni malkovros," diris Gajal. 
"Kio dissolvas la fantomon, tio dissolvos 
Blikdak-on." 

"Ja prave," akordis Kerlen. 

"Kial ne lumo?" demandis Ŝierl. 
"Lumo apartigas la ŝtofon de la fantomoj 
tiel kiel subita vento disŝiras nebulon." 

"Sed nur pro ilia maldureco; Blikdak 
estas akra kaj solida, kaj povas travivi la 



plej ferocan radiegon en sia demono- 
landa alkovo." Kaj Kerlen pensadis. Post 
momento li gestis al la pordo. "Ni iros al 
la bildo-pligrandigilo; tie ni eksplodos la 
fantomon ĝis makroa dimensio; tiel ni 
trovos lian bazaĵon. Gajal de Sfer, vi 
devas subteni mian malfortecon; vere, 
miaj membroj malfortas kiel vakso." 

Sur la brako de Gajal li ŝancelis 
antaŭen, kaj kun Ŝierl tuj postsekvante ili 
atingis la galerion. Ĉi tiel la fantomo 
ploradis en sia kaĝo el lumo, kaj serĉis 
konstante por malluma aperturo tra kiu li 
povus eksudi sian esencaĵon. 

Neniom antentanta lin, Kerlen 
paŝadis lambe trans la galerion. Post ili 
sekvis la skatolo el lumo kaj perforte la 



fantomo. 

"Malfermu la grandan pordon," kriis 
Kerlen en voĉo difektita de kraklado kaj 
raŭkeco. "La grandan pordon eniran al la 
Stokejo de Scioj!" 

Ŝierl kuris antaŭen kaj puŝis forte 
kontraŭ la pordon; ĝi glitis flanken, kaj ili 
enrigardis la grandan malluman halon, 
kaj la ora lumo de la galerio grade 
malpliiĝis inter la ombroj kaj fariĝis 
nenio. 

"Voku por Lumeno," Kerlen diris. 

"Lumenon!" kriis Gajal. "Lumeno, 
atentu!" 



Lumo estiĝis en la granda halo, kaj 
ĝi montriĝis tiom alta ke la pilastroj 
sterniĝe situaj laŭlonge en la halo 
etendiĝis supren por fariĝi fadenoj, kaj 
tiom longa kaj larĝa ke viro povus perdi 
sian spirkapablon kuranta laŭlonge de 
ajna dimensio. Sternitaj po egalaj vicoj 
estis la nigraj ŝrankoj kun kupraj fostetoj 
kiujn Gajal kaj Ŝierl estis observintaj 
dum sia eniro. Kaj super ĉiu pendis kvin 
similaj ŝrankoj, precize fiksitaj, ŝvebantaj 
sen subteno. 

"Kio estas tiuj ĉi?" demandis Gajal 
mirigita. 

"Mi volas ke la propra sensufiĉa 
cerbo enhavus centonon da tio kion scias 
tiujn ĉi memoro-stakojn," anhelis Kerlen. 



"Ili estas grandegaj cerboj plenplene 
ŝtopitaj de ĉio kio estas sciata, spertita, 
farita aŭ registrita de la homaro. Ĉi tie 
estas ĉiom da la perdita sciaro, frua kaj 
malfrua, la altaj imagaĵoj, la historio de 
dek milionoj da urboj, komencoj de 
tempo kaj la supozataj finiĝoj; la kialo de 
homa ekzisteco kaj la kialo pri la kialo. 
Tage mi laboradis kaj strebis inter tiuj ĉi 
memoro-stakoj; mia sukcesaĵo estis 
resumo el la plej surfaca tipo: panoramo 
de larĝa kaj multeparta lando." 

Ŝierl diris, "Ĉu ne estus la metodo 
por detrui Blikdakon stokita ĉi tie?" 

"Jes ja; nia tasko estus nur trovi la 
informon. Interne de kiu ŝranko ni serĉu? 
Konsideru la kategoriojn: Demono- 



landoj; Mortigoj kaj Mortmalsanoj; 
Ekspozicioj kaj Dissolvoj de Malbono; 
Historio de Granvilundo (kie simila 
estulo estis forigita); Logaj kaj Mallogaj 
Superordigoj; Terapio por Halucinigoj 
kaj Fantomo-prenistoj; Konstruada 
Ĵurnalo, instruo por regenerado de 
rompitaj muroj, sub-sekcio pri invado 
pere de demonoj; Metodaj Sugestoj je 
Tempo Riska... Ja, tiuj ĉi kaj mil pliaj. Ie 
estas scio pri kiel frapegi la abomenindan 
vizaĝon de Blikdak retroen al sia 
kvazaŭa-loko. Sed kie serĉi? Indekso 
Supra mankas; nenia krom la malsufiĉa 
resumo de mia propra kompilado. Tiu kiu 
serĉas specifan scion ofte devas esplori 
longatempe..." Lia voĉo grade fadis. 
Poste: "Antaŭen! Antaŭen tra la 



memorigiloj al la Meĥanismaro." 

Do ili iris inter la memoro-stakoj, 
kiel blatoj tra labirinto, kaj poste 
trenŝvebis la kaĝo el lumo kun la 
plorĝemanta fantomo. Finfine ili eniris 
ĉambron odoran je metalo; refoje Kerlen 
instruis al Gajal kaj Gajal vokis, "Servu 
nin, Lumeno, servu!" 

Inter komplikaj mehanismoj marŝis 
la triopo, Gajal perdita kaj mirigita preter 
demandokapablo, malgraŭ tio ke lia 
cerbo doloris pro la deziro por sciado. 

Ĉe alta budo Kerlen haltigis la 
kaĝon el lumo. Vitra plato subeniris antaŭ 
la fantomo. "Observu nun," Kerlen diris, 
kaj manipulis la aktivigilojn. 



Ili vidis la fantomon, bildigita kaj 
projekciita: la flua robo, la marasma 
vizaĝaspekto. La vizaĝo pligrandiĝis, 
platiĝis; sekcio sube de la vaka okulo 
fariĝis krusta blanka loko. Ĝi apartiĝis en 
pustulojn, kaj sola pustulo ŝvelis plenige 
en la vitra ekrano. La kavo de la pustulo 
estis komplike malglata surfaco, plektaĵo 
kvazaŭ ŝtofo, trikita laŭ punteca 
interplekto. 

"Jen!" diris Ŝierl. "Li estas aĵo 
teksita kvazaŭ el fadeno." 

Gajal turnis entuziasme al Kerlen; 
Kerlen levis fingron por havi silenton. 
"Vere, vere, bona penso, aparte pro tio ke 
ĉi tie apud ni estas rotoro el ega rapido, 
uzata por bobeni la kognajn filamentojn 



de la ŝrankoj . . . Nun observu; mi etendas 
en tiun ĉi panelon, mi elektas maŝon, mi 
eltiras fadenon, kaj atentu! La maŝoj 
malstriktiĝas kaj disiĝas. Kaj nun al la 
bobeno sur la rotoro, kaj mi volvas la 
fadenon, kaj nun per tordeto ni ĝin 
ligas..." 

Ŝierl diris dubeme, "Ĉu la fantomo 
ne observas viajn agojn?" 

"Neniel," certigis Kerlen. "La plato 
el vitrieno muras inter li kaj niaj faroj; li 
estas tro agacita por atenti. Kaj nun mi 
dissolvas la kaĝon kaj li estas libera." 

La fantomo vagis elen, kaŭranta for 
de la lumo. 



"Iru!" kriis Kerlen. "Returnu al via 
fontulo; reiru, returnu kaj iru!" 

La fantomo foriris. Kerlen diris al 
Gajal, "Sekvu; eksciu pri kiam Blikdak 
enflaros lin." 

Gajal, ĉe sekura distanco, rigardis la 
fantomon sorbiĝi supren en la nigran 
naztruon, kaj revenis tien kie Kerlen 
atendis apud la rotoro. "La fantomo estas 
refoje fariĝinta parto de Blikdak." 

"Nu do," diris Kerlen, "ni kaŭzas ke 
la rotoro turniĝi, la bobeno giri, kaj ni 
observos." 

La rotoro giris ĝis nefokusebla 
rapido; la bobeno (tiom longa kiom la 



brako de Gajal) fariĝis survolvita de 
fantomo-fadeno, unuamonte el paŝtela 
ĉiokoloro, poste perlamoto, kaj poste el 
fajna lakta-eburo. 

La rotoro giradis, po miliono da 
fojoj en ĉiu minuto, kaj la fadeno tirita 
nevideble kaj nesciate de Blikdak dikiĝis 
sur la bobeno. 

La rotoro giradis; la bobeno 
pleniĝis — cilindro lumanta de rebrila 
silka reflektado. Kerlen malrapidigis la 
rotoron; Gajal surfiksis novan bobenon 
tiuloke, kaj la malplektado de Blikdak 
plufariĝis. 

Tri bobenoj — kvar — kvin — kaj 
Gajal, observante Blikdak-on de 



malproksime, trovis la gigantan vizaĝon 
kvieta, la buŝo moviĝetanta kaj suĉanta, 
faranta tiun klakan sonon kiu je la 
komenco estis kaŭzinta maltrankvilecon 
por ili. 

Ok bobenoj. Blikdak malfermis la 
okulojn, elrigardis konfuze ĉirkaŭ la 
ĉambro. 

Dek du bobenoj: malsamkolora 
makulo aperis sur la subenfleksanta 
vango, kaj Blikdak tremis pro 
maltrankvilo. 

Dudek bobenoj; la makulo 
plivastiĝis trans la vizaĝo de Blikdak, 
trans la klina antaŭa nodo, kaj lia buŝo 
pendis malstrikte; li siblis kaj baraktetis. 



Tridek bobenoj: la kapo de Blikdak 
aspektis malfreŝa kaj putra; la blue 
metala rebrilo estis fariĝanta kolera brun- 
ruĝo, la okuloj ŝvelis, la buŝo pendis 
malfermita, la lango pendis elfale 
malstrikta. 

Kvindek bobenoj: Blikdak kolapsis. 
Lia fronta nodego falis kontraŭ la febreca 
buŝo; liaj okuloj brilis kiel febraj braĝoj. 

Sesdek bobenoj: Blikdak estis ne 

plu. 

Kaj kune kun la dissolviĝo de 
Blikdak tiel ankaŭ dissolviĝis Ĝeldred, la 
demonolando kreita por la endomiĝado 
de malbonego. La fendo en la muro 
kondukis al nuda roko, sen rompo kaj 



rigida. 



Kaj en la Meĥanismaro restis sesdek 
lumantaj bobenoj nete stakitaj; la 
malbonegeco tiel ĉi malordigita brilis en 
pureco kaj irizeco. 

Kerlen faletis malantaŭen kontraŭ la 
muro. "Mi mortas; mia tempo nun venas. 
Mi gardis bone la Muzeon; kune ni 
reprenis ĝin for de Blikdak. . . Atentu min 
nun. En viajn manojn mi transdonas la 
kuratoradon; nun la Muzeo estas via 
deĵoraĵo por gardi kaj bonteni." 

"Por kiu celo?" demandis Ŝierl. 
"Tero mortas, preskaŭ kiel vi... Por kio 
servos scioj?" 



"Pli nun ol ĉiam antaŭe," anhelis 
Kerlen. "Atentu: la steloj brilas, la steloj 
belas; la memoro-stakoj scias benan 
magion por rapidigi vin al junajn 
klimatojn. Nun — mi iras. Mi mortas." 

"Atendu!" kriis Gajal. "Atendu, mi 
petegas!" 

"Kial atendi?" flustris Kerlen. "La 
vojo al paco logas min; ĉu vi vokus min 
revene?" 

"Kiel mi elprenu de la memoro- 
stakoj?" 

"La ŝlosilo por la indekso estas en 
miaj ĉambroj, la indekso de mia vivo..." 
Kaj Kerlen mortis. 



Gajal kaj Ŝierl suprenpaŝis al la 
supraj etaĝoj kaj staris ekstere de la 
portalo sur la antikva pavimita planko. 
Estis nokto; la marmoro rebriletis 
subpiede, la rompitaj kolumnoj staris 
altaj kontraŭ la ĉielo. 

Trans la ebenejo la flavaj lumoj de 
Saponco briladis varmete inter la arboj; 
supere en la ĉielo briladis la steloj. 

Gajal diris al Ŝierl, "Jene situas via 
hejmo; jen Saponco. Ĉu vi volas returni?" 

Ŝi neis kapgeste. "Kune ni estis 
rigardantaj tra la okuloj de scio. Ni estas 
vidintaj malnovan Torsingolon, kaj la 



Imperion de Ŝerredo antaŭ tio, kaj 
Golŭan Andraon antaŭa je tio kaj la 
Kvardek Kadoj eĉ pli antaŭaj. Ni estas 
vidintaj la militemajn verdulojn, kaj la 
saĝajn Farilaojn kaj la Kleŭmbojn kiuj 
forlasis Teron por aliri la stelojn, kiel 
faris Merionefo antaŭ ili kaj la Grizaj 
Sorĉistoj eĉ pli antaŭe. Ni estis vidintaj 
oceanojn leviĝi kaj refali, la montojn 
krustiĝi supren, supriĝi kaj fandiĝi sub la 
alfrapado de pluvoj; ni estas alrigardantaj 
la sunon dum ĝi lumis varma kaj plena 
kaj flava... Ne, Gajal, ne estas loko por 
mi nun ĉe Saponco. . ." 

Gajal, apoganta kontraŭ la vetere 
erodita kolumno, suprenrigardis al la 
steloj. "Scio estas nia, Ŝierl — ĉiom da 



sciebleco haveblas al ni. Kaj kion ni 
fam?" 

Kune ili rigardis supren al la blankaj 
steloj. 

"Kion ni faru..." 



aberaci/o 1 Diferenco inter la ŝajna kaj 
la vera situo de astro. 2 □ Disperso de la 
lumradioj, kiu kontraŭstaras la formiĝon 
de preciza bildo. 3 V Devio disde la 
normala tipo. 4 f Deflankiĝo disde la 
normala stato. 

abomen/i 1 Malamegi pro fizike naŭzaj 
ecoj. 2 Malamegi pro morale tre 
malplaĉaj ecoj. 

acerb/a 1 Adstringagusta, kiel nematura 
frukto. 2 (f) Kritike, ofendintence pika, 
morda. 

afekci/i (tr) Estigi ŝanĝon en la 
animstato de ekzistaĵo 

afrodizi/o Eksciteco de la 



seksorganoj. 

agat/o Mineralo, variaĵo de kalcedono 
laŭzone diverskolora, uzata en juvelarto. 

agit/i (tr) 1 Varbi por politika, sociala, 
religia ks celo, ekscitante la sentojn. 2 
Naski en animo sinsekvajn sentojn, kiuj 
ĝin malkvietigas. 

aktini/o Floro-aspekta mar-besto, 
vivanta unuope, fiksiĝinta sur ŝtonoj. 

alegori/o & Metafora parolo, kiu sub la 
propra senco aludas kaŝitan signifon pli 
profundan, plej ofte moralan. 

aler/o Tegmenteto super domenireja 
pordo, destinita por ŝirmi precipe kontraŭ 



pluvo. ~EB 39/67 

amfiteatr/o Ronda konstruaĵo, kie 
seĝovicoj altiĝas unu poste k supre de 
alia ĉirkaŭ centra libera spaco, en kiu 
antikvuloj aranĝis diversajn spektaklojn 
~EB 296/1-3 

ampeplos/o Genro de grimpaj lianoj kun 
forkaj ĉiroj sen alfiksiĝaj disketoj; 25 
specioj el mezvarmaj kaj tropikaj 
regionoj de Azio k Ameriko. 

amulet/o Objekto, kiu per supozata 
magia efiko gardas sian portanton 
kontraŭ danĝero, malsano, sorĉo ktp. 

antrop/o Homo. 



apati/o Stato de spirito, kiun nenio tuŝas, 
ekscitas aŭ suferigas 

apokrif/a 1 nft Ne akceptita en la 
kanono de la Biblio fare de judismo aŭ de 
iuj kristanaj eklezioj : ekzistas pluraj 
apokrifaj evangelioj. ^ kanona. 
2 Neaŭtentika: apokrifa dokumento, 
testamento. ^ falsa. 

ardez/o 1 0 Petro fajne kristala, 
malforte metamorfa, fendiĝanta en 
platajn tavolojn, uzatajn inter aliaj por 
fari tegmentojn: ardezo estas 
blugriza. ^ skisto, filito. 2 Tabuleto, 
pasintece el ardezo, uzata de junaj 
lernantoj por skribado per kreto aŭ 
speciala krajono. "^grifelo. 



arĥitrav/o La malsupra parto de 
entablemento, kiu kuŝas senpere sur la 
kapiteloj. ~EB 316/18; ~BeE 163/16,27 

arkan/o 0 Sekreta instruo aŭ rito, 
rezervita al inicitoj. 

arpeĝ/o Akordo, kies tonoj sonas ne 
samtempe, sed en rapida sinsekvo. 

asket/o Piulo, celanta animan 
perfektiĝon per korpaj rigoraĵoj 

asteri/o Genro de ekinodermoj, en formo 
de kvinpinta stelo. ^ orfiuro 
~EB 340/23; ~BeE 176/43 

aster/o Genro de unu-, du- k plur-jaraj 
herboj, kies radiajn kapitulojn 



karakterizas flava aŭ purpura disko k 
granda, blanka aŭ okulfrape kolora 
krono; ĉirkaŭ 250 specioj, N-hemisferaj, 
multaj pororname kultivataj. 

aŭgur/o 1 Signo, interpretata por 
antaŭvidi estontan okazaĵon. 2 (f) 
Antaŭsigno. ^ aŭspicio, prognozo. ~i (tr) 
1 H Diveni estontaĵon per observo de 
birdoflugo aŭ de ĉielaj fenomenoj. 
2Antaŭvidi k antaŭdiri per ia ajn rimedo. 
3 (f) Antaŭimagi. 4 (f) Esti la antaŭsigno 
de io. 

aŭreol/o Luma radiado ĉirkaŭ io, kutime 
sfera aŭ ringoforma. 

aŭr/o 1 Sensaĵo (aŭda, vida k.a.), kiu 
anoncas al malsanulo baldaŭan atakon de 



epilepsio, histerio, astmo, kaj simile. 
2 Spiriteca substanco, iom simila al lumo, 
povanta havi diversajn kolorojn, 
troviĝanta en kaj ĉirkaŭ vivanta korpo, de 
kie ĝi disradias; laŭ iuj kredoj ĝi estas 
videbla de inicitoj. 3 Etoso, disradiata de 
persono. 

aŭspici/o Antaŭsigno pri la estonta 
evoluo de io. 

aven/o 1 Genro de unujaraj herboj, unu 
specio el kio kultiviĝas pro ties grajnoj 
kiuj uziĝas kiel karakteriza nutraĵo por 
ĉevaloj, sed ankaŭ en diversaj formoj kiel 
manĝaĵo por homoj, aparte matena kaĉo. 

avid/a Forte deziranta ricevi aŭ ekposedi 
ion. ^ avara. Rim. avid estas ofte uzata 



suf-e, kun la senco de am, sed kun pli 
forta kaj ordinare malfavora nuanco. 
~e En avida maniero. ~i (tr) Pasie deziri 
ekposedi aŭ ricevi. 

azil/o Loko, kie persekutata homo estis, 
laŭ kutimo aŭ leĝo, sekura kontraŭ siaj 
persekutantoj : 

balkon/o Plata elstaraĵo ĉe la fasado de 
domo, ĉirkaŭita per balustrado aŭ krado 
kaj komunikiĝanta kun la 
interno. ~EB 296/17,18 39/69 252/93 10/1 

balustrad/o 1 Vico da balustroj kun 
supra breto, ĉe la rando de teraso, 
balkono kaj simile. 2 Ĉia analoga barilo 
aŭ apogilo, starigita por eviti 
defalon. ~EB 39/9, 40/25 ; ~BeE 44/18, 



276/22,50 



barĝ/o Platkarena, malalta, kargoporta 
barko aŭ ŝipo, uzata ordinare en riveroj, 
havenoj kaj kanaloj . ~EB 211/25, 
220/20,22 ; ~BeE 375/87 

basalt/o Vulkana petro, nigra kaj nebrila, 
el kiu konsistas la plejparto de la 
terkrusto. 

baŭm/i (ntr) Stariĝi sur la postaj piedoj, 
precipe pri ĉevalo kaj simile. 

bed/o Plata aŭ nivelita peco de grundo, 
preparita por plantoj 

boben/o Cilindra aŭ konusa peco el ajna 
materialo ĉirkaŭ kiu oni volvas longan, 



relative maldikan materialon kiel fadeno, 
drato, filmo, ktp. ~i (tr) Volvi ĉirkaŭ 
bobeno. ~EB 233/60; ~BeE 253/29, 
318/47 

braĉ/o H Speco de pantalono, portata de 
gaŭloj, ĝermanoj k kelkaj Aziaj popoloj. 

braĝ/o 1 Ardaj karbetoj restantaj, post 
kiam la ligno- aŭ karbo-pecoj ne plu ĵetas 
flamon. 2 Tiaj samaj karbetoj, estingitaj 
antaŭ forkonsumiĝo, kaj uzataj aŭ kiel 
bruligaĵo, aŭ kiel elektrodo. 

brez/i (tr) Kuiri per milda fajro, sen 
elvaporiĝo, por ke la kuiraĵo konservu 
ĉiujn siajn sukojn kaj bruniĝu. 

brod/i (tr) Hl Kudre ornami ŝtofon aŭ 



ledon per f adenoj . ^ broki. 2 Desegni 
per tiaj fadenoj. 

brog/o 1 Trempi en, aŭ surverŝi per 
bolanta akvo. 2 Ĵeti en bolantan akvon 
viandon aŭ legomojn, por ilin pretigi al 
posta kuirado aŭ depreni de ili ian 
akrecon. brogaĵo Akvo, en kiu oni 
bolkuiris viandon. 

brok/i (tr) M Interteksi sur la fono 
fadenojn el silko, arĝento aŭ oro, por 
aperigi desegnojn sur la ŝtofo. ~ado Tia 
procedo de teksado. ~aĵo Tiel teksita kaj 
ornamita ŝtofo. 

bronz/o Alojo de kupro k stano (en 
proporcio ĉ 8/1), al kiu oni ofte aldonas 
en ioma kvanto zinkon aŭ plumbon: 



ŝildo, sonorilo, kanono, statueto el 
bronzo; aluminia bronzo (en kies alojo 
aluminio anstataŭas stanon). ^ kupro, 
latuno, tombako. 

burlesk/a Ekstravagance komika, 
kontrastiganta la noblecon de la temo kun 
la trivialeco de la stilo, aŭ male. 

cinabr/o Ruĝa sulfido de hidrargo, uzata 
kiel kolorilo, HgS. 

citadel/o Fortikigita loko en urbo, por 
defendi ĝian alirejon. 

col/o Mezurunuo de longo. Proksime 
tiom longa kiom fingra artiko. 

ĉarnir/o © Metalaĵo, konsistanta el du 



platoj, kunligitaj per komuna akso, 
ŝraŭbitaj sur la fiksa parto de meblo, 
kofro kaj simile, respektive sur la pordo 
aŭ kovrilo, k ebliganta ties 
malfermon. ^ pordhoko, kardino, 
pivoto ~EB 134/57 ; ~BeE 293/56 

dafodil/o Specio de sovaĝa narciso 
(Narcissus pseudonarcissus) kun nur unu 
granda, senodora, ore flava floro, 
karakterizata de granda kromkorola tubo; 
hejma en Eŭropo, herbeja, pororname 
kultivata. Alimome 'trumpetnarciso' 
~BeE 213/3 jonkvilo. 

damp/i Mane aŭ ile malpliigi la 
vibradon, aŭ ŝanĝi obtuzige la 
sonkvaliton 



debat/o Diskuto laŭ ordigita maniero en 
oficiala kunveno (kongreso, parlamento 
ktp) aŭ, porekzerce, en klaso. 

dekdenc/o Komenco de ruiniĝo, de 
malfortiĝo, de malprosperiĝo. 

delir/i (ntr) Esti en stato de nedaŭra 
psika malordo, kaŭzita de febro, malsano 
aŭ ebrieco, kaj karakterizata de halucinaj 
imagoj k nekonsekvencaj senkonsciaj 
paroloj. 

desapont/i (tr) Ne kontentigi la esperojn 
de iu. ~iĝi Iĝi seniluziigita en siaj atendoj 
aŭ deziroj. 

determin/i (tr) Precize fiksi ion 
necertan, indikante la limojn, inter kiuj 



tiu io estas entenata. 



dig/o 1 Remparo, starigita por ŝirmi 

lokon kontraŭ inundo de rivero aŭ maro. 

2 Transversa muro, konstruita en rivero, 

por provizore haltigi, aŭ malakceli, la 

fluon, aŭ reguligi la 

nivelon. ~EB 212/49,57-64; ~BeE 

370/3,64 

dilat/o Fenomeno, en kiu la amplekso aŭ 
la volumeno de gasa, likva aŭ solida 
substanco pligrandiĝas. 

dilem/o 1 Rezono, prezentanta 
alternativon inter du malsamaj aŭ 
kontraŭaj asertoj, kiuj ambaŭ kondukas al 
sama konkludo. 2 Alternativo, enhavanta 
du kontraŭajn proponojn, inter kiuj oni 



nepre devas elekti. 



distil/i (tr) Apartigi substancon de ĝiaj 
malpuraĵoj aŭ de kunkomponaĵoj, 
vaporigante per varmo ĝiajn 
vaporiĝemajn erojn kaj poste relikvigante 
la vaporojn per malvarmo. Tie ĉi temas 
pri supernatura afero produktita en 
maniero analoga al distilado. 

duilion/o Grandega nombro, 10 12 . 

ebur/o Blanka kaj malmola substanco, 
kiu konsistigas la dentegojn de elefanto, 
hipopotamo, kaj aliaj. ~EB 337/39; ~BeE 
162/39 

efemer/a Mallongedaŭra; rapide 
pasanta: la diversaj novaj proponataj 



sistemoj estas nur efemeraj ne pripensitaj 
provoj. ^ kaduka, pasema, unutaga. ~o 
1 Efemeraĵo. 2 b Genro de insektoj, kies 
larvoj vivas en sensala akvo, k kies 
fluganta plenkreskulo vivas nur tre 
mallongdaŭre (kelkajn horojn ĉe iuj sp- 
oj). ~EB 342/6; ~BeE 175/8 

ekskvizit/a Tre ege altkvalita laŭ artista 
desegno, materiala konstruo. Esprimanta 
la plej puran modon. 

ekspansi/o Plivastiĝo, plietendiĝo de 
ies influo aŭ regado. ~i (ntr) Prezenti tiun 
fenomenon. 

eksud/i (ntr) f Eliĝi tra histo, simile al 
ŝvito: la sango eksudas iafoje tra poroj de 
haŭto. ^ elŝvit(iĝ)i. ~o Tia fenomeno. 



~aĵo Organika likvo, sereca, fibreca aŭ 
mukeca, kiu eksudas el inflamita histo. 

ekzalt/i (tr) Tre eksciti, levante la 
sentojn ĝis alta grado de intenseco. 
~iĝo Ekstato de iu ~ita. 

ekzorc/i (tr) Elpeli el vivanto malbonan 
spiriton, demonon ks, per magia formulo 
en formo de malbeno aŭ de preĝo. 

elast/a Tia, ke ĝi facile kuntiriĝas, 
etendiĝas aŭ aliformiĝas pro premanta aŭ 
tiranta forto, kaj reprenas sian antaŭan 
formon,kiam tiu forto ĉesas. 

eliksir/o 1 Likva medikamento, solvaĵo 
de unu aŭ pluraj substancoj en 
alkoholo. 2 Alkemia preparaĵo, por ŝanĝi 



metalojn en oron, aŭ por senfine daŭrigi 
la vivon aŭ simile. 

emajl/o Vitrosimila diverskolora 
substanco, per kiu oni kovras potojn, 
fajencon, metalon per bakado je alta 
temperaturo. 

empiri/o 1 Sperto, rigardata kiel bazo k 
kogna kriterio de filozofio k scienco. 2 
Nescienca rutina metodo bazita sur nura 
praktika, nesufiĉe kontrolita sperto. 

ensembl/o 1 Trupo de muzikistoj aŭ 
aktoroj kune ludantaj. 2 Tuto de la 
dekoracio, de la mebloj kaj de la 
ornamaĵoj de ĉambro, harmonie elektitaj 
kaj aranĝitaj. 3 Tuto de la diversaj pecoj 
de kostumo harmonie alfaritaj. 4 Tuto da 



konstruaĵoj, prezentantaj arkitekturan 
unuecon. 5 Imagita aro de similaj fizikaj 
sistemoj kies distribuo por iu(j) fizika(j) 
grando(j) estas proporcia kun specifa 
probablo; uzata por doni fizikan 
interpreton al probabloj. 

epizod/o 1 c£> Akcesora agado, ne strikte 
ligita kun la ĉefa temo, en rakonto aŭ 
poemo: la lastaj ses libroj de Eneado 
estas plenaj de epizodoj. 2 Aparta kurioza 
fakto en historia aŭ grava 
okazintaĵo. ^ incidento. 

erik/o 1 Geno de plantoj — daŭrafoliaj 
arbustetoj, tufarbustoj kaj kelkaj 
trunkarbustoj, multaj pororname 
kultivataj. 2 Ĉiu arbusteto aŭ arbusto el la 
g. Erica k parencaj g-oj, precipe kaluno. 



~EB 316/19; ~BeE 195/19 



erudici/o Multesciado pri detaloj kaj 
dokumentoj en ia faka scienco. 

falĉ/i (tr) Detranĉi herbon aŭ grenon per 
falĉilo aŭ falĉileto. ~ileto ~EB 66/17; 
~BeE 208/8 

fascin/i (tr) 1 Senigi je ĉia povo de 
forkuro aŭ kontraŭstaro per intense fiksita 
rigardado. 2 Nerezisteble allogi, ravi. 

faz/o 1 Perioda aspektoŝanĝo de astro: la 
fazoj de Luno. 2 Ĉiu el la difinitaj 
sinsekvaj statoj en la evoluado de 
fenomeno 

fe/o Fabela estaĵo de malsupera rango, 



dotita per supernaturaj povoj 

filament/o 4 Tre maldika drato en 
elektra ampolo aŭ elektrontubo, kiu, 
varmigata de kurento, produktas lumon 
aŭ favoras la elradiadon de elektrono. 

filigran/o 1 Delikata aĵura teksaĵo el oraj 
aŭ arĝentaj fadenoj. 2 © Travidebla 
desegno, marko en papero. ~EB 38/16, 
101/30; ~BeE 254/30 

flagr/i (ntr) 1 Eligi tien kaj reen rapide 
moviĝantan lumon: la flamo de la 

kandelo flagradis en la aerblovo 2 . 2 
Intermite treme k skue brili. 

flakon/o Boteleto por parfumoj, 
medikamentoj, likvoroj, plejofte fermita 



per ĝustege adaptita ŝtopilo el la sama 
materialo. 

flok/o Peceto, tufeto el maldensa k 
malpeza materio, kiu ŝvebas en aero, 
malrapide falante. 

fluoresk/i (ntr) □ Resendi laŭ pli longaj 
ondoj la ricevitan lumon, precipe la 
violan k ultraviolan. ^ lumineski. 

flut/o fll Blovinstrumento, 
konsistanta el ligna aŭ metala tubo kun 
truoj. ~EB 302/31, 308/66, 366/47; 
~BeE 161/47 

fosforesk/i Lumi dum k post prilumigo 
per alia lumfonto. 



fosili/o 0 Restaĵo, natura muldaĵo aŭ 
spuro de vivulo aŭ (vs.) de ties agado, 
konservata en petro (ĝenerale sedimenta) 
aŭ sedimento. 

fragil/a (pecipe pri materio) Rompiĝema 
ĉe ekfrapo aŭ abrupta streĉo. 

fragmit/o Iu el tri specoj de kanoj, 
kreskantaj ĉe rando de marĉoj kaj lagetoj. 
~BeE 196-23 

frakas/i Perforte k brue disrompi, 
dispecigi. 

fret/o Listelforma, ronda aŭ plata 
ornamo, konsistanta en kontinuaj 
kombinoj de rektaj linioj ortangule aŭ 
zigzage kunigitaj. 



fronton/o Ornamaĵo ĉe la fronto de 
konstruo, super pordo aŭ fenestro. ~EB 
316/3; ~BeE 9/14 

fut/o Mezurunuo de longo, triono de la 
distanco inter nazo kaj la fingropintoj de 
etendita brako. 

gabl/o Supra triangula parto de muro, 
sur kiu sin apogas la firsta k mezaj 
patnoj, laŭ la deklivo de la tegmento. 

~EB 39/1 5a, 116/3, 117/25; ~BeE 275/25, 
44/11 

gagat/o Variaĵo de nigra, brila lignito, 
uzata por juveloj. 

galop/i (ntr) 1 (pp ĉevaloj kaj simile): 
Kuri per la plej rapida kurmaniero, en kiu 



la kvar piedoj samtempe delasas la 
grundon ĉe ĉiu paŝego. ^ ambli, paŝi, 
troti. 2 Rajdi tiamaniere: la dio de la 
dormo galopis antaŭen. 3 (f) Tre rapide 
iri. 

gaz/o Teksaĵo, malpeza kaj travidebla, el 
silko, lino. 

gelaten/o 1 Senforma, travidebla, 
flaveta, duonsolida substanco (proteino 
sub formo de ĝelo), fandiĝanta ĉ. 25°C, 
ricevata per agado de varma akvo sur 
bestajn histojn (precipe ostojn). 2 Simila 
substanco, ekstraktata el iuj vegetaĵoj. 



gerani/o Flora planto. ~EB 56/1; ~BeE 
205/1 



gir/i (ntr) Rondire turniĝi. 

girland/o Ornama kunplektaĵo el floroj k 
folioj, en formo de kurba 
ĉeno. ^ festono.~EB 289/17; 
~BeE 124/14 

glace/a Ricevinta apartan brilan 
aspekton per polurado aŭ glatigado. 

gong/o Sonorilo el vertikale pendanta 
metala disko, kiu forte resonas sub frapoj. 
~BeE 117/46; PIVXXV/8 

grajl/o * Speco de hajlo, kiu falas sub 
formo de tre malgrandaj k tre blankaj 
grajnoj. ^ prujno. 

graŭl/i (ntr) Kolermurmuri, grumbli, 



murmuregi. Minaci hunde per gorĝa sono 
kaj levo de lipoj por montri dentojn. 

granat/o Frukto de granatujo; bero 
pomgranda, kun ledeca ŝelo, enhavanta 
multajn manĝeblajn, purpuretajn semojn, 
uzatajn por farado de granatsiropo. 
~EB 368/19; ~BeE 202/19 

granit/o © Plutona petro, grajna, acida, 
precipe konsistanta el feldspato, kvarco 
kaj glimo. ^ sienito, gnejso, porfiro. 

gruz/o 1 Malsubtila sablo, miksita kun 
malgrandaj ŝtonetoj, precipe uzata por 
kovri park-aleojn, vojojn kaj simile. 2 
Similforma dispecigita malmola 
substanco. 



nekrofaĝ/o Tiu kiu nutras sin sur 
mortintaj uloj . Ordinare temas pri 
mikrobiologiaj aferoj, sed la aŭtoro 
kutimas uzi ĉi tiun terminon neologisme 
pri homoj. Leganto tial subtekste 
komprenas ke temas pri kulturo iom pli ol 
nur kanibala. 

erb/o Danĝera arbar-loĝanta bestulo 
havanta kvar gambojn, fortan odoron kaj 
sensivan flarkapablon. Eble hibrido el 
urso, viro, lank-lacerto kaj demono. 
Ĉasas naz-sekvante spurojn. 

relajs/o Aparato, kiu ricevas malfortan 
efikon k kiu siavice resendas la saman aŭ 
similan efikon fortigitan, aŭ kiu resendas 
diferencan efikon deziritan; la efikoj 
ricevataj k elsendataj povas esti 



mekanikaj movoj, elektraj kurentoj, pulso 
de lumo ktp. 

hant/i (tr) Vizitadi tiel ke iu loko fariĝi 
timiga. Precipe (sed ne necese) temas pri 
fantomo. 

hiacint/o Genro de herboj kun skvama 
bulbo, el kiu kreskas bazaj folioj kaj stara 
grapolo kun preskaŭ nuda pedunklo kun 
pendantaj, ofte bonodoraj floroj, havantaj 
malsupraduone kuniĝintajn tepalojn po 6; 
3 sp-oj el U k C Azio, multe kultivataj, 
i.a. en Nederlando. — ► jacinto. 

hibrid/o Individuo, kies du generintoj 
apartenas al du diversaj specioj, 
subspecioj, varioj aŭ formoj. 



hipnot/o $ Konscio-stato, estigita per 
artaj procedoj, fizikaj kaj psikaj, 
karakterizata de alta sugestiemo kaj volo 
parte senkritikigita. 

histeri/o 1 Kompleksa fizika stato, en 
kiu la nerva sistemo, danke al ĝis nun 
neklarigita kapablo, povas krei 
neŭropatiajn simptomarojn, plej variajn k 
plej mirigajn pro iliaj abruptaj apero k 
malapero. 2 Neŭrozo, karakterizata de 
ega intensigo de la emocia esprimado, 
akompanata de simptomoj ŝajne fizikaj 
aŭ de psikaj nekutimaj manifestiĝoj, kiel 
forta angoro, halucino, deliro kaj 
mitomanio. 

hul/o Mara ondomovo estiĝanta sen 
ŝaŭmrompiĝo. 



hum/o Kompleksa miksaĵo de organikaj 
substancoj, devenantaj el la 
malkomponiĝo de mortaj, precipe 
vegetaĵaj organismoj de grundoj. 

hul/o Monstro kun homa formo kio 
loĝas ĉe tombejoj kaj manĝas la korpojn 
de mortintuloj, eble pretermorta homo aŭ 
mortinta homa korpo enloĝata de 
malbona spirito. 

iks-kanel/i (tr) Fari malglata por pli 
facila tenado per ikse ordigitaj kruc- 
kaneloj kun rezulto ke estu (inter la 
krucaj kaneloj) multe da diamantformaj 
pintoj sur la tuto de antaŭe glata surfaco. 

improviz/i (tr) 1 Tuj kaj senprepare 
produkti. 2 Senprepare organizi ion. 



imun/a 1 (pp organismo) Denaske aŭ 
(jen spontane, jen estige) akirinte 
rezistecon kontraŭ aparta mikrobo, 
veneno aŭ tokso. 2 t& Ne respondeca 
antaŭ la leĝo, ŝirmita per leĝa 
privilegio. ^ eksterteritoria. — ► tabua. 
3 © Ŝirmita kontraŭ ia difekto, danĝero 
ks pro sia konsisto, materialo, konstruiĝo 
aŭ antaŭpretigo. 

indig/o Malhelblua koloraĵo, antaŭe 
ekstraktita el indigujo, nuntempe sinteze 
preparita. 

indukt/i (tr) O Rezoni, konkludante el 
apartaj faktoj al ĝenerala leĝo, el specoj 
al specaro, el efikoj al kaŭzo. 

infest/i (tr) Svarme invadi, pp ratoj ks en 



iun lokon, aŭ (f ) precipe pri parazitoj en 
iun organismon. 

insolent/a Ofende senhonta, 
malrespektema. 

intermit/i (ntr) Periode interrompiĝi, k 
rekomenciĝi ordinare post egalaj 
intertempoj. 

interpret/i (tr) Atribui difinitan sencon 
al io, kaj sekve 

iriz/a Prezentanta tiajn kolorojn, kiuj 
sanĝiĝas laŭ la pozicio de la observanto. 

ĉir/o 1 Maldika, volva organo de 
grimpaj plantoj, per kiu ili alkroĉiĝas. 
2 b Fadenforma apendica palpilo ĉe 



diversaj senvertebruloj, inter aliaj 
poliketoj, krinoidoj kaj brankiostomo. 

barbfadeno. ~EB 59/4, 80/4; 
~BeE 209/4, 211/32 

jad/o Mineralo. Densa, polurebla variaĵo 
de amfibolo aŭ pirokseno, kun koloro 
varianta de la hela grizverdo ĝis la 
blanko, uzata en Oriento por etaj art- 
objektoj. 

jard/o Mezurunuo de longo, egala al tri 
futoj, iomete malpli longa ol metro. 

junk/o Genro de unu- kaj plur-jaraj 
herboj kun longaj tigoj enhavantaj 
spongecan histon, kun trinombraj floroj 
kaj kun trikameraj kapsuloj . Kreskas ĉe 
akvobordoj kaj uziĝas de korbistoj . ~EB 



130/28; ~BeE 289/28 



kab/o Pli-malpli altnivela pinto de 
terlando, kiu elstaras en la maro. 

kahel/o Plato el bakita kaj glazurita 
argilo aŭ simila materialo, uzata por 
pavimi aŭ tegi. ~EB 260/35 & 41/51 

kalendul/o Genro de unujaraj herboj kun 
integraj, longe elipsaj folioj, kun flavaj aŭ 
oranĝaj, radiaj kapituloj kaj kun 
senegretaj akenoj. ~BeE 203/33 

kaŭlorap/o Kultivita vegetaĵo, tigo- 
brasiko, aparte ĝia tubero. ~EB 59/26 

kam/o Rotacianta disko, kun elstaraĵo(j), 
kiu(j) ĉe ĉiu turno de la akso de la disko, 



puŝas pecon sin apogantan sur ĝi, kaj 
uzata por la regado de mekanikaj aŭ 
elektraj organoj. ~EB 184/60; 
~EeB 343/5 

kapriol/i Kaprica, petola salto en kapra 
maniero. 

kapuĉ/o Kapvesto, alkudrita aŭ alfiksita 
al mantelo. Se estus sufiĉe granda, 
obskurus ankaŭ la vizaĝon per sia ombro. 

karakol/i (ntr) (pp ĉevalo aŭ rajdanto) 
Fari, dum irado, fantaziajn turniĝojn k 
saltetojn. 

kard/o Plantoj el la tipo de karduo, t.e. 
pikilhavaj el la asteracoj kaj dipsakacoj. 
~EB 63/32; ~BeE 214/32 



karmezin/a Brile malhelruĝa. brun- 
karmezina HTML koloro #800000, ruĝ- 
verd-blua 128,0,0. 

kask/o Metala aŭ fortikleda kapŝirmilo 
por soldatoj, fajrestingistoj, ministoj ktp. 
~EB 246/4, 308/10, 310/39-42 & 60; 
~BeE 82/20 

katapult/o Malnova militmaŝino, 
funkcianta per streĉado kaj subita 
malstreĉo de ŝnuroj, kaj utiligata por 
antaŭenpafi ŝtonojn, ĵetarmilojn kaj aliaj. 

kitel/o Vasta manikhava vesto el vulgara 
ŝtofo, kovranta la korpon de la ŝultroj ĝis 
la genuoj; longa bluzo. ~EB 32/19; ~BeE 
35/49 



klab/o 1 Tubera bastono, pli dika ĉe unu 
ekstremaĵo ol ĉe la alia, servanta kiel 
kontuza armilo: la klabo de 
Heraklo. ^ madzo. ~EB 94/8, 278/32 ; 
~BeE 162/332 Speco de bastono, uzata 
por batĵeti pilkon en golfo. 3 Supro de la 
malantaŭa femuro de ŝafo aŭ porko. 
~i (tr) Frapi per klabo, precipe sur kapon. 

klan/o Grupo de individuoj, kiuj rigardas 
sin parencaj unu al aliaj, sed kiuj rekonas 
ekskluzive tiun parencecon. 

klarion/o Latuna blovinstrumento kun 
laŭta sono, uzata ofte en infanterio. ~BeE 
140/2 

klimaks/o 1 La lasta termo de gradacio. 
2 Plej supra punkto, apogeo, zenito. 3 La 



lasta termo de progresa sukcesio. 

klink/o 1 Tiu movebla peco de 
pordfermilo, kiu konsistas el metala dika 
lameno pivotfiksita ĉe unu fino, k kiun 
oni povas, levante aŭ mallevante, enigi en 
hokon fiksitan sur la pordokadro. 2 
Analoga peco de aŭtomata fermilo, kies 
levo elklikigas serurmekanismon k 
ebligas malfermon de pordo. ~EB 
199/60; ~BeE 49/32 

koagul/i (tr) Transigi de likva stato al la 
stato de ĝelo. 

kogn/i (tr) O Rekoni, percepti, kapti 
(veron) helpe de logika konkludado. ~o 
Fenomeno aŭ ago, per kiu oni perceptas 
veron. ~a Rilata al kogno. 



koket/a Penanta plaĉi, precipe al 
eventualaj seksaj partneroj, per elegantaj 
vestoj kaj logaj maniero. ^ flirtema. 
— ► galanta. 

kolizi/i (ntr) Renkontiĝi kaj fortege 
tuŝegi sin reciproke. 

kolos/o 1 Statuo de grandegaj dimensioj. 
2 Giganta homo aŭ regno: la libereco 
elkovas kolosojnZ; Betoveno estas ia 
muzika koloso. ~a Havanta 
eksterordinarajn proporciojn aŭ 
ecojn. ^ elefanta, giganta, mamuta, 
titana. 

komplez/o Ago, per kiu oni penas plaĉi 
al iu, helpante, farante servon aŭ 
havigante profiton. 



komuni/i Plej specife temas pri kristana 
rito en kiu oni simbole trinkas la sangon 
kaj manĝas la korpon de Kristo. Vance: 
Temas pri la plej sankta rito de ajna 
religio, tiu je kio nur plene veraj membroj 
rajtas partopreni. 

kondens/i (tr) (g) □ Transirigi vaporon al 
la likva aŭ solida stato. ^ faztransiro. 

kontempl/i (tr) Longe k medite rigardi, 
per la korpaj aŭ la spiritaj okulo. 

kontrakt/i (pri) Interkonsenti, per 
interŝanĝo de jure validaj deklaroj, pri 
difinitaj rajtoj k devoj de la respektivaj 
partioj : ~o Jure valida interkonsento, laŭ 
kiu ĉiu partio ricevas difinitajn rajtojn kaj 
devojn. 



koral/o Kalka, pli-malpli arborforma 
skeleto de diversaj kolonioj de kniduloj, 
ordinare fiksiĝinta al submaraj rokoj, el 
kiu oni faras ornamaĵojn.~EB 340/35; 
~BeE 176/19 

krak/i (ntr) Eligi sekan bruon, kiel de 
rompado aŭ krevado. 

kramp/o Fera kurba peco, kun unu aŭ 
pluraj pintoj, kiu, en ĉarpentaĵoj aŭ 
masonaĵoj, servas por kunigi aŭ forte 
fiksi. ~i (tr) 1 Fiksi per krampoj . 2 Forte 
alkroĉi 

krepit/i (ntr) Aŭdigi kraketadon, serion 
da etaj sekaj eksplodbruoj. 

kret/o 1 © Mara sedimenta kalkopetro, 



fajnagrajna kaj mola, precipe konsistanta 
el restaĵoj de mikroskopaj maraj vivuloj 
("^ kokolito) kaj uzata plejofte sub 
pulvora formo: dekantita kreto (fajnigita, 
por purigi dentojn, arĝenton ktp). 
2 Bastoneto el tiu substanco, aŭ el ia 
simila, uzata por skribi sur nigra surfaco. 

krust/o 1 Ekstera parto de bakaĵo, 
malmoliĝinta pro kuirado. 2 Bakita 
pastaĵo en formo de ujo, por enteni iajn 
manĝaĵojn. 3 Malmoliĝinta parto, kiu 
formiĝas supraĵe de pli-malpli likvaj 
substancoj: la ŝlimo sub la suno kovriĝis 
per nigra krusto. 4 Patologia formiĝo el la 
sekiĝo de sero, puso, sango. 5 Terkrusto. 

kupol/o Tegmento de konstruaĵo en 
formo de renversita kaliko. ~EB 318/43; 



~BeE 153/72 



kurator/o 1 t& Individuo, jure nomita 
por zorgi pri persono k havo de 
neplenaĝa orfo aŭ de iu, kiu ne posedas la 
personajn rajtojn. 2 Konservisto de 
muzeo aŭ biblioteko. 

kvast/o unaĵo el mallongaj fadenoj lanaj 
aŭ silkaj, en formo de tufo aŭ peniko, kiu 
servas kiel ornamo por vestoj aŭ meblaro. 

laminari/o Genro de maraj brunalgoj, 
kies talo konsistas el ronda tigo kaj 
lamenforma plato. ~EB 362/48; 
~BeE 196/50 

lampir/o Genro (Lampvris) de insektoj 
el la ordo de koleopteroj, havantaj 



lumantajn organojn sur la abdomeno; 

lanc/o Batalilo, konsistanta el longa 
ligna stango kaj akra ferpinto. 
~EB 287/62, 308/20; ~BeE 128/17 & 29 
ĵet~ Lanco por esti ĵetata. ~EB 280/54; 
~BeE 146/2 

langvor/o Malvigleco, malstreĉiĝo de la 
korpaj aŭ animaj fortoj, sen difinita 
kaŭzo. ~a Malrapide moviĝanta, malema 
al ekzerciĝo, ne interesiĝanta al la ekstera 
mondo. 

lasciv/a Avida aŭ instiga al amorĝuoj. 

latent/a 1 Tia, ke ĝiaj simptomoj ne 
estas percepteblaj: latenta malsano. 2 Ne 
ekstere konstatebla, sed ekzistanta kaj 



aperigebla. 

latun/o Ĉiaspeca alojo de kupro kaj 
zinko, flavkolora. ~a Farita el ~o. 

lavang/o Neĝ- aŭ ter-amasego, ruliĝanta 
de monto: 

lavend/o Purpur-blua, bonodora floro, el 
kio estas farata parfumo. 

leŭg/o Malnova mezurunuo de longo, la 
distanco kiun homo povas marŝi dum 
horo. 

letargi/o 1 Stato, en kiu la psikaj 
funkcioj ŝajnas neniigitaj kaj la korpo 
profunde dormanta. 2 Plena inerteco kaj 
indiferenteco. 



libel/o Granda insekto kun longa 
abdomeno, ofte metalkolora, kun kvar 
longaj, travideblaj flugiloj riĉaj je vejnoj, 
lerte fluganta. ~EB 342/3; ~BeE 175/5 

lihen/o Simboizita kombino el fungo kaj 
algo, plejofte verde blua, kio povas 
vivteni sur nuda roko en preskaŭ ajna 
klimato. 

limak/o Surtera molusko el la klaso de 
gastropodoj, relative granda besto sen 
konko, manĝanta precipe vegetaĵojn. 
~BeE 234/44 

lintel/o Ŝtona, betona, ligna aŭ fera 
trabo, bloko horizontale metita sur la 
fostoj de fenestro aŭ pordo. ^ sojlo. 
~EB 39/25, 113/9,13, 115/57; ~BeE 44/14 



litani/o Preĝo, konsistanta el longa serio 
da mallongaj alvokoj al Dio aŭ sanktuloj. 

lot/i (ntr) Konsulti la sorton per loto 

lubriki (tr) © Meti substancon speciale 
glitemigan inter du frotiĝantajn surfacojn, 
por faciligi la glitadon kaj malhelpi la 
rajpon. ^ olei, ŝmiri. 

majstr/o En la iamaj korporacioj, tiu, 
kiu pruvis sian sperton per tiucela 
ellaboritaĵo, estis akceptita de la aliaj 
korporaciestroj kiel egalulo, k rajtis dungi 
submajstrojn k metilernantojn. 

makabr/a Terurelvoka, mortrikana. 

makro/ Prefikso, montranta: 



1 grandegecon aŭ grandskalecon: 
makromolekulo, makrokosmo, 
makroanalizo, makrofotado. 2 (precipe 
$0) ion nudokule videblan 
(makroskopan): makrofaŭno, 
makroorganismo. ^ mikro/. 

malakit/o Kupra hidrokarbonato, 
konsistiganta belan verdan polureblan 
ŝtonon, uzatan por fari juvelojn, ornamajn 
vazojn, ktp. (CuOH) 2 C0 3 

mandragor/o Planto kun homforma 
tubera radiko. 

manovr/i 1 (ntr) Fari ekzerce movojn k 
direktoŝanĝojn laŭ komandoj aŭ plano: la 
eskadro, floto, regimento, aviadilaro 
manovras ĉiujare. 2 (ntr) (pp trupo, ŝipo, 



aviadilo ks) Fari laŭcelajn movojn kaj 
direktoŝanĝojn, por esti en la plej taŭga 
loko aŭ pozicio por plenumi sian 
intencon. 3 (tr. aŭ ntr). Lerte, artifike 
klopodi, por atingi celon. 

maŝ/o Ĉiu el la nodoj, kiun formas la 
lanaj, silkaj kaj similaj fadenoj en trikita 
teksaĵo aŭ en reto. ~EB 125/25; 
~BeE 323/30 

marasm/o Malsaneca ekstrema 
malgraseco kaj senvigleco. ^ apatio, 
inerteco, kadukeco, paralizo. 

marmor/o Tipo de ŝtono. Polurebla 
kalkpetro, tute grandkristala, ofte 
enhavanta kolorajn vejnojn pro 
malpuraĵoj, uzata en konstruado kaj 



skulpturo. 

marod/i (tr) Ŝteli por sia propra uzo, 
diversaloke, laŭ oportuno. 

matric/o 1 Gravurita metala peco aŭ 
muldilo. 2 Aro da nombroj aŭ aliaj 
elementoj aranĝitaj plur-dimensie 
(rektangule, kube, ktp) laŭ strikte regula 
ordo. 

matron/o 1 H Nobela patrino en antikva 
Romo. 2 (f) Maturaĝa, alte respektinda 
sinjorino. 

med/o Alkohola trinkaĵo, farita el 
fermentigita mielo. 

medol/o 1 *t (medulla) Pulpeca mola 



substanco, pli-malpli grasa, pli-malpli 
sangabunda, entenata en ĉiuj kavaĵoj de 
la osta histo. 2 (pp vaskulplantoj) La 
centra, mola, parenkima parto de tigo aŭ 
de radiko, ĉirkaŭita de cilindro el 
vaskulf askoj : la spongeca medolo de 
sambuko; medola radio.~EB 354/14; 
~BeE 188/14 

meger/o Ruza, malica virinaĉo 

mejl/o Mezurunuo de longo. Miloble tiu 
distanco inter unu dekstra paŝo kaj sekva 
dekstra paŝo. Alivorte, du mil paŝojn. 

meldu/o Surplanta, ĝenerale blanka 
ŝimkovraĵo kaj la kun ĝi rilata 
plantmalsano, kaŭzata de askofungoj el 
erizifaloj, inter aliaj de ojdio. ^ foliŝimo. 



membran/o Maldika hista lameno, 
teganta iujn vegetalajn aŭ animalajn 
organojn. ~EB 75/53 

ŝmir/i (tr) Froti sur ion maldikan tavolon 
da grasa aŭ algluiĝanta substanco. 

mole/o Ligna aŭ ŝtona digo, konstruita 
antaŭ enirejo de haveno, por ŝirmi ĝin 
kontraŭ la ondoj k sendanĝerigi la ŝipojn. 
~EB 212/15, 16/48; ~BeE371/18, 380/42 

monolit/o Kolono aŭ monumento farita 
el nur unu bloko. ~EB 309/18; 
~BeE 146/18 

morter/o Miksaĵo de kalko kun sablo, 
per kiu oni kunigas la ŝtonojn aŭ brikojn 
de muro, konstruaĵo kaj simile. 



mozaik/o Desegnaĵo aŭ pentraĵo, 
kunmetita el diverskoloraj formtranĉitaj 
ŝtonetoj aŭ lignaj pecetoj, por ornami. 

mucid/a Havanta ŝiman odoron aŭ 
guston. 

mukoz/o Membrano, kiu tegas la kavajn 
organojn ka j juntiĝas kun la haŭto ĉe la 
naturaj aperturoj de la korpo. 

muld/i (tr) Reprodukti objekton, 
enpremante moligitan materialon en ujon, 
kiu havas la deziratan formon: muldi 
medalon per vakso.. ~EB 154/15 

musk/o Klaso de herboj kun malgrandaj, 
foliecaj, ofte tufiĝantaj tigoj, mallarĝaj 
folioj dense sidantaj, kaj sur la pintoj de 



la ŝosoj kun krucformaj sporujoj. Ofte 
trovata ĉe subo de arbo, sur la flanko for 
de 1' suno. ~EB 361/17 

muzel/o Elstara parto de la kapo de tiuj 
bestoj, ĉe kiuj la nazo kaj buŝo elpintiĝas 
el la vizaĝo.~EB 71/4, 73/6-10, 74/10, 
88/53; ~BeE 241/68, 223/4, 224/10 

nan/a Notinde malgranda kompare kun 
la normalaj individuoj de la specio 

nard/o 1 H Bonodora substanco, kiun la 
antikvuloj eltiris el la rizomo de nardo 2: 
mia nardo bonodora; funto da pura narda 
ŝmiraĵo. 2 = nardostakio. 3 Genro 
(Nardus el poacoj) de nur unu specio (N. 
stricta) de plurjara herbo el la montaraj 
herbejoj de Eŭropo kaj Azio. 



navig/i (ntr) Vojaĝi, per tiucela veturilo, 
sur maro, lagoj, riveroj aŭ en aero. 

nav/o Tiu parto de preĝejo, kiu etendiĝas 
de la pordego ĝis la ĥorejo, inter du 
paralelaj muroj aŭ 

kolonaroj. ~EB 316/62; ~BeE 153/76,77 

neglekt/i (tr) Lasi ne farita, ne atentata, 
ne zorgita. 

noĉ/o V-forma entranĉo en eĝo aŭ 
konveksa surfacaĵo. 

obelisk/o Monumento, plej ofte el 
unusola ŝtono, pritranĉita en formo de 
kvarangula pinta kolono. 

oblikv/a Kliniĝanta for de la vertikala aŭ 



orta direkto. ~i (ntr) Iri en oblikva 
direkto. 

obscen/a (pj) Ofendanta la antaŭjuĝojn 
de puduloj. ^ malĉasta, maldeca. 

obtur/i (tr) Hermetike fermi (aperturon 
de la korpo, tubon de pafilo ktp). ~atoro 
Fotoaparata obturilo. ~EB 111/44; 
~BeE 266/33, 267/21 

okult/a Rilata al misteraj fenomenoj, 
kiujn iuj homoj kredas supernaturaj, kaj 
kiujn esploras diversaj doktrinoj kaj ties 
praktikoj (magio, elvokado de mortintoj 
kaj aliaj). ~ismo Doktrina k praktika 
esplorado pri okultaj fenomenoj. 

opal/o Juvelŝtonno. Mineralo, var. de 



silico sub formo de ŝajne nekristalaj 
amasetoj aŭ konkrecioj 

orgi/o 1 Festo, dediĉita al kolektivaj k 
ekscesaj ĝuoj manĝaj, drinkaj, seksaj. 
2 Okazaĵo, karakterizata de la abundeco 
de ĝuigaĵoj. 

orl/o Rando de ŝtofo refaldita k kudrita 
tiel, ke la eĝo mem estas protektata k 
nevidebla. ~EB 102/2 

pantofl/o Hejma piedvesto, malpeza kaj 
oportuna, mola kaj komforta. 

pantomim/o Teatraĵo, en kiu la aktoroj 
esprimas sin nur per gestoj. 

parazit/o 1 Tiu, kiu kvazaŭ profesie 



manĝas konstante ĉe fremda tablo, 
flatante aŭ distrante la 
gastiganton. 2 Nenionfaranto, kiu 
ekspluatas la laboron de aliaj. 

pelerin/o Pli-malpli longa, senmanika 
manteleto, kovranta la dorson k bruston 
ĝis la talio. ~EB 338/29; ~EeB 35/17 

pent/i (pri aŭ tr) Senti bedaŭron pro 
farita kulpo kun deziro ripari ĝin k plu ne 
rekulpi: 

perturb/i (tr) Kaŭzi malordon. 

piedestal/o Dika, memstara, foje 
kolonforma, masiva subtenilo desegnata 
por surmeti alian masivaĵon.~EB 290/55; 
~BeE 125/56 



pigme/o 1 Ano de nana gento, kiu akre 
batalis kontraŭ la gruoj. 2 Ano de 
malaltkreska negra gento, vivanta en la 
arbaroj de C-Afriko. 3 Tre malgranda 
homo. ~EB 337/31; ~EeB 162/41 

pilastr/o Prisma kolono, plejofte enigita 
en muro. ~EB 317/46; ~BeE 154/46 

piĉ/o La relativa alteco de mizika tono je 
voĉo aŭ instrumento. 

plasm/o 1 Likva parto de sango, en kiu 
naĝas blankaj kaj ruĝaj globeroj. 2 Fluida 
interna parto de ĉelo. ekto~o Ekstera 
parto de ĉel~o. endo~o Interna parto de 
ĉel~o. 3 Substanco je tiom alta 
temperaturo, ke eletronoj disiĝas de la 
nukleoj. 4 Simila, sed preternatura 



substanco el kiu konsistas la korpo de 
fantomo. 

plet/o Plato el ligno, metalo, plasto kaj 
aliaj, kiu servas por alporti telerojn, 
pladojn, glasojn, tasojn, kaj 
sisimile ~EB 45/60, 260/19&54, 261/14; 
~BeE 32/6 

pob/o Malantaŭa parto de boato aŭ ŝipo. 

poci/o 1 1 Likva medikamento, pokulere 
trinkota. 2 Simila afero, ofte drogo, 
miksita fare de sorĉisto por efektivigi 
diversajn rezultojn. 

podi/o Kroma planko el tabuloj, altigita 
super la grundo aŭ planko de salono, 
aŭlo, koncertejo, halo kaj simile, por ke 



parolanto, eminentuloj, artistoj kaj aliaj 
estu pli videblaj kaj aŭdeblaj. ~EB 99/28, 
249/11, 321/30; ~EeB 69/3, 157/30 

pomel/o 1 Globa ekstremaĵo de la tenilo 
de spado aŭ sabro. ~EB 277/54; ~BeE 
11/54 2 Elstara antaŭa parto de selo. 

ponard/o Pinta ambaŭtranĉa mallonga 
pikarmilo, portata ĉe la zono aŭ laŭlonge 
de kruro. ~EB 266/46, 309/22, 336/44; 
~BeE 125/41 

popl/o Genro de dioikaj, falfoliaj, ofte 
grandaj arboj kun longpetiolaj, larĝaj 
folioj, kun floroj en longaj, pendaj 
amentoj aperantaj antaŭ la folioj, kaj kun 
fruktoj enhavantaj lanugajn semojn po 
multaj. ~EB 355/15; ~BeE 189/15 



portik/o Galerio, kiu malfermiĝas, 

almenaŭ unuflanke, per 

kolonaro. ~EB 316/50,56; ~EeB 153/64 

pseŭdo/ Prefikso, esprimanta 1 ŝajnecon. 
2 falsecon, neaŭtentikecon. 

punt/o Maldensa delikata plektaĵo el 
kotonaj, linaj aŭ silkaj fadenoj, kies 
maŝoj, aranĝitaj laŭ metoda trikado, 
prezentas artajn 
desegnaĵojn. ~EB 101/18,30 

pustul/o f Epiderma ŝvelaĵo, entenanta 
puson. 

rampl/o Dekliva vojo, ebliganta al 
veturiloj atingi la suprajn etaĝojn de 
konstruaĵo. ~EB 114/41, 202/1; ~BeE 



272/41 



rapir/o Longa glavo, precipe pinta, foje 
ankaŭ tranĉila, sed nur ĉe la pinto. 

refrakt/i (tr> Ŝanĝi je difinita angulo la 
direkton de lumradio, kiam ĝi trairas de 
unu medio en alian de malsama densoj . 

replik/o Respondo al tio, kion alia 
asertis aŭ postulis en diskutado. 

retret/o 1 Ceda returniro de armeo, kiu 
forlasis pozicion sub la premo de la 
malamiko. 2 Retiriĝo for de la kortego, 
de la publikaj funkcioj, de la burĝa vivo. 
~ejo Izola domo en loko de natura belo. 



rezidu/o 1 0 Restaĵo el petroj, pasintece 



elmetataj al la agado de eksteraj 
fenomenoj, nek transportita nek 
sedimentita: rezidua arkozo, rezidua 
argilo (el argila reziduo de dissolvitaj 
kalkpetroj). 2 ® Restaĵo. 3 Tio, kio 
restas el heredaĵo, post pagado de la 
ŝuldoj, impostoj k legacoj. 

rival/o Tiu, kiu strebas por superi alian, 
precipe en la artaj aŭ amaj aferoj. 

riverenc/o Respekta ĝentila movo de 
korpo, klino de la busto. ~i (tr) Fari 
riverencon. 

rodokrozit/o Mineralo, mangana 
karbonato, kun kemia enhavo MnC0 3 . En 
ĝia (rara) pura stato, ĝi kutime estas roso- 
ruĝe kolora, sed nepuraj specimenoj 



povas koloriĝi laŭgrade rose ĝis pal- 
brune. 

ronk/i (ntr) Eligi bruon dum dormi, 
plejofte pro vibrado de la plata velo. 

rotor/o © Rotacianta parto de 
dinamomaŝino. ~EB 331/78 

run/o Litero, desegnita por esti 
gravurita. Tie ĉi, antikva skribmaniero 
uzata en magiaj procedoj. 

sakrilegi/o 0 Malrespekta ago kontraŭ 
sanktigita persono, objekto aŭ loko. 

sangvin/a Riĉtemperamenta, gajhumora, 
optimista. 



sapŝtono Kompakta aŭ fajngrajna talko, 
uzata en konstruarto, por skulptado, ktp. 
Sinonimo: steatito. 

sardon/a Epiteto de speciala rido. 
1 Ŝajna rido de iu kies vizaĝaj muskoloj 
kuntiriĝis pro toksiĝo aŭ malsano. 2 
Mieno esprimanta vidpunkton de amara, 
iom sarkasma amuzeco. 

saten/o Teksaĵo silka, nilona, lana, 
kotona, de kiu unu flanko estas glata k 
brila, ricevita per neegala nodado de la 
vefto aŭ de la varpo. 

saturnali/oj Saturnaj festoj. Festnoktoj 
dum kiuj la ordinaraj leĝoj de deco kaj 
socia hierarkio estis interrompitaj . 



savan/o 1 $ Tropika herba vegetaĵaro 
(vs ekosistemo), karakterizata de la 
plejkovreco de gramineoj 1 — 2m altaj, 
ĝenerale ankaŭ de disaj arboj k arbustoj. 
2 Loko, ofte vasta ebenaĵo, kie kreskas 
savano. ^ stepo. 

scintil/i (ntr) 1 (pri fluoreska materialo) 
Fulmeti pro trafiĝo de altenergia partiklo. 
2 (pp stelo) Brili treme koncerne helon k 
pozicion pro trairo de ĝia lumo tra la 
teratmosfero. 

sekt/o Aro da personoj, havantaj la 
saman doktrinon, aŭ interne de religio, aŭ 
disiĝinte de sia origina religio. 

serpenten/o Mineralo el magnezia, 
monoklina folisiliciato, uzata kiel ornamo 



en konstruarto pro ĝiaj verdaj lamenoj. 

sfing/o Genro de grandaj noktpapilioj, 
kiuj dum ripozo tenas la flugilojn 
horizontale, k kies larvoj havas dorsan 
kornon sur la malantaŭa parto de la 
abdomeno k vivas sur diversaj plantoj. 
~EB 348/9; ~BeE 175/61 

sibl/i Eligi sonon similan al longedaŭra 

's\ 

silik/o Ege malmola ŝtono, rompebla kiel 
vitro, uzata de prauloj por farbi sag- 
pintojn, hakilojn, ktp. 

siluet/o Aspekto de objekto aŭ persono, 
vidata kontraŭ la lumo, tiel ke nur la 
konturoj estas distingataj. ~EB 298/28; 



~BeE 21/48 



sinaps/o $ Loko de kontakto inter la 
ekstremaĵoj de du nervoĉeloj aŭ inter 
nervoĉelo kaj muskol-, gland- aŭ senso- 
ĉelo. 

sintez/o 1 Operacio, per kiu multeco 
estas reduktita al unueco, per kombinado 
aŭ kunigo. 2 Operacio, per kiu, 
kombinante elementajn komponantojn, 
oni ricevas novaspecan produkton, kun 
apartaj ecoj. 

sinu/o Ĉiu el la kurbaĵoj, fleksoj de vojo, 
rivero kaj simile. ~i Esti sinua, moviĝi 
serpente (sen antaŭeniro), kaj simile. 

skal/o Serio de gradoj, sisteme kaj 



regule aranĝitaj. muzika ~o Serio de 
notoj, regule apartaj laŭ frekvenco. 
~EB 299/47-50 

skapol/o Maldika plata triangula osto de 
la posta parto de la ŝultro. ~EB 18/23; 
~BeE 19/32 

skarlat/o Brilega sangoruĝa koloro. 

skarp/o 1 Longa peco de teksaĵo, kiun 
virinoj portas sur la ŝultroj k kies baskoj 
pendas ambaŭflanke antaŭ la brusto ĝis la 
genuoj: silka, indiena skarpo; (f) la 
skarpo de Iriso (ĉielarko). 2 Oficiala 
insigno, konsistanta el longa peco de 
teksaĵo, portata de viroj oblikve sur la 
brusto aŭ zone ĉirkaŭ la talio. 3 Longa 
peco de teksaĵo, surŝultre alligita kaj 



servanta por subteni vunditan brakon. 
~EB 203/14; ~BeE 38/5 

skem/o Teoria simpligita figuraĵo, 
prezentanta maldetale ne la formon, sed 
la aranĝon k la rilatojn de io. 

skorpi/o b (kn) Artropodo el la klaso de 
araneoidoj, kun cefalotorako portanta 
paron da fortaj pinĉiloj kun 4 parojn da 
movaj membroj, kaj kun duparta 
abdomeno, antaŭ- kaj post-abdomeno, ĉi- 
lasta sessegmenta kaj finiĝanta per 
venena pikilo. ~EB 342/40; ~BeE 175/44 

sodomi/i (tr) Sekse kuniĝi tiel ke la 
peniso penetras ne la vaĝinon, sed 
ansataŭe aŭ la buŝon aŭ la anuson. 



solv/i (tr) 1 ® Homogene kaj stabile 
miksi kun likvo solidon, alian likvon aŭ 
gason. ^ emulsii, fandi. 2 Trovi la 
nekonataĵon de problemo, la respondon al 
demando, la rimedon al malfacilaĵo. 
dis~ Disigi en solvo. 
~o 1 (g) Ago solvi. 2 Respondo al dubo, 
demando; klarigo de problemo, de 
implikita situacio. ~aĵo Tuto de la 
solvita(j) substanco(j) k de la ĝin (ilin) 
solvinta likvo. 

somat/o 1 Tuto de la ĉeloj de embrio k 
poste de individuo, kun escepto de la 
sekse reproduktiĝaj ĉeloj. "^ĝermeno. 2 
La tuta korpo, kontraste al la psiko. 

somnambul/o Homo nerve malsana, kiu 
dum dormo senkonscie k senmemore 



iras, parolas kaj agas, kvazaŭ li estus 
maldormanta kaj konscia. 

spasm/o 1 Nevola kontrahiĝo de 
muskolo aŭ muskolgrupo: la spasmoj de 
la volupto. 2 Konvulsia kontrahiĝo de la 
visceraj muskoloj. 

staj/o Fortika ŝnuro, kiu streĉite tenas 
maston vertikala. ~EB 214/10-15 

stak/o 1 Alta amaso de grenpajlo, 
kunrastita fojno, garboj, dehakitaj ŝtipoj 
ktp. 2 Amaso da samformaj objektoj, 
metitaj unu sur la aliaj: stako da libroj, da 
teleroj. ^ kolumno. 3 Datenstrukturo, 
konsistanta el vico de elementoj, ĉe kies 
unu fino oni povas aldoni aŭ forpreni 
elementon: surstakigi, elstakigi datenon; 



plenumstako (por teni lokajn variablojn k 
la revenadreson dum plenumado de 
proceduro); oni povas realigi stakon per 
listo aŭ per tabelo. ~igi Fari stakon el iu 
materialo. 

sturm/i (tr) Kurante aŭ alsaltante ataki. 

sufuz/i (ntr) Elverŝiĝi el vaskulo 
(sango), el peritoneo (ascito), kaj 
disvastiĝi en la histojn. Iom simile al 
'mal-sorbi' sed tute interne, sen perdi el 
la histo. 

sukub/o Diablo, kiu alprenis la formon 
de virino, por kuniĝi kun viro. 

sulfur/o 1 ® Elemento, S, atomnumero 
16, atommaso 32,07. 2 (g) Nemetalo 



solida, helflava, senodora (en pura stato, 
sed forte ordora kiel sulfido), facile 
fandebla kaj brulema, kiun oni trovas en 
la vulkanaj elsputaĵoj aŭ ekstraktas el 
ercoj aŭ naturgasoj. 

supl/a Malrigida, facile deformebla. 

susur/i (ntr) Eligi sonon malfortan kaj 
iom sekan, kiel de sateno, silko, ĉifita 
papero kaj simile. 

svelt/a Harmonie aŭ elegante maldika. 

sven/i (ntr) Perdi dum kelkaj momentoj 
la konscion k movkapablon 

ŝakt/o 1 Vertikala truo, ĝenerale 
profunda, kiun oni boras en tero por 



ekspluati minaĵon, karbon, nafton, salon 
kaj simile. ~EB 137/14; ~BeE 297/25 
&32 2 Spaco, en formo de vertikala truo, 
aranĝita en konstruaĵo por ricevi ŝtuparon 
aŭ lifton. 

ŝim/o Mikroskopa fungo aŭ oomikoto, 
havanta bone rimarkeblan micelion aŭ 
sporaron. 

ŝlim/o Akvomoligita tero aŭ simila 
substanco, demetiĝinta sur la fundon de 
akvujoj sen forta fluo. 

taburet/o Tri- aŭ kvar-pieda seĝeto sen 
brakoj kaj dorsapogilo. ~EB 48/5, 
314/11; ~BeE 157/25 

taksus/o Pingloarbo kun molaj pingloj 



kaj ruĝaj, unuopaj, beraspektaj semoj. 

talisman/o Luksaĵeto, plejofte gemo 
gravurita per astrologiaj aŭ kabalaj 
signoj, kiu laŭ iuj kredoj gardas la 
portanton kontraŭ malbono. 

Tantal/o Reĝo, kiu pro siaj krimoj estis 
kondamnita en Hadeso neniam povi satigi 
sian soifon kaj malsaton: tiele semis 
nepoj de Tantalo per plena man' 
malbenon post malbeno. tantaligi Fari el 
iu kvazaŭ Tantalon, allogante, sed neniam 
kontentigante. 

tarantel/o M Vigle turniĝa itala 
danco, k ties muziko. 

tenden/o Blankeca, fibreca 



muskolekstremaĵo, kiu alligas la 
muskolon plej ofte al osto. ~EB 20/48; 
~BeE 21/48 

teori/o Supozo celanta klarigi ion, sed 
restanta en la sfero de la spekulativa 
penso. 

tindr/o Spongeca, tre ekbrulema k 
ardema substanco, precipe el la bazidiujo 
de tindrofungo. 

ton/o fll Muzika sono kun difinita 
alto. ^ noto, sono, tembro. 

topaz/o Mineralo, konsistanta el aluminia 
silikato, tre malmola pli-malpli diafana, 
plejofte flaveca, uzata kiel juvelŝtono. 
~a pale flavluma. 



torak/o Brusto-kaĝo ĉe homoj, analoga 
korpoparto ĉe insektoj. 

torĉ/o Malnova kruda lumigilo 
konsistanta el tordita ŝnuro aŭ ligna 
bastono ŝmirita per rezino, vakso aŭ 
peĉo. ~EB 306/38 

tribun/o Elstara podio, plejofte kun seĝo 
k pupitro, de kie parolas oratoro, precipe 
politika aŭ religia. 

tuber/o 1 Ĉiuspeca bulforma elstaraĵo aŭ 
ŝvelaĵo sur la surfaco aŭ en la interno de 
korpo. 2 Bulforma aŭ ŝvela, rezervoplena 
parto de tigo. 

tundr/o Malvarmklimata, precipe 
boreala malalta vegetaĵaro, karakterizata 



de arbustetoj, herboj, likenoj. 

tunik/o Antikva mallongmanika vesto, 
vira aŭ virina, ordinare portata sub alio, 
atinganta ĝis la genuoj. 

turbul/i (ntr) Flui tiamaniere, ke la 
diversaj tavoloj de la fluido miksiĝas unu 
kun la aliaj . turbul(ad)o Kirla movado 
en la aertavoloj. 

turment/i (tr) 1 Kaŭzi al iu grandajn 
korpajn suferojn: eĉ muŝo sentas, kiam vi 
ĝin turmentas, 2 Kaŭzi al iu grandajn 
moralajn suferojn. 

ulcer/o f Lezo de haŭto aŭ mukozo kun 
substancoperdo k malforta tendenco 
cikatriĝi. 



uleks/o Genro de dornaj tufarbustoj kun 
folioj parte ŝanĝiĝintaj al apekse dornaj 
filodioj, kaj kun flavaj, unuope akselaj 
floro. 

unc/o Mezurunuo de pezo, uzata en 
Britio (alilande por la oro aŭ iaj farmaciaj 
substancoj), kaj egalvalora plejofte al la 
dekduono de funto. 

ungvent/o Medikamenta kun firmeco de 
pasto, kion oni aplikas aŭ ŝmiras sur la 
haŭton. 

ŝut/i Elglitigi substancon nelikvan, 
konsistantan el multaj apartaj, ne 
kunigitaj eroj . ~ilo ~EB 221/66; 
~BeE 365/32, 382/56 



vampir/o 1 Mamulo simila al fluganta 
muso kiu manĝas plejparte insektojn kaj 
dormas pende de la piedoj, plejparte en 
kavernoj. 2 Fabela fantomo, eliranta 
nokte por suĉi sangon de dormantoj. 

velur/o Silka, kotona aŭ lana ŝtofo, 
prezentanta unuflanke densan teksaĵon, k 
aliflanke molan supraĵon konsistantan el 
multaj mallongaj, rekte starantaj brilaj 
haroj 

verv/o Inspira, fervora, vigla maniero de 
verkado, parolado, pentrado, komponado. 

vip/o Batilo, konsistanta el ŝnuro aŭ 
rimeno, alligita al tenilo. ~EB 272/38; 
~BeE 105/24 



volb/o Arkoforma plafono. ~EB 80/22; 
~BeE 232/1 



Atribuoj 



La subaj homoj kontribuis al tiu ĉi 
traduko, ĉiuj en diversaj tempoj kaj lokoj. 
Kie mankas indiko pri lando, tio okazis 
en Usono. 

Verkis: 

Jack Vance (1916-2013) 
Anglalingva titolo: T'sais 
Permesis: 

Jack & Norma Vance (inter 1997 & 

2013) 

John Vance & Spatterlight Press 

(post2013) 

Tradukis: 

Gan Uesli Starling, — Usono 
Orlando Hernandez — Hispanio 
Ilustris: 



Paul Rhoads — kovrilon & ses bildojn 

Kontrolis: 

Pluaj kontrolistoj invitiĝas — Ĉu eble vi? 

Se vi volas kontribui per ilustri aŭ 
per plue kontroli, kontaktu epoŝte: 
gan@starling.us 

Helpis ankaŭ la sube listitaj 
ref erenciloj . Se vi ne povas kontribui al 
nia projekto per kontroli aŭ ilustri, 
bonvolu pripensi monan donacon al unu 
el ili. 



htmi | Vortaro — reta vesio de PIV 

html j LingVOhelpilo — projekto de E@I kaj ESF 



Senpage Haveblaj 



| http://esperanto.us" 



Fantasto — La Mortanta 
Tero 



Mazirien la Magiisto 

Ses interligitaj noveloj pri la 
fintempo de la Tero, kiam magio 
regas super scienco kaj la suno 
montras signojn de baldaŭa 
estingiĝo. 

La Sorĉisto Fejresm 

Kugel la Ruza manĝas ion 



nedigestablan. 

La Sakpleno da Sonĝoj 

Kugel la Ruza konkursas en 
spektaklo de magiaj mirindaĵoj. 



Scienca Fikcio — Diversaj 



Trigamba Joĉjo 

Sur planedeto senaera du junuloj 
alfrontas beston nevenkeblan. 

La Luna Sfingo 

En kulturo kie ĉiuj portas maskojn, 
ĵus alveninta diplomato ĉasas 
murdiston. 

Domo de 1' Se 

Post respondi al reklmao pri 



aventuro, viro ekfrontas multon pli ol 
antendite. 

Retretejo Ulvarda 

Kiam surtere estas 50 miliardoj da 
homoj, ĉu izoleco dezirindas pli ol 
ĉio? 




Tiu ĉi Esperanta traduko Guyal ofSfere 
verkita de Jack Vance estas disponebla 

laŭ la permesilo Krea Komunaĵo 
Atribuite-Nekomerce-Nemodifite 4.0 
Tutmonda 

La permesilo temas sole pri tiu ĉi 
Esperanta traduko. La permesilo temas 
neniel kaj neniom pri la originalo kies 
ĉiuj rajtoj daŭre apartenas al John Vance 
kaj Spatterlight Press. 



